Colecţie coordonată de Shauki Al-Gareeb Redactare: Alina Sârbu Tehnoredactare: Mihaela Ciufu Designul copertei: Linda McCarthy Ilustraţia copertei: Shutterstock Harta de la pp 6 – 7: Russell R Charpentier Marie Lu, THE MIDNIGHT STAR Copyright © 2016 by Xiwei Lu Map illustration copyright © 2014 by Russell R Charpentier Toate drepturile asupra ediţiei în limba română aparţin EDITURII CORINT BOOKS LEDA EDGE este marcă înregistrată ISBN 978–606–793–618–6 Descrierea CIP a Bibliotecii Naţionale a României Lu, Marie Steaua de la miezul nopţii / Marie Lu; trad din lb engleză: Iulia Dromereschi — Bucureşti: Corint Books, 2019 ISBN 978 – 606 – 793 – 618 – 6 I Dromereschi, Iulia (trad ) 821 111 Dedic această carte tuturor acelora care, în ciuda tuturor vicisitudinilor, încă mai aleg bunătatea Cândva, am zărit-o eu însumi, la puțin timp după ce armata ei supusese poporul din Dumor A trecut prin satul nostru, după ce străbătuse câmpurile presărate cu leșurile oștenilor O însoțeau Tinerele sale Elite, Trandafirii ei, iar în urma lor mărșăluiau, rânduri, rânduri, inchizitori în veșminte albe, care fluturau stindardele alb-argintii ale Lupului celui Alb Pe oriunde treceau, cerul se întuneca, iar pământul se despica Norii se buluceau în spatele oștirii sale ca o creatură vie, întunecată, care clocotea de furie – de parcă ar fi sosit însăși zeița morții Ea s-a oprit să îl privească pe unul dintre soldații noștri care trăgea să moară Acesta, căzut la pământ, tremura ca varga, însă ochii nu i se dezlipeau de pe chipul ei I-a scuipat o sudalmă, însă regina s-a mulțumit să îl privească Nu știu ce a văzut ostașul în expresia ocârmuitoarei, însă mușchii lui s-au încordat, picioarele i s-au înfipt în pământ și parcă a încercat, zadarnic, să se îndepărteze de ea Apoi, bărbatul a început să urle, scoțând un sunet pe care nu-l voi uita câte zile voi avea Ea i-a făcut semn lui Aduce-Ploaie, care a descălecat și și-a împlântat sabia în oșteanul care trăgea să moară Chipul ei a rămas neclintit Cu toții au pornit mai departe Nu am mai văzut-o de atunci Dar chiar și acum, bătrân fiind, mi-o amintesc atât de limpede, de parcă s-ar mai afla încă, aievea, în fața ochilor mei Ea era un sloi de gheață Cândva, întunericul acoperea întreaga lume, ca un lințoliu Iar bezna avea o regină… Relatare a unui martor despre asedierea Dumorului de către regina Adelina Satul Pon-de-Terre 28 marţien 14 02 Tarannen Dumor Tărâmurile Mării Moritas a fost întemnițată în lumea de dincolo de către ceilalți zei Dar Amare, zeul iubirii, s-a milostivit de tânăra divinitate cu sufletul negru ca smoala Așa că i-a adus daruri din lumea celor vii: raze de soare strânse-n coșuri, ploaie proaspătă-n clondire de sticlă Amare se îndrăgostise, așa cum i se întâmpla adesea, de Moritas, iar în urma vizitelor lui s-au născut Formidite și Caldora Mordove Senia, O explorare a miturilor antice și moderne Adelina Amouteru În ultima lună, am tot avut același coșmar, noapte de noapte, fără greș Se face că dorm în iatacul regal din palatul meu aflat în Estenzia, când mă trezește un scârțâit Mă ridic în capul oaselor și privesc în jur Ploaia biciuiește geamurile Violetta doarme lângă mine, căci, speriată de tunete, s-a strecurat în iatacul meu, iar acum s-a ghemuit sub pături, lipită de mine Aud din nou scârțâitul Ușa camerei se deschide încet Dincolo de ea se află ceva oribil, o beznă care pare făcută din gheare și din colți, ceva ce nu pot desluși însă niciodată cu adevărat Ceva care știu însă că există, fără putință de tăgadă Mătăsurile pe care le port devin insuportabil de reci, de parcă aș fi cufundată până la gât în mare, iarna, și nu mă pot stăpâni, așa că tremur din toți rărunchii O scutur pe Violetta, s-o trezesc, dar ea nu se urnește Atunci, sar din pat și mă grăbesc spre ușă, dar nu pot s-o închid Orice s-ar afla de partea cealaltă este prea puternic Mă întorc spre sora mea — Ajută-mă! îi strig, deja cuprinsă de disperare Dar ea nici nu se clintește măcar și îmi dau seama că nu doarme Că e moartă! Tresar și mă trezesc în același pat, din același iatac, cu Violetta dormind lângă mine A fost doar un coșmar, îmi spun Zac o vreme, tremurând ca varga Apoi, aud scârțâitul și văd ușa deschizându-se din nou Sar iarăși din pat și mă grăbesc să o închid O strig din nou pe Violetta Dar, încă o dată, îmi dau seama că sora mea a murit Așa că adorm, apoi sar în capul oaselor și văd, din nou, cum se crapă ușa! Mă voi trezi așa de mai bine de o sută de ori, rătăcită în nebunia acelui coșmar, până când primele raze de soare se vor strecura pe fereastră și vor pârjoli scena înspăimântătoare Dar chiar și ore bune după aceea, nu voi putea fi sigură că nu mă aflu încă în visul meu Și mă tem nespus de mult că, într-o noapte, nu mă voi mai trezi Voi fi damnată să alerg spre ușa aceea, iar și iar, încercând să fug de un coșmar în care voi rătăci însă pe veci * Cu un an în urmă, sora mea, Violetta, ar fi călărit alături de mine Astăzi, sunt însoțită doar de Sergio și de inchizitorii mei Care alcătuiesc aceeași armată de soldați nemilostivi înveșmântați în alb, pe care toată Kenettra o cunoaște atât de bine, doar că, firește, acum mă slujesc pe mine Când mă uit la ei, văd un fluviu de mantii albe, imaculate, care contrastează puternic cu cerul mohorât Mă întorc în șa și privesc din nou casele în flăcări pe lângă care trecem Arăt cu totul altfel decât arătam când am luat tronul Părul meu este din nou lung, argintiu ca o placă de metal, și nu mai port nici mască, nici vreo iluzie ca să-mi ascund chipul cicatrizat Părul meu este împletit la spate și strâns într-un coc împodobit cu nestemate Mantia mea neagră și lungă se unduiește în spatele meu și acoperă spatele calului Fața îmi este expusă privirilor Vreau ca oamenii din Dumor să-și poată vedea noua regină În sfârșit, în timp ce străbatem piața abandonată din fața unui templu, îl găsesc pe cel pe care-l căutam, pe Magiano, care ne părăsise, pe mine și restul trupelor mele kenettrane, chiar după ce intraserăm în orașul Tarannen, fără îndoială, pentru a pleca în căutarea comorilor ascunse în casele abandonate de fugari E un obicei pe care l-a căpătat imediat după ce am devenit regină, de când mi-am abătut pentru prima dată atenția asupra statelor și popoarelor din jurul Kenettrei Când ne apropiem, își îndeamnă calul prin piațeta goală și încetinește, mergând domol la trap, când ajunge lângă mine Sergio îi aruncă, agasat, o privire, dar nu-i spune nimic Magiano îi face cu ochiul Haosul de cozi lungi și l-a legat în creștet, astăzi, iar veșmintele obișnuite și le-a înlocuit c-o-nvălmășeală de haine mai sălbatică decât orice menajerie, completând totul cu o mantie grea și o platoșă de aur decorată și presărată cu nenumărate nestemate Cineva lipsit de experiență ar putea presupune, la o primă privire, că el este conducătorul oștirii Pupilele îi sunt alungite, iar, sub soarele amiezii, pe chip i se citesc doar toropeala și lenea Pe spate îi atârnă mai multe instrumente muzicale, ale căror curele îi brăzdează pieptul, iar în coburi îi zornăie pungi grele, pline cu galbeni — Arătați cu toții magnific în dimineața asta! le strigă, vesel, inchizitorilor mei Soldații se mulțumesc să își plece frunțile Cu toții știu că orice dovadă de lipsă de respect arătată lui Magiano le-ar aduce, iute, moartea de mâna mea Ridic o sprânceană, să-i arăt că-s mirată — Ai pornit la vânătoare de comori? îl întreb Încuviințează, voios — Mi-a luat o dimineață-ntreagă să scotocesc un singur cartier al orașului, îmi răspunde, nonșalant Dus pe gânduri, își lasă degetele să îi plutească parcă deasupra corzilor unei lăute care îi atârnă la piept Chiar și gestul acesta atât de mic pare să facă să răsune un acord perfect — Ar trebui să rămânem aici câteva săptămâni, să pot aduna toate obiectele de valoare lăsate în urmă, continuă Uită-te numai! Nu-i așa că n-ai mai văzut niciodată în Merroutas ceva atât de fin lucrat? Își îndeamnă calul mai aproape de mine Acum văd, învelite într-o cârpă prinsă la oblâncul șeii lui, buchete de plante: trifoi galben, margarete albastre și o tulpină sfrijită de rădăcină-neagră Recunosc imediat buruienile de leac și îmi înăbuș un zâmbet Fără să spun o vorbă, îmi dezleg plosca din cobur și i-o întind lui Magiano, încercând să nu fiu văzută de ceilalți Doar Sergio bagă de seamă, însă el își ferește privirea și trage o dușcă din propria ploscă Fostul mercenar se plânge de sete de săptămâni întregi — Ai dormit prost noaptea trecută, murmură Magiano, în timp ce zdrobește plantele și mi le amestecă în apă De dimineață, am avut grijă să țes o iluzie peste cearcănele adânci de sub ochii mei Dar Magiano își dă întotdeauna seama când am coșmaruri — Voi dormi mai bine la noapte, după ce-o să beau asta, spun și arăt spre licoarea pe care mi-o pregătește — Am găsit rădăcină-neagră, mă informează, întinzându-mi plosca Crește ca o buruiană aici, în Dumor Ar trebui să mai iei o dușcă și diseară, dacă vrei să… să le ții la distanță Vocile din mintea mea! Despre ele vorbește Acum, le aud mereu Șușoteala lor este ca un nor din zgomote în urechile mele, întotdeauna prezent, fără să tacă vreodată Șușotesc când mă trezesc dimineața și când mă duc la culcare Uneori, vorbesc fără noimă Alteori, îmi spun povești violente În clipa asta, își bat joc de mine Cât de amabil e! mă șicanează, când Magiano își îndepărtează puțin calul și ciupește iar corzile lăutei Știi că nouă nu ne place foarte mult de el, nu-i așa? Mereu încearcă să ne țină departe de tine Dar tu nu vrei ca noi să plecăm, Adelina, nu? Suntem parte din tine, rodul minții tale Și de ce-ar iubi-o pe una ca tine un băiat atât de amabilă? Nu vezi? Încearcă să te schimbe! Exact ca sora ta, Violetta Îți mai aduci măcar aminte de ea? Scrâșnesc și iau o înghițitură din băutura întăritoare Ierburile sunt amare, însă accept, recunoscătoare, gustul Astăzi ar trebui să joc rolul reginei invadatoare Așa că nu pot îngădui ca iluziile să îmi scape de sub control în fața noilor mei supuși Simt pe dată că ierburile de leac își fac efectul: vocile se aud înfundat de-acum, de parcă le-ar fi tras cineva înapoi, iar restul lumii își recapătă contururile clare Magiano atinge o altă coardă, apoi continuă: — M-am tot gândit, mi Adelinetta, spune, în felul lui obișnuit, nepăsător Cred că am prea multe lăute și fleacuri, ca să nu mai pomenesc de monedele acestea micuțe, cu safire Se oprește să se răsucească în șa și să scotocească într-un cobur, de unde scoate câteva monede mititele care au incrustate în centru câte o nestemată albastră: fiecare valorează cât zece talanți de aur kenettrani Râd și, în spatele nostru, văd câțiva inchizitori care par surprinși să mă audă hohotind Numai și numai Magiano e în stare să mă umple de voioșie cu atâta ușurință — Ce înseamnă asta? Marele prinț al hoților e, dintr-odată, copleșit fiindcă are prea multe bogății? El ridică din umeri — Ce să fac eu cu cincizeci de lăute și zece mii de monede cu safire, mă rog? mă întreabă Dacă mai adaug fie și numai câțiva galbeni, o să cad de pe cal și mai multe nu, de-ncărcat ce vot fi! Apoi, vocea lui devine aproape o șoaptă: Mă gândeam că le-ai putea dărui noilor tăi cetățeni toate aceste comori Nici măcar nu trebuie să le dai prea mult Câteva monede cu safir de fiecare, câțiva pumni de aur din cuferele tale… Care deja dau pe dinafară, mai ales după ce ai cucerit Merroutasul… Buna mea dispoziție piere pe dată, iar vocile încep să se vânzolească din nou în mintea mea: Asta-i bună! Îți cere să te târguiești pentru loialitatea noilor tăi cetățeni! Vasăzică, e de părere că până și dragostea poate fi cumpărată, așa cum știai deja, nu? În fond, și tu i-ai cumpărat iubirea lui Magiano! Banii reprezintă singurul motiv pentru care e aici, cu tine, nu-i așa? Mai iau o gură din licoarea din ploscă, iar tonul vocilor scade, din nou — Vrei să le arăt bunăvoință și bunătate acestor dumorieni, abia îngăim — Da, cred că astfel s-ar reduce numărul atacurilor împotriva ta Magiano se oprește din cântat și murmură: Îți amintești că în Merroutas un asasin a încercat să te omoare Apoi, când armatele tale au ajuns în Domacca, am prins de veste că-ncepuse să se formeze un grup de rebeli – saccoriști, parcă așa-și spuneau, nu? — Ei, n-au fost în stare s-ajungă nici măcar la un kilometru de mine! mă burzuluiesc — Da, totuși au fost în stare să-ți ucidă vreo câțiva inchizitori în miez de noapte, să-ți incendieze corturile și să-ți fure armele! mă contrazice Iar tu n-ai izbutit nicicum să le dai de urmă De incidentul din Tamoura de Miazănoapte ai uitat? Petrecut imediat după ce, chipurile, cuceriseși și pacificaseși tărâmul acela? — La ce incident te referi, mai exact? îl întreb, pe un ton glacial La acela când un intrus m-a așteptat în cortul meu, să mă omoare? Sau la explozia de la bordul navei mele? Ori la descoperirea leșului acelui băiat care purta însemnele febrei sângelui și care fusese lăsat, ostentativ, chiar lângă tabăra noastră? — Și la acelea, răspunde Magiano, fluturându-și mâna Dar, în primul rând, mă gândeam la faptul c-ai ignorat scrisorile primite de la ocârmuitorii tamourani, cei care alcătuiesc așa-numita Triadă de Aur Ți-au oferit un armistițiu, mi Adelinetta! Fâșia de miazănoapte a regatului lor, în schimbul eliberării prizonierilor și al recuperării terenurilor agricole de lângă singurul râu important al țării Ți-au făcut o ofertă nespus de generoasă Iar tu, în schimb, le-ai trimis înapoi ambasadorul, să le ducă blazonul tău scăldat în sângele soldaților lor căzuți Se uită țintă la mine: Parcă-parcă îmi amintesc că-ți sugerasem ceva mai subtil Clatin din cap Ne-am mai certat deja în legătură cu povestea asta, când am ajuns în Tamoura, și nu sunt dispusă să iau parte la o nouă discuție în contradictoriu — Nu sunt aici să-mi fac prieteni, îi amintesc Armata noastră le-a cucerit deja tamouranilor pământurile de la miazănoapte, fără să țină cont de ofertele lor Și voi cuceri și restul Tamourei, așa să știi — Da, însă invazia te-a costat pierderea unei treimi din oștirea ta Ce se va întâmpla când vei încerca să pui stăpânire pe ce-a mai rămas din Tamoura? Sau când beldienii se vor revolta din nou? Iar regina Maeve știi bine că e cu ochii pe tine, sunt convins de asta Trage adânc aer în piept și continuă: Adelina, acum ești ocârmuitoarea Tărâmurilor Mării Ai alipit regatului tău kenettran Domacca și Tamoura de Miazănoapte, din Tărâmurile Soarelui La un moment dat, scopul tău n-ar mai trebui să fie să cucerești noi teritorii, ci să păstrezi ordinea în cele pe care le ai deja Și nu vei izbuti să faci asta dacă le vei ordona inchizitorilor tăi să îi târască afară din casele lor și să îi ardă cu fierul roșu pe toți supușii tăi care nu au însemnele febrei sângelui — Crezi că sunt plină de cruzime, remarc — Nu Magiano șovăie îndelung, apoi adaugă: Poate doar puțin — Nu îi ard fiindcă sunt crudă, îi dau de știre, calmă Fac asta doar ca să le reamintesc ce ne-au făcut ei nouă, celor însemnați de febra sângelui, celor pe care-i numeau malfetto Pari să uiți atât de repede! — Nu voi uita nicicând! îmi răspunde Magiano De data asta, tonul îi e, parcă, mai tăios Mâna lui plutește într-o parte, unde rana din copilărie continuă să îl chinuie — Dar să-i arzi cu fierul roșu pe cei fără însemne nu îi va face deloc să-ți fie mai loiali — Însă îi va determina să se teamă de mine — Teama dă cele mai bune rezultate doar dacă e amestecată și c-un dram de iubire, spune Magiano Arată-le că poți fi înfricoșătoare și totuși generoasă Cordelele de aur pe care și le-a împletit în păr scot un clinchet când adaugă: Îngăduie-le oamenilor să te iubească un pic, mi Adelinetta! Prima mea reacție este să mă las cuprinsă de amărăciune Hoțu’ ăsta nenorocit mereu aduce vorba de iubire! Trebuie să-mi păstrez cumpătul ca să-mi pot ține armata sub control, iar gândul de a le dărui aur oamenilor care i-au ars cândva pe rug pe cei însemnați de febra sângelui mă dezgustă Dar trebuie să recunosc: tot ce spune Magiano are sens De cealaltă parte, Sergio al meu, Aduce-Ploaie, călărește fără să scoată vreun cuvânt E palid și pare să nu-și fi revenit încă după răceala cu care se alesese în urmă cu vreo câteva săptămâni Dar se străduiește din răsputeri să nu arate nimănui asta, iar eu, una, înțeleg că nu se simte bine doar din tăcerea lui și din felul în care-și strânge mantia în jurul umerilor, chiar dacă vremea este nespus de blândă Îi întorc spatele lui Magiano, fără să spun nimic Se uită în față, însă buzele parcă-parcă au prins să i se arcuiască într-un zâmbet Își dă seama că mă gândesc la propunerea lui Cum de-mi poate citi gândurile atât de limpede? Asta mă enervează și mai tare Îi sunt recunoscătoare că, măcar, s-a abținut și n-a pomenit-o pe Violetta, că n-a confirmat cu glas tare că, în parte, îmi trimit inchizitorii să îi scoată pe străzi pe toți cei fără însemne fiindcă o caut pe ea De ce vrei încă să o găsești? prind șoaptele din mintea mea să mă tachineze De ce? De ce? De ce? E o întrebare pe care mi-o adresează iar și iar Răspunsul meu este mereu același Fiindcă eu și numai eu am dreptul să hotărăsc când are voie să plece! Nu ea! Dar, indiferent de câte ori le răspund vocilor din mintea mea, ele continuă să întrebe Fiindcă, de fapt, nu îmi dau crezare Am ajuns deja în centrul orașului Tarannen și, cu toate că pare pustiu, Sergio rămâne nespus de atent, cu ochii pironiți asupra clădirilor din jurul pieței mari În ultima vreme, trupele mi-au fost atacate de câteva ori de răzvrătiții care au ajuns să fie cunoscuți drept saccoriști – un termen derivat din cuvântul domaccan care înseamnă anarhie Asta îl face pe Sergio să caute în permanență rebeli pe care-i crede ascunși peste tot O arcadă înaltă dă spre piața centrală În piatra ei a fost sculptată o complicată înlănțuire de luni în diferitele lor faze, în pătrar sau pline, sau noi Trec pe sub ea împreună cu Sergio și cu Magiano, apoi mă opresc în fața unei adevărate mări de prizonieri dumorieni Calul meu lovește pământul cu copitele, cuprins de nerăbdare Îmi îndrept spatele și îmi ridic bărbia, refuzând să îmi arăt istovirea Niciunul dintre acești dumorieni nu are însemnele de malfetto, firește Cei înlănțuiți nu poartă niciun însemn, fiind de teapa celor care aruncau cu mâncare râncedă în mine și scandau îndemnuri la uciderea „pocitaniilor” Ridic o mână spre Sergio și Magiano, care-și conduc armăsarii departe de mine și se postează la câte un capăt al pieței, cu fața spre oameni Inchizitorii se răspândesc și ei Prizonierii noștri se dau înapoi când ne văd, rămânând cu ochii pironiți asupra mea, șovăitori E atât de liniște, încât, dacă mi-aș închide singurul meu ochi, aș putea pretinde că sunt singură-singură în piață Simt totuși norul de teroare care-i cuprinde, valurile de neîncredere și de nesiguranță care-mi lovesc parcă oasele Șoaptele din mintea mea se reped precum șerpii hămesiți asupra unor șoareci speriați Vor să se înfrupte din teama lor! Îmi îndemn armăsarul în față, câțiva pași Privirea mea mi se abate de la oameni spre acoperișurile clădirilor aflate de jur-împrejurul pieței Chiar și acum, îmi dau seama că, din instinct, caut orice urmă a lui Enzo, care-ar putea sta ghemuit acolo, după cum îi e obiceiul Legătura dintre noi, formată din toate acele fire nevăzute care-l leagă pe prinț de mine, se încordează, de parcă de undeva, de peste mări și țări, Enzo ar ști că Dumorul a fost cucerit de armata mea Prea bine! Sper că-mi simte triumful! Atenția mea revine asupra prizonierilor — Oameni ai Dumorului, sunt regina Adelina Amouteru! le strig, iar vocea îmi răsună peste piață Acum, sunt și regina voastră Privirea mea trece de la o persoană la alta: De acum faceți parte cu toții din Kenettra și vă puteți considera supuși kenettrani Fiți mândri, fiindcă de acum aparțineți unui popor care le va conduce, în curând, pe toate celelalte Imperiul meu este în expansiune, iar voi veți putea crește odată cu el De astăzi, vă veți supune legilor Kenettrei Așadar, aflați că oricine va numi malfetto o persoană care poartă însemnele febrei sângelui va fi condamnat la moarte Orice abuz, hărțuire sau șicanare a unei persoane care poartă însemnele, din orice motiv, nu vor fi pedepsite doar cu executarea făptașului, ci și cu uciderea întregii familii a respectivului Să știți că toți cei care poartă însemnele au fost însemnați de mâna zeilor Sunt stăpânii voștri și sunt intangibili În schimbul loialității voastre, fiecare dintre voi va primi în dar cinci safftoni dumorieni și cincizeci de talanți de aur kenettrani Oamenii murmură, ușor surprinși, și, când privesc într-o parte, văd că Magiano îmi aruncă o privire aprobatoare Sergio sare de pe cal și avansează, însoțit de o echipă mică, formată din foștii lui mercenari Trec prin mulțime, alegând câte o persoană, ici și colo, apoi le târăsc în față, unde Sergio îi obligă să îngenuncheze în fața mea Teama a pus deja stăpânire pe cei aleși și li se citește pe chip Așa se și cuvine, de bună seamă! Privesc spre ei Așa cum mă așteptam, cei aleși de Sergio și de echipa lui sunt bărbați și femei puternici, musculoși Tremură, cu capetele plecate — Aveți șansa de a vă alătura armatei mele, le spun Dacă acceptați, vă veți pregăti cu căpitanii mei Veți călări cu mine spre Tărâmurile Soarelui și ale Văzduhului Veți primi arme, mâncare și îmbrăcăminte, iar toți cei care fac parte din familiile voastre se vor afla sub oblăduirea mea Ca să-mi întărească spusele, Magiano coboară de pe armăsar și se apropie de ei În fața fiecăruia, face un adevărat spectacol când scotocește în sac și lasă să cadă câte o pungă grea de aur kenettran Oamenii îl privesc lung Unul dintre ei apucă punga cu atâta disperare, încât monedele se rostogolesc afară, sclipind în lumină — Dacă vă veți împotrivi, voi și familiile voastre veți fi aruncați în temniță Vocea îmi devine mai adâncă, autoritară: Nu voi îngădui să existe răzvrătiți în mijlocul vostru Jurați-mi credință și mă voi asigura că veți fi răsplătiți cum se cuvine Cu coada ochiului, îl văd pe Sergio care pare neliniștit Privirea i se întoarce spre piață Înlemnesc Am început să-mi dau seama când Sergio simte primejdia Mormăie ceva câtorva dintre oamenii săi, iar aceștia dispar în spatele unei uși — Jurați credință? îi întreabă Magiano pe cei îngenunchiați Unul după altul, dumorienii răspund fără pic de șovăială Le fac semn să se ridice și câțiva inchizitori vin să-i escorteze de acolo Mai mulți bărbați și mai multe femei care par, cu toții, apți pentru a deveni soldați sunt aduși în fața mea Repetăm același ritual și cu ei Apoi, din nou, cu un alt grup Astfel se scurge un ceas O femeie dintr-un grup refuză să îmi jure credință Scuipă spre mine și mă ocărăște folosind un cuvânt în dumoriană, pe care nu-l înțeleg Mă uit urât la ea, însă nu se dă înapoi, ci mârâie de-a dreptul Iată c-am parte și de una capabilă să mă sfideze! îmi spun — Vrei să ne fie teamă de tine, mârâie dumoriana, vorbind o kenettrană cu accent Crezi că poți veni aici să ne distrugi căminele, să îi ucizi pe cei dragi nouă, și apoi te-aștepți să ne târâm la picioarele tale? Crezi că ne vom vinde sufletele pentru câteva monede? Își înalță bărbia, îndrăzneață, și-adaugă: Dar mie nu mi-e teamă de tine! — Serios? o iscodesc și-nclin capul spre ea, curioasă Ar trebui să-ți fie! Ea mă provoacă din nou, zâmbindu-mi cu obrăznicie — Nici măcar nu ești capabilă să ne verși tu însăți sângele Face un semn spre Sergio, care deja își scoate sabia și spune: Îl pui întotdeauna pe vreunul dintre slugoii tăi s-o facă-n locu’ tău! Ești o regină lașă, care se ascunde în spatele armatei sale! Dar nu ne poți strivi pe toți sub călcâiele Trandafirului tău! Nu ai cum să câștigi! Cândva, aș fi fost, poate, intimidată de asemenea cuvinte Acum, doar oftez Vezi, Magiano? aș vrea să-l întreb Asta se-ntâmplă când dau dovadă de blândețe În timp ce femeia își continuă discursul, descalec Sergio și Magiano mă privesc în tăcere Dumoriana încă vorbește când mă opresc în fața ei — Va veni ziua în care te vom doborî! mă amenință Ține minte vorbele mele! Îți vom bântui coșmarurile! Încleștez pumnii și înfig o iluzie de durere în trupul ei — Eu sunt coșmarul însuși, îi declar Nu mai izbutește decât să se holbeze la mine Lasă să-i scape un strigăt înăbușit, apoi se prăbușește și începe să scurme pământul În spatele ei, întreaga mulțime tresare, în același timp parcă, iar toți își feresc privirile, să nu mai vadă cumplita priveliște Teroarea care se scurge din ea mă hrănește, iar vocile din mintea meu explodează în urlete, umplându-mi urechile de încântarea lor Perfect! Continuă, continuă! Ce mai aștepți? Lasă durerea să-i oblige inima să bată tot mai repede, până crapă! Le dau ascultare Îmi încleștez și mai tare pumnii și îmi amintesc de noaptea în care am luat pentru prima oară viața cuiva cu bună știință, noaptea când am stat deasupra trupului lui Dante Femeia se zbate, iar ochii ei caută, înnebuniți, în jur monștri care nu se află însă acolo aievea De pe buze îi zboară picături stacojii Fac un pas în spate, astfel încât sângele ei să nu îmi păteze cumva tivul rochiei Într-un târziu, femeia încremenește, căci și-a pierdut cunoștința Mă întorc, calmă, înapoi spre ceilalți prizonieri, care stau acum nemișcați precum statuile Aș putea să le tai groaza cu cuțitul — Mai dorește și altcineva? întreb, iar vocea îmi răsună cu ecou în piață Nu? Nimic nu tulbură tăcerea Mă aplec Punga cu monede aruncată de Magiano la picioarele dumorienei zace neatinsă lângă femeie, așa că o ridic cu două degete, în mod delicat Apoi, mă întorc la armăsarul meu și mă aburc în șa — După cum ați văzut cu toții, eu, una, îmi respect cuvântul dat, strig mulțimii din piața centrală Nu care cumva să profitați de generozitatea mea, pentru ca nici eu să nu profit de slăbiciunile voastre! Arunc punga cu galbeni a femeii către cel mai apropiat inchizitor, căruia îi poruncesc: Pune-o în lanțuri și găsește-i familia! Soldații mei o târăsc pe femeie din piață și un nou grup este adus în fața mea De data asta, fiecare își acceptă în tăcere aurul și își pleacă fruntea în fața mea, iar eu încuviințez Totul continuă fără alte incidente Dac-am învățat ceva în viața mea, din trecut și din prezent, atunci am învățat cât de mare este puterea fricii Le poți oferi supușilor tăi toată generozitatea din lume, și ei tot vor cere mai multă și mai multă Dar cei cărora le este teamă nu ripostează, nu se mai luptă Eu, una, știu prea bine asta Soarele se ridică mai sus și alte două grupuri jură credință armatei mele Dintr-odată, un obiect ascuțit scânteiază în lumină Privirea îmi țâșnește spre el Un tăiș, o armă ascuțită ca un ac, aruncată dinspre acoperișuri! îmi dau seama Din instinct, trag de energie și mă înconjor într-o iluzie de invizibilitate Dar nu reușesc să reacționez îndeajuns de iute Un pumnal îmi zboară spre braț, mușcând, adânc, din carne Trupul meu tresare când sunt lovită, iar vălul de invizibilitate slăbește Prizonierii izbucnesc în strigăte Apoi, se aude scrâșnetul a o sută de săbii care sunt smulse din tecile lor în același timp: inchizitorii mei își scot armele Magiano este lângă mine înainte să-i pot simți prezența Se întinde să mă prindă, în timp ce eu mă clatin în șa, însă îl îndepărtez cu un semn — Nu! izbutesc să icnesc Nu pot să-mi permit ca acești dumorieni să mă vadă sângerând Asta ar fi de ajuns să-i facă să se revolte Mă aștept ca alte săgeți și pumnale să se abată asupra mea de pe acoperișuri, însă nu se întâmplă nimic În colțul îndepărtat al pieței, Sergio și oamenii săi reapar Târăsc vreo patru-cinci oameni Saccoriști! înțeleg Poartă haine de culoarea nisipului, pentru a se camufla pe lângă ziduri Furia îmi crește din nou, iar durerea din brațul care îmi sângerează îmi alimentează energia Nu aștept ca Sergio să mi-i aducă Mă reped asupra lor Îmi ridic brațele spre cer și încep să țes năluci, folosindu-mă de teama mulțimii și de forța din mine Cerul capătă o nuanță stranie, de un albastru profund, apoi de roșu Oamenii se înghesuie unii într-alții, urlând îngroziți Apoi, mă întorc spre răzvrătiți și trimit o iluzie de sufocare în jurul lor Se apleacă în față cu toții, așa cum sunt, în strânsoarea aghiotanților lui Sergio, apoi își arcuiesc spinările când simt că aerul le este smuls direct din plămâni Scrâșnesc și întăresc iluzia Aerul nu este aer, ci apă! Vă înecați în mijlocul acestei piețe și nu aveți cum să mai ieșiți la suprafață, fiindcă aceasta nu există! Sergio le dă drumul Saccoriștii cad în genunchi, chinuindu-se să respire, și se zvârcolesc pe pământ Măresc și întăresc iluzia, căutându-i pe ceilalți prizonieri din piață Apoi, îmi dezlănțui întreaga putere O plasă de durere îi cuprinde pe toți prizonierii încă aflați pe pământ Strigă cu toții ca unul singur, sfâșiindu-și pielea de parcă i-ar arde vătraie încinse, smulgându-și părul de parcă li s-ar târî furnici printre șuvițe și le-ar pișca fără milă scalpurile Îi privesc cum se chinuie și îmi las propria durere să îi pătrundă, până când hotărăsc să fac iluzia să se risipească Toți dumorienii din mulțime sunt zguduiți de suspine Nu îndrăznesc să îmi ating brațul rănit, ci mă concentrez să privesc lumea cu severitate — Iată! le spun Ați văzut de-acum cu ochii voștri ce pot face! Aflați că nu voi accepta altceva decât credință nestrămutată din partea voastră Inima îmi bubuie în piept când adaug: Dacă mă veți trăda pe mine sau pe oricare dintre cei apropiați mie, vă asigur că vă voi chinui atât de rău, încât o să mă implorați să vă ucid Le fac semn trupelor mele să se apropie și să-i înconjoare pe rebelii care urlă încă de durere Numai atunci când mantiile albe ale inchizitorilor se învârtejesc de jur-împrejurul meu, îmi întorc armăsarul și părăsesc piața Trandafirii mei mă urmează Când am ajuns îndeajuns de departe, încât să nu mai pot fi zărită de dumorienii din piață, îmi îngădui să nu mai stau țanțoșă Umerii mi se lasă în jos Descalec Magiano mă prinde, iar eu mă sprijin de pieptul lui — Înapoi la corturi! murmură el și mă înconjoară cu brațul Pe chip i se citesc încordarea, dar și deplina înțelegere a situației mele, căreia nu-i dă însă glas Nu spune decât: — Trebuie să-ți coasem rana! Îl las să mă susțină, căci sunt secătuită de putere din cauza pierderii de sânge și vârtejului de iluzii pe care le-am creat Încă o tentativă de asasinare! Va veni și-o zi în care nu voi mai fi la fel de norocoasă Data viitoare când vom pătrunde într-un oraș proaspăt cucerit, s-ar putea să se arunce asupra mea înainte ca oricare dintre Trandafirii mei să apuce să reacționeze Iar eu nu sunt asemenea lui Teren: iluziile mele nu mă pot proteja de loviturile pumnalelor… Trebuie să îi descopăr pe rebeli înainte să devină o amenințare reală Trebuie să fac din execuțiile lor spectacole mai dure, pilde mai convingătoare Trebui să fiu și mai nemilostivă, și mai neîndurătoare Aceasta este viața mea, de-acum Raffaele Laurent Bessette Zgomotul valurilor care se sparg de țărm îi amintește lui Raffaele de nopțile furtunoase din portul Estenziei Aici, însă, în mijlocul poporului tamouran din Tărâmurile Soarelui, nu există canale și nici gondole care să se desprindă din bolarzii lor și s-o pornească, agale, clătinându-se, de-a lungul zidurilor de piatră Nu se zăresc decât o singură plajă cu nisip roșiatic și auriu și pământul presărat cu arbuști și, ici-colo, cu câte-un arbore Sus, pe o colină, un palat, care s-a extins și s-a tot extins în decursul vremii, pare să supravegheze oceanul Silueta întunecată a clădirii se deslușește în noapte, căci intrarea sa celebră e luminată de strălucirea felinarelor În seara aceasta, o briză călduță, de început de primăvară, pătrunde prin ferestrele unuia dintre apartamentele palatului, iar lumânările ard mocnit Enzo Valenciano șade într-un jilț aurit, adus de spate, cu coatele sprijinite pe genunchi Bucle negre îi tot cad pe față, și pare să scrâșnească Are ochii strânși de durere, iar pe obraji îi șiroiesc lacrimi Raffaele îngenunchează în fața lui, desfăcând cu grijă bandajele albe care îi ajung până la umeri prințului Mirosurile de carne arsă și de alifie dulceagă umplu încăperea De fiecare dată când Raffaele trage o bucată de fașă de pe o porțiune a brațului lui Enzo, odată cu pielea rănită, prințul își încordează maxilarul Cămașa atârnă pe el, leoarcă de transpirație Raffaele înfășoară bandajele la un loc Simte agonia care-l învăluie pe prietenul său, iar aceasta îi sfâșie inima, de parcă ar fi și el rănit Sub feșe, brațele lui Enzo sunt o masă de arsuri care nu par să se mai vindece Cicatricele și rănile, pe care le avusese dintotdeauna parcă și care acoperiseră mereu mâinile prințului, s-au întins acum în sus, agravate de dezlănțuirea sa spectaculoasă din bătălia împotriva Adelinei, din portul Estenziei Îl costase nespus de scump faptul că făcuse să fie mistuită de flăcări aproape întreaga flotă beldaină a reginei Maeve O bucată de piele se desprinde odată cu bandajele Enzo scoate un geamăt ușor Raffaele tresare, la vederea cărnii arse — Vrei să te odihnești o clipă? îl întreabă pe prinț — Nu, răspunde Enzo, printre dinții încleștați Raffaele îi dă ascultare și, încet și cu mare dificultate, îndepărtează ultimele bandaje de pe brațul drept al lui Enzo Acum, ambele brațe ale prințului sunt expuse Raffaele scoate un suspin și se întinde după ligheanul cu apă rece, curată, de lângă el Îl așază în poala lui Enzo — Poftim! îl îndeamnă Înmoaie! Enzo își cufundă brațele în apa rece Expiră încet Stau tăcuți, o vreme, lăsând minutele să se târască Raffaele îl privește pe prinț cu multă atenție Zi după zi, acesta a devenit tot mai retras și pare să privească tot mai des, cu dor, către mare În aer plutește o energie nouă, pe care fostul consort nu o poate defini — Încă îi simți atracția? întreabă, în cele din urmă Enzo încuviințează Se întoarce, instinctiv, spre fereastră, în direcția mării Un alt moment trece înainte să răspundă: — Uneori, e tăcere, îi mărturisește consortului Dar nu și acum Raffaele așteaptă să continue, însă Enzo cade din nou pradă unei tăceri adânci, iar privirile îi rămân pironite asupra apelor de afară Raffaele se întreabă la cine se gândește Enzo Nu la Adelina, ci la o fată demult dispărută, dintr-un trecut mai fericit După o vreme, Raffaele îndepărtează ligheanul cu apă și îi usucă brațele lui Enzo, cu multă blândețe, apoi aplică un strat nou de alifie pe pielea arsă Este un balsam străvechi, unul care cerea să-i fie pregătit la Curtea Fortunata, ori de câte ori prințul îl vizita nopțile să-i bandajeze mâinile Acum, nu mai există nicio curte a consorților și consoartelor Regina Maeve s-a întors în Beldain, să-și lângă rănile și să-și refacă flota Pumnalele au venit aici, în Tamoura – sau în ce a mai rămas din Tamoura Inchizitorii Adelinei împânzesc dealurile din miazănoapte, rezistând pe pozițiile lor — Ai ceva vești despre Adelina? întreabă Enzo, în timp ce Raffaele se întinde după niște bandaje curate — Capitala Dumorului a fost cucerită de armata ei, răspunde Raffaele De acum stăpânește toate Tărâmurile Mării Enzo privește spre întinderea apelor, căutând parcă, din nou, firele nevăzute ale legăturii veșnice dintre el și Lupul cel Alb Pare dus pe gânduri — Nu va dura mult până când își va abate din nou atenția asupra acestor meleaguri, asupra a ceea ce a mai rămas încă în libertate din regatul Tamourei, murmură prințul, într-un târziu — E drept, nu m-ar surprinde dacă navele ei ar apărea la granițele noastre, este de acord Raffaele — Membrii Triadei de Aur au acceptat să se întâlnească mâine cu noi? — Da Raffaele îl privește pe prinț, apoi adaugă: Familia regală din Tamoura spune că armata le este încă slăbită de ultimul atac al Adelinei Și că ei vor încerca să negocieze din nou cu ea Enzo își mișcă degetele mâinii stângi, dar tresare — Și tu ce crezi despre asta? — Va fi o pierdere de timp Raffaele clatină din cap și continuă: Adelina a refuzat ultima lor încercare fără să șovăie nicio clipă măcar Nu mai poate fi schimbat nimic Ce ar putea să îi ofere tamouranii pe care ea să nu-l poată lua cu forța? Tăcerea îi învăluie iar, de parcă ar fi unicul răspuns care s-ar putea da întrebării lui Raffaele Continuând să înfășoare brațele lui Enzo în bandaje proaspete, fostul consort încearcă să nu bage în seamă zgomotul valurilor de afară Zgomotul mării sub ferestre… Câteva lumânări arzând în beznă… O bătaie în ușă… Amintirea sosește, nechemată și nemilostivă, trecând prin zidurile ridicate de Raffaele în jurul inimii sale, acelea înălțate după moartea și învierea lui Enzo Pumnalul nu mai îngrijește rănile prințului, ci rămâne în picioare, așteptând, înfricoșat, în dormitorul său de la Curtea Fortunata, cu ani în urmă, privind spre o adevărată mare de oameni mascați Păruse că tot orașul fusese prezent la „debutul” lui Raffaele Nobili și nobile în veșminte din mătăsuri tamourane, împodobite cu dantelă kenettrană, răspândiți prin încăpere, cu chipurile parțial ascunse de măști colorate, cu râsetele amestecându-se cu zgomotele paharelor ciocnite și al condurilor târșâiți Consorți și consoarte se plimbau printre ei, în tăcere, cu grație, servind băuturi și platouri cu struguri de la gheață Raffaele se afla chiar în mijlocul camerei, un tânăr timid, îmbrăcat și aranjat perfect, cu părul ca o perdea de satin întunecat, cu robele mătăsoase, albe cu auriu, cu ochii ca nestematele fardați cu pudră neagră, privind marea de licitatori curioși Își amintește cum îi tremurau mâinile, cum și le încleștase una de cealaltă, să le oprească tremurul Fusese antrenat îndelung pentru a deosebi ce expresii se cuvenea să lase să i se citească pe chip și pentru a putea reproduce miile de combinații rafinate, ale pozițiilor buzelor, sprâncenelor, obrajilor și ochilor, măștile lui, pe care învățase să le poarte indiferent dacă îi reflectau sau nu emoțiile reale Așa că, în clipa aceea, afișase o expresie senină, un amestec de timiditate și de bucurie blândă, liniștită și tăcută precum zăpada proaspăt așternută, din care nu lipsea decât teama pe care o resimțea Când și când, energia din încăpere păruse să se transforme, să se miște De fiecare dată, Raffaele își întorsese capul, ca un automat, în direcția respectivă, neștiind cu siguranță ce simțise La început, crezuse că, poate, mintea îi jucase feste – până când își dăduse seama că energia părea să se concentreze într-un tânăr necunoscut, care mai-mai că plutea printre oamenii din mulțime Ochii lui Raffaele l-au urmărit, captivați de puterea care părea să-l însoțească pretutindeni Licitația a pornit de la o sumă uriașă, care a devenit apoi, iute, mai mare și tot mai mare Și a crescut astfel, până când Raffaele a pierdut șirul sumelor oferite, iar tot ce vedea și auzea în jur a început să fie cuprins ca de o ceață Alți consorți șușoteau între ei, din mulțime El, unul, nu mai auzise să se fi oferit vreodată asemenea sume la o licitație de „debut”, iar stranietatea situației îi făcea inima să îi bubuie și mâinile să îi tremure mai tare Dacă o țineau tot așa, nu avea să se înalțe niciodată la înălțimea așteptărilor câștigătorului, nu avea cum să demonstreze că merita banii plătiți Și apoi, când deja numărul ofertanților se redusese atât de mult, încât nu mai rămăseseră decât vreo câțiva, un servitor tânăr, ascuns în mulțime, dublase cea mai mare ofertă! Expresia calmă a lui Raffaele se tulburase pentru prima dată, în timp ce oamenii se puseseră pe șușotit Matroana a întrebat din nou dacă nu dădea cineva mai mult, însă nimeni nu a îndrăznit să mai liciteze Raffaele a rămas tăcut, silindu-se să nu se miște, iar servitorul a câștigat În seara aceea, cu mâini tremurătoare, Raffaele a aprins câteva lumânări și s-a așezat pe marginea patului Păturile sale erau mătăsoase, tivite cu fir de aur și cu dantelă, iar parfumul crinilor nocturni plutea în aer Minutele se scurgeau cu greu A ascultat zgomotul pașilor care se apropiau de iatacul lui și și-a repetat lecțiile oferite de alți consorți de-a lungul anilor După o perioadă care i se păruse o veșnicie, a auzit dinspre hol sunetul pe care îl tot așteptase Câteva clipe mai târziu, a urmat o bătaie ușoară în ușă Totul va fi bine, și-a șoptit Raffaele, deși nu era deloc sigur de adevărul acelor vorbe S-a ridicat apoi și a spus cu voce tare: — Intră, rogu-te! O servitoare a deschis ușa În spatele ei a intrat un tânăr mascat, care avea grația unui animal de pradă experimentat Ușa s-a închis în urma lui, chiar când și-a scos masca Raffaele a bulbucat ochii, surprins Era necunoscutul pe care-l remarcase în mulțime! Stânjenit, și-a dat seama că tânărul era nespus de chipeș Avea bucle negre, legate la spate într-o coadă, gene lungi, tot negre, care-i încadrau ochii cu iriși vârstați cu stacojiu Era înalt și nu zâmbea deloc Energia pe care Raffaele o simțise în timpul licitației îl învăluia, în straturi Foc Flăcări Ambiție Raffaele s-a înroșit tot Știa că s-ar fi cuvenit să-l invite pe necunoscut să se apropie și să se așeze pe pat Dar nu mai putea gândi Tânărul a făcut un pas în față S-a oprit înaintea lui Raffaele, și-a dus brațele la spate și a făcut un semn scurt din cap Raffaele a simțit iar cum se transforma energia, chemându-l, parcă, și nu s-a putut abține să nu-l privească pe străin în ochi S-a silit să îi zâmbească, să îi ofere acel surâs pe care de ani și ani buni îl tot antrenaseră cum să îl schițeze Străinul a vorbit primul — M-ai remarcat în mulțime, a spus Am văzut cum ochii tăi m-au urmărit prin toată încăperea De ce? — Cred că am fost atras de tine, i-a răspuns Raffaele, coborându-și privirea și simțind că se îmbujora din nou Cum te numești, signore? — Enzo Valenciano Vocea străinului era blândă și profundă, precum un voal de mătase care ar fi învelit o spadă de oțel Ochii lui Raffaele l-au privit din nou Enzo Valenciano! Nu era, oare, numele prințului Kenettrei, al celui care căzuse în dizgrație după ce se îmbolnăvise de febra sângelui? Doar acum, în lumina slabă, și-a dat seama Raffaele că părul băiatului strălucea într-o nuanță de roșu-închis, atât de închis, încât părea de-a dreptul negru Un însemn al celor numiți malfetto! Necunoscutul era fostul prinț moștenitor! — Alteța Voastră? a șoptit Raffaele, atât de uimit, încât nici nu i-a trecut măcar prin cap să-i facă iar o plecăciune Tânărul a încuviințat — Și mă tem că nu am nicio intenție să te ajut să-ți faci „debutul” în seara asta Tabloul se destramă când, pe neașteptate, se aude o bătaie în ușă Raffaele și Enzo privesc în același timp spre intrare, iar Raffaele expiră lung, împingând amintirea în străfundurile minții Pune jos bandajele — Da? strigă fostul consort — Raffaele? răspunde o voce timidă Eu sunt Tânărul Pumnal își vâră mâinile în mânecile robei, după obicei — Intră! Ușa se deschide și Violetta intră, șovăind Ochii ei îi întâlnesc pe ai lui Raffaele, apoi se îndreaptă spre Enzo, care stă cu coatele sprijinite pe genunchi — Îmi pare rău că vă întrerup, spune fata Raffaele, se întâmplă ceva tare ciudat jos, pe țărm M-am gândit că vei dori să vezi Raffaele o ascultă, încruntat Violetta a simțit ceva E palidă în seara asta Tenul ei măsliniu a devenit cenușiu, parcă, își pungește gura cu buze pline și și-a strâns părul sub un acoperământ tamouran Tânăra dăduse de urma Pumnalelor de una singură, cu ajutorul puterii sale, acum un an aproape Îi luase o săptămână să-și adune curajul pentru a-i spune lui Raffaele ce se petrecuse între ea și sora sa, și mai avusese nevoie de încă o săptămână până să le implore, printre lacrimi, pe Tinerele Elite să găsească o cale pentru a o ajuta pe Adelina De atunci, a rămas în preajma lui Raffaele, lucrând cu el, în timp ce el îi testa atașamentele și o învăța cum să-și concentreze puterea pentru a simți energiile altora Era o elevă nespus de bună O ucenică de-a dreptul fantastică! își spune Tânăra Elită Îi amintește atât de mult de Adelina! Dacă și-ar permite, Raffaele și-ar putea imagina că se uită la o versiune mai tânără a reginei Tărâmurilor Mării, la aceea care fusese ocârmuitoarea din prezent înainte să îl trădeze Înainte să fi ajuns acea ființă care nu mai putea fi ajutată Gândul îl întristează mereu Adelina a ajuns în halul acesta numai și numai din vina mea! își spune fostul consort Al meu și numai al meu e păcatul că de-acum e prea târziu pentru ea Că nu mai poate fi salvată Raffaele îi face semn Violettei și o asigură: — Voi veni îndată Așteaptă-mă afară, rogu-te! După ce tânăra se retrage pe hol, el îi termină de bandajat brațele lui Enzo, apoi își masează ceafa, căci e sleit de puteri A petrecut în felul acesta prea multe nopți în șir, săptămâni după săptămâni care s-au transformat în luni, încercând iar și iar, mereu în van, să îi vindece rănile lui Enzo Și, ori de câte ori acestea păreau că-ncepeau să arate mai bine, situația se înrăutățea din nou — Încearcă să dormi! îl sfătuiește Raffaele pe prinț Enzo nu îi răspunde Chipul îi e tras, e palid din cauza durerii Este și, în același timp, nu este cu totul prezent Cât timp a trecut de când l-au pierdut prima dată, în arenă? Doi ani? Pare să fi trecut o viață de atunci, evi întregi s-au scurs, parcă, de ultima oară când Raffaele și-a văzut prințul cu adevărat viu, cu focul interior arzându-i puternic, stacojiu Nu vrea să îi dea lui Enzo și alte motive de suferință, acum, să îi arate cât de mult îi rănește pe cei care îl iubesc faptul că e așa cum e: pe jumătate în tărâmul celor vii, pe jumătate în lumea de dincolo În schimb, Raffaele se mulțumește să se îndrepte spre ușă și să iasă, pâș-pâș, din iatac Noaptea este caldă, un preludiu al celor văratice din Tărâmurile Soarelui, iar căldura zilei încă adastă pe coridoare Raffaele și Violetta merg în tăcere pe sub felinare, trecând din zonele luminate în cele întunecate Lângă fiecare ușă, simte energia Pumnalului aflat în interior Michel, care, după moartea Gemmei, s-a încuiat zile întregi, cufundându-se în crearea picturilor sale Lucent, a cărei cameră emană o undă de tulburare Raffaele simte că tânăra e încă trează, privind, poate, pe fereastra iatacului său spre țărm Oasele lui Lucent au continuat să se golească, iar acum are permanent dureri, ceea ce o face tot mai nervoasă La început, Maeve a rămas, o vreme, împreună cu Tinerele Elite surghiunite, tot implorând-o pe Lucent să se întoarcă în Beldain, împreună cu ea Regina a încercat chiar să o miluiască și să îi poruncească, însă Lucent a refuzat-o mereu, căci dorea să rămână împreună cu Pumnalele și să lupte alături de ele până la ultima suflare După o vreme, Maeve a fost obligată să-și conducă soldații înapoi acasă Scrisorile reginei din Beldain au continuat să sosească însă, săptămână de săptămână, în Tamoura, întrebând de starea sănătății lui Lucent și fiind chiar însoțite uneori de ierburi și de leacuri Niciun remediu însă nu i-a fost de vreun ajutor lui Calcă-Vânt Raffaele știe că nici nu o vor ajuta vreodată, fiindcă boala lui Lucent este pricinuită de propria energie Ultima cameră i-a aparținut cândva lui Leo, băiatul cel pleșuv pe care îl recrutase Raffaele, cel care deținea puterea asupra otrăvurilor Acum, camera este goală Leo a murit în urmă cu o lună Doctorul i-a spus fostului consort că pricina fusese o infecție pulmonară, însă Raffaele se întreabă dacă nu e posibil ca trupul lui Leo să se fi întors, cumva, împotriva lui însuși, otrăvindu-l pe băiat din interior Ce slăbiciune se va manifesta curând și în el? — Am auzit de ultima cucerire a Adelinei, spune Violetta, când ajung la scara ce duce afară din palat Raffaele încuviințează Violetta îl privește pe furiș — Crezi că…? îl întreabă Încearcă din răsputeri Raffaele își simte inima îndreptându-se spre a ei, încercând să o aline, însă tot ce poate face este să îi ia mâna și să o liniștească, trăgând ușor de băierile inimii fetei Clatină din cap — Dar… Am auzit că oferă plăți generoase cetățenilor din Dumor, răspunde Violetta A fost mai generoasă decât de obicei Poate, dacă vom găsi o cale să… — Nu poate fi ajutată, îi spune Raffaele, încet-încet Acesta e un răspuns pe care i l-a dat de prea multe ori Nici el nu e sigur că-l și crede, nu pe de-a-ntregul, însă nu își poate permite să îi dea Violettei vreo speranță, numai ca s-o vadă mai apoi cum e sufocată de regină — Îmi pare nespus de rău! îi șoptește Trebuie să ne concentrăm asupra apărării Tamourei de următoarea campanie a Adelinei Trebuie să i ne opunem, totuși, undeva Violetta privește din nou spre țărm și încuviințează — Firește, murmură tânăra, parcă încercând să se convingă pe ea însăși Nu este deloc asemenea celorlalți Este, și ea, atrasă mai mult de anumite geme decât de altele, desigur, având afinități pentru teamă, compasiune și bucurie, dar nu are niciun însemn Abilitatea sa de a lua puterile celorlalți îl face să se simtă nelalocul lui Și totuși, Raffaele nu se poate împiedica să nu simtă o legătură cu Violetta, fie și numai pentru că și ea poate simți lumea din jur, asemenea lui Niciuna dintre cele trei luni și nicio stea nu sunt vizibile în seara aceasta, căci norii acoperă cerul Raffaele îi oferă Violettei brațul și își croiesc drum cu multă băgare de seamă pe cărarea de piatră În adierea caldă se mai simte o brumă de energie care îi face fostului consort pielea ca de găină În timp ce ocolesc marginea domeniului, în fața lor apare țărmul O linie formată din spuma albă a valurilor se zdrobește parcă de spațiul întunecat Acum, simte și el ce o tulburase pe Violetta Chiar pe malul mării, acolo unde nisipul devine umed și rece, senzația este incredibil de puternică, de parcă toate firele de energie din lume ar fi fost trase deodată, strânse acolo Valurile îl împroașcă apoi cu picături grele de apă sărată Noaptea e atât de întunecată, încât cei doi nu deslușesc niciun detaliu al celor aflate în jurul lor Simt doar că, în apropiere, se află stânci mari, copleșitoare, dar nu le zăresc decât ca pe niște siluete întunecate Raffaele se uită la ele și simte că-l cuprinde groaza În aer domnește un miros înțepător Ceva nu este în regulă! își dă seama Pumnalul — De jur-împrejurul nostru domnește moartea, șoptește Violetta, iar mâna îi tremură pe brațul lui Raffaele Când o privește, tânărul vede că în ochii ei se citește suferința, așa cum se întâmplă ori de câte ori vorbește despre Adelina Raffaele scrutează orizontul Într-adevăr, ceva este clar în neregulă: în aer plutește o energie nefirească, nenaturală Care e atât de apăsătoare, încât Pumnalul nici nu își dă seama de unde vine Ochii i se opresc asupra unui petic întunecat, din depărtare Îl privește îndelung Un șir de fulgere brăzdează cerul, tăindu-și, parcă, urme de la nori până la mare Violetta tresare, așteptându-se să urmeze bubuitul tunetului, însă nu se aude nimic, iar tăcerea îi face lui Raffaele firele de păr de pe ceafă să se ridice Într-un târziu, după o perioadă care pare lungă cât veșnicia, un tremur profund zguduie pământul Ochii tânărului se îndreaptă spre valurile care se izbesc de țărm, apoi se opresc iar asupra siluetelor întunecate ale stâncilor Fulgerele brăzdează din nou cerul De data aceasta, strălucirea lor luminează țărmul pentru o clipită Raffaele face un pas în spate, cercetând totul Siluetele negre nu sunt stânci Nici pe departe! Sunt balire, cel puțin o duzină, eșuate pe țărm! Moarte! Mâinile îi țâșnesc Violettei spre gură, pe care ea și-o acoperă, să nu țipe Pentru o clipă, Raffaele nu poate decât să rămână încremenit locului Mulți marinari spun povești despre locurile unde ar merge balirele să moară Unii pretind c-ar zbura departe, în largul imensității oceanului, unde ar înota apoi jos, tot mai jos, până când s-ar scufunda în adâncurile lumii de dincolo Alții spun c-ar sări afară din apă și ar zbura tot mai sus, până când ar fi înghițite de nori Din când în când, câte o coastă albită ajungea pe țărm Dar Pumnalul nu văzuse nicicând o baliră moartă și, cu siguranță, nu în halul acela! — Nu care cumva să te apropii! îi șoptește Raffaele Violettei Mirosul din aer devine tot mai înțepător, pe măsură ce avansează Duhoarea de carne putrezită nu poate fi confundată Când ajunge la prima baliră, fostul consort întinde mâna spre aceasta Șovăie, apoi își pune, cu blândețe, degetele pe trupul ei Vietatea tresare Este foarte tânără și nu a murit încă! Raffaele simte cum i se pune un nod în gât și cum ochii i se umplu de lacrimi Ceva cumplit a ucis aceste creaturi Simte încă energia otrăvitoare curgând prin venele balirei, îi simte slăbiciunea când inspiră din nou, gâfâind — Raffaele! strigă Violetta Când Pumnalul se uită peste umăr, o vede pe fată îndreptându-se spre valurile care se izbesc de țărm Poalele rochiei îi sunt ude, iar ea tremură ca o frunză Pleacă de acolo imediat! vrea să o avertizeze Raffaele — Energia aceasta seamănă cu a Adelinei, spune Violetta, într-un târziu Raffaele face, șovăitor, un pas spre mare, apoi încă unul Avansează până când condurii i se cufundă în nisipul ud Trage cu putere, dintr-odată, aer în piept Simte răceala apei într-un fel în care nu a mai simțit-o Este o răceală ca de moarte O mie de fire de energie trag de picioarele lui, când apa se retrage, iar fiecare dintre ele parc-ar fi acoperit cu cârlige micuțe, care caută o făptură vie în care să se înfigă Îl trec fiorii, așa cum ar simți dac-ar privi un fruct putrezit, acoperit de viermi Apele mării sunt pline de otravă, noianul e adânc, întunecat și rău În adâncuri se învârtejește un strat de energie furioasă și înfricoșătoare, precum aceea pe care o simțise cândva în Adelina Se gândește la purtarea ciudat de distrasă, de indiferentă, a lui Enzo din seara aceea, la privirea pierdută din ochii doar pe jumătate vii ai prințului La felul în care acesta păruse să fie atras de ocean Raffaele își amintește, totodată, și de furtuna tumultoasă care se dezlănțuise în noaptea în care îl aduseseră pe Enzo înapoi din străfundurile mării, de acolo de unde se sfârșea lumea celor vii și începea a celor morți Lângă el, Violetta rămăsese încremenită, cu apa învolburându-i-se la picioare Raffaele mai face câțiva pași în ocean, până când valurile îi ajung până la brâu Apa rece îl amorțește Ridică din nou privirea spre locul în care se zbuciumă furtuna de fulgere tăcute, iar lacrimile încep să îi curgă pe obraji Se simte, într-adevăr, ca și cum ar fi plină de energia Adelinei De teamă și de furie… Este o energie venită dintr-un alt tărâm, fire care se întind din adâncuri, dintr-un loc nemuritor, care nu trebuie tulburat Raffaele începe să tremure Ceva otrăvește întreaga lume! Chiar și acum, după atât de multe decenii, eu, unul, tot nu mă tem de nimic mai mult decât de oceanul deschis, pe timp de noapte, când bezna te-nconjoară din toate părțile Jurnalele lui Reda Harrakan, traducere de Bianca Bercetto Adelina Amouteru O săptămână mai târziu, rana încă pulsează când îmi mișc brațul prea repede Un strat gros de bandaje o acoperă Tresar când îmi croiesc drum pe rampa care duce spre portul Estenziei, sperând că pielea nu mi-a crăpat din nou Astăzi, întregul port duhnește a pește putred Strâmb din nas când soldații ne conduc spre un șir de trăsuri care ne așteaptă Lângă mine, Sergio merge cu mâna pe plăselele sabiei Se apleacă spre mine și-mi spune: — Maiestatea Ta! Rostește atât de firesc titlul, de parcă m-aș fi născut pe tron — Oamenii mei au prins niște cetățeni acuzați c-ar fi încercat să pătrundă cu forța pe porțile palatului, mă informează I-am aruncat în Turnul Inchiziției, însă prefer să nu-mi asum niciun risc Îl privesc — Ce îi nemulțumește? îl întreb — Faptul că și-au cedat pământurile celor care poară însemnele febrei sângelui, așa cum o cere noul tău decret, mă lămurește — Și ce ai de gând să faci cu acești prizonieri întemnițați? îl iscodesc Sergio ridică din umeri Își aranjează mantia, strângând-o mai bine în jurul umerilor, apoi ia o dușcă de apă din ploscă — Orice poftești! mă asigură Doar tu ești regina Mă întreb dacă fostul mercenar crede altceva despre mine decât a crezut, cândva, despre Regele Nopții din Merroutas Aș vrea să fiu încredințată că Sergio mă respectă mai mult decât pe el Regele Nopții a fost slab, un dușman al celor care poartă însemnele febrei sângelui și, pe deasupra, un bețivan și un prostănac În plus, eu, una, îl plătesc pe Sergio cu mult mai bine decât a făcut-o el vreodată Armura Trandafirului meu este decorată cu fir de aur, mantia, țesută din cele mai fine și mai grele mătăsuri din lume, pe care sunt brodate monogramele celor care le-au creat Șoaptele își râd de mine Păzește-te, lupușor! mă sfătuiesc, în bătaie de joc Dușmanii pot s-apară de unde nici nu te-aștepți! Mă opun cu încăpățânare cuvintelor, însă în zadar Sergio îmi va fi mereu credincios, la fel și Magiano Le-am dat tot ce și-ar fi putut dori vreodată Dar nu vei putea în veci să le dai chiar tot ce-și doresc! continuă șoaptele Căci mereu își vor dori mai mult decât vor fi primit deja Îmi amintesc să-mi pregătesc o nouă porție din licoarea cu ierburi de leac, după ce mă voi întoarce la palat Capul mi-a început să zvâcnească parcă din cauza zgomotului neîntrerupt al vocilor, care-mi răsună în minte pe tot drumul către casă — Execută-i în public! îi răspund, încercând să înec șoaptele cu vocea mea Prin spânzurare, te rog! Știi ce cred despre arderea pe rug… Sergio, ca de obicei, nici nu clipește măcar Fără îndoială, Regele Nopții îi poruncise să facă lucruri mult mai cumplite — S-a făcut, Maiestatea Ta! mă asigură Așteaptă să intru în trăsură înainte să se aplece până în dreptul meu și să-mi spună încet-încet: Oprește-te la temniță când ajungi la palat, rogu-te! — De ce? O urmă de îndoială i se citește pe chip lui Sergio — Am primit vorbă de la un temnicer c-ar fi ceva în neregulă cu Teren, mă informează Simt un fior pe șira spinării Lui Sergio nu i-a plăcut niciodată să-l vizitez pe Teren în temniță, așa că mă surprinde nespus de mult să-l aud spunându-mi c-ar trebui să trec pe acolo De îndată, șoaptele din mintea mea dezgroapă un gând cu totul irațional: Vrea să-l vizitezi pe Teren fiindcă îți dorește moartea Toată lumea vrea ca tu să mori, Adelina, până și un prieten ca Sergio Te amăgește să te duci acolo pentru ca Teren să-ți poată tăia gâtul Chicotesc și, pentru o clipă, le cred Îmi țin respirația și mă silesc să mă gândesc la altceva Orice i s-a întâmplat lui Teren trebuie să fie nespus de grav, dacă Sergio vrea să merg să îl văd Atât și nimic mai mult! — O să poruncesc ca trăsurile să înconjoare palatul, să intrăm prin poarta din spate, îi răspund — Și-ar trebui s-alegi altă rută către palat, mă sfătuiește Una mai discretă Mă încrunt Nu am de gând să mă ascund pe străduțele orașului meu, doar fiindcă niște oameni au luat decizia nesăbuită de a-mi ataca porțile — Nu, îl contrazic Am mai vorbit despre asta Voi adopta ruta mea publică, iar oamenii chiar mă vor vedea în trăsură Nu sunt ocârmuiți de o regină lașă Sergio scoate un mormăit care-i dezvăluie enervarea, dar nu mă contrazice, ci doar îmi face încă o plecăciune — Cum dorești! încuviințează, apoi, se îndepărtează călare spre avangarda alaiului nostru Mă uit pe fereastră, sperând să-l văd pe Magiano, care ar trebui să călărească în urma mea, însă nu este acolo Mă uit și mă tot uit după el, în timp ce trăsura mea înaintează, hurducându-se, iar noi lăsăm docurile tot mai în urmă Au trecut luni bune de când am fost ultima dată în Estenzia Este primăvară timpurie și, în timp ce suita mea merge mai departe, remarc, mai întâi, lucrurile familiare – florile adunate în mănunchiuri la pervazuri, vițele care atârnă, dese și verzi, de-a lungul pereților clădirilor de pe străduțele lăturalnice, podurile care se arcuiesc peste canale și sunt înțesate de oameni Apoi, observ și schimbările Schimbările mele Cei însemnați de febra sângelui, cărora nu li se mai spune malfetto, dețin proprietăți și magazine Ceilalți oameni le fac loc când trec prin mulțime Văd cum doi inchizitori târăsc o persoană fără însemne printr-o piațetă, în timp ce aceasta se zbate și strigă Pe o stradă, un grup de copii cu însemne îl înconjoară pe unul fără, aruncă-n el cu pietre și-l trântesc pe jos, făcându-l să urle Inchizitorii din apropierea lor nu-i opresc, iar eu îmi întorc privirea, dezinteresată Oare cât de multe pietre au fost aruncate în mine, pe când eram doar o copilă? Oare cât de mulți țânci cu însemne au fost, cândva, arși pe rug de vii, pe străzile acestea? Cât de ironic mi se pare să văd soldații cu mantii albe, de care îmi era atât de teamă odinioară, supunându-mi-se întru totul! Cotim pe o străduță, apoi ne oprim fulgerător În față, aud cum țipă niște oameni, iar strigătele lor se apropie tot mai mult de trăsură Protestatari! Energia mea începe să se trezească la viață O voce cunoscută plutește spre noi, de afară O clipă mai târziu, ceva aterizează pe acoperișul trăsurii, cu o bufnitură Mă aplec pe fereastră și ridic privirea, chiar când un protestatar țâșnește spre mine pe străduța îngustă Imediat, capul lui Magiano apare de pe acoperișul trăsurii Nu am idee de unde a apărut, însă îmi dau seama că el fusese cel care aterizase acolo mai devreme Îmi aruncă iute o privire, înainte să se întoarcă spre mulțime Apoi, cu un pumnal în mână, sare de pe trăsură chiar în fața primului protestatar, așezându-se între mine și gloată — Cred că te îndrepți în direcția greșită, îi spune Magiano și-i zâmbește într-un mod menit să-i arate omului cât de primejdios poate fi Trandafirul Protestatarul șovăie puțin, când îi vede pumnalul Apoi, își mijește ochii și arată spre mine — Ne lasă să murim de foame! strigă bărbatul Regina asta falsă, demonică, această malfetto… Mă uit la protestatar, iar el își înghite cuvintele când mă vede Apoi, îi zâmbesc, îi apuc firele de energie și încep să țes O senzație arzătoare ți se răspândește în brațe și în picioare, și se transformă în foc adevărat Te uiți în jos și ce vezi? Păianjeni, scorpioni, monștri cu piciorușe ca de ață, care ți se târăsc pe trup cu toții Sunt atât de mulți, că nu îți mai poți vedea pielea de ei! Bărbatul se uită la el însuși Gura i se cască de parc-ar vrea să scoată un strigăt pe mutește, iar el face un pas împleticit înapoi Îți intră în gură, puhoi, și-ți pătrund în ochi Te vor mânca de viu, dinafară spre înăuntru — Acum, spune-mi din nou: ce voiai, de fapt? îl îndemn, când, în cele din urmă, își regăsește vocea și se pune pe urlat Bărbatul se prăbușește Strigătele lui umplu aerul Alți protestatari din spatele lui se opresc când îl văd cum se zvârcolește Eu îmi țes mai departe plăsmuirile, întărind tot mai mult iluzia, până când omul leșină, în agonie Atunci, inchizitorii mei, cu săbiile scoase și mantiile albe fluturându-le, se năpustesc asupra grupului, îmbrâncindu-i la pământ pe toți cei pe care-i prind În fața noastră, zăresc mantia grea și fața posomorâtă a lui Sergio, care strigă, furios, ordine patrulei sale Poți să-l dai gata chiar acum! răcnesc șoaptele din mintea mea, îndemnându-mă să mă holbez la bărbatul pe care-l atacasem Haide, fă-o, doar ți-o dorești atât de mult! De-acum dansează de-a dreptul, bucuroase, în aer de jur-împrejurul meu, iar vocile li se amestecă până devin un vârtej Îmi închid singurul ochi, căci, dintr-odată, mă simt amețită de zgomot, iar slăbiciunea mea neașteptată nu face decât să le întețească strigătele O vrei și tu! Știi bine c-o vrei! tot urlă Sudoarea rece îmi acoperă dintr-odată brațele Nu, e prea curând după ce am ucis în Dumor! De când i-am luat viața lui Dante, pe aleea aceea îngustă, aflată nu departe de aici, am învățat un lucru: cu cât ucid mai mult, cu atât iluziile mele sporesc și îmi scapă de sub control, hrănindu-se cu forța groazei care îl cuprinde pe muribund Dacă aș mai lua o viață acum, știu bine că-mi voi petrece noaptea înecându-mă în coșmarurile mele, râcâind, neajutorată, zidul propriilor iluzii Ar fi trebuit să dau ascultare avertismentului lui Sergio! — Adelina! mă strigă Magiano pe nume Stă aplecat deasupra bărbatului care a rămas fără cunoștință, ținându-și pumnalul încă scos și privindu-mă întrebător — Ia-l de pe stradă! îi poruncesc Vocea îmi este slabă și răgușită: Și pune să fie trimis în Turnul Inchiziției! Magiano nu șovăie deloc Îl trage pe protestatar într-o parte a străzii, să nu mai stea în calea trăsurii, apoi le face un semn cu mână celor doi inchizitori care se află cel mai aproape de el — Ați auzit-o pe regină! le strigă Când trece pe lângă portiera mea, îl aud cum mormăie ceva către unul dintre soldații Inchiziției postați în spatele caleștii: — Fiți cu mai multă băgare de seamă la drum sau mă voi îngriji să fiți cu toții judecați pentru trădare Și dacă unii dintre propriii oameni încep să devină delăsători? Dacă vor să mă ucidă ei înșiși? Mă întorc din nou cu fața spre scena de afară, refuzând să dau la iveală fie și numai o urmă de nesiguranță, provocându-i să mă pună numai la încercare — Așa-i mai bine! îl aud Vocea lui Magiano ajunge iar la mine și, o clipă mai târziu, el sare prin geamul portierei și se așază lângă mine în trăsură, aducând cu el miros de vânt — Nu-mi amintesc să fi avut atât de frecvent parte de proteste, adaugă Trandafirul meu Tonul lui este nonșalant, dar îmi dau seama că este cel pe care-l adoptă când e îngrijorat Mă lipesc de el și mă trezesc că trag speranța că va rămâne aici, cu mine, pentru restul călătoriei — Când vom ajunge la palat, îi spun încetișor, adu-i pe toți inchizitorii la Turn, pentru interogatorii Nu vreau s-avem un trădător în mijlocul nostru, unul care să tot comploteze fără știrea mea Magiano mă privește atent — Va fi imposibil să prindem chiar toți trădătorii, amore mio! îmi spune, în timp ce mâna lui o atinge pe a mea Mai devreme sau mai târziu, un șobolan se va strecura printre crăpături Trebuie să fii mai atentă! Ce lucru ciudat a spus! Poate că el însuși este șobolanul Șoaptele din mintea mea se sting treptat, până nu mai aud decât hohotele lor de râs — După o vreme, îi răspund, nu va mai trebui să folosim violența să ne impunem Oamenii își vor da seama, într-un final, că toți cei însemnați de febra sângelui au ajuns la putere și că o vor păstra Atunci, vom putea viețui în pace — Pace! îmi răspunde Magiano, încă nonșalant Sare înapoi în picioare și se ghemuiește pe banchetă: Desigur, desigur… Îmi ridic o sprânceană, pentru a-i arăta că sunt uluită — Nimeni nu te obligă să rămâi în serviciul meu, să știi Ești liber să vii și să pleci după plac Ești o Tânără Elită, în fond Faci parte din elita omenirii Magiano se încruntă — Nu, încuviințează Nu mă obligă nimeni să rămân În cuvintele lui se ascunde însă un alt sentiment Mă înroșesc Sunt cât pe ce s-adaug ceva, dar el face un semn politicos din cap și sare din nou pe geam — Călătorie plăcută, Maiestatea Ta! îmi strigă Mă duc la băi să mă curăț de mizeria adunată-n în decursul călătoriei Sunt tentată să ies din trăsură și să plec odată cu el, să-l las să ne conducă pe amândoi la băi – dar, în schimb, mă las pe spate pe banchetă Simt o apăsare în piept, acum, și mă străduiesc să mă liniștesc Îl voi regăsi mai târziu pe Magiano, îi voi cere scuze că m-am lipsit atât de ușor de compania lui și îi voi mulțumi fiindcă mă veghează mereu, de la distanță Poate că nu pe tine te protejează, mă zeflemisesc șoaptele din mintea mea, ci pe sine și averea sa De ce ar răni-o pe regina care poate desface baierele pungii? Ce alt motiv ar avea să rămână? Poate că au dreptate Șoaptele se afundă-n mintea mea, înfigându-și mai adânc ghearele lor mici, iar restul călătoriei se desfășoară în tăcere Într-un târziu, ajungem la porțile din spate ale palatului, iar trăsurile intră pe domeniile regale Sunt regina Kenettrei de un an Și totuși, să intru în palat tot mi se mai pare ceva straniu, nefiresc Pe când erau copii, Enzo și Teren se duelau în aceste curți, iar Teren o privea pe prințesa Giulietta din ascunzătoarea sa din copaci Enzo a înfrumusețat aceste alei, pășind pe ele, aici l-au purtat pașii spre sala tronului pe care fusese menit să șadă, tronul pe care mi-am dorit cândva să îl ajut să îl recâștige Acum, prințul a dispărut însă și nu mai e decât o monstruozitate pe undeva, de cealaltă parte a oceanului Chiar și sora lui a trecut de mult în lumea de dincolo, iar Teren este prizonierul meu Acum, eu sunt cea care stă pe tron Singură! Așa cum îți place! Trebuie să mă silesc să-mi alung din minte chipul surorii mele, lacrimile care-i curgeau pe obraji când mi-a întors spatele pentru ultima oară Să gonesc imaginea lui Enzo și a privirii sale încărcate de ură, atunci când ne-am înfruntat pe puntea navei reginei Maeve Și-n clipa aceea, de parcă mi-ar da un răspuns, legătura nevăzută dintre noi se-ntinde, se-ncordează și mă face să icnesc Uneori, mă întreb dacă nu cumva Enzo este cel care încearcă să ajungă la mine, peste miile de kilometri care ne despart, dacă nu cumva încearcă să mă controleze Fac și eu la fel, dar el e prea departe Sergio îmi deschide ușa trăsurii, oferindu-mi brațul când cobor Câțiva inchizitori așteaptă să ne întâmpine și, când mă văd, își pleacă frunțile Mă opresc o clipă, înainte să intrăm în palat, să îl privesc pe fiecare în parte — Am câștigat o victorie splendidă! le spun Mergeți să vă îmbăiați, să beți și să vă odihniți! Le voi spune căpitanilor voștri să vă elibereze de îndatoriri pe ziua de azi Amintiți-vă că, de-acum înainte, faceți parte din garda mea personală și că vi se cuvin toate desfătările Iar dacă îndrăznește cineva să nu vă îndeplinească dorințele, dați-mi mie de știre cine-i respectiva persoană și voi avea grijă să fie îndepărtată de îndată de la curte Ochii le strălucesc când aud aceste vorbe Mă îndepărtez de ei înainte să-mi poată da vreun răspuns Lasă-i să creadă că sunt binefăcătoarea lor, cea care le-a oferit tot ce și-au putut dori vreodată Asta s-ar cuveni să îi facă să-mi rămână credincioși După ce inchizitorii se împrăștie, mă îndrept spre o intrare laterală alături de Sergio care le face semn cu mâna unora dintre mercenarii săi să mă urmeze Trecem în fruntea suitei și, în timp ce mergem, îl văd pe Magiano lângă intrarea din spate a palatului, îmbrăcat ca pentru a merge la băi, în timp ce una dintre cameristele regale îi întinde mantia Este o fată pe care am mai văzut-o stând de vorbă cu el, de vreo câteva ori Astăzi, ea spune ceva ce-l face să râdă Magiano zâmbește și clatină din cap, înainte să se îndrepte spre băi Își bat joc de tine fără știrea ta! mă anunță șoaptele mele I-ai auzit cum chicoteau, nu-i așa? Ce te face să crezi că neprețuitul tău hoț va rămâne mereu alături de tine? În timp ce vocile șușotesc, scena la care tocmai am asistat se transformă în mintea mea, așa că o văd pe cameristă trecându-și mâna prin cosițele lui Magiano, sărutându-l pe buze, iar pe el răspunzându-i cu o strângere de braț, în timp ce îi murmură un secret la ureche Simt că-mi arde pieptul și că mi se umple de flăcări și de durere Poate c-ar trebui să le arăți de ce ești în stare! Și-apoi nu vor mai îndrăzni să te ia de proastă! — Nu-i real! îmi spun, în șoaptă Nimic din toate astea nu-i real! Treptat, iluzia scade, iar scena adevărată o înlocuiește pe cea falsă Inima îmi bate cu putere, în timp ce șoaptele se retrag, însă tot râzând de mine pe înfundate — Temnicerul mi-a spus că l-au pregătit pe Teren pentru vizita ta de azi, mă anunță Sergio, smulgându-mă din încleștarea gândurilor mele Dac-ar fi să judec după expresia lui, cred că spune asta pentru a doua oară — A fost spălat, barba i-a fost rasă și a primit un rând nou de haine, continuă fostul mercenar — Bine, îi răspund În ultimele luni, Teren îi ucisese pe câțiva dintre inchizitorii care îi erau temniceri, de fapt, pe toți aceia care nu fuseseră îndeajuns de prevăzători în preajma lui Acum, aceștia arareori se mai apropiau de el, lăsându-l complet neîngrijit — Ce face acum? îl întreb — Este calm, îmi răspunde Sergio Își mângâie plăselele sabiei și adaugă: E slăbit Slăbit? Ne cufundăm din nou în tăcere când pătrundem în palat și ne croim drum pe un coridor prost luminat Podeaua e înclinată ușor, și-apoi ajungem la niște scări care coboară în spirală, pierzându-se în întuneric, iar aici Sergio preia conducerea și îl urmez, în timp ce alți soldați vin după mine Pașii noștri răsună în adâncuri — Se zvonește că Pumnalele s-ar ascunde în Tărâmurile Văzduhului, mă informează Trandafirul, după un timp Mă uit la el, dar se ferește să mă privească-n ochi — În Beldain? îl întreb Regina Maeve pune, cumva, la cale o nouă lovitură? — N-am auzit nimic despre una ca asta, adaugă Sergio și-apoi tace o clipă Chipul său tras are întipărită pe el o expresie stranie când continuă: Deși unii spun că sora ta s-ar afla în tovărășia lor Violetta! Îmi încleștez mai strâns mâinile pe rochie Firește că lui Sergio îi este dor de ea! Doar de luni bune tot face aluzii subtile la locul unde crede că s-ar afla ea Ruta și ordinea cuceririlor mele – mai întâi, Merroutas, apoi, Domacca, Tamoura de Miazănoapte și Dumor – nu reprezintă deloc niște coincidențe Căci aceasta este ordinea țărilor în care Sergio a auzit că s-ar putea afla Violetta — Trimite o iscoadă călare pe o baliră, în direcția Beldainului, îi poruncesc, în cele din urmă — Da, Maiestatea Ta! îmi răspunde Sergio Adevăratul Turn al Inchiziției este încă în picioare, același în care Teren o ținuse, cândva, prizonieră pe sora mea, și unde mă dusesem să îl văd de câteva ori, cuprinsă de disperare Am fost tentată să îl închid în aceleași încăperi unde stătuse pe când era inchizitorul general al Kenettrei, însă palatul regal însuși are propria temniță subterană menită să-i adăpostească pe cei mai importanți prizonieri, pe aceia care trebuie ținuți aproape Iar eu vreau să-l țin pe Teren foarte, foarte aproape! Închisoarea subterană e ca un puț, ca un soi de cilindru, în care o scară în spirală coboară în bezna tot mai adâncă, abia luminată de fâșiile razelor care izbutesc să pătrundă prin grilajele de deasupra Cu cât coborâm, cu atât pietrele și zidurile devin mai jilave Mă înfășor mai strâns în mantie, căci mă pișcă frigul Treptele devin mai înguste, iar printre crăpăturile lor cresc mușchi și bălării ciudate, plante care se hrănesc, cumva, din lumina slabă și din apa care picură de deasupra Niște supraviețuitoare Îmi amintesc de primele mele zile în Societatea Pumnalelor, de peștera veche în care noi ne antrenam Noi! De parcă ar mai exista așa ceva! Alung amintirea blândeții lui Raffaele A felului în care zâmbea Izgonesc și amintirea modului în care Michel mă învăța să sculptez un trandafir din aer sau în care Gemma îmi arăta puterea pe care o deținea asupra animalelor Sau a felului în care Enzo îmi ștergea o lacrimă de pe obraz, spunându-mi: Nu plânge! Ești mai puternică decât crezi Te amăgește să de duci acolo pentru ca Teren să-ți poată tăia gâtul! Amintirea lui Enzo pălește, înghițită de șoaptele din mintea mea, și se transformă în imaginea lui din clipa când m-a înfruntat pe corabia lui Maeve: are sabia îndreptată înainte și-mi dorește moartea Inima îmi îngheață Ești doar o fantomă! spun în sinea mea, trimițând, prin legătura noastră nevăzută, o fantasmă a gheții A zăpezii A răcelii… Sper să le simtă pe toate, oriunde s-ar afla Pentru mine, ești deja mort! îi declar Un bărbat ne așteaptă la cel mai de jos nivel, un soldat cu însemnele febrei sângelui, care are o șuviță decolorată în părul lui blond-închis, a cărui față strălucește din cauza grăsimii și a cărui uniformă de inchizitor e pătată și mânjită cu cenușă Își înclină capul, în semn de salut, spre Sergio, apoi face o plecăciune adâncă în fața mea — Maiestatea Ta, spune, apoi întinde o mână spre temniță și ne face semn să înaintăm Celulele din palat sunt individuale, fără gratii și fără ferestre Gardianul ne conduce pe un coridor larg, de o parte și de alta a căruia sunt înșirate uși metalice, fiecare dintre ele fiind păzită de câte doi inchizitori Distanțele dintre uși sunt din ce în ce mai mari pe măsură ce înaintăm Când ne apropiem de capăt, ajungem la câteva care sunt atât de îndepărtate una de alta, încât nu pot vedea ușa care-i urmează celei pe lângă care tocmai am trecut În final, temnicerul se oprește în fața ultimei uși de pe dreapta În fața acesteia stau de pază șase străjeri-inchizitori, în loc de doi Toți se aliniază în formație când mă apropii, se înclină și îi fac loc temnicerului care scoate o cheie, în timp ce inchizitorul cel mai înalt în rang dintre cei șase o dă la iveală pe o a doua Pentru descuierea lacătului acestei celule este nevoie de două chei răsucite în același timp! Eu și Sergio ne aruncăm unul altuia o privire, iute Ultima dată când l-am văzut pe Teren a fost cu câteva luni în urmă, înainte de expediția noastră de cucerire a Dumorului Mă întreb cum arată fostul inchizitor acum Lacătul scârțâie și scoate un pocnet, iar ușa se deschide Intru în urma străjerilor Celula este mare, circulară, cu un tavan înalt, fiind luminată de opt torțe fixate în pereți Zăresc un șanț cu apă murdară, provenită de la țevile băilor Soldații se aliniază lângă ziduri Șanțul înconjoară o insuliță de piatră pe care stă întins cineva înlănțuit de vreo douăsprezece lanțuri grele cu zale mari, care sunt priponite de margini Prizonierul e păzit de doi soldați, care se schimbă la fiecare oră și care sunt desemnați să ridice și să coboare un pod de frânghie care leagă insula de restul încăperii Întemnițatul se mișcă atunci când ne aude adunându-ne de cealaltă parte a șanțului În lumina torțelor, părul său strălucește, auriu, iar, când își ridică fața spre noi, îi citesc nebunia care mi-e atât de familiară în ochii de-un albastru-deschis, care pulsează, parcă, și-s aproape lipsiți de culoare Chiar și acum, când rolurile ni s-au inversat, privirea lui fixă trimite o undă de energie prin mine, un amestec de teamă, ură și încântare Teren îmi zâmbește Vocea lui răsună în celulă, joasă, răgușită, când îmi spune: – Mi Adelinetta! Maeve Jacqueline Kelly Corrigan O scrisoare de la Raffaele ar fi trebuit să sosească azi cu un porumbel călător, însă nu a ajuns încă, iar Maeve se întreabă dacă nu cumva pasărea a fost ucisă în zbor sau dacă nu cumva furtunile sunt cele care au făcut-o să întârzie Căci apele mării chiar au părut nespus de ciudate în ultima vreme Oricare ar fi motivul, fapt e că nu a primit încă niciun răspuns despre starea actuală a sănătății lui Lucent, așa că regina rămâne în curtea de antrenament mult după miezul nopții și, cuprinsă de neliniște și chinuită de insomnie, lovește fără încetare cu sabia ei boantă, de lemn Câțiva dintre soldații din garda sa sunt risipiți prin curte Fratele ei, Augustine, se află și el aici, ajutând-o să se antreneze El îi aruncă o privire plină de înțelegere, de compasiune, iar ea continuă să-și agite sabia și să se împleticească prin noroi — Probabil că de-acum ești îndeajuns de obosită, încât să poți dormi, spune Augustine, împingând-o ușor pe Maeve și așteptând-o să își schimbe poziția Își folosește sabia pentru a face semn spre iatacurile ei, înainte de a adăuga: Haide, Maiestatea Ta, du-te la culcare! Nu ne ești deloc de folos în halul ăsta! Maeve clatină din cap și se încruntă Apoi își ridică din nou sabia — Rămân, răspunde ea Augustine o atacă Ea îi blochează înaintarea, fentează și își rotește arma deasupra capului, apoi o coboară asupra lui, dar el i-o oprește cu spada sa de lemn Maeve scrâșnește, iar Augustine se apropie mai mult de ea, încruntându-se — Trebuie să mergi la Lucent, spune el Nu mai suport să te văd așa! Maeve îl fulgeră cu privirea — N-am de gând să-mi părăsesc țara doar ca să-mi vizitez o veche tovarășă de călărie Augustine strânge din buze, până când acestea formează o linie subțire — Ah, pe toți zeii, Micuță Jac! se răstește el Știm cu toții că Lucent nu era doar tovarășa ta de călătorie! Augustine izbucnește în hohote când îi vede expresia uimită, apoi continuă: Te-oi pricepe tu la multe, dar nu și la a păstra secretul asupra identității amorezilor tăi! Maeve e cuprinsă de furie, îl împinge pe Augustine într-o parte și îl atacă iar Spada ei de lemn îl lovește într-o parte, făcându-l să icnească și să se chircească, înainte ca prințul să îi poată bloca atacul Maeve profită de ocazie, îl trântește pe spate și îl țintuiește cu genunchiul Îi apasă sabia pe gât, iar Augustine își ridică mâinile, recunoscându-se înfrânt — Nu-mi voi părăsi țara doar ca să-mi vizitez o veche tovarășă de călărie! repetă Maeve, printre dinții încleștați Nu după ce-am pățit în ultima noastră bătălie! Adelina și-a pus trupele în mișcare Va veni și în miazănoapte Augustine îi împinge cât colo sabia — Vasăzică, ai de gând s-aștepți până când o s-ajungă pe țărmul nostru? întreabă el Se spune c-ar fi cucerit Dumorul Va fi având ea ochii pironiți asupra Tamourei pentru moment, însă, în curând, își va abate atenția și spre Tărâmurile Văzduhului Maeve oftează, coborându-și sabia Sare înapoi în picioare și îl privește pe Augustine cum se ridică și el — Nu pot pleca, repetă ea, mai încet Din cauza lui Tristan Când pomenește numele fratelui lor mai mic, Augustine se înmoaie pe dată — Știu, știu, încuviințează prințul — L-ai văzut ieri? îl întreabă regina Beldainului — E la fel, spun doctorii Nicio schimbare Maeve se silește să ridice sabia și să se concentreze din nou doar asupra lui Augustine Are nevoie de ceva care să-i abată atenția, căci Tristan nu a mai rostit niciun cuvințel de săptămâni întregi – cea mai lungă perioadă de tăcere a sa de până acum –, iar privirea îi e mereu pironită spre mare, spre un punct nedeslușit de la miazăzi Orice scânteiere mai avusese în ochi a dispărut complet de-acum, lăsând în urmă doar niște hăuri pustii și o privire lipsită de viață Odată, când îl luase cu ea la carnavalul de iarnă, o atacase, cuprins de tulburare O făcuse fără tragere de inimă, de parcă o parte a lui ar fi știut că nu asta își dorea, dar, chiar și așa, fusese nevoie de Augustine și de încă un bărbat pentru a-l face să se supună De atunci, nu mai pusese geană pe geană, ci își petrecuse tot timpul la fereastră, privind marea Zvonurile despre el circulau peste tot în Hadenbury: Prințul Tristan este nebun A atacat-o pe regină, pe propria soră! Maeve se repede din nou la Augustine cu sabia ei de lemn, iar ciocnirea armelor răsună în curte Ea a încercat să comunice cu lumea de dincolo seara trecută, căutând indicii Dar energia de acolo era prea puternică, până și pentru ea: bezna de acolo îi fripsese degetele și îi învelise inima în gheață Și regina știe, grație instinctului său de supraviețuire, că, dacă ar încerca să-și folosească puterea, asta ar ucide-o pe dată — Vom mai avea încă patru nave terminate în doar câteva săptămâni, spune Maeve, schimbând subiectul, în timp ce se ferește când parează Augustine Flota noastră va fi refăcută complet până la finalul anului Atunci, ne vom putea gândi din nou la Adelina — Nu-l mai are pe Enzo la cheremul ei, îi amintește Augustine El este împreună cu Pumnalele, în Tamoura Va fi mai slabă În vorbele lor stă pitit ceva nerostit, căci niciunul din ei nu vrea să pomenească zvonurile care pretind că Adelina ar fi cuprinsă de nebunie — S-ar putea să fie asasinată înainte să ajungem noi la ea, spune Maeve Putem spera măcar c-așa va fi… Amândoi ridică privirea când aud poarta deschizându-se La început, Maeve crede că este un mesager care-i aduce un pergament de la Raffaele, iar starea de spirit i se schimbă imediat Începe să meargă spre nou-venit — Augustine! strigă ea peste umăr Adu torța la gard! Avem un mesaj Apoi, necunoscutul face un pas în lumina lunilor, iar ea șovăie Câteva dintre gărzile înșirate de-a lungul zidului se mișcă și ele spre nou-venit, deși niciun soldat nu-și scoate sabia Maeve își mijește ochii, încercând să-l recunoască — Tristan? șoptește ea Pare, cel puțin, să fie Tristan Simte legătura dintre ei, conexiunea firavă care le leagă energiile Maeve se încruntă Ceva nu este în regulă! își dă seama regina Tânărul merge într-un fel ciudat, dezarticulat, și regina simte că stomacul îi e cuprins de o senzație de greață Tristan își avea propria patrulă de doisprezece bărbați, care făceau roată în jurul celulei sale, asigurându-se că prințul era mereu în regulă și sub supraveghere Cum o fi ieșit de-acolo? se-ntreabă Maeve Unul dintre ostași ajunge la Tristan, iar acesta se întoarce Un braț îl prinde pe bărbat de gât și îl strânge Soldatul se crispează, șocat de acest atac, apoi, înecându-se, dă să apuce sabia care-i atârnă în teacă, la șold, însă prințul îl strânge prea tare de gât Omul se zbate cu disperare Maeve nici nu își dă seama când își lasă sabia de lemn să cadă pentru a și-o scoate pe cea adevărată În spatele lui Tristan apar alți doi soldați din gardă, alergând cu respirația tăiată spre curte Maeve știe ce s-a întâmplat, înainte să o strige Tristan și-a ucis străjerii! Își îndreaptă sabia spre fratele ei cel mai mic — Jos! îi strigă ea Lângă regină, Augustine sare în picioare și își ia, la rândul lui, sabia adevărată Tristan nu scoate niciun sunet, ci doar îl azvârle într-o parte pe bărbat și se aruncă spre soldatul aflat cel mai aproape de el și-i răsucește brațul la spate, atât de tare, încât i-l rupe — Tristan! strigă Maeve, luând-o la fugă spre el Oprește-te! Încearcă să comunice cu el prin intermediul legăturii lor nevăzute, să-l controleze Dar, cumva, de data aceasta, el i se împotrivește Ochii prințului se îndreaptă spre sora sa într-un fel care-i trimite acesteia fiori reci pe șira spinării Întunericul care clocotește în el erupe de-a dreptul, respingându-i puterea, iar Maeve simte atingerea familiară a frigului și a morții în inimă Efectul este atât de puternic, încât ea înlemnește pe loc, pentru o clipă Ceva nu-i în regulă! își spune Maeve se aruncă în față și ajunge la Tristan înainte ca acesta să mai poată ataca un alt membru al gărzii regale Tânăra își ridică sabia, dar privirea lui o sperie, căci în ochi nu i se zărește nici urmă de alb, părând să se fi transformat în hăuri de beznă, complet lipsite de viață Regina Beldainului șovăie pentru o fracțiune de secundă, iar atunci Tristan își dezvelește dinții, de parcă ar fi colți, și se aruncă spre ea, cu brațele întinse Maeve reușește să-și ridice sabia la timp, iar tăișul său mușcă adânc din mâna lui Tristan mârâie și o atacă din nou, iarăși și iarăși Este șocant de puternic, de parcă toată forța lumii de dincolo s-ar fi târât sub pielea lui, dornică să se arunce asupra ei Legătura nevăzută dintre ei se întinde, se încordează, și Maeve simte că o trec fiorii Când Tristan lovește din nou, Augustine apare între ei și își ridică sabia, pentru a-și proteja sora Tristan mârâie, iar brațul i se mișcă nespus de repede, apucând pumnalul de la centura lui Augustine și repezindu-se spre fratele său mai mare În ciuda trupului mai mic al celui mai tânăr, acesta izbutește totuși să-l dezechilibreze pe Augustine și amândoi se prăbușesc, împroșcând cu noroi Maeve tresare când firele nevăzute dintre ea și Tristan se încordează iar Durerea o amețește Cu privirea încețoșată, îl vede pe Augustine cum se luptă cu disperare pentru a ține la distanță pumnalul lui Tristan Ea caută firele care îi leagă unul de altul și care îi înconjoară inima, firele care-l țin pe Tristan în viață și sub controlul ei Șovăie din nou Reginei Beldainului îi trece, fulgerător, prin minte, o amintire cu Tristan cel de demult, dinainte de accident, dinainte să-l aducă înapoi: imaginea unui băiat care zâmbea și râdea mereu, a frățiorului care nu se mai oprea din trăncănit, chiar dacă-l împingea cât colo, cu drag, a puștiului căruia îi plăcea să o ia prin surprindere, ascunzându-se în ierburile înalte și care pleca la partide lungi de vânătoare cu ea și cu Lucent Acesta nu mai este Tristan! își permite dintr-odată să gândească, privind creatura care-l atacă pe Augustine Într-un târziu, Augustine reușește să-l trântească pe Tristan la pământ și își îndreaptă sabia spre capul fratelui său Tristan îl scuipă, însă chiar și atunci Augustine șovăie, iar arma îi tremură în mână Profitând de ezitarea de moment, Tristan înjunghie cu pumnalul Nu! Maeve acționează înainte să se poată gândi la ce face: se repede înainte, aruncându-l pe Augustine afară din calea pericolului și înfigându-și propria sabie în pieptul lui Tristan Frățiorul scoate un geamăt cumplit Hăurile de beznă se micșorează într-o clipită, și-n urma întunecimii rămâne doar un băiat cuprins de tulburare, cu ochi mari, care clipește de două ori, privește tăișul care-i iese din piept și apoi pe Maeve, care se află deasupra lui Privirea i se oprește asupra surorii sale, pentru prima dată Regina se întinde, din instinct, după legătura nevăzută care-i unește, dar simte că aceasta se topește încetișor Tristan o privește în continuare, pentru o clipă care pare lungă cât o veșnicie Ea simte că poate să-i citească în priviri, iar buzele i se deschid și lasă să-i scape un suspin Apoi, oftând, Tristan își închide ochii – strălucirea luminii care-i mai rămăsese în suflet, simulacrul de viață avută cândva, se stinge –, iar el cade mort la pământ Când goarnele au răsunat peste mări, le-a nesocotit Când cavaleria lor i-a ajuns la porțile cetății, tot nu s-a trezit Când oamenii săi și-au strigat amarul, le-a cerut să se domolească Până și când dușmanii i-au trecut regatul prin foc și pară Și s-au adunat la porțile castelului său, afară, S-a mulțumit să-și măsoare iatacul în lung și-n lat, tihnit, Căci de crezut tot nu-i venea să creadă, negreșit Cărturarul Natanaele, Cea de-a doua cădere a cetății Persenople Adelina Amouteru Amintirile sunt nespus de ciudate! Prima mea imagine cu Teren mi-a rămas întipărită în minte limpede precum cristalul până în ziua de azi: mantia lui de un alb strălucitor, trupul scăldat în lumina soarelui unei zile senine, chipul său frumos cizelat, părul de culoarea grâului, prins cu un lănțișor de aur într-o coadă care-i trecea de umeri… Mâinile încrucișate la spate… Cât de înfricoșător arătase! Chiar și acum, când îl privesc zăcând în lanțuri, îmbrăcat ca un prizonier, în timp ce doar frânturi de raze de lumină îi conturează mușchii, nu mă pot opri să nu îl văd, în schimb, tot așa cum l-am zărit prima oară Sergio ne conduce spre șanț Când ajunge la el, se apleacă spre apă și trage un pod de frânghie al cărui capăt e prins de podea Aruncă apoi celălalt capăt spre cei doi soldați de pe insulă, iar unul din aceștia îl prinde de doi țăruși bătuți la picioarele sale Sergio pășește pe pod Îl urmez Când ajungem pe insuliță, Sergio și soldații se răspândesc către fiecare zonă a acesteia, făcându-mi loc să trec Pășesc în față și mă opresc la o jumătate de metru de locul în care este înlănțuit Teren — Ziua bună! îi spun fostului inchizitor general al Kenettrei Teren rămâne ghemuit pe jos, cu ochii pironiți asupra mea Nici nu clipește măcar În schimb, continuă să mă soarbă din priviri Într-adevăr, veșmintele i-au fost înlocuite cu unele curate, părul îi este legat, frumos, la spate și chipul – neted, proaspăt ras Este mai slab acum, chiar dacă timpul nu i-a veștejit chipul frumos cizelat și nici liniile dure ale mușchilor Nu spune însă nimic Ceva este în neregulă cu Teren! îmi spun Mă uit la el, cuprinsă de uimire — Arăți destul de bine, comentez și îmi înclin capul ușor Ești mai curat decât erai când ne-am văzut ultima oară Am impresia că ai mâncat și ai băut ceva Vreme de câteva săptămâni refuzase mâncarea, iar eu crezusem că se înfometa intenționat, ca să moară Dar nu, iată-l tot aici! Nu îmi zice nimic-nimic — Am auzit că nu te simți bine, continui Oare mărețul Teren se poate îmbolnăvi vreodată? Nu credeam că-i posibil, așa c-am venit să te văd cu propriul meu o… Fără niciun avertisment, Teren se repede asupra mea Lanțurile sale grele nu îl încetinesc deloc, dar îl opresc la scurtă distanță de locul unde mă aflu și, pentr-o clipă, ne privim în ochi, la doar un fir de păr unul de altul Vizitele mele din trecut m-au învățat unde puteam sta în siguranță, dar chiar și așa simt că-mi stă inima de spaimă În spatele meu, aud cum Sergio și soldații își scot săbiile din teacă — Atunci privește-mă bine de tot, malfetto mică! mârâie Teren Te bucuri de ce vezi? mă întreabă și își înclină capul, batjocoritor Cum îți mai spui zilele astea, Adelina? Regina Tărâmurilor Mării? Îmi poruncesc să rămân calmă, să îl privesc pe Teren în ochi, fără să mă clintesc — Regina tal îi răspund Când mă aude, pe chip i se citește o durere nemăsurată Îmi caută privirea și face un pas înapoi Lanțurile nu mai stau întinse atât de puternic — Nu ești regina mea, mormăie printre dinți Sergio își vâră sabia din nou în teacă și se apleacă spre mine — Privește! îmi șoptește Trandafirul meu, făcându-mi semn spre brațele lui Teren Îmi abat atenția de la ochii lui Teren spre încheieturile acestuia Acolo, zăresc ceva care mă face să devin mai cu luare-aminte… Ceva roșu Din încheieturi i se scurge de-a lungul degetelor un firicel de sânge! Iar picăturile cad pe piatra de sub el Sânge? Mă uit la el, încercând să văd de unde începe dâra Pare sânge proaspăt, roșu — Sergio, a atacat, cumva, vreo strajă? întreb De ce are sânge pe braț? Fostul mercenar îmi aruncă o privire fioroasă — Sângerează din cauza lanțurilor care-i rod încheietura Din propriile răni! Din propriile răni? Nu! Nu se poate una ca asta! Clatin din cap Teren e aproape invincibil Puterea lui îl face astfel Orice rană pe care ar căpăta-o s-ar lipi la loc înainte ca sângele să aibă șansa de a curge Îmi încrucișez brațele la piept și îl privesc cu mare băgare de seamă — Vasăzică, e adevărat Ceva chiar nu este în regulă cu tine! Fac un semn spre încheietura lui, care sângerează, și îl întreb: Când a început totul? Teren mă privește de parc-ar încerca să-și dea seama cât de serioasă sunt Apoi izbucnește în hohote de râs Sunetele pe care le scoate sunt joase, guturale Râde din ce în ce mai tare, până când hohotele îi zgâlțâie umerii — Firește că este ceva în neregulă cu mine! încuviințează Ceva este în neregulă cu noi toți, cei însemnați de febra sângelui! Rânjește larg, într-un fel care face să-mi înghețe sângele în vene Dar tu știi asta de mult, nu-i așa, lupușor? A trecut mai bine de un an de la moartea reginei Giulietta, însă îmi amintesc încă bine de tot chipul ei, așa că îl rechem în minte și, încet-încet, plăsmuiesc o fantasmă a ochilor ei adânci, întunecați și a gurii sale micuțe, rozalii, peste ale mele, a pielii sale netede peste fața mea cicatrizată, a părului ei bogat și ondulat peste șuvițele mele argintii Teren se crispează pe măsură ce vede cum prinde contur iluzia pe care o țes și-ncrementește — Da, am știut-o dintotdeauna, îi răspund, în cele din urmă Teren se apropie de mine, până când nu mai poate înainta, din cauza lanțurilor Îi simt respirația caldă pe piele — Nu meriți să îi porți chipul! îmi șoptește Îi zâmbesc cu amărăciune și îi susur: — Să nu uităm cine a ucis-o, totuși! Tu ești cel care distruge tot ce atinge — E drept: avem atât de multe în comun! murmură Teren, zâmbindu-mi, la rândul său Soarbe din ochi chipul Giuliettei Este uimitor să îl văd atât de schimbat! Se înmoaie dintr-odată, îmblânzit, ochii i se umezesc și parcă văd aievea cum i se perindă amintirile prin minte: zilele petrecute împreună cu regina ucisă, felul în care dădea ascultare poruncilor ei, cum își petrecea nopțile în iatacul ei, cum stătea la picioarele tronului său și se lupta pentru ea Asta până când s-au întors unul împotriva celuilalt — De ce ești aici? mă-ntreabă Teren Își îndreaptă spatele și face din nou un pas înapoi Mă uit la Sergio, apoi încuviințez — Sabia ta…! îi poruncesc Sergio face un pas în față Își scoate sabia, iar sunetul metalului răsună în cameră Se îndreaptă apoi spre Teren, care nici nu încearcă să se împotrivească, deși văd bine cum își încordează mușchii La începutul captivității sale, i se împotrivea mercenarului, iar strigătele lui furioase păreau să zguduie din temelii temnița Sergio fusese nevoit să îl pună la pământ, iar și iar, lovindu-l cu tot soiul de obiecte, de la drugi până la bice, până când Teren a început să se teamă atât de mult de el, încât tresărea când îi auzea pașii Câtă cruzime! ar putea spune unii Dar acesta ar fi doar gândul cuiva care nu a cunoscut nicicând faptele cumplite săvârșite de Teren Acum, fostul inchizitor general se mulțumește doar să aștepte ca Sergio să se apropie de el, să-l prindă de braț și să i-l taie repede Sângele țâșnește și eu privesc țintă, așteptându-mă să zăresc priveliștea familiară a cărnii sale care se vindecă imediat, a rănilor care se închid Dar… nu se întâmplă nimic! Nu imediat Teren continuă să sângereze la fel ca oricare alt om obișnuit, iar sângele i se scurge de pe braț spre rănile pricinuite de cătușele de la încheieturi Fostul inchizitor general se uită la propriul sânge, uimit, răsucindu-și brațul Noi privim cum carnea începe să se vindece, treptat, cum rana devine mai mică, iar sângele prinde să curgă mai încet… În cele din urmă, tăietura se închide Nu e de mirare că încheieturile îi sângerează în permanență! Cătușele îi rod mereu pielea și îi redeschid rănile Mă uit la el încruntându-mă, căci nu-mi vine să cred ce văd Cuvintele lui Raffaele – cuvintele Violettei – îmi revin în minte, așa cum le-am auzit cu multe luni în urmă, unul dintre ultimele lucruri pe care mi le-a spus sora mea Noi, Tinerele Elite, suntem în primejdie! Puterile noastre ne sfâșie lent trupurile muritoare Nu! Este o minciună! mă revolt Șoaptele din mintea mea s-au înfuriat deja de-acum și sâsâie, mânioase, spre mine Îmi îndrept furia spre temnicer și mă răstesc la el: — Credeam că ți-am poruncit să îl păstrezi deplin sănătos! Când a-nceput totul? Temnicerul își pleacă, supus, capul Teama îl face să tremure — Acum câteva săptămâni, Maiestatea Ta! îngaimă Am crezut c-a atacat pe cineva, dar niciuna dintre gărzi nu părea rănită și nici nu se plângea de nimic — Este o greșeală! spun Este imposibil! Dar ce mi-a spus Violetta, cu multă vreme în urmă, îmi revine în minte Suntem condamnați să rămânem veșnic tineri Teren mă privește și izbucnește în râs, iar eu îi întorc spatele Traversez șanțul înapoi, de partea cealaltă a celulei, și ies afară valvârtej, în timp ce oamenii mei mă urmează Raffaele Laurent Bessette La câteva zile după furtuna în timpul căreia Violetta îi atrăsese pentru prima oară atenția lui Raffaele asupra energiei stranii care răzbătea dinspre ocean, celelalte Pumnale l-au urmat pe țărm O mică gloată se adunase deja în preajma leșurilor balirelor Tamouranii adunați acolo tot șușoteau și mormăiau Raffaele vede vreo câțiva copii care se joacă pe lângă cadavre: puștii se provoacă unii pe alții să atingă pielea balirelor care putrezesc și cu toții scot chiote de uimire când văd cât sunt de mari făpturile Valurile se izbesc în continuare de leșuri, încercând, în zadar, să le tragă înapoi în adâncuri — Este cu totul și cu totul ieșit din comun, nemaivăzut! îi spune Lucent lui Raffaele, când își croiesc împreună drum printre stânci, către nisipul plajei Dar nu și nemaiauzit Cei din Beldain au mai văzut, în trecut, astfel de scene cu grupuri de balire eșuate pe țărm Se pare că pot fi pricinuite de orice, cauzele fiind: vreo furtună violentă, încălzirea sau răcirea apelor oceanului, puținătatea peștilor care migrează într-un anumit an Poate că și aici s-a întâmplat ceva asemănător O fi fost de vină vreo schimbare temporară a mareelor Raffaele își vâră mâinile în mânecile robei sale, privindu-i pe copiii care aleargă printre leșuri O simplă furtună sau o schimbare a mareelor nu ar putea explica de ce existase acea energie pe care o simțise venind dinspre ocean noaptea trecută, aceea care o târâse aproape pe Violetta din patul ei și îl făcuse pe el să tresară Nu, cauza nu avea cum să fie cine știe ce fenomen natural! Acolo era vorba de o otravă care se scurgea în lume Undeva există o breșă, o ruptură în ordinea firească a lucrurilor Energia aceea stranie este încă acolo, însă Raffaele nu le-o poate explica nicicum acelora care nu o pot simți ei înșiși Ochii lui rămân pironiți asupra apei Nu a putut dormi, ci și-a petrecut întreaga noapte la masa de scris, cercetând bruma de hârtii pe care reușise să le păstreze din vechile sale jurnale și tot încercând să dezlege misterul Lucent arată de parcă s-ar strădui din greu să nu dea la iveală cât de rău o dor oasele — Unii săteni spun c-ar circula povești despre ceva asemănător care s-ar fi petrecut pe țărmul Domaccăi Tânăra găsește un locșor confortabil printre stânci și se așază, apoi adaugă: — Se pare că orice-o fi nu s-a întâmplat doar aici Raffaele se îndepărtează de Lucent și se îndreaptă spre mal Își suflecă mâneca și cufundă o ploscă în valuri, lăsând-o să se umple Atingerea apelor oceanului îi întoarce stomacul pe dos, la fel cum i se întâmplase și în noaptea furtunii Când plosca e plină, Raffaele se grăbește să iasă din apă, să scape odată de atingerea sa otrăvită — Ești palid ca un băiat beldain! exclamă Michel, când Raffaele trece pe lângă el Raffaele ține plosca în ambele mâini și începe să-și croiască drum înapoi spre palat — Mă găsiți în iatacul meu, le spune celorlalți Odată ajuns în camera sa, toarnă conținutul ploștii într-un pahar curat, transparent, apoi îl așază pe masă, să fie scăldat de lumina care pătrunde pe fereastră Deschide apoi sertarele și scoate câteva geme Sunt aceleași pe care le folosea cândva pentru a le pune la încercare pe celelalte Pumnale, nestematele pe care le-a folosit pentru Enzo și pentru Lucent, pentru Michel și Gemma Pentru Violetta Pentru Adelina Raffaele așază, grijuliu, gemele într-un cerc, în jurul paharului umplut cu apă din ocean Apoi face un pas înapoi și supraveghează, cu atenție, ce se petrece Întinde fire din propria energie, pentru a căuta indicii, pentru a convinge pietrele să îi dezvăluie tainele La început, nu se întâmplă nimic Apoi, încet, foarte, foarte încet, câteva dintre geme încep să strălucească din interior, luminate de altceva decât de razele soarelui Raffaele trage de firele de energie, așa cum făcea când supunea unui test o Tânără Elită recent recrutată, și se concentrează atât de tare, încât se încruntă Culorile par să clipească, ba apărând, ba dispărând, iar aerul să tremure Piatra-nopții Ambră Piatra-lunii Raffaele privește cele trei nestemate sclipitoare Piatra-nopții pentru îngerul fricii Ambră pentru îngerul furiei Piatra-lunii pentru Sfânta Moritas însăși Orice va fi fost acea prezență pe care o simțise în ocean, ea era prezentă acolo, în apă: atingerea lumii de dincolo, energia nemuritoare a zeiței morții și a fiicelor sale Raffaele se încruntă și mai tare în timp ce se apropie de masă și privește în pahar Apa este limpede și sclipește în lumină, însă, dincolo de strălucire, el deslușește stafia Morții înseși Nu e de mirare că simte că energia are ceva atât de greșit, de nelalocul său Lumea de dincolo se strecoară în lumea celor vii! Raffaele clatină din cap, neîncrezător Cum ar fi posibil așa ceva? Doar tărâmul zeilor nu atinge nicicum lumea oamenilor, căci nemurirea nu-și are locul în tărâmul muritorilor! Singura legătură pe care magia zeilor o are cu lumea celor vii este reprezentată de geme, nestematele care sunt unicele urme ale mâinilor zeilor, care zăbovesc încă în locurile unde aceștia au atins pământul pe când îl creau Și Tinerele Elite! adaugă Raffaele pentru sine, iar inima îi bate, parcă, mai iute Puterile noastre sunt asemănătoare cu ale zeilor! Stă acolo, răsucind misterul acela pe toate părțile, și se trezește privind spre iatacul lui Enzo, unde stafia prințului său încă zăbovește, după ce a fost desprins din lumea de dincolo După ce a fost smuls din lumea de dincolo! se corectează singur O Tânără Elită trasă din tărâmul nemuritorilor și târâtă înapoi în cel al muritorilor Raffaele cască ochii, uluit Darul reginei Maeve, învierea lui Tristan, a lui Enzo… oare ele pricinuiseră toate acele schimbări? Se îndreaptă spre cuferele sale și scoate niște cărți, stivuindu-le pe masă într-un morman care stă să cadă-n orice clipă, începe să gâfâie, agitat În mintea lui se derulează tot ce s-a întâmplat când a fost înviat prințul: noaptea furtunoasă din arena Estenziei, apariția Adelinei care se deghizase în Maeve și se ascunsese, înfășurându-se într-o mantie cu glugă, explozia de energie întunecată pe care o simțise urcând din apele arenei și care venise de undeva, din lumea de dincolo… Se gândește la lipsa oricărei scânteieri de lumină din ochii lui Enzo Zeița Morții mai pedepsise și altădată armate întregi, se mai răzbunase pe prinți și pe regi care deveniseră prea înfumurați când se confruntaseră cu sfârșitului sigur Dar ce s-ar fi întâmplat dacă o Tânără Elită – adică un muritor al cărui trup fusese sortit să se poată folosi de puteri ca ale nemuritorilor, una dintre cele mai puternice Elite dintre câte întâlnise Raffaele vreodată – i-ar fi fost smulsă Morții din tărâmul ei? Oare un asemenea eveniment ar fi putut sfâșia vălul care despărțea lumea celor vii de a celor morți? Raffaele citește până târziu în noapte Până atunci, cât a fost ziua de lungă, nu a băgat în seamă bătăile în ușă ale celorlalți De-acum s-a lăsat tăcerea Cărțile sunt împrăștiate în jurul lui, tomuri întregi despre mituri și despre istorie, despre matematică și științe De fiecare dată când mai dă o pagină, lumânarea de pe masă tresare, de parc-ar fi gata-gata să se stingă Fostul consort caută un mit anume, singura referire cunoscută lui la unicul moment când tărâmul nemuritorilor l-a atins pe cel pieritor Într-un târziu, o descoperă: Laetes Îngerul bucuriei Raffaele citește cu voce tare, murmurând cuvintele: — Laetes, îngerul bucuriei, era cel mai iubit și mai prețuit copil al zeilor Era atât de îndrăgit, încât devenise arogant, considerându-se doar pe sine demn de laudă Fratele său, Denarius, îngerul lăcomiei, clocotea de invidie, așa că, într-o seară, l-a alungat pe Laetes din ceruri, condamnându-l să bată pământul în lung și-n lat ca un simplu om vreme de o sută de ani Îngerul bucuriei s-a prăvălit din lumina văzduhului, prin bezna nopții, în lumea muritorilor Cutremurul produs de prăbușirea sa a reverberat pe tot pământul, asemenea valurilor, însă aveau să treacă mai bine de o sută de ani până când urmările izgonirii sale să se manifeste pe deplin Așa că-n lume există un dezechilibru, fiindcă otrava nemuritorilor îi atinge pe cei pieritori Vocea lui Raffaele se stinge Citește din nou: — Așa că-n lume există un dezechilibru, fiindcă otrava nemuritorilor îi atinge pe cei pieritori… Degetul lui coboară pe pagină, citind iute restul poveștii: — … Până când Laetes și-a înălțat privirea spre ceruri, spre locul în care tăriile atingeau pământul și a putut să pășească încă o dată prin poarta acea, revenind în înalt, după ce primise binecuvântarea fiecăruia dintre zei Se gândește la febra sângelui, la valurile de boală care au dat naștere Tinerelor Elite Febra sângelui! Care potopise întreaga lume, val după val… Acele molime fuseseră cauzate de faptul că nemurirea îi atinsese pe muritori – fuseseră pricinuite de prăbușirea lui Laetes Se gândește la puterile Elitelor Apoi la Enzo, care a revenit în lumea pieritoare după ce o vizitase pe a nemuritorilor Cum de nu pricepuse asta înainte? Cum de făcuse legătura abia acum? Doar când otrava din ocean îi oferise indiciile? — Violetta, șoptește Raffaele, ridicându-se de pe scaun Ea va înțelege, își spune Doar a fost prima care a simțit otrava din ocean! Își aruncă pe el roba pe care o purta când ieșea din iatacul său și se grăbește spre ușă Își amintește clipele când pusese pentru prima dată la încercare puterile Adelinei și felul în care atracția pe care o resimțea aceasta față de lumea de dincolo îi spărsese sticla felinarului și îi făcuse toate hârtiile să-i zboare de pe birou Energia aceasta seamănă cu a Adelinei, spusese Violetta când picioarele ei atinseseră apa oceanului Dacă tot ce crede el este adevărat, atunci nu trebuie doar să o înfrunte din nou pe Adelina, să dea ochii cu ea… Ci vor fi siliți să îi ceară ajutorul, căci vor avea nevoie de el! Când Raffaele cotește și intră pe holul care dă spre camera Violettei, se oprește Lucent și Michel sunt deja în fața ușii tinerei Raffaele încetinește De la distanță, simte o tulburare în iatacul Violettei — Ce este? îi întreabă pe ceilalți — Am auzit un vaiet, spune Lucent Nu a părut să fi fost un plânset omenesc… Raffaele, a fost cel mai tulburător sunet pe care l-am auzit vreodată! Raffaele își îndreaptă atenția spre ușa Violettei Aude și el acum: un geamăt profund, care-i sfâșie inima Nu pare deloc să fie scos de Violetta Îl privește pe Michel, care clatină din cap — Nu vreau să văd, mormăie Arhitectul, cu o voce gâtuită Raffaele îi citește teama în ochi, dorința de a se feri să vadă cum grozăvia pe care doar o auzise căpăta contur — Rămâi aici! îl roagă Raffaele, cu blândețe, atingându-i umărul lui Michel cu mâna sa Apoi, o salută cu o aplecare a capului pe Lucent, îndemnând-o să intre împreună cu el și pășește în dormitorul Maestrei-Păpușar Violetta nu doarme sau, cel puțin, așa pare, la prima vedere Buclele ei întunecate sunt năclăite de sudoare, iar șuvițele i s-au lipit de frunte Brațele îi sunt dezvelite și gălbejite, contrastând cu albul cămășii de noapte, iar mâinile îi sunt încleștate pe cearșafuri Raffaele observă că, deși ochii îi sunt deschiși, tânăra nu pare să înțeleagă că el și Lucent se află acum lângă ea Dar ce îi atrage atenția în mod cu totul deosebit sunt însemnele care-i acoperă brațele Violetta, Elita care, cândva, nu avea niciun însemn al febrei sângelui, are acum urme care i se întind pe toată pielea Arată ca niște vânătăi: negre, albastre și roșietice Hărți neregulate, care îi străbat brațele și îi dispar sub cămașa de noapte Raffaele își înăbușă un geamăt — Nu pare pe deplin conștientă, spune Lucent Se simțea bine ieri Se plimba de colo-colo, vorbea, zâmbea… — Era, totuși, obosită, răspunde fostul consort, fluturând o mână prin aerul de deasupra Tinerei Elite și gândindu-se cât de frânt îi păruse zâmbetul fetei Firele energiei sale se-ncurcă, se tot țes, dar se destramă îndată Ar fi trebuit să simt asta, ieri-seară! Dar nici măcar el n-ar fi putut ghici cât de drastică avea să fie transformarea Tinerei Elite! Cum de putuse Violetta să meargă la culcare ca o Elită fără însemne, iar dimineață să arate de parc-ar fi fost bătută? Era, oare, de vină faptul că intrase în oceanul otrăvit? Se-ncurcă lucrurile! Gândul îi invadase mintea, deși încerca să nu îl bage în seamă Este același fenomen care îi golește oasele lui Lucent, care l-a ucis pe Leo, întorcând asupra lui toată puterea otrăvii pe care o stăpânea, același care, în cele din urmă, o să ne îmbolnăvească pe toți Un efect secundar, o boală, care are o legătură directă cu puterea fiecărei Tinere Elite Iar pentru Violetta, a cărei abilitate o protejase cândva de însemnele febrei sângelui pe care le aveau toți ceilalți, această maladie însemna că trebuia să se confrunte acum cu opusul: puterea ei se răzvrătise, cu violența, împotriva tinerei Raffaele clatină din cap, studiindu-i energia Va muri, negreșit, își spune el Și i se va întâmpla mai repede decât oricăruia dintre noi Trebuie să îi spun Adelinei! își dă el seama N-am de ales Se îndreaptă de spate și inspiră adânc Când vorbește, într-un târziu, vocea lui e calmă și plină de fermitate — Adu-mi o pană și pergament! îi cere el lui Lucent Trebuie să trimit neîntârziat un porumbel călător Și se spunea că ea-i ura pe toți din lumea largă, mai puțin pe băiatul din clopotniță Dahntel, Domnița Zilelor întunecate Adelina Amouteru E doar după-amiază devreme, însă o burniță rece cade peste oraș, aducând un strat de ceață care atenuează lumina Sergio s-a retras în iatacul său, plângându-se că are amețeli și o sete de neostoit Ce-i drept, avea buzele uscate ca pergamentul Eu ies pe străzile orașului de una singură, purtând o mantie albă, cu glugă, care-mi protejează părul de vremea capricioasă Sunt complet ascunsă de o iluzie a invizibilității Ploaia îmi lovește fața cu ace de gheață, iar eu îmi închid singurul meu ochi, savurând senzația Mi-am făcut un obicei din a trece pe la băi după ce-l văd pe Teren, ca să-mi pot curăța picăturile din sângele lui de pe piele și să mă purific de amintirea prezenței lui Chiar și așa, privirea din ochii lui spălăciți mă urmărește multă vreme după ce i-am părăsit celula Acum, îmi îndrept pașii spre băile palatului regal Aș putea ajunge acolo pe coridoarele din interior, însă prefer să ocolesc pe străzi, căci, afară, totul este tăcut, iar eu pot fi singură cu gândurile mele sub cerul plumburiu Doi bărbați stau pe podul care duce spre intrarea în palat, cu ochii pironiți asupra porților principale Șușotesc între ei Încetinesc, apoi mă întorc să îi privesc Unul este înalt și blond, poate prea blond pentru a fi kenettran, iar celălalt este scund, cu părul întunecat, pielea măslinie și o bărbie de om slab Hainele le sunt leoarcă, de parcă ar sta în burniță de ceva vreme Despre ce șușotesc, oare? Cuvintele se strecoară dinspre umbrele din mintea mea, ca și cum ele-ar începe să zgrepțene cu ghearele Poate că vorbesc despre tine! Despre cum să te ucidă… Până și multiubitul tău hoț te-a avertizat doar în privința trădătorilor, a șobolanilor care s-ar putea târî din crăpături Schimb ruta care duce spre băile palatului și hotărăsc să îi urmăresc Când trec podul, încă ascunsă de invizibilitate, cei doi își încheie conversația și își continuă drumul Flamurile mele cu Lupul cel Alb, noile steaguri ale țării, atârnă la ferestre și balcoane, cu materialul alb-argintiu pătat și ud Numai câțiva oameni sunt astăzi pe afară, cu toții strânși sub pelerine și pălării cu boruri largi, lovind noroiul la fiecare pas Îi privesc bănuitoare, urmărindu-i mai departe pe cei doi Lumea din jurul meu capătă un luciu scânteietor pe măsură ce înaintez Șoaptele mele devin mai puternice, chipurile celor pe lângă care trec parcă se deformează, desfigurate, de parcă ploaia mi-ar încețoșa vederea și le-ar păta chipurile cu dâre de umezeală Clipesc, încercând să mă concentrez Energia din mine tresare și, pentru moment, mă întreb dacă nu cumva Enzo trage de legătura invizibilă dintre noi de peste mări Cei doi bărbați pe care-i urmăresc sunt îndeajuns de aproape pentru ca frânturi din conversația lor să ajungă la mine, iar eu iuțesc pasul, curioasă fiind să aflu ce au de zis — Să își trimită trupele înapoi în Tamoura, dar… — Atât de dificil e? Nu prea cred că i-ar păsa dacă… Chiar vorbesc despre mine! Blondul clatină din cap, ridicând o mână ca să-și puncteze explicația, cu o frustrare evidentă — … Și asta e și n-ai ce-i face, nu? Lupului puțin îi pasă dacă la piață ni se vând legume putrezite! Nici nu-mi mai pot aminti ce gust are o smochină proaspătă! Tu poți? Celălalt face semn din cap că nu — Ieri, fiica mea cea mai mică m-a întrebat de ce negustorii de fructe își țin marfa în două grămezi de-acum și de ce le dau tot ce-i proaspăt doar cumpărătorilor malfetto, iar nouă doar ce-i putrezit Un zâmbet rece și amar îmi apare pe buze Firește c-am creat această lege tocmai ca să mă asigur că vor suferi amarnic toți cei fără de-nsemnele febrei sângelui După ce a intrat în vigoare, am petrecut o vreme plimbându-mă prin piețe și bucurându-mă să-i văd pe cei fără de-nsemne cum se strâmbau la mâncarea putrezită pe care o duceau acasă, silindu-se, totuși, s-o-nghită, de foame și de disperare Câți ani așteptaserăm, oare, să fim tratați cum se cuvenea? Câți dintre noi fuseseră loviți, în plină de stradă, cu varză înnegrită și carne colcăind de viermi? Amintirea propriei arderi pe rug eșuate îmi revine, proaspătă, în minte, însoțită de mirosul alimentelor stricate cu care fusesem lovită de mulțime Luați-vă armele voastre putrede-napoi! spun, în sinea mea Și umpleți-vă gurile cu ele!! Mâncați-le până vor începe să vă placă! Bărbații merg mai departe, fără să știe că le sorb cu nesaț fiecare vorbuliță Dacă m-aș arăta acum, ar cădea, oare, în genunchi și ar implora îndurare? I-aș putea executa pe amândoi chiar aici, pe loc, le-aș putea vărsa sângele pe stradă, fiindcă au îndrăznit să folosească un cuvânt precum malfetto Mă desfăt cu acest gând, în timp ce cotim toți trei și intrăm în piața centrală din Estenzia unde se țin cursele anuale de cai din Turnirul Furtunilor Acum locul este aproape pustiu, pictat în cenușiu de nori și de ploaie — Dac-aș vedea-o acum, i-aș vârî mâncarea stricată pe gât! spune unul din oșteni, scuturându-și gluga de apă Să guste și ea și să vadă dacă se poate mânca așa ceva! Însoțitorul său scoate un hohot de râs O, cât de mult curaj poți să ai când crezi că nu te aude nimeni! Mă opresc în piață, însă, înainte să-i las să meargă și să-și vadă de treabă, deschid gura și le strig: — Fiți cu băgare de seamă, căci ea veghează neîntrerupt! Mă aud amândoi Încremenesc și-apoi se răsucesc pe călcâie, cu fețele împietrite de groază Caută persoana care a vorbit Rămân nevăzută în centrul pieței, zâmbind Frica lor se întețește, iar eu trag adânc aer în piept, bucurându-mă de scânteia de putere din energia lor Sunt tentată să mă întind și să o prind, dar îi privesc doar cum pălesc ca niște stafii — Haide! șoptește blondul, cu vocea sugrumată de groază A început deja să tremure ca varga, deși mă îndoiesc că din cauza frigului, iar ochii lui arată că e gata-gata să izbucnească-n plâns Chipul lui se încețoșează, devenind neclar, la fel ca restul lumii, și, pentru o clipă, nu văd decât pete negre acolo unde îi sunt ochii și o urmă de roz în locul gurii Cei doi se grăbesc să traverseze piața Privesc în jur, amuzată de micul meu joc Prin oraș s-au răspândit tot soiul de zvonuri despre felul în care Lupul cel Alb bântuie prin aer, despre modul în care vede tot ce se petrece în casele și în sufletele oamenilor Scornelile au stârnit o neliniște permanentă care tulbură energia orașului și au dat naștere unui curent constant de teamă care mă ține mereu sătulă Prea bine! Vreau ca toți cei fără însemne să simtă această neliniște continuă în timpul domniei mele, să știe că îi urmăresc mereu Orice revoltă împotriva mea va deveni, astfel, mai dificilă Și, în plus, asta îi va face să priceapă ce fel de teamă au trăit cei cu însemne, atâta amar de vreme! Alți oameni trec pe lângă mine, fără să știe că sunt acolo Fețele lor arată ca niște tablouri distruse Încerc să îmi alung această senzație, însă o migrenă surdă îi ia locul, și mă simt, pe neașteptate, istovită peste măsură O patrulă de inchizitori cu mantii albe caută din ochi oameni fără însemne care ar putea încălca vreo lege Armurile lor apar ca niște valuri în ochii mei Mă strâmb, îmi prind capul în mâini și hotărăsc să mă întorc la palat Ploaia mi-a pătruns prin pelerină și gândul la o baie fierbinte mi se pare de-a dreptul minunat Când ajung la treptele care duc spre băi, burnița s-a transformat deja în ploaie adevărată Picioarele mele goale lipăie pe podeaua de marmură, când intru Înăuntru, renunț la vălul meu de invizibilitate De obicei, două cameriste se țin după mine când ajung aici, însă acum vreau doar să mă cufund în apa caldă și să-mi las gândurile să rătăcească-n voie Când mă apropii de baie, aud niște voci care vin din interior Încetinesc Clădirea nu este pustie, așa cum am crezut Ar fi trebuit să trimit un servitor înainte, să-i alung pe toți dinăuntru! Mai șovăi o clipă, apoi hotărăsc să continui În fond, sunt regină și pot oricând să comand oricui s-ar afla acolo să plece! Bazinul principal e un dreptunghi mare, care se-ntinde de unde mă aflu până în cealaltă parte a sălii Aburii plutesc în aer și simt miros de umezeală Vocile vin din capătul celălalt al încăperii Îmi dau jos veșmintele ude și îmi vâr degetele de la picioare în apa caldă Aud chicote înfundate, care mă fac să mă opresc Dintr-odată, îl recunosc pe Magiano Nu știu de ce mă mir: doar îmi spusese limpede că avea să vină la băi! Stă cu spatele întors spre mine și îmi e greu să-l văd clar prin aburii călduți Dar, cu siguranță, el este! Spatele lui cafeniu este gol și ud, mușchii îi strălucesc, iar șuvițele îi sunt adunate în vârful capului, într-un nod Se sprijină nonșalant de marginea bazinului, iar lângă el, pe podeaua sălii de baie, se află aceeași fată cu care-l văzusem la palat Ea stă îngenuncheată, cu părul căzându-i peste un umăr, și un zâmbet sfios i se citește pe chip în timp ce îi întinde un pahar cu vin aromat Ah, îmi spun șoaptele, care prind să freamăte Și noi care credeam că el e jucăria ta și numai a ta! Un val de amărăciune îmi cotropește, din nou, inima Iluziile țes o nouă imagine în fața mea Fata, dezbrăcată, face baie alături de Magiano, cu apa sclipindu-i pe piele El își întinde mâinile spre ea și îi mângâie conturul trupului… Iluzie! Nu-i decât o iluzie! încerc să mă conving Îmi închid ochiul, trag adânc aer în piept și număr în minte, încercând să-mi potolesc gândurile Este mult mai dificil decât altădată! Simt nevoia violentă de a ieși din bazin, de a-mi pune hainele la loc și de a o rupe la fugă în camerele mele, lăsându-i aici să facă tot ce-or vrea să facă! Dar, totodată, simt și nevoia copleșitoare de a o răni pe servitoare Doar mândria mea mă împiedică: Ești însăși regina Kenettrei! Nimeni n-ar trebui să te oblige să pleci Așa că îmi ridic bărbia, semeață, și intru în apă, lăsând căldura să îmi învăluie trupul Când mă aude apropiindu-mă, servitoarea privește în direcția mea Apoi, încremenește, când mă recunoaște Văd cum privirea îi poposește imediat pe partea distrusă a feței mele Un șuvoi de teamă emană dinspre ea, iar eu trebuie să îmi sufoc dorința de a o înspăimânta și mai mult, de a o batjocori cu puterea mea Zâmbesc doar Ea sare în picioare și face o plecăciune — Maiestatea Ta! îmi strigă aproape Magiano se întoarce ușor în direcția mea Probabil că-mi simțise energia din clipa în care am intrat, îmi dau eu seama; probabil că știuse de la bun început că fusesem acolo! Dar, cu toate acestea, se preface surprins — Maiestatea Ta, spune el, imitând-o pe servitoare Îmi pare rău, nu te-am auzit intrând Flutur o mână spre fată N-are nevoie de alt îndemn, ci se strecoară spre cea mai apropiată ușă, fără să-și ia rămas-bun de la Magiano Tânăra Elită o privește plecând, apoi se întoarce din nou spre mine Privirea lui îmi cercetează chipul, iar apoi coboară până la apa care clipocește în jurul umerilor mei goi — Dorești să faci baie singură, Maiestatea Ta? mă întreabă Face o mișcare, parcă dorind să iasă, și se ridică pe jumătate din bazin Apa i se scurge pe abdomenul plat Nu l-am mai văzut niciodată dezbrăcat Simt că obrajii îmi iau foc Văd, pentru prima dată, întregul său însemn al febrei sângelui Este o pată roșiatică și se întinde pe o parte a spatelui, acolo unde preoții din Tărâmurile Soarelui au încercat, cu multă vreme în urmă, să-i taie semnul, încercând să îl „vindece” Prima dată când am zărit o urmă din acea cicatrice veche a fost în noaptea în care am stat împreună lângă foc, când Violetta era încă alături de mine Îmi amintesc cum se simțeau buzele lui Magiano pe ale mele și tăcerea care nu era tulburată decât de trosnetele flăcărilor — Rămâi! îi poruncesc Mi-ar prinde bine compania Magiano zâmbește, însă în priviri i se citește amărăciunea — Compania oricui sau compania mea? mă tachinează Clatin o dată din cap, încercând să mă abțin și să nu zâmbesc, în timp ce ne mișcăm amândoi spre marginea bazinului — Ei bine, spun, cu siguranță, ești o companie mai plăcută decât Teren — Ce mai face nebunul nostru favorit? — Nu se… mai vindecă, așa cum obișnuia Are urme pe încheieturi făcute de cătușe și sângerează mereu La auzul acestor cuvinte, atitudinea nonșalantă a lui Magiano se schimbă — Ești sigură? — Am văzut cu ochii mei Magiano tace, chiar dacă știu că se gândește la același lucru ca și mine, la profeția lui Raffaele cu privire la noi toți — Tu cum te-ai mai simțit în ultima vreme? mă întreabă, încet Te mai supără iluziile? Șoaptele din capul meu prind să murmure: Nu suntem o slăbiciune, Adelina! Suntem însăși puterea ta! N-ar trebui să ni te împotrivești atât de mult — Mă simt bine, îi răspund Peste câteva săptămâni vom pleca spre Tamoura și, ca de obicei, te vreau alături de mine — Deja începem invazia marelui imperiu al Tamourei? se miră Magiano Te-a cuprins așa de repede neliniștea? Abia dac-am avut șansa de a despacheta tot ce dețin! Îmi dau seama imediat că ușurătatea din vocea lui nu este adevărată — Nu ești încântat! constat Credeam că mărețul Magiano va fi bucuros să strângă tot aurul din Tărâmurile Soarelui — Dar sunt, spune el Se pare că și tu Șovăi doar, amore mio, pentru că totul se petrece foarte repede după expediția din Dumor Tamouranii nu sunt un popor slab, nici măcar după ce au pierdut partea de miazănoapte! Tamoura este un imperiu, cu trei monarhi și o flotă puternică Oamenii tăi sunt îndeajuns de odihniți pentru a începe o nouă invazie? — Tamoura va fi nestemata de pe coroana mea, îi răspund Apoi, mă încrunt și adaug: Tot îți mai este milă de dumorani, pentru ce le-am făcut? Zâmbetul lui Magiano se stinge, iar el mă privește cu gravitate — Mi-a fost milă de ei fiindcă și-au pierdut țara Dar nu îmi este milă că i-au privit de sus pe cei însemnați de febra sângelui Flacăra din tine arde la fel de puternic ca atunci când ne-am întâlnit! Vei face din Dumor un loc mai echitabil — Când ai devenit atât de bun la suflet? întreb și îmi trec degetele pe suprafața apei, făcând mici cercuri Când ne-am întâlnit, erai un hoț înrăit, care se bucura să îi prade pe alții — Furam de la nobilii încrezuți și de la reginele înfumurate De la bețivi și de la nesăbuiți — Îți este dor de viața aceea? Magiano tace Îl simt aproape, îi percep căldura pielii, abia atingându-se de a mea — Am tot ce mi-aș putea dori aici, Adelina, îmi răspunde Mi-ai oferit bogățiile întregii lumi, un palat, o viață luxoasă Se apropie: Pot să fiu alături de tine Ce altceva mi-ar mai trebui? Dar i-am luat totuși ceva! Cuvintele îi stau pe vârful limbii, iar eu le aud de parcă le-ar rosti cu voce tare: Oricine are nevoie de un scop, iar eu i l-am luat pe al său Ce să facă acum, când a renunțat la toate? Nu mai are parte de încântarea vânătorii, de bucuria urmăririi Magiano ridică o mână din apă și îmi atinge bărbia pentru o clipă, ridicând-o și lăsând o picătură de apă să mi se scurgă pe piele — Abia aștept să te văd, regină a Tărâmurilor Soarelui, spune el, iar privirea îi adastă pe fața mea Ce vezi acum, Magiano? mă întreb Când m-a întâlnit prima dată, eram doar o fată alungată de prietenii săi, a cărei singură aliată îi era doar propria soră, dar care era hotărâtă să se răzbune pe Axa Inchiziției Acum, eu sunt aceea care conduce Inchiziția Ce vezi când mă privești? O mai zărești, oare, pe aceeași fată pe care ai sărutat-o cândva lângă un foc care trosnea? Treptat, o luminiță veche, ștrengărească, îi apare în ochi Tremur când buzele lui îmi ating urechea și nu mă pot abține să nu mă gândesc la jumătatea lui cufundată în apă, roșind la gândul că și eu sunt goală de la umeri în jos — Am găsit o ascunzătoare, îmi șoptește Mâna lui o găsește pe a mea, pe sub apă, și mă trage de încheietură: Hai cu mine! Nu pot să-mi înăbuș râsul — Unde mă duci? întreb, prefăcându-mă supărată — Îți voi implora iertarea mai târziu, Maiestatea Ta, mă tachinează, rânjind și îndreptându-ne spre capătul îndepărtat al bazinului Aici, apa se bifurcă în două șuvoaie înguste, fiecare ducând spre o cameră de baie privată Una din ele a fost închisă în ultimele luni, fiindcă o parte a arcadei s-a prăbușit în apă și nu se mai poate trece Când ne apropiem de cotitură, mă gândesc că Magiano mă va duce spre camera încă deschisă din dreapta Dar nu o face Mă conduce, în schimb, spre stânga, către arcada căzută Ne oprim în fața ei, tulburând apa — Iată! Magiano își desface brațele, într-un gest de triumf prefăcut Bucură-te de maiestuozitatea sa! Strâmb din nas — Încerci să mă impresionezi cu o arcadă prăbușită? — O, n-ai niciun pic de încredere! Niciun pic de încredere în mine! se văicărește, în glumă Și-a revenit, e din nou el, cel din trecut, iar eu simt cum inima îmi e potopită de un șuvoi de bucurie rară — Urmează-mă! murmură, apoi trage adânc aer în piept și se scufundă, prinzându-mă de mână La început, șovăi Îmi este teamă de câteva lucruri, încă De foc De moarte În plus, ultima oară când m-am scufundat în apă, într-un canal din Merroutas, atunci când m-au trădat pentru prima dată propriile iluzii, lucrurile chiar nu au mers prea bine Când mă împotrivesc, Magiano iese din nou la suprafață — Nu-ți fie teamă! îmi spune, zâmbindu-mi ușor Ești cu mine! Mâna lui mă strânge de încheietură și mă trage din nou în jos, în joacă De data asta, mă simt în siguranță, așa că trag adânc aer în piept, la rândul meu, și fac tot ce îmi cere Apa este caldă și îmi mângâie fața Mă cufund mai adânc, iar lumea dispare în sclipiri luminoase și sunete înfundate Prin apă, zăresc, ca o străfulgerare, trupul gol al lui Magiano, care alunecă precum o baliră spre arcada frântă Apoi, văd și ce dorea să îmi arate Chiar pe fundul apei, arcada nu a blocat complet intrarea în camera de baie privată dindărătul său Mai există, încă, o intrare subacvatică nespus de strâmtă, care pare însă îndeajuns de lată pentru a permite unei persoane să înoate prin ea Magiano se strecoară primul Mișcările lui trezesc un nor de bule Îl urmez Lumina din apă se întunecă, devenind neagră și, pentru o clipă, mă sufocă teama Dacă am pătruns în lumea de dincolo? Dacă nu voi mai ieși nicicând la suprafață? Șoaptele din mintea mea au prins să se agite și ele: Dacă te duce acolo să te înece? Apoi, simt cum Magiano mă strânge de încheietură Mă trage în sus Ies la suprafață, icnind Îmi dau la o parte părul ud de pe față și zăresc o încăpere luminată numai de slaba strălucire albăstruie a mușchiului de pe pereți Magiano mă privește în timp ce admir împrejurimile Se răsucește prin încăperea secretă, arătând spre pereții pe care crește mușchiul — Nu crezi că-i uimitor cât de repede izbutește viața să-și facă loc dacă nu-i nimeni prin preajmă s-o împiedice? mă întreabă, filosofic Mă uit, uluită, la strălucirea estompată a mușchiului — Ce plante-s astea? îl iscodesc, întinzând o mână spre vegetația albastru-verzuie Când pipăi, mi pare a fi catifea sau cea mai moale blană — Mușchiul-zânelor, mă lămurește Magiano, admirând încăperea împreună cu mine Crește din belșug și în peșterile umede din Merroutas De îndată ce găsește o crăpătură potrivită într-un perete de stâncă în care poate să-și depună sămânța, se răspândește peste tot După ce va fi reparată arcada și camera va fi redeschisă, oamenii tăi vor avea de furcă dacă vor vrea să oprească expansiunea plantelor! Rânjește: Să sperăm că servitorilor tăi le va lua mult timp până vor izbuti s-o facă! Zâmbesc Strălucirea adaugă o tentă albăstruie pielii lui Magiano, îmblânzindu-i trăsăturile Apa picură de pe el Mă duc mai aproape de Tânăra Elita, căci, dintr-odată, mă simt mai curajoasă — Bănuiesc că vii adesea aici, îi spun, mai în glumă, mai în serios Aici le aduci pe cameristele și admiratoarele tale? Magiano se încruntă la auzul cuvintelor mele și clatină din cap — Chiar crezi că mă culc cu fiecare servitoare cu care stau de vorbă? îmi spune el și ridică din umeri Sunt flatat, Maiestatea Ta, însă te înșeli amarnic — Așadar, vrei să-mi spui că vii aici doar singur-singurel? Își înclină ușor capul, într-un mod plin de frivolitate, ca și cum ar flirta — Ce-i rău dac-un biet hoț vrea să aibă și el parte de puțină intimitate, din când în când? îmi șoptește și vine mai aproape de mine, prea aproape Răsuflarea lui îmi încălzește de-acum pielea asemenea aburilor care plutesc deasupra apei — De bună seamă, acum ești și tu aici, așadar, presupun că nu mai sunt deloc singur-singurel, murmură Simt că mă îmbujorez toată, fiindcă sunt, deodată, conștientă că-s goală pușcă, nu doar deasupra valurilor, ci și în apă Energia mea se liniștește, așa cum face de obicei în preajma lui Magiano, și mă trezesc că îmi doresc nespus de mult să mă atingă Se apleacă, iar buzele lui sunt, de-acum, doar la un fir de păr distanță de ale mele Și plutim așa, suspendați în timp, parcă — Îți mai aduci aminte de focul acela de tabără? De cerul înstelat? mă întreabă el, dintr-odată sfios, ceea ce mă face și pe mine să mă simt inocentă, pentru prima oară după multă, multă vreme — Îmi amintesc prea bine ce făceam, îi răspund, cu un zâmbet El izbucnește în râs, fără să vrea Apoi devine, din nou, serios — M-ai întrebat dacă nu mi-e dor de viața mea de dinainte, șoptește, cu o voce răgușită Știi ce-mi lipsește cel mai mult? Care-i singurul lucru după care tânjesc? Noaptea aceea… Simt că-mi stă inima-n loc, străpunsă de-o tristețe izvorâtă din senin — Și fata lângă care ai stat în noaptea aceea? Îți este dor și de ea? — Dar e încă aici, cu mine! De aceea am rămas și voi rămâne… El face să dispară orice distanță dintre noi, iar buzele lui se lipesc de ale mele În jurul nostru se aude numai clipocitul blând al apei, care scaldă pietrele năpădite de mușchi și luminate slab de strălucirea acestuia Mâna lui îmi mângâie spatele gol, trasându-mi curba șirei spinării Mă trage și mai aproape, până când pieptul lui îl atinge pe al meu Mă sărută pe buze, apoi coboară spre bărbie și tot mai jos, pe gât… O cărăruie plină de tandrețe… Scot un suspin și, în clipele astea, nu-mi mai doresc nimic altceva decât să fim împreună Aș fi mulțumită dac-am putea rămâne aici pentru totdeauna Legătura dintre mine și Enzo slăbește, parcă, și, pentru o clipă, chiar uit că suntem înlănțuiți de fire nevăzute Mâinile lui Magiano îmi mângâie spatele și nu vor să îmi dea drumul Răsuflarea mea e gâfâită de-acum Treptat, îmi dau seama că ne-am îndreptat spre marginea bazinului, unde el mă lipește de stâncă Își împletește degetele în părul meu și mă trage spre el Săruturile lui își regăsesc drumul spre buzele mele și devin parcă mai sălbatice de-acum, iar eu mă las pradă lor, plină de înfocare Magiano scoate un geamăt adânc, din gâtlej Pentru o clipă, plină de nesăbuință, mă întreb dacă va merge mai departe, iar inima îmi tresare în piept — Maiestatea Ta! îmi șoptește, ușor amuzat O să mă dai pieirii! Apoi, mă trage spre el, până când trupurile noastre sunt strâns lipite, cu fiecare părticică Mă sprijin de el, bucurându-mă de desfătarea oferită de apa caldă Nu îndrăznesc să îl întreb la ce se gândește O voce slabă răsună, înfundat, de dincolo de arcada prăbușită, din partea cealaltă a ascunzătorii noastre Nu îi acord niciun fel de atenție, fiindcă Magiano mă cufundă într-un alt sărut Vocea răzbește din nou până la mine, în ciuda învălmășelii gândurilor mele — Maiestate Voastră! Maiestatea Voastră! mă tot strigă cineva Apa clipocește în jurul nostru — Maiestatea Voastră! continuă necunoscutul, apropiindu-se, parcă Acum recunosc: vocea îi aparține unuia dintre valeții care-mi transmit mesajele — Aveți o scrisoare urgentă, Maiestatea Voastră! — Nu e aici, se plânge altcineva Baia e pustie! spune cel de-al doilea necunoscut și oftează Probabil c-a plecat de-aici să-i taie gâtul vreunui nefericit Cuvintele acestea mă trezesc din năuceala mea Mă îndepărtez de Magiano chiar când își deschide din nou ochii Se uită și el spre arcada prăbușită, apoi îmi aruncă o privire întrebătoare Îmi îndrept spatele și îi zâmbesc, nedorind să îi arăt că remarca servitorului m-a supărat În schimb, expir și încerc să îmi alung îmbujorarea — Ar fi mai bine să pleci, îmi șoptește Magiano, iar cuvintele lui răsună în încăperea micuță Face un semn din cap spre arcada prăbușită și adaugă: Departe de mine gândul de-a întrerupe ceva urgent — Magiano, eu…, încep Dar restul cuvintelor refuză să-mi iasă de pe buze, iar eu mă opresc și nu mai încerc să le silesc Trag adânc aer în piept, înainte să mă cufund în apa caldă și să înot pe sub arcada prăbușită, înapoi în încăperea principală a băilor palatului Ies la suprafață, împroșcând apa zgomotos Un icnet de surpriză se aude de undeva, din încăpere Îmi șterg apa de pe față și zăresc doi mesageri care stau la marginea piscinei Au căscat ochii de teama, iar spaima plutește parcă în jurul lor — Da? le răspund cu răceală, ridicând o sprânceană, întrebător, spre ei Asta îi face pe bărbați să iasă din starea lor de stupoare îngrozită Sar înapoi, în același timp, și apoi fiecare îmi face câte o plecăciune adâncă — Maiestatea Ta, eu…, îngaimă unul din ei, cu vocea tremurătoare Este cel care a vorbit despre mine cu dezgust și sarcasm — Sper că… ați avut o baie minunată, continuă Eu… Cuvintele lui se transformă într-un mormăit incoerent când Magiano iese la suprafață în spatele meu, scuturându-și apa din păr Dacă Trandafirul nu ar fi aici, aș putea să-l pedepsesc pe acest mesager care vorbește despre mine cu atâta nepăsare Șoaptele din mintea mea prind să se agite, încântate de teama pe care o simte și o emană bărbatul Dar le alung De data asta, omul are noroc — Ai pomenit ceva despre o scrisoare urgentă, spun, întrerupând cuvintele mesagerului cuprins de buimăceală Despre ce e vorba? Al doilea bărbat, mai mic și mai subțire, se apropie de apă Îmi întinde un pergament făcut sul Mă îndrept spre el și îmi ridic mâna, să-l iau Sigiliul de ceară stacojie poartă emblema regală a Tamourei Îl rup, desfac pergamentul… și încremenesc Cunosc scrisul acesta! Nimeni altcineva nu poate avea o caligrafie atât de plină de eleganță, cu înflorituri atât de îngrijite! În spatele meu, aud cum Magiano se apropie De-acum privește mesajul peste umărul meu Șoptește primul lucru care-mi venise și mie în minte — E o capcană! murmură Dar eu nu rostesc nicio vorbuliță Mă mulțumesc să citesc doar mesajul, iar și iar, întrebându-mă ce înseamnă de fapt Către Maiestatea Sa, regina Kenettrei, Sora ta este pe moarte Trebuie să vii în Tamoura de îndată Raffaele Laurent Bessette Unde vei merge când orologiul o să bată miezul nopții? Ce vei face când te vei confrunta cu tine însuți? Cum vei trăi știind ce ai făcut? Cum vei muri, când sufletul deja ți l-ai pierdut? Extras din monologul Compasia și Eratostene, în interpretarea lui Willem Denbury Adelina Amouteru Mâine, vom ridica ancora și ne vom întinde velele, să pornim către țărmurile Tamourei În seara aceasta, întregul palat este luminat feeric, pentru petrecerea dată pentru a sărbători invazia care se pregătește Mese lungi, burdușite de bucate, au fost întinse în fiecare sală a palatului, iar toată lumea dansează în curțile care strălucesc de mulțimea felinarelor Stau cu Sergio într-una dintre grădini În mâini am pergamentul de la Raffaele, cu care m-am jucat de atâtea ori, încât literele i-au devenit aproape indescifrabile Am un gol în stomac și îmi e rău Nu mi-am putut termina nici măcar băutura din ierburi și acum, fără nimic care să le țină la distanță, vocile au început din nou să murmure fără încetare în mintea mea Așadar, până la urmă, Violetta a ajuns tot cu Pumnalele! Cu dușmanii tăi! Ce trădătoare! De ce îți mai pasă de ea? Ai uitat cum te-a abandonat? Da, a încercat să ne smulgă din mintea ta! Mai bine i-ar fi să moară odată! Jilțul lui Magiano, aflat lângă al meu, este gol, căci și-a luat lăuta și acum stă cocoțat pe arcada de la intrarea în grădină, cântând o melodie pe care a compus-o chiar azi La picioarele lui s-a adunat o adevărată mulțime Toată lumea s-a îmbătat deja: curtenii se clatină când dansează, se împleticesc și râd zgomotos, ca zurbagiii Cu coada ochiului zăresc o imagine a Violettei Văd cum își dă sufletul pe podeaua unui iatac necunoscut, cum sângele i se scurge într-o baltă care e cât pe ce s-o înghită, în timp ce tot soiul de petrecăreți pășesc peste trupul ei Mă silesc să-mi îndrept atenția spre Magiano, sperând că el mi-o poate abate de la imaginea aceea În seara aceasta, Magiano însuși este o adevărată priveliște, la care să te tot uiți Mătăsurile veșmintelor îi sunt aurii și albe, iar în cosițele lungi, aduse peste-un umăr, îi sclipesc tot soiul de zorzoane Se apleacă și le aruncă un zâmbet luminos celor care-i admiră muzica Din când în când, se oprește din cântat, să le asculte cererile, iar oamenii îi strigă numele unor vechi melodii populare, apoi izbucnesc în urale și aplauze când ele începe să le intoneze fără greș Roșesc când îmi aduc aminte cum îi sclipea apa băii palatului în cosițe, cum își lipise trupul dezgolit de-al meu, în bazinul nostru secret, luminat de strălucirea albăstruie, estompată, a mușchiului-zânelor Poate că și el se gândește la asta… Dacă nu ne vei băga în seamă, nu vei schimba nimic, Adelina! Sora ta va muri oricum Dar pe tine te va bucura asta, nu-i așa? Șoaptele îmi chinuie mintea până când mă strâmb de durere și îmi prind capul în mâini — Maiestatea Voastră? Vocea lui Sergio, de lângă mine, împrăștie iarăși vocile, alungându-le în cotloanele ascunse ale minții mele Mă destind, mă mișc puțin pe scaun și mă uit la el Mă privește, la rândul lui, cu o îngrijorare evidentă — Nu-i nimic! încerc să-l liniștesc Mă gândeam la scrisoarea lui Raffaele Și, zicând acestea, ridic răvașul și i-l arăt El încuviințează cu un mormăit, în timp ce sfâșie carnea de pe un picior de iepure fript — Poate c-a auzit zvonuri despre cum v-ați despărțit și-acum vrea să se folosească de ele împotriva ta Este posibil ca Violetta nici să nu fie acolo, cu Pumnalele, de fapt Ceva dinăuntrul meu prinde să freamăte când mi-aduc aminte de Raffaele Și, într-o clipită, parcă-l zăresc aievea, așa cum a stat pe puntea corabiei reginei Maeve, înconjurat de flăcări, cu fruntea lipită de a lui Enzo, încercând să-l liniștească pe prinț Cum mă privea cu ochii plini de lacrimi, în timp ce își clătina capul, cuprins de tristețe: Dacă dreptatea este ceea ce îți dorești cu adevărat, Adelina, află că nu în felul acesta o vei dobândi! — Ba sunt cu toții în Tamoura, îl contrazic, puțin cam prea tare, căci încerc să-mi alung șoaptele din minte Negreșit, colaborează cu Triada de Aur de acolo Mai-marii lor cred, probabil, că, dacă o vor folosi pe Violetta mea împotriva mea, mă vor face să acționez necugetat — Încearcă să te amăgească să vii la o întâlnire, răspunde Sergio, deși îmi aruncă o privire plină de prudență, care nu se potrivește deloc cu îndrăzneala vorbelor sale Să te facă să rămâi singură-singură, într-o încăpere cu ei Dar, în schimb, se vor trezi c-o armată-ntreagă Și, zicând acestea, dă de dușcă băutura care i-a mai rămas în cupă, strâmbându-se din cauză tăriei acesteia, apoi face loc pe masă, în fața noastră, dând la o parte tot ce se afla acolo Scoate un pergament mototolit din buzunar și îl întinde Îl recunosc imediat, pentru că l-a purtat peste tot cu el, în ultima vreme: este planul de atac al campaniei de cucerire a Tamourei — Am scos la lumină toate hărțile împrejurimilor Alamourului pe care le-am putut găsi Uită-te și tu: orașul are ziduri înalte, dar, dacă putem ajunge acolo, sus, spune și-mi arată o formațiune ciudată de stânci care șerpuiesc de-a lungul părții dinspre răsărit a orașului, putem găsi o cale de a trece peste ele — Și cum să facem una ca asta? îl întreb, încrucișându-mi brațele la piept, neîncrezătoare Balirele nu pot zbura atât de departe spre inima uscatului, și cu atât mai puțin deasupra unui deșert din Tărâmurile Soarelui S-ar sufoca negreșit în aerul uscat Însă, chiar în clipa în care-i pun întrebarea, descopăr eu însămi și răspunsul Mă uit la Sergio, care-mi zâmbește cu viclenie și își toarnă apă în cupă, în loc de vin — Cred că știu pe cineva care ne poate face rost de-o furtună zdravănă, îmi răspunde Îi zâmbesc, la rândul meu — Ar trebui să dea roade, aprob, aplecându-mă în față, în jilț, să studiez mai îndeaproape calculele lui Sergio Sunt de-a dreptul impresionată de felul în care a împărțit restul soldaților noștri — Îi vom lua pe tamourani prin surprindere chiar la ei acasă! exclam Din pură obișnuință, Sergio îi cercetează din nou pe oamenii care petrec Îi urmăresc privirea Pornind dintr-un ungher, prin mulțime se croiește un drum, în uralele și tachinările chefliilor Începe spectacolul! — Vom face mai mult decât să îi surprindem, mă încredințează Sergio Înfrângerea lor va fi atât de răsunătoare, încât Triada lor de Aur va ajunge, în curând, să spele pardoselile de marmură din băile palatului tău regal Conversația noastră ia sfârșit, fiindcă procesiunea își face loc către centrul grădinii Este condusă de doi tineri inchizitori care împing, plini de voioșie, niște oameni cu mâinile legate, silindu-i să înainteze Captivii se împleticesc și cad, apoi se chircesc, făcându-mi un soi de plecăciune În jurul lor, mulțimea izbucnește în urale Vinul se revarsă din pocale — Maiestatea Voastră! strigă unul dintre inchizitori, al cărui păr strălucește în lumină, dând la iveală o sclipire stacojie, care contrastează cu șuvițele-i brunete I-am găsit pe-ăștia patru pe stradă și ți i-am adus Unul dintre ei a folosit cuvântul malfetto Celălalt încerca să treacă drept unul de-ai noștri, folosind însemne false La auzul acestor vorbe, petrecăreții – care sunt exclusiv oameni care poartă însemnele febrei sângelui – încep să îi blesteme pe captivii înlănțuiți Mă uit mai bine la cei patru: un bătrân și o femeie în vârstă… Al treilea e un băiat abia trecut de prima copilărie, iar ultimul, o tânără proaspăt căsătorită, care mai poartă încă două inele pe unul dintre degete Îmi dau seama că fata este aceea care a încercat să poarte însemne false, căci în păr și pe piele e mânjită cu o culoare, acolo unde un inchizitor a frecat-o, pentru a o da la iveală — Puneți-i pe toți pe rug! strigă cineva, iar vorbele sale sunt întâmpinate cu urale asurzitoare — Haideți să ne distrăm! strigă altul De-acolo de unde e cocoțat, Magiano mă privește drept în ochi Nu mai zâmbește Ura ți teama lor umplu locul Vocile mele s-au pus din nou pe șușotit, pe flecărit, pe deplin deșteptate de-acum, iar teroarea pe care o emană cei patru prizonieri îmi umple simțurile și mă hrănește Mă uit la ei și nu prea simt niciun pic de milă În fond, n-a trecut prea mult de când au stat și s-au uitat cum cei însemnați de febra sângelui erau târâți pe străzi și arși pe rug, de când au privit cum familiile ne erau ucise cu pietre de gloatele cuprinse de entuziasm Cândva, noi eram cei care ne furișam să luăm prafuri și poțiuni de la spițeri, pe ascuns, cuprinși de disperare și încercând să ne ascundem însemnele Cât de repede au învățat vechii noștri dușmani să încerce să ne adopte înfățișarea, cât de bucuroși se ung acum cu alifii colorate, încercând să arate ca noi! Noi de ce nu le-am întâmpina cu urale pedeapsa? Lângă mine, Sergio a rămas și el tăcut Mă uit cum un inchizitor aprinde o torță de la unul dintre felinare, privind apoi în direcția mea, așteptându-mi porunca La fel ca toți ceilalți Zgomotul se stinge, în timp ce cu toții așteaptă să-mi audă ordinele Sunt regina lor A tuturor celor numiți malfetto, a diformilor, a pociților, a celor care poartă însemnele febrei sângelui Eu le ofer ce-și doresc, iar ei îmi dăruiesc credința lor Și eu vreau același lucru! îmi vine să le strig Îmi întorc privirea spre prizonierii căzuți la pământ care tremură ca varga Mă uit cu atenție la cel mai tânăr, la băiat El mă privește, la rândul său, cu ochi pustii Lângă el, bătrânul își ridică fața plină de lacrimi îndeajuns de mult, încât să-i văd ura reflectată în ei Regină demonică! pare să își spună Iar eu, una, știu prea bine că asta crede Șoaptele din mintea mea devin mai puternice, sunt ca un zumzet Îmi plec capul și îmi închid singurul ochi, încercând, în van, să le opresc În orice altă seară, aș fi nemilostivă, iar asta nu ar fi deloc o noutate, pentru că, în anul care a trecut, am poruncit de nenumărate ori ca anumiți prizonieri să fie executați pe loc, chiar în fața mea Numai că astăzi parcă mi s-a pus o piatră pe inimă din cauza gravității mesajului lui Raffaele Tot soiul de viziuni cu Violetta continuă să îmi potopească mintea Îmi e de ajuns să îi arunc o singură privire lui Magiano pentru a lua o hotărâre Șarlatanul meu își clatină ușor capul, iar cuvintele lui îmi revin în minte, de parcă mi le-ar șopti la ureche chiar în clipa asta Probabil că se folosește de puterea mea: Îngăduie-le oamenilor să te iubească un pic, mi Adelinetta! — Eliberați-i! mă aud spunând, în timp ce îmi masez tâmplele Și continuați petrecerea! Uralele turbulente ale mulțimii se sting, când chefliii înțeleg, treptat, ce am spus Prizonierii se uită la mine, uluiți La fel și inchizitorii — Oare nu m-am făcut înțeleasă? le strig, cu o voce răsunătoare Cele patru margini ale grădinii se întunecă dintr-odată și un vaiet tulburător străbate aerul Toți cei din mulțime icnesc înspăimântați și se îndepărtează de bezna care crește Soldații mei se zoresc să acționeze acum, dezlegând frânghiile care-i leagă pe prizonieri și silindu-i pe aceștia să îngenuncheze pentru a-mi mulțumi Captivii se clatină și clipesc, căci încearcă să risipească buimăceala care i-a cuprins, în timp ce eu îi privesc țintă, întrebându-mă cum de sora mea are puterea de a-mi influența deciziile, chiar dacă nu se află deloc prin preajmă — Să pieriți din ochii mei de-ndată! le strig, amenințătoare, prizonierilor îngenuncheați Până nu mă răzgândesc! Nu-i nevoie să li se spună de două ori Fata se ridică prima, apoi se grăbește spre bătrân și îl ajută și pe el să stea în picioare Urmează femeia mai în vârstă Băiatul așteaptă cel mai mult, căci e uluit să-mi vadă expresia, dar apoi o ia la goană după ceilalți Mulțimea se uită ba la mine, ba la fugari, iar, când muzicanții își înstrună din nou coardele, cântece răzlețe încep să străpungă tăcerea stânjenită Îmi abat din nou atenția spre partea de sus a arcadei de la intrarea în grădină, însă Magiano nu mai e acolo Absența lui pătrunde prin valul de întunecime care mi se ridică în piept și mă sleiește de puteri În clipa asta tot ce îmi doresc este să plec de aici și să-l găsesc, așa că țes fantasma invizibilității în jurul meu, în timp ce toți cei din jur încearcă să-și reia petrecerea Numai Sergio își dă seama că am dispărut, deși nu mă strigă, să mă oprească Clatin din cap, dezgustată, în timp ce merg Gândurile despre Violetta m-au înmuiat de tot în seara asta! Îmi croiesc drum afară din grădini și printr-o sală întunecată Și aici sunt buluciți cei din noua nobilime, oameni cu însemne cărora le-am oferit titluri aristocratice după ce le-am smuls de la stăpânii lor de demult, care nu aveau însemnele febrei sângelui Îmi croiesc drum printre ei O aristocrată își varsă vinul când o înghiontesc să trec de ea Mă grăbesc pe coridor până când ajung la o scară în spirală, păzită de inchizitori, și apoi mă îndrept spre un etaj pustiu În sfârșit, e liniște Mă opresc și îmi lipesc fruntea de perete Șoaptele se rotesc ca un nor de jur-împrejurul meu de-acum, iar furia lor mă amețește și mai tare Încerc să îmi revin — Magiano! îl strig, întrebându-mă dacă mai este prin preajmă, însă vocea mea răsună, stingheră N-ar fi trebuit să-i lași să plece! se răstesc vocile la mine Întotdeauna îmi răspund când nimeni altcineva nu o face — De ce nu? le răspund, scrâșnind Nevinovății care nu-s periculoși cresc și devin aducătorii tuturor urgiilor Doar tu, una, știi asta mai bine decât oricine, nesăbuito ce ești! continuă vocile — Un cuplu în vârstă și niște copii, murmur drept răspuns, rânjind batjocoritor Nu-mi pot face niciun rău! Îmi închid singurul ochi, iar, în beznă, nălucile șoptitoare se reped spre mine, arătându-și, amenințătoare și nestingherite, colții Da, așa crezi? Cât de arogant-ai devenit, lupușor! Furia mea sporește când ele îmi folosesc vechea poreclă, iar fantomele bat din palme, încântate, drept răspuns Da! Da! se bucură Asta te înfurie, nu-i așa? Pentru că tu chiar ești arogantă, regina noastră! Privește numai! Băiatul s-a și întors după tine! Îmi deschid iar ochiul și privesc în jur Acolo, chiar pe coridorul din fața mea, stă băiatul cu ochi gravi și mă privește, fără să scoată niciun cuvințel Furia mea crește și mai mult, iar nălucile se ivesc, șovăitoare, tremurătoare, undeva, în cele mai îndepărtate unghere ale minții mele — Aveam impresia că ți-am spus să pleci! mă răstesc la puști Băiatul nu îmi dă niciun răspuns, ci se mulțumește să facă încă un pas înainte Oare chiar îi curg lacrimi de sânge din ochi sau mi se pare? Febra sângelui! înțeleg Furia mea se transformă în nesiguranță Apoi, băiatul scoate un strigăt și mă atacă În mână are un pumnal ascuțit Țip, la rândul meu, și mă retrag, poticnindu-mă și ferindu-mi, din instinct, fața cu brațele Prin negura gândurilor mele, văd, totuși, că băiatul dispare Și că o bestie imensă îi ia locul Furuncule negre îi acoperă cocoașa, iar ghearele lungi îi zgreapțănă podeaua Se repede spre mine Colții îi sunt atât de mari, încât i se răsucesc până deasupra capului Este însăși întruparea șoaptelor din mintea mea! Ce se întâmplă, Maiestatea Ta? Ai ajuns să te temi până și de propriile coridoare? Fiara se aruncă spre mine cu labele din față întinse spre mine, cu botul larg căscat Este o iluzie! Doar o iluzie! De fapt, nici nu-i aici! Mesajul lui Raffaele m-a tulburat, mi-a distras atenția și mi-a perturbat energia, așa că am pierdut din nou controlul! Asta-i tot! Dacă voi sta liniștită, monstrul va dispărea într-un nor de praf când va ajunge lângă mine Nu-mi poate face niciun rău! Dar nu mă pot convinge să mă opresc Sunt în pericol Trebuie să fug! Așa c-o iau la goană! Alerg, cu arătarea pe urmele mele, auzind limpede cum ghearele sale zgârie podeaua de piatră Simțindu-i, fără putință de tăgadă, răsuflarea fierbinte pe spate Coridorul pare să se întindă la nesfârșit înaintea mea, ca o gură căscată și, când clipesc, din pereți ies brațe care încearcă să mă atingă Trezește-te! îmi strig, fugind Trezește-te! Trezește-te! Mă împiedic Încerc să mă redresez, însă mă prăbușesc în mâini și în genunchi Monstrul mă ajunge din urmă și, când îmi ridic privirea spre el, mă cuprinde groaza Pentru că de-acum nu mai este o fiară! Pentru că de-acum are chipul tatălui meu, schimonosit într-o adevărată întruchipare a mâniei El mă apucă de încheietură și mă târăște pe podea — Unde ți-e sora, mi Adelinetta? mă-ntreabă, cu vocea lui stranie, domoală, în timp ce încerc să mă eliberez Ce-ai făcut cu ea? Violetta a fost cea care m-a părăsit! N-a fost vina mea De bună voie, fără s-o silească nimeni, m-a abandonat! — Ce-am făcut, oare, să merit o fiica de teapa ta? se-ntreabă tata, clătinând din cap Cotim și intrăm în vechea bucătărie a familiei noastre, care e ca o peșteră Aici, tata ia un cuțit de măcelar de pe tejghea Nu, rogu-te, nu face una ca asta! aș vrea să-l implor — Tu doar deschizi gura și minciunile prind să se reverse de-ndată, nu-i așa? se răstește la mine De la cine-ai învățat una ca asta, Adelina? De la unul dintre grăjdarii noștri? Sau așa te-ai născut? — Îmi pare rău! Îmi pare rău! bâigui Lacrimile îmi curg de-acum nestăvilite pe obraji — Îmi pare atât de rău! continui Dar nu mint Chiar nu am habar unde se află Violetta… Știu prea bine că nu-s o copilă captivă în vechea mea casă! îmi spun, încercând să alung nălucile Acum sunt în palatul din Estenzia! Sunt însăși regina Kenettrei! Vreau să mă întorc la petrecere! De ce nu mă pot trezi, oare? Tata se uită în jos, la mine Mă trage cu sila de braț și-mi izbește mâna de podea Strig atât de tare, încât aproape că mă înec! El așază cuțitul de măcelărie pe încheietura mea, apoi îl ridică deasupra capului Închid ochiul strâns și aștept lovitura Vă rog! Vă rog, vreau să mă trezesc! implor Șoaptele chicotesc când îmi aud rugăminte: Cum dorești, Maiestatea Ta! — Maiestatea Ta! Maiestatea Ta! Adelina! mă strigă Mâna încleștată pe brațul meu își slăbește, fulgerător, strânsoarea Ridic privirea și văd că, de fapt, e a lui Magiano Bucătăria noastră cea veche a dispărut, iar eu zac pe podeaua coridorului din palat Magiano mă trage spre el Suspin mai departe Chiar dacă pe chipul lui se citește îngrijorarea, șarlatanul meu pare ușurat să mă poată privi din nou în ochi, în sfârșit Îl îmbrățișez strâns, mă agăț de el Tremur ca varga, așa, lipită de el — Cum de izbutești întotdeauna să găsești cel mai prost coridor unde-ai putea să zaci? mă întreabă Magiano, tachinându-mă doar pe jumătate Își apropie fața de a mea și îmi murmură la ureche, iar și iar, ceva ce abia înțeleg, până când șoaptele din capul meu se topesc în umbre — Mă simt bine, îi spun, într-un târziu, lăsându-mi capul pe umărul lui El se trage înapoi îndeajuns de mult, încât să-mi poată arunca o privire sceptică — Nu te simțeai deloc bine, în urmă cu doar câteva minute, mă dojenește Trag aer în piept, tremurând, și îmi trec mâna peste față — De fapt, de ce-ai venit? M-ai auzit strigându-te, cumva? Sau din cauza celor petrecute afară, în grădină? Magiano clipește — M-ai strigat? se miră, clătinând din cap E atât de încordat, încât și-a pungit buzele — Sperasem că vei veni să mă cauți! îmi șoptește Mă uit la el, întrebându-mă dacă încă mă tachinează, însă acum pare serios Pentru prima dată, îmi dau seama că în spatele lui sunt vreo câțiva inchizitori E însoțit de o întreagă patrulă! Probabil că mă căutaseră peste tot Dintr-odată, mă simt foarte ostenită Magiano vede că sunt gata-gata să mă prăbușesc și mă susține, petrecându-și mâna după mijlocul meu și ridicându-mă fără niciun efort Îi îngădui să facă asta El le mormăie ceva inchizitorilor, iar aceștia pleacă în șir indian Îmi închid singurul meu ochi și îl las pe Magiano să mă ducă în iatacul meu Provizii: pâine neagră pentru 2 zile; carne uscată pentru 2 zile; apă pentru 6 zile Pierderi: pâine pentru 12 zile, infestată; apă pentru 12 zile, de nebăut Din jurnalul ținut de un soldat necunoscut despre Bătălia pentru insula Cordonna Adelina Amouteru Este bine că pornim spre Tamoura a doua zi, sub cerul de un albastru strălucitor Săptămânile petrecute pe mare mă vor obliga să mă concentrez asupra noii noastre campanii, ajutându-mă să uit că am pierdut controlul asupra fantasmelor mele seara trecută, pe coridor Magiano nu mai pomenește nici el nimic despre cele petrecute Ne vedem de treburi pe navă, purtându-ne de parcă totul ar fi în regulă: avem întruniri în care stabilim planurile de atac împreună cu Sergio, de parcă nimeni nu și-ar mai aminti de vreun incident Dar eu știu prea bine că zvonul s-a răspândit printre inchizitorii mei pe care, când și când, îi văd cum șușotesc, ascunși în umbre, și cum mă privesc, circumspecți, prudenți Regina noastră înnebunește! probabil că asta își spun unul altuia Uneori nu îmi dau seama dacă nu cumva tocmai sminteala mea este aceea care face să apară aceste imagini, păcălindu-mă și făcându-mă să-mi pierd încrederea în mine însămi Așa că încerc să le ignor, după obicei Ce importanță are dacă sunt nebună sau nu? Am o sută de corăbii! Douăzeci de mii de soldați! Trandafirii mei îmi sunt alături Sunt regină Noul meu stindard este alb-argintiu, firește În centru se află imaginea neagră, stilizată, a unui lup înconjurat de flăcări Sunt o creatură care fusese menită să fie dată pieirii pe rug, unde ar fi trebuit să fiu mistuită de flăcări, însă am izbutit să scap și vreau să mi se aducă aminte de asta ori de câte ori îmi privesc blazonul Cu fiecare zi care trece și pe care o petrecem pe mare, stindardele alb-argintii par să iasă tot mai mult în evidență pe plumburiul întunecat, ciudat, al oceanului, ca un stol de păsări care se îndreaptă spre noi teritorii unde să cuibărească O săptămână se scurge, și-apoi o a doua, și-o a treia, iar vânturile molcome ne încetinesc înaintarea și deja am ajuns la Cascada lui Laetes pe care trebuie s-ocolim cu pricepere La finalul celei de-a treia săptămâni, mă aflu pe puntea corabiei și privesc navele din urma noastră care par s-acopere marea Fiecare îmi arborează stindardul Zâmbesc când văd flamurile Coșmarul făcut din coșmaruri m-a bântuit din nou, noaptea trecută, de data asta schimbându-se, astfel încât să mă trezesc iar și iar în patul de la bord Este o ușurare că armata mea mă distrage de la această amintire — Ne apropiem de țărmurile tamourane, mă informează Sergio, când se apropie de mine În dimineața asta, comandantul oștirii mele poartă armură întreagă, are două pumnale încrucișate la piept și două săbii scurte la spate, iar din carâmbii cizmelor îi ies plăselele altor arme Părul lui este netezit și dat pe spate, să nu-l încurce Pare nerăbdător, dornic să se avânte în luptă — Vrei să dau ordinul de schimbare a flamurilor? mă întreabă Încuviințez: — Da Și eu sunt îmbrăcată ca pentru război Armura a luat locul veșmintelor mele obișnuite, iar părul îmi este legat la spate într-o serie de cosițe împletite strâns, în stil kenettran Mi-am lăsat turbanele tamourane acasă Mă ispitise gândul de a zbura peste Alamour în chip de fată tamourană, însă vreau ca toți cei din Tărâmurile Soarelui să știe ce popor îi va cuceri — Cum poruncești, Maiestatea Ta! îmi răspunde Sergio Mă uit la el E încruntat Oare și el se gândește la Violetta? mă întreb — De data aceasta, vom reuși, îi spun Să cucerim Tamoura… Să dau de urma surorii mele… — Așa va fi, încuviințează scurt, iar chipul îi rămâne încremenit, pustiu Cerul de deasupra noastră, care fusese de un albastru uluitor când părăsiserăm Kenettra, este acum de un plumburiu amenințător Nori negri acoperă zarea Sergio își strânge mai bine pelerina pe lângă trup, cu ochii ațintiți asupra furtunii care se apropie S-a tot străduit să dea naștere furtunii ăsteia de când am ridicat ancora, iar acum este îndeajuns de puternică, încât să simt deja scânteile din aer care parcă-mi transmit furnicături de-a lungul brațelor — Mări negre! mormăie Sergio, arătând spre apele întunecate Semn rău! — Maiestatea Ta! mă strigă Magiano Vocea plutește spre noi de undeva, de sus, din cuibul-corbului Ridicăm amândoi ochii spre cer — Am văzut pământ! ne lămurește Trandafirul meu, iar brațul său arată în zare Când privesc în direcția pe care mi-o indicase, zăresc o fâșie de pământ cenușiu care se ivește sub cerul mohorât Chiar și de la distanța asta, se zărește limpede conturul neclar al unui zid înalt Într-o parte, fortificația e întărită de o stâncă abruptă O clipă mai târziu, Magiano se lasă în jos lângă noi Nici măcar nu am observat când a alunecat pe catargul principal — Acesta e Alamour, amore mio, îmi zice, arătând spre stâncă și spre zid Ultima dată când armatele mele s-au îndreptat către Tamoura a fost ca să cucerească teritoriile dinspre răsărit și miazănoapte ale imperiului Triadei de Aur Acum, voi pătrunde în cetatea lor de scaun Tunetele prind să se rostogolească peste ocean și fulgerele fac norii să strălucească Îmi încrucișez brațele Simt că tremur Mama îmi spunea povești despre locul acesta, de unde plecaseră, cândva, strămoșii mei, precum și despre încercările zadarnice ale vrăjmașilor de a-i străpunge zidurile Dar eu voi fi altfel decât toți ceilalți atacatori Dacă Violetta ar fi aici, ar tremura la auzul tunetelor Oare asta face acum, undeva, în Tamoura? Sergio își așază mâna pe plăselele sabiei — Nu le-am auzit goarnele sunând, mă informează Dar dacă nu ne-au văzut încă, ne vor zări în curând Jumătate din flota noastră va pătrunde în golful lor dinspre apus Și, zicând acestea, desenează o imagine invizibilă în aer, gesticulând spre cele două golfuri ale orașului și spre stâncile care se întind de-a lungul laturii dinspre miazănoapte a cetății — Spre apus se află portul lor principal, în care-i dificil de pătruns din cauza intrării strâmte Spre răsărit este un golf mai mic și în care se poate ajunge cu ușurință, însă care-i plin de stânci ascuțite Acolo o să răzbatem noi înșine, cu cealaltă jumătate a flotei Putem ajunge în radă, dar nu vom putea arunca ancorele, așa că vom chema balirele Sergio se oprește să mă privească, apoi adaugă: — Sper că te simți odihnită și în plină forță, fiindcă va fi nevoie să invoci o iluzie imensă de invizibilitate pentru noi toți Încuviințez cu o mișcare din cap Chiar dacă tamouranii vor zări o străfulgerare a navelor noastre, de bună seamă că nu se vor aștepta ca toate să dispară pe neașteptate În ciuda priceperii mele, invizibilitatea rămâne, totuși, cea mai dificilă dintre toate iluziile pe care le plăsmuiesc Pentru a mă face nevăzută eu însămi într-un oraș e nevoie, de obicei, de multă concentrare, pentru că, în permanență, trebuie să fiu în stare să pictez deasupra înfățișării mele reale orice se află în jurul meu și, pe deasupra, în timp ce mă deplasez Dar aici, în plin ocean, tot ce am de făcut este să țes doar iluzia repetată a valurilor și a cerului peste corăbii Chiar dacă voi face greșeli, tamouranii oricum vor privi de la mare distanță Ar trebui să fie ușor de păcălit Dacă pot să țes invizibilitate deasupra întregii flote, nu vor ști unde ne aflăm până nu îi vom lovi — Balirele sunt pregătite? întreb, apropiindu-mă de parapet spre a privi jos, la ocean Sergio încuviințează — Sunt gata, răspunde Dar simt că e neliniștit și ridic privirea Când îmi zărește expresia, oftează și clatină din cap, apoi adaugă: — Balirele s-au agitat toată noaptea Nu-s cine știe ce cunoscător al comportamentului acestor viețuitoare, însă unii dintre membrii echipajului mi-au spus că lor li se pare c-ar fi bolnave Poate că de vină este ceva din apă — Am știut eu mereu că peștii din strâmtoarea asta au un gust ciudat, intervine Magiano, dar nu o zice ca pe o glumă Studiez balirele care zboară foarte aproape de suprafața apei, planând Nu îmi dau seama cât de sănătoase sunt, dar cuvintele lui Sergio mă cam sperie — Vor fi îndeajuns de puternice, încât să ne poarte peste golful de la răsărit? întreb, când una dintre ele sare din valuri, cu un țipăt straniu Sergio își încrucișează brațele la piept — Oamenii îmi spun că balirele vor putea zbura îndeajuns de departe spre inima uscatului, încât să ne treacă peste zidurile cetății Nu știu însă dacă vor izbuti să supraviețuiască unei lupte lungi — Vasăzică, trebuie să lovim iute și cu iscusință, intervine Magiano — În esență, da, încuviințează Sergio Șarlatanul meu mă privește, ridicând o sprânceană, mirat Nu o spune, dar știu că își dorește să fi avut pe cineva ca Gemma cu noi Poate c-am fi avut, cândva Numai că Gemma e moartă de-acum Oricum, ea te ura! adaugă șoaptele din mintea mea Încerc să-mi împietresc inima înainte de a-mi îngădui să mă gândesc prea mult la ea Pumnalele vor fi acolo, așteptându-ne, împreună cu armata tamourană Gândul de a-i supune și de a-i face să-ngenuncheze înaintea mea îmi dă o oarecare satisfacție În sfârșit! oftează șoaptele mele Ca la un semn, toate flamurile noastre alb-argintii devin negre și mai-mai că nu se mai văd, așa cum sunt, conturate pe cerul tot mai întunecat Tobele noastre de război bubuie profund și ritmic peste mare Țărmurile Tamourei sunt tot mai aproape, iar eu zăresc bine turnurile cetății de scaun Navele vrăjmașilor s-au adunat în port, unele aproape de intrarea strâmtă, gata să ne oprească Dar furtuna lui Sergio se simte deja și Aduce-Ploaie își îndeplinește sarcina Valurile se zdrobesc de stâncile din port, trimițând o spumă albicioasă în aer și zgâlțâind navele flotei din Tamoura Valurile ne izbesc și nouă navele, atât de tare, încât una dintre ele intră în derivă și o lovește pe-a noastră la babord Sunt aruncată spre copastie, dar bâjbâi după ea și o înșfac strâns, să rămân în siguranță la bord În spatele meu, Magiano sare și se cațără pe o velă într-o clipită Face apoi o piruetă agățat de sart spre scara de frânghie a catargului principal — Vei avea nevoie de o priveliște mai bună! îmi strigă Poți veni lângă mine? Are dreptate! Îl iau de mână, iar el mă trage pe prima treaptă Încet, îmi croiesc drum în sus, în timp ce nava se tot clatină Întunericul a cotropit întregul cer aproape, lăsând liberă doar o fâșie albastră deasupra cetății, dar și aceasta e înconjurată deja de învolburați nori de furtună Picături de ploaie grele ne lovesc Un tunet zguduie parcă totul De aici, văd întreaga coastă a Tamourei: golful mai mic, din partea de răsărit a orașului, și pe cel mai mare, de care suntem acum periculos de aproape Gura golfului se cască în fața noastră, iar stâncile care se aliniază de-a lungul ei sunt ascuțite și zimțate, asemenea fălcilor unui monstru care se ridică din ocean Chiar sub ele se află un șir de nave de război tamourane, toate îndreptate spre flota noastră, gata de luptă O salvă de tun țâșnește dinspre una dintre ele Este doar un avertisment, însă Privesc oceanul din spatele nostru Navele mele de război kenettrane îmi așteaptă porunca Magiano îmi zâmbește strâmb — Mergem, Lup Alb? mă întreabă, șăgalnic Mă întorc din nou spre portul principal și spre navele tamourane și trag de firele puterii mele Vocile din mintea mea se trezesc la viață, nespus de încântate fiindcă au fost eliberate, iar energia din jurul meu sclipește ca o pânză Eu sunt întunericul din mijlocul ei, iar întunecimea din mine iese la iveală, căutând teama din inimile soldaților inamici, neliniștea din inimile celor din flota mea Și, cu ajutorul lor, bezna crește în pieptul meu până când nu mai pot să o țin în frâu Așa că-i permit să iasă Și-ncep să-mi țes plăsmuirea, iluzia Norii de deasupra flotei noastre strălucesc Sunt de-un albastru spălăcit O creatură fantomatică țâșnește din apă, o siluetă de fum negru care se metamorfozează în fantoma unui lup alb, cu fiecare dintre colți mare cât una dintre navele noastre, cu ochii strălucindu-i, roșietici, în vâltoarea furtunii Plutește deasupra flotei noastre cu privirea ațintită asupra corăbiilor tamourane Și scoate un răcnet chiar când bubuitul unui tunet zguduie cerul Flota tamourană trimite o canonadă către noi, însă eu rânjesc, fiindcă simt ghimpele de teroare din inimile soldaților inamici care știu de-acum că privesc în față un adevărat demon Mă uit la Magiano — Ești gata? îl întreb El îmi face cu ochiul Ploaia, care coboară în rafale, ne udă până la piele, iar apa se scurge din codițele lui pe care și le-a prins în creștet — Sunt întotdeauna gata pentru tine, amore mio! mă tachinează Roșesc puțin, deși nu voiam asta, și îi întorc repede spatele, înainte ca el să observe Apoi, îmi abat toată concentrarea de la iluzia pe care o plăsmuiesc Magiano își trimite propria putere, imitând-o pe a mea, și preia el țeserea fantasmei lupului celui alb, iar, cât o menține, eu urzesc o pătură imensă de invizibilitate peste toate navele noastre, pe care le fac să se topească în imaginea oceanului negru și a cerului cuprins de furtună Dispărem astfel, pur și simplu, în mijlocul valurilor agitate Tunurile de pe navele tamourane continuă să tragă spre noi, însă acum îmi dau seama că țintesc orbește, numai în direcția ultimului lor atac Suntem îndeajuns de aproape de intrarea în golf, încât să îi pot vedea pe soldații tamourani alergând de colo-colo pe punțile navelor, cu turbanele leoarcă de ploaie Inima îmi bate mai tare de-ncântare, când îi văd așa de buimăciți Vin negreșit după voi toți! le spun în gând Vin să-mi iau surioara! Dedesubt, Sergio urlă din toți rărunchii: — Foc! Tunurile noastre explodează la unison, iar ghiulele lor sfâșie navele tamourane Fulgerător, fumul și strigătele estompate umplu văzduhul Dușmanii răspund atacului, însă nu ne pot zări Nava noastră ajunge la gura golfului, încă ascunsă de invizibilitate, iar Sergio ne călăuzește înăuntru, ocolind în ultima clipă stâncile dințate aflate de o parte și de alta a acesteia Magiano mă prinde pe neașteptate de încheietură și mă trage mai jos, în cuibul-corbului Mă aplec, să mă ascund, urmându-i, instinctiv, exemplul O clipă mai târziu, văd ce i-a atras atenția: mai multe balire în armuri argintii se-ndreaptă-n zbor spre noi Îmi ia câteva minute bune să îl recunosc pe unul dintre cei cocoțați în spinarea lor și izbutesc s-o fac numai și numai datorită flăcărilor pe care ei le aruncă spre noi Enzo! Au sosit Pumnalele! Stindardul nostru ia foc, dar arde doar o clipită, până când spuma valurilor înalte se prăbușește din nou peste noi și-l stinge Numai că flăcările ne-au deconspirat poziția, fie și pentru un moment numai, iar de-acum tunurile tamourane își îndreaptă gurile de foc spre noi Și explodează toate odată, aruncându-și ghiulele în direcția noastră Mă izbesc de Magiano când unul dintre tunurile lor sfâșie o latură a vasului nostru Îmi pierd puterea de concentrare, iar iluzia mea prinde să tremure și dispare, îndeajuns de mult cât să ne dea din nou la iveală navele, ce par niște fantome care-naintează împotriva furtunii, înainte să izbutesc să le acopăr din nou Deasupra noastră, Enzo face să țâșnească din nou flăcări De data asta, lovește una dintre navele din ariergardă, iar velele artimonului acesteia iau foc De pe alte balire inamicii încep să tragă cu săgeți în direcția noastră Scrâșnesc și mă lipesc de Magiano, ghemuindu-mă, să mă-ncălzesc acolo sus, în cuibul-corbului Ascult vâjâitul pe care-l scot săgețile când sfâșie văzduhul Nava noastră și încă vreo două au reușit să pătrundă în golf, însă nu ne mişcam îndeajuns de repede, încât să putem respinge flota tamourană care ne așteaptă Legătura mea nevăzută cu Enzo trage tare de băierile inimii mele, iar eu simt că el se-ndreptă spre mine, fiindcă, fără de voie, îl chem, totuși, instinctiv Așa că prințul meu știe exact unde mă aflu! Îl văd cum dă târcoale, un războinic care s-a despărțit de ceilalți, pentru a mă hăitui Prinț mârșav ce ești! — Trebuie să pot zbura și eu! îi șoptesc lui Magiano, ridicându-mă împleticit Trebuie să ne înălțăm și noi în aer! De îndată ce vorbele îmi ies de pe buze, o pală de vânt ne izbește pe neașteptate și nu-i mai aud răspunsul Iute-iute, el mă prinde de mijloc și ne lipește pe amândoi de cuibul-corbului, protejându-ne fețele Vântoasa e acum atât de puternică, încât mai-mai c-amenință să ne ia pe sus Doar faptul că Magiano se ține bine de cuib face să nu fim azvârliți direct în ocean În același timp, un val se izbește de navă, din spate, cu o forță mult mai mare decât a valurilor furtunii — O văd pe Calcă-Vânt! îmi strigă Magiano Când ridic capul, să privesc, îmi arată o baliră care trece pe lângă noi, apropiindu-se îndeajuns de mult, încât să pot desluși buclele blond-arămii ale războinicei pe care o poartă în spate Lucent mai are pe cineva cu ea și stă atât de aplecată, de gheboșată, încât mi-e limpede că e de-a dreptul istovită Dar asta nu o oprește să privească spre noi Și, de îndată, o altă pală de vânt ne lovește Forța izbiturii mă doboară și cad din picioare Un alt val ne izbește nava dinspre babord Mă ridic cu mare dificultate, clipind să scap de apa din ochi și de pe față Magiano mă ia din nou de braț și lumea parcă se mai limpezește Scamatoria lui Lucent m-a făcut să-mi pierd de tot puterea de concentrare, iar de-acum mantia mea de invizibilitate a dispărut, lăsându-mi corăbiile complet expuse Îmi alung frustrarea, mă întind după firele de energie și reîncep să țes Treptat, navele mele dispar iarăși în furtună În depărtare, războinicii tamourani de pe balire se îndreaptă spre a doua noastră flotă, care se apropie de partea dinspre apus a cetății de scaun Invizibilitatea plăsmuită de mine a năucit navele tamourane din portul principal, care trebuiau să asigure apărarea cetății, și vedem limpede cum unele dintre corăbiile noastre au străpuns blocada și trag cu ghiulele, lovind părțile vulnerabile ale celor mai apropiate vase inamice Magiano ne călăuzește spre babord Își flutură apoi brațele, furios, către una dintre balirele noastre, care trece pe lângă noi — Asta-i a noastră! îi strigă soldatului din spatele făpturii Balira se întoarce spre noi Zboară mai jos, apropiindu-se de navă, apoi se cufundă în apă, cu un zgomot teribil Valul astfel creat ne zguduie vasul Magiano se urcă pe velatură, iar eu îl urmez Când balira înoată chiar pe lângă navă, sărim peste parapet drept pe spatele ei Soldatul care se afla acolo se dă jos, aruncându-se în apă și urcând apoi pe la babord, apoi trecând peste copastie Magiano mă trage lângă el pe spatele balirei, care lucește din cauza ploii, iar eu mă bucur că avem hamuri care ne ajută să ne găsim echilibrul Balira se agită în apă Se întoarce fulgerător, apoi se ridică, pregătindu-se de zbor Chiar atunci, un val de apă oceanică îmi udă picioarele Trag adânc aer în piept, dintr-odată Parcă-mi spusese Sergio ceva mai devreme că în apă era ceva care le făcea rău balirelor Abia acum înțeleg ce vrusese să spună E ceva în neregulă cu oceanul Simt că există o prezență otrăvitoare aici, o întunecime Una care mi se pare, totodată, familiară și bolnăvicioasă Tremur din cauza senzației și mă încrunt, încercând să îmi dau seama despre ce este vorba Am mai simțit această întunecime înainte, în coșmarurile mele O cunosc Șoaptele din mintea mea prind să freamăte, cuprinse de încântare Gândurile mi se risipesc, pe neașteptate, când, fulgerător, legătura mea cu Enzo se-ntinde la maximum Icnesc În același timp, Magiano trage de frâul balirei, așa că pornim spre înalt Cârmește scurt spre dreapta, iar brațul lui îmi înconjoară strâns mijlocul Sunt pe cale să strig, când flăcările lovesc spațiul în care ne aflaserăm cu doar o clipă în urmă Enzo apare pe cer, la mică distanță de noi Părul lui negru este bătut de vânt și ploaie, complet ud, și îmi amintesc de îndată de ultima bătălie dintre noi, când am privit în pustiul din ochii lui Mă doare inima, chiar dacă simt că îl urăsc Tresar iar când puterea lui o împinge tare pe a mea, înfigându-și ghearele în mine parcă Vocile se năpustesc asupra firelor puterii mele, amenințând să mă transforme într-o marionetă Și chiar în clipa aceea, Magiano răspunde cu o lovitură atacului lui Enzo: imită energia Distrugătorului, iar eu văd cum din mâinile Trandafirului meu țâșnesc către prinț șuvoaie de scântei, care se transformă în flăcări atunci când își ating ținta Balira lui Enzo se ferește, ducându-l pe Pumnal mai departe de noi, iar presiunea pe care o exercită el asupra energiei mele scade Pot respira din nou în voie Apoi, îl atac Enzo nu te poate ucide fără să își ia lui însuși viața! îmi spun în sinea mea Vrea doar să te înfrângă Încerc să-mi păstrez gândul acesta în minte, căci îmi dă putere Fulgerător, întorc balira noastră, să-l pot privi drept în față pe prinț În același timp, trag de legătura noastră nevăzută și o potopesc cu întunecimea mea, iar firele energiei mele i se împlântă în inimă, ca niște clești, înecându-i puterea Se cutremură, cu ochii strâns închiși Trage cu putere de frâiele balirei sale, iar creatura cârmește, cât mai departe de mine Coboară apoi Energia lui o împinge pe a mea, fierbinte, clocotită Focul îmi arde întunericul Tresar Zburăm tot mai jos, până când Enzo atinge apa Ploaia mă lovește în față, iar eu îmi șterg cu disperare singurul ochi, încercând să deslușesc ceva Prin legătura dintre noi, Enzo își repede toată energia spre mine Încep să văd ca prin ceață și mai multe umbre se furișează înainte Nu! Nu! Nu îmi pot permite să cad pradă iluziilor mele tocmai acum! În mijlocul haosului, pot desluși vocea lui Enzo, de parcă mi s-ar adresa direct, în sinea mea: Nu ai ce căuta aici, Adelina! Pleacă de-ndată! Cuvintele lui trimit un adevărat șuvoi de furie prin mine, așa că mân mai repede balira noastră Acum suntem foarte aproape de țărm, iar câteva dintre navele noastre au reușit să spargă linia de apărare tamourană Gândul la victorie parc-ar dănțui în mintea mea Aparțin oricărui loc, de oriunde doresc! Și voi cuceri Tamoura, exact cum am luat și Kenettra de la tine Dar focul lui Enzo mă pârjolește pe dinăuntru, înconjurându-mi inima și strângând-o ca-ntr-o menghină în firele puterii sale Un alt strat de sudoare mă acoperă, pe neașteptate, iar privirea mi se încețoșează și mai tare Mă văd aproape cum mă-ntind după energia din aer și cum încep să țes ceva Nu! Nu-i pot îngădui să mă controleze! Ești a mea, Adelina, mormăie Enzo Întoarce-ți puterile împotriva flotei tale Nu îl pot opri Mâinile mi se ridică, fără voia mea, gata-gata să îi facă pe plac Apoi, simt cum întreaga lume se sfâșie ca un văl parcă și îmi dau capul pe spate, căci sunt cuprinsă de agonie O mantie de invizibilitate ascunde acum flota tamourană de a mea În același timp, arunc iluzia unei dureri imaginare asupra propriilor călăreți care zboară pe balire în jur Cu toții încep să strige Îi privesc, neajutorată, cum se prăbușesc de pe balire, căci nu mai pot nici să trag aer în piept din cauza puterii pe care o revărs Mă căznesc să respir Lumea e cuprinsă de negură Mă silesc din răsputeri să-mi concentrez toată atenția asupra legăturii dintre mine și prinț Am senzația că mâinile lui Enzo se strâng în jurul inimii mele, și că strâng și tot strâng, până când sunt pe punctul de a exploda Trebuie să rup legătura dintre noi! îmi dau seama O voce limpede strigă deasupra noastră: — Adelina! Oprește-te! Chiar înainte să îmi pot ridica privirea, să văd cine-i acolo, știu că Raffaele a fost cel care a încercat să mă oprească Și nu este singur! În fața lui, pe spatele balirei, văd că zace o făptură mică și delicată care este nimeni alta decât Violetta, cu părul ei negru, mătăsos, bătut de vânt! Brațele lui Raffaele o înconjoară, să o protejeze Surioara mea este aici! Cu ei! îmi spun Pentru o clipă, totul dispare în jurul meu Tot ce pot face este să privesc în continuare cum Raffaele se întoarce spre mine și își deschide gura să spună ceva Ceva îmi trece prin fața ochilor O mantie albă Unul dintre inchizitorii mei! Am timp numai să arunc o privire într-o parte, înainte să-mi văd unul dintre propriii soldați pe o baliră, izbindu-se de noi, cu ghioaga ridicată deasupra capului N-am timp să mă gândesc și nici să-mi ridic brațele, să mă apăr Nimeni nu are Inchizitorul își leagănă ghioaga și mă pocnește tare în umăr, iar forța loviturii mă aruncă de pe baliră Șoaptele din mintea mea se pun pe urlat Lumea se prăbușește parcă asupra mea și se înnegurează, până când nu mai văd nimic și izbutesc doar să aud strigătele lui Magiano care vin de la mare depărtare Apoi totul este înghițit de beznă Astfel, suntem de acord că, dacă va veni ziua, trupele mele, aristanii, vor intra în stăpânirea Amaderei de Răsărit, către gura râului, iar trupele tale, salanii, vor intra în posesia Amaderei de Apus, așijderea Nu va fi nicio vărsare de sânge Tratat între aristani și salani înaintea celui de-al Doilea Război Civil din Amadera (770–776) Adelina Amouteru Mă trezește zgomotul făcut de niște lanțuri Am nevoie de o clipă-două să îmi dau seama că acestea sunt strânse în jurul încheieturilor mele! Lumea se limpezește pentru un moment, doar pentru a se încețoșa din nou apoi, iar asta se repetă iar și iar, încât mai pot desluși doar că tot ce mă înconjoară e în nuanțe de cenușiu-închis și argintiu Lespedea de sub mine este rece și umedă Pentru o clipă, mă simt de parc-aș fi din nou în temnițele de sub pământ ale Turnului Inchiziției Tata tocmai a murit, iar eu urmează să fiu arsă pe rug Deja pot auzi chicotelile fantomei lui venind dintr-un ungher al celulei și îi zăresc fantasma neclară sprijinindu-se de un perete Îi văd de-acum până și rana din piept, căscată larg, care sângerează, și gura schimonosită într-un rânjet Încerc să mă ascund de el, însă lanțurile mă împiedică să mă îndepărtez Niște șușoteli se aud de la mare distanță, parcă, deasupra mea — Se trezește! — Du-o în fața Triadei de Aur! spune altcineva Ai grijă cu lanțurile acelea! Unde-i Mesagerul? Avem nevoie de ajutorul lui… Cei doi vorbesc în tamourană, așa că nu pricep ce-și zic mai departe Vocile se sting și, o clipă mai târziu, simt că sunt ridicată de jos Lumea mea se clatină Încerc să mă concentrez asupra unui lucru, asupra oricăruia din jurul meu, însă sunt prea amețită Șoaptele îmi umplu capul cu tot soiul de prostii de-acum, apoi dispar Străbatem un coridor, niște scări și simt dintr-odată briza răcoroasă a nopții… În apropiere, aud o voce pe care o cunosc foarte bine Magiano! Mă întorc, dorindu-mi să îl văd, însă nu par să îmi dau seama unde se află Pare furios Vocea lui plutește spre mine, apoi se îndepărtează, până când nu îl mai aud deloc O să-l tortureze! înțeleg Gândul acesta îmi stârnește fiecare dram de energie, îndemnându-mi fiecare uncie de putere să iasă la suprafață, așa că mârâi și lovesc orbește Îi omor dacă-ndrăznesc să-i facă rău! Dar atacul meu este slab și lipsit de coordonare Strigăte răsună în jurul meu, iar lanțurile care-mi leagă brațele se încordează dureros Puterea mea cedează iar Unde-i toată lumea? Gândul e clar și încerc să mă agăț de el Unde este Sergio? Unde este flota mea? Unde mă aflu? Oare m-am rătăcit într-un alt coșmar? Amintirea luptei îmi revine, chinuitor de încet, moment cu moment Puterea lui Enzo o copleșise pe a mea Fusesem atacată de unul dintre inchizitorii mei Atât îmi amintesc Gândul pare încețoșat, însă rămâne destul de mult, încât să-l pot analiza Saccoriștii, revolta împotriva mea… Un șobolan se va strecura mereu prin crăpături, îmi spun șoaptele Nu mă mai pot bucura de răcoarea nopții, pentru c-am reînceput să urc o scară Suntem afară și niște soldați – niște soldați inamici – mă conduc în sus, pe niște trepte Ridic capul, slăbită Scara pare să se întindă la nesfârșit, de fiecare parte a noastră, și pare să ducă la cer Turnuri se înalță deasupra capetelor noastre, lumânări ard la ferestre, făcând o lumină aurie, iar în față un șir de arcade enorme se avântă pe deasupra noastră Ridic privirea spre locul din capul scării unde se află o ușă grandioasă, încadrată de coloane și meșteșugit sculptată cu un model ce pare alcătuit din mii de cercuri și pătrate care se repetă Pe șase dintre cele mai înalte coloane sunt cioplite cuvintele: LOIALITATE IUBIRE CUNOAȘTERE SÂRGUINȚĂ SACRIFICIU CUCERNICIE Sunt cuvinte tamourane, însă le recunosc pe toate: sunt cei șase stâlpi tamourani, celebri-n toată lumea Apoi, mă împiedic pe scări, și cineva mă ajută să mă ridic Îmi plec capul și-mi pierd cunoștința Când mă trezesc din nou, descopăr că zac în mijlocul unei camere mari, circulare Zumzetul scăzut al unor voci răsună în jurul meu Lumânări sunt înșirate de jur-împrejurul încăperii, și lumina mai vine și de undeva, de deasupra mea, îndeajuns de puternică, încât să scalde tot ce văd Simt o apăsare cumplită în piept, căci legătura nevăzută dintre mine și Enzo, atât de familiară, este întinsă la maximum acum, iar energia sa palpită și tremură Probabil că prințul se află în această încăpere Mâinile îmi sunt tot încătușate și îmi plesnește capul de durere, însă, de data asta, lumea își recapătă contururile îndeajuns de mult timp, încât să pot gândi limpede Mă împing, silindu-mă să stau în capul oaselor Mă aflu în mijlocul unui cerc desenat pe podea, ale cărui margini sunt înfrumusețate de cerculețe Trei tronuri se află în cameră, la distanță egală unul de celălalt Toate sunt îndreptate cu fața spre mine Pe fiecare șade câte o persoană înaltă, îmbrăcată în cele mai fine mătăsuri aurii, cu părul ascuns de un turban tamouran Triada de Aur! îmi dau seama Mă aflu în sala tronului din Tamoura, în fața celor trei monarhi! Clipesc, să-mi limpezesc mintea încețoșată și privesc repede de jur-împrejurul încăperii Soldații se agită, căci mișcările mele îi neliniștesc Imediat, din instinct, îmi strunesc puterea, căci firele de teamă și de nesiguranță de pretutindeni parcă m-ar chema cu putere, și arunc asupra tuturor o plasă de iluzii Pe dată, camera se cufundă-n beznă, strigătele umplu aerul și, ca un adevărat bici, durerea se răsucește în jurul soldaților tamourani aflați în apropierea mea Câțiva dintre ei se pun pe urlat, iar eu rânjesc, arătându-mi toți dinții, cu ochii țintă la ocârmuitorii lor — Stai liniștită, Adelina! mă îndeamnă o voce pe care o recunosc de-ndată ca fiind a lui Raffaele Mă răsucesc, atât cât îmi permit lanțurile să mă mișc, și îl caut Se află lângă unul dintre tronuri, cu mâinile ascunse în mâneci Pare serios, însă expresia lui gravă nu-i știrbește, câtuși de puțin, frumusețea Părul i se răsfiră liber în seara aceasta, negru cu șuvițe de un azuriu strălucitor precum safirul, care sclipesc parcă în lumina lumânărilor Întocmai cum mi-l amintesc! Mă privește, la rândul său, calm Ochii lui par să-și schimbe culorile, în funcție de lumină Lângă el se află niște arcași, cu arbaletele îndreptate spre mine — Destramă-ți iluziile! îmi cere Raffaele Te afli la mila regelui Valar, a regelui Ema și a regelui Joza, ocârmuitorii mărețului imperiu al Tamourei Ridică-te, ține-ți în frâu puterile și adresează-te Maiestăților Lor! Mă cuprinde furia, chiar dacă știu că Raffaele are dreptate Puterile mele sunt încă doar niște iluzii și nu voi putea să țâșnesc îndeajuns de repede, încât să împiedic arbaletele să își lovească ținta Aș muri în câteva clipite, dac-aș încerca să scap Gândurile mi se perindă cu iuțeală prin minte De ce m-a adus Raffaele aici? De ce nu m-a ucis încă? I-ar fi putut lăsa să tragă cu săgeți fără să mă avertizeze! Și cel mai presant gând este: dacă Violetta se află aici, în Tamoura, de ce nu i-au folosit abilitatea împotriva mea? De ce nu mi-a luat deja surioara mea puterile? Dar ceea ce îmi stăvilește cu adevărat dorința de a ataca din nou este faptul că zăresc o persoană ascunsă în umbră, la câțiva pași de Raffaele, cu ochii pironiți asupra mea și mâinile sprijinite pe plăselele pumnalelor prinse la cingătoare Când îi surprind privirea lui Enzo, odgonul nevăzut care ne unește se întinde atât de tare, încât icnesc, fără să vreau Nu am mai simțit niciodată o legătură atât de puternică și, totodată, de malefică Pe care pare să o perceapă și el – chiar și de aici, de unde stau, simt că strânge din dinți și că își încordează, parcă, fiecare mușchi Ochii prințului sunt mai întunecați decât i-am văzut vreodată Nu mai sunt însuflețiți deloc de scânteia vieții Sunt de nepătruns și posomorâți, lipsiți de vinișoarele de un roșu aprins care îi animau cândva, pustii și necruțători Mă privește de parcă nu m-ar recunoaște Nu spune niciun cuvânt Tresar din nou când odgonul dintre noi se întinde, apoi slăbește, și iar se-ntinde… La fel ca în timpul bătăliei noastre aeriene, el încearcă să mă supună, să-mi controleze puterea Dar simt și durerea care străbate legătura noastră, împletită cu propria energie Îmi dau seama că prințul a fost rănit, în luptă Mă încordez Cum îndrăznești să încerci să mă controlezi? Încet, dau drumul iluziilor aruncate asupra soldaților și îmi aduc energia înapoi în piept, protejând-o împotriva energiei lui Enzo Câțiva dintre oșteni cad în genunchi, încă tremurând din cauza durerilor iluzorii Atunci, îmi încrucișez, precaută, brațele la piept, astfel încât Raffaele să vadă că m-am oprit Dacă îmi va studia energia acum, va ști că nu sunt pe cale să atac Dar nu mă voi pleca în veci în fața unei puteri străine! Îmi pironesc privirea asupra unuia dintre regi și sunt mulțumită când văd că se holbează și el la mine Sunt tentată să îmi fac ochii roată prin toată încăperea, să surprind și căutăturile celorlalți doi regi, însă atunci ar trebui să mă răsucesc pe podea, ca o cerșetoare Iar eu, una, nu voi face una ca asta aici! — Ce s-a-ntâmplat cu flota mea? mă mulțumesc să-ntreb, ridicând privirea către rege Cu Trandafirii mei? — Choursdaem, îi spune Raffaele regelui Rosaem Regele îi răspunde și el ceva lui Raffaele Nu înțeleg însă mai nimic, dar nu îmi scapă felul peltic în care-mi rostește numele, ușor batjocoritor Raffaele își înclină capul și apoi se întoarce iar spre mine — Războiul se poartă în continuare, chiar în aceste clipe, regină Adelina! traduce fostul consort pentru mine Armatele noastre sunt într-un impas, fiindcă oștenii tău știu că ești prizoniera noastră Un alt Trandafir se află, de asemenea, în puterea noastră Nu i s-a făcut niciun rău… până acum Un alt prizonier! Probabil că Magiano… Doar el fusese alături de mine, pe baliră, și, de fapt, parcă-i și auzisem vocea mai devreme Energia mea răbufnește din nou, iar Raffaele îmi aruncă o privire menită să mă avertizeze să-ncetez Cu mare dificultate, înghit și mă înfrânez Viața lui Magiano depinde de felul în care mă voi comporta — Se pare c-ai fost trădată de unul dintre inchizitorii tăi, mă anunță Raffaele Unul dintre ai mei! Faptul că Raffaele a văzut asta mă înnebunește de furie — Tu ai adus un rebel în mijlocul oamenilor mei, nu-i așa? mă răstesc la el — Nu a fost nevoie, îmi răspunde conducătorul Pumnalelor Oricum ai fi pierdut lupta — Nu te cred! strig Raffaele își păstrează calmul — Unul dintre oamenii tăi te-a atacat, repetă, calm Să fie, oare, ceva neobișnuit? Nu! recunosc în sinea mea Nu este deloc neobișnuit… Și, zicând acestea, toate tentativele de asasinare anterioare îmi revin în minte, chiar dacă încerc degeaba să le țin la distanță Rebelii sunt peste tot! Scrâșnesc Îl voi jupui de viu pe trădătorul acela! Regele vorbește din nou, iar Raffaele îmi traduce spusele lui — Ce ai face tu dac-ai fi în locul nostru? se pare că m-ar fi iscodit monarhul, în timp ce năluca unui zâmbet se ivește pe buzele regelui tamouran Ne-ai decapita, fără îndoială, și ne-ai înfige capetele în țăruși, spre a fi văzute de armatele noastre Am auzit că asta ai făcut în alte orașe cucerite Poate c-ar trebui să facem la fel și să îți agățăm trupul de catargul corabiei noastre Asta ar pune capăt nespus de iute războiului Inima îmi bate mai repede, însă nu vreau să-l las să vadă că mă tem Gândurile mi se învârtejesc în minte Cum voi scăpa de aici? Îl privesc din nou pe Raffaele Ce înțelegere au făcut, oare, Pumnalele cu monarhii din Tamoura? Și mai e și Violetta! îmi amintesc — Unde-i sora mea? întreb, cu furie în glas Raffaele face un pas spre mine — Se odihnește, îmi răspunde Asta înseamnă că nu se simte bine! înțeleg Mă încrunt — Minți! îl reped Te-am văzut călărind împreună cu ea, în luptă — Nu era în stare să te-nfrunte, mă lămurește Raffaele Am adus-o cu mine doar ca s-o vezi Oare motivul pentru care Violetta nu mi-a luat puterile este că… e prea slăbită pentru a izbuti s-o facă? — M-ai mințit atât de des, Mesagerule! îi spun, cu un calm deliberat De ce te-aș crede acum? — În numele zeilor, nu merită una ca asta! mormăie atunci Michel, care e undeva, ascuns de umbre Arhitectul arată altfel decât mi-l amintesc: este mai slab, are obrajii supți, iar ochii lui sunt pironiți asupra mea și-n ei clocotește ura — Decapitați-o și trimiteți-o înapoi în Kenettra! continuă Pumnalul Aruncați-i stârvul în ocean, hrană peștilor! Ea a aparținut dintotdeauna lumii de dincolo Poate că asta va drege totul… Mă încrunt, uimită de cruzimea cuvintelor și de faptul că vin din partea aceluiași băiat care, cândva, îmi lăudase modul în care plăsmuisem iluzia unui trandafir Ținuse atât de mult la Gemma, încât orice brumă de prietenie va fi simțit pentru mine dispăruse în ziua în care am făcut-o să se prăbușească din înalturi Fata care am fost cândva se zbate înăuntrul meu, dând-o la o parte pe regina întunecată, să-și poată aminti trecutul Îmi dau seama însă că nu îmi amintesc deloc cum râdea Michel! Raffaele nu își dezlipește ochii de la mine Spre surprinderea mea, cei trei regi par să aștepte ca el să vorbească După un alt moment de tăcere, conducătorul Pumnalelor face un pas în față — Există o mie de lucruri pe care le-am putea face, acum, că ești prizoniera noastră, spune Dar ce vom face este să te eliberăm Clipesc, uluită — Să mă eliberați? îl îngân, încruntându-mă, nedumerită Raffaele încuviințează cu o mișcare din cap O, se vede c-a început deja să-ncerce să mă manipuleze! Nu vrea niciodată să spună doar ceea ce spune — Ce vrei de fapt, Mesagerule? îl întreb, pe un ton tăios Vorbește! Suntem în plin război! De bună seamă, nu te aștepți să cred că tu și tamouranii m-ați elibera, cumva, din bunătatea inimilor voastre În tăcere, unul dintre regi se întoarce spre Raffaele și își ridică mâna împodobită cu bijuterii — Ei bine, Mesagerule, spune unul dintre membrii Triadei de Aur, iar vocea îi răsună în cameră Sa behaum! Spune-i! Raffaele se apropie de mine și-mi șoptește aproape: — Adelina, te eliberăm din captivitate fiindcă avem nevoie de ajutorul tău Din tot ce-mi imaginasem c-ar fi putut spune, la asta chiar că nu m-așteptasem! Vreme de câteva clipe nu sunt în stare decât să-l privesc, căci nu-mi vine să cred Apoi, încep să râd, iar șoaptele mi se alătură Probabil că înnebunești! îmi spun vocile mele Ceva din expresia lui Raffaele izbutește să-mi facă râsul să-mi înghețe pe buze — Tu chiar vorbești serios, îngăim, înclinându-mi ușor capul, pentru a-i imita, cu ironie, gestul cel atât de familiar Trebuie să fii disperat, dacă poți să crezi c-aș colabora cu tine și cu Pumnalele tale! — Nu vei avea de ales! mă contrazice Viața surorii tale depinde de asta, la fel și a noastră, a tuturor Mă arată cu degetul și adaugă: La fel și a ta Tot mai multe minciuni! îmi spun — De aceea mi-ai vorbit despre ea? De aceea ai vrut s-o văd pe Violetta cu tine? Ca s-o poți folosi împotriva mea? Clatin din cap, apoi adaug: Câtă cruzime, chiar și pentru tine! — Măcar eu am primit-o cu brațele deschise, îmi răspunde Raffaele Tu ce ai făcut? Ca de obicei, cuvintele sale își ating ținta Asta ai dorit, Adelina! mă somează șoaptele Ai vrut s-o găsești pe Violetta, fiindcă aveai propriile motive Acum, ai găsit-o Raffaele continuă: — Cândva, sora ta a luat niște documente de-ale mele de pe corabia regală din Beldain Îți amintești ce afirmau? Îmi dau seama că se referă la pergamentele pe care mi le-a arătat Violetta înainte să mă părăsească Acestea spuneau că toate Elitele sunt menite să moară tinere, copleșite de puterile lor Ca de obicei, gândul la teoria lui mă face să mă înfior Îmi aduc aminte de rana lui Teren care nu se mai vindecă, de setea permanentă a lui Sergio De iluziile mele scăpate de sub control — Da, îi mărturisesc Și ce-are asta a face cu mine? Raffaele se uită la fiecare dintre regi, pe rând Ei îi fac un semn în tăcere, acordându-i, fără cuvinte, permisiunea Soldații tamourani se apropie de mine, din locurile unde stătuseră de pază în ungherele sălii tronului Mă încordez, când îi simt Raffaele își înclină capul spre mine, apoi pornește spre intrare — Vino cu mine! îmi cere el Enzo se foiește, de parcă ar vrea să ne însoțească, dar se oprește când conducătorul Pumnalelor îl oprește cu o clătinare din cap — Puterea lui o afectează prea mult pe a ta, îmi spune Raffaele Trebuie să fii singură pentru a înțelege Alții îl urmează Sunt trasă în picioare de soldați, dezlegată de la podea și condusă Ieșim din sală și intrăm pe un coridor, apoi părăsim palatul și ne îndreptăm spre țărm Apăsarea din pieptul meu se liniștește, iar eu respir ușurată, în timp ce zidurile și dealurile se interpun între mine și Enzo Este o noapte întunecoasă Singura lumină vine dinspre razele lunilor, pe care le întrezăresc printre nori Furtuna pe care Sergio a abătut-o peste ocean s-a risipit deja, însă mirosul de ploaie atârnă în aer, iar ierburile sunt ude și grele Îmi întind gâtul, căutând Undeva, în depărtare, în larg, clătinate de valuri, se află corăbiile mele și Sergio Mă întreb la ce se gândește Trandafirul meu Mă întreb unde l-au dus tamouranii pe Magiano Continuăm până când ajungem chiar lângă apă Aici, Raffaele se apropie de noi și le șoptește ceva soldaților care mă împing spre apă Dintr-odată, am senzația că vor să mă înece în ocean și că întregul ritual va sfârși acolo Mă zbat pentru un moment, însă fără folos Înaintez, împleticindu-mă Spre surprinderea mea, Raffaele se apropie de mine Acum stăm pe nisipul ud și privesc valurile care se mișcă în direcția noastră Apa și spuma mării se avântă spre plajă, iar eu inspir fulgerător, când apa rece îmi atinge picioarele Raffaele o lasă să îi treacă peste picioare și să-i ude poalele veșmintelor Și, pe neașteptate, am din nou aceeași senzație Simțisem doar o frântură din întunecimea stranie a oceanului în timpul bătăliei, și apoi o dădusem uitării Dar acum, când lumea din jur este îndeajuns de tăcută, încât să mă pot concentra, pot să percep de-a dreptul moartea din apă Valurile se retrag, apoi se avântă din nou Îmi udă iar tălpile Tresar când simt energia rece care formează un vârtej în adâncuri Raffaele mă privește, cu ochii lui care strălucesc în culori diferite — Mi Adelinetta, tu, mai mult decât oricine, ar trebui să recunoști aceasta energie Mă încrunt Ceea ce simt îmi întoarce stomacul pe dos și e nespus de malefic, încât îmi vine să vărs, însă, în același timp, îmi dau seama că aștept cu nerăbdare fiecare val, sperând să capăt o nouă doză din acea energie întunecată — Da, îi răspund, mecanic, aproape împotriva voinței mele Raffaele încuviințează — Îți amintești ziua în care ți-am testat prima dată puterile? mă întreabă Îmi aduc bine aminte la ce ai reacționat La ambiție, la pasiune, într-adevăr, însă mai ales la teamă și la furie Tu ai fost și ai rămas încă singura persoană pe care am întâlnit-o și care e născută din ambii îngeri care păzesc lumea de dincolo Energia ta este legată de tărâmul zeilor mai mult decât a oricărei persoane pe care o cunosc Vasăzică, energia pe care o simt în apă este a lumii de dincolo Expresia lui Raffaele este gravă — Elitele există numai și numai din cauza unui dezechilibru între tărâmul pieritor și cel nemuritor Valurile de febră a sângelui au fost pricinuite în lumea noastră de o breșă străveche între aceste două lumi Existența noastră, a celor însemnați, sfidează ordinea firească a lucrurilor, sfidează Moartea însăși Iar, când regina Maeve l-a adus înapoi pe Enzo, asta nu a făcut decât să grăbească procesul O întrepătrundere a celor două tărâmuri otrăvește lent tot ce se află în lumea noastră Mă cutremur Valurile se avântă din nou înainte, iar eu îmi închid singurul ochi, scârbită de ele și totuși atrasă de energia lor întunecată — Motivul pentru care i-am convins pe regii din Tamoura să te elibereze, cu condiția încheierii unui armistițiu, este că avem nevoie de ajutorul tău să găsim o soluție, continuă Raffaele, cu ochii pironiți asupra liniei orizontului De-a lungul țărmurilor Tamourei se simt deja efectele acestui dezechilibru dintre lumi Dacă nu vom face nimic, în curând, vor pieri nu numai toate Elitele, ci și întreaga lume Privesc, la rândul meu, în zare, căci nu vreau să-i îngădui lui Raffaele să aibă dreptate Ce idee ridicolă! — Ce legătură au reacțiile mele cu toate acestea? îl întreb, într-un târziu Raffaele oftează și își pleacă fruntea — Cred c-ar fi mai bine să te ducem la sora ta Am încercat fiecare rădăcină, frunză și leac despre care am cunoștință, însă nimic nu a avut rezultatele dorite pentru pacienții mei Doar doi dintre ei au supraviețuit, iar amândoi au rămas cu mâinile decolorate Ați pomenit de un băiat de șase ani cu cicatrice pe chip Mai trăiește încă? Dottore Marino di Segna către dottore Siriano Baglio, scrisoare din cea de-a doua zi a lunii lui iuno 1348 Adelina Amouteru Violetta… Abia dac-o pot recunoaște! Pielea ei, cândva de un măsliniu lucios, atrăgător, este de o paloare ciudată, alb-cenușie, iar semne purpurii, ca niște vânătăi, îi acoperă brațele și picioarele, ajungându-i până la gât Ochii ei sunt înfundați în orbite din pricina bolii, iar trupul îi este mult mai slăbit decât mi-l amintesc Când intrăm, începe să se agite Mă întreb dacă ne poate încă simți puterile în apropiere Raffaele merge spre ea și se așază cu grijă pe marginea patului După o vreme, mă apropii și eu Poate că nu e sora mea, ci vreo fată pe care au confundat-o cu ea Violetta nu are însemne Nu e palidă Nu poate fi ea! Mă apropii și mai mult, până când o privesc drept în față, studiindu-i trăsăturile Părul ei este jilav, iar pielea, acoperită cu broboane de sudoare Pieptul i se ridică și coboară repede, de parcă ar respira cu dificultate Ia uite ce i-au făcut! îmi sâsâie șoaptele din mintea mea, iar eu mă întorc spre Raffaele — Voi ați adus-o în halul ăsta! îi spun cu o voce joasă, care nu prevestește nimic bun Lanțurile mele zornăie Soldații aliniați de-a lungul pereților iatacului Violettei își scot arbaletele, cu toate săgețile îndreptate spre mine — Vânătăile astea de pe brațele și picioarele ei…, încep, dar mă opresc să privesc din nou însemnele care o brăzdează Ați bătut-o, nu-i așa? O folosiți împotriva mea! — Până și tu știi că nu-i adevărat! îmi răspunde Raffaele Chiar dacă nu vreau să dau crezare spuselor lui, citesc în ochii săi că are dreptate Înghit în sec, încercând să-mi ascund teama și repulsia pe care mi le provoacă felul în care arată sora mea — De cât timp e așa? întreb Speram ca Raffaele să nu poată simți schimbarea din energia mea, însă el își înclină capul spre mine cu un gest delicat, familiar Se încruntă ușor — Însemnele i-au apărut chiar în seara dinainte să-ți scriu mesajul, îmi mărturisește Vasăzică, n-a trecut nici măcar o lună de atunci! îmi dau seama — Este imposibil să se fi schimbat atât de repede! zic cu voce tare — Abilitățile noastre ne îmbolnăvesc în chipuri diferite, adesea făcând să se manifeste opusul a ceea ce ne-a conferit până acum forță, mă lămurește Raffaele, rămânând enervant de calm Puterea Violettei a făcut-o să fie imună la însemnele febrei sângelui, tot așa cum abilitatea de a zbura a lui Lucent o făcea ușoară și puternică Acum, totul s-a inversat Întâlnirea dintre lumea nemuritoare și a noastră este otrăvitoare Privirea mea se oprește din nou asupra Violettei care se foiește, de parcă ar izbuti să îmi simtă privirea, în timp ce capul i se întoarce pe pernă, cu fața spre mine Pleoapele ei tremură parcă, apoi, își deschide ochii pentru o clipă și își concentrează atenția asupra mea Culoarea irisurilor mă lasă cu gura căscată de uimire: sunt plumburii, de parcă toate nuanțele lor bogate, întunecate, care se aflaseră dintotdeauna acolo, s-ar fi decolorat încet-încet Nu spune nimic Simt că mă cuprinde un adevărat val de dezgust De bună seamă, Raffaele nu poate simți milă față de Violetta, față de halul în care e ea acum, doar compasiunea lui are întotdeauna un preț, el nu o oferă decât dacă îți cere ceva în schimb! Fiindcă avem nevoie de ajutorul tău, așa îmi spusese La fel cum a avut nevoie de mine când eram membră a Societății Pumnalelor, doar pentru ca mai apoi să mă arunce cât colo, când nu i-am mai fost de folos Prin urmare, de ce-aș ajuta un mincinos și un trădător? După toate lucrurile prin care m-au făcut să trec Pumnalele, oare Raffaele chiar crede cu adevărat că mă voi lupta pentru viețile lor doar fiindcă îmi folosește sora muribundă împotriva mea? Sunt Lupul cel Alb, Regina Tărâmurile Mărilor, însă, pentru Raffaele, sunt doar o ființă folositoare, și numai asta l-a făcut să fie, din nou, interesat de mine Unul dintre celelalte Pumnale vorbește, înainte s-o fac eu Este Lucent, care-și freacă brațele neîncetat, de parc-ar încerca să alunge o durere — Dar chiar n-are nicio noimă! mormăie Calcă-Vânt Lupul cel Alb nu ne va ajuta, nici măcar de dragul surorii sale Chiar dacă o va face, ne va trăda, la fel ca întotdeauna Doar nu-i pasă decât de ea însăși! Îi arunc o căutătură urâtă, iar ea mă privește la fel de fioros Doar când Raffaele îi face, cu fermitate, un semn din cap, atenționând-o, Lucent își întoarce privirea, își încrucișează brațele și scoate un mormăit Conducătorul Pumnalelor se întoarce din nou spre mine — Cunoști mitul lui Laetes, nu? mă întreabă Al îngerului bucuriei? — Da, aprob Pereții sălilor din Curtea Fortunata fuseseră împodobiți cu picturi ale prăbușirii din cer a preafrumosului Laetes Teren îmi recitase și el cândva acest mit, când îl înfruntasem în Turnul Inchiziției și i-o smulsesem din gheare pe Violetta Îți amintești povestea lui Daenarius, care l-a aruncat pe Laetes din ceruri, condamnându-l să străbată pământul în trup omenesc, până când moartea l-a trimis înapoi printre zei? așa mă întrebase inchizitorul general al Kenettrei Amintirea aceasta mă face să mă gândesc la Magiano și la atașamentul său față de bucurie, dar și la faptul că se află undeva, în temnițele tamourane, chiar acum, ferecat într-un loc unde nu pot ajunge — Stelele și cerul se mișcă într-un ritm diferit de al nostru, îmi explică Raffaele Ce li se întâmplă zeilor nu va fi resimțit în lumea noastră timp de generații întregi Căderea Bucuriei în lumea muritoare a distrus barierele dintre muritori și nemuritori Prăbușirea sa a fost aceea care a pricinuit epidemiile de febra sângelui care au străbătut, val după val, întregul pământ Care au dat naștere Elitelor Și, spunând acestea, fostul consort suspină, apoi continuă: — Argintul mereu schimbător al părului tău… Șuvițele de culoarea safirului dintr-al meu… Ochii mei, unul ca mierea, altul verde… Toate aceste însemne ale febrei sângelui nu sunt decât urme ale atingerilor zeilor, binecuvântările lor revărsate asupra noastră Dar tot ele sunt și otrava care ne ucide Fantasma cuvintelor lui Teren revine să mă bântuie atât de puternic, încât simt că mă aflu din nou în Turnul Inchiziției, privind în ochii lui de culoarea gheții: Ești o pocitanie! Singura cale de a te vindeca de această vină este să te pocăiești, salvându-ți tovarășii care nu sunt decât niște pocitanii, niște monstruozități… Noi doi nu s-ar cuveni să existăm, Adelina! Nu ne-a fost menit să viețuim… Și, dintr-odată, știu de ce are Raffaele nevoie de mine! O știu înainte să mi-o spună — Ai nevoie de ajutorul meu să închizi prăpastia, breșa, care s-a căscat între lumi! îi strig aproape — Totul are legătură cu totul, îmi spune Raffaele, o propoziție pe care Enzo mi-a spus-o nu o dată, pe când era încă în viață Noi suntem conectați cu locul unde s-a prăbușit Laetes și unde nemurirea se întâlnește cu lumea pieritoare Iar, pentru a reface tot ceea ce a luat-o razna, trebuie să pecetluim acel spațiu care ne-a adus la viață, cu ajutorul atașamentelor pe care le purtăm cu toții Trebuie să ne dăm puterile înapoi! înțeleg — Suntem copiii zeilor, încheie Raffaele, confirmându-mi temerile Doar noi putem pătrunde pe tărâmul nepieritor, muritori fiind — Și dacă voi refuza? îl iscodesc Firea tăcută a lui Raffaele a izbutit întotdeauna și să mă liniștească, și să mă înfurie, în același timp Acum, el își pleacă privirea și îmi răspunde: — Dacă vei refuza, în doar câțiva ani, otrava din lumea nemuritoare va face să piară totul din tărâmul celor vii O privesc pe surioara mea, al cărei trup cedează sub apăsarea puterilor sale Oasele lui Lucent se golesc și se frâng Lui Sergio îi este mereu sete și suferă de epuizare Rănile lui Teren nu se mai vindecă Și eu… Iluziile mele devin tot mai rele și-mi scapă tot mai mult de sub control, am coșmaruri în coșmaruri, iar vocile sunt mereu prezente în mintea mea… Chiar și acum șușotesc, șușotesc și tot șușotesc… — Nu! bâigui Vocile sâsâie spre trupul surorii mele: Nu-i datorezi nimic! mormăie ele, foindu-se și ieșind din văgăunile unde se vârâseră Raffaele mă privește — Nu mai ai prea mult timp, îmi spune el Violetta nu va rezista multă vreme așa… Mă uit urât la el — Și ce te face să crezi că-mi pasă dacă va muri? șuier — Încă o iubești, murmură Simt asta — Tu mereu crezi că le știi pe toate! — Păi, nu o iubești? — Nu! Raffaele își mijește ochii — Atunci de ce ai venit până-n Tamoura s-o găsești? De ce-ai întrebat de ea? De ce-ai căutat-o pe tot cuprinsul lumii, pe măsură ce cucereai noi și noi tărâmuri? La auzul acestor vorbe, șoaptele se transformă în strigăte: Fiindcă ea n-are dreptul să-mi întoarcă mie spatele! Mă reped atât de pe neașteptate asupra lor cu iluziile mele, încât arcașii înșirați de-a lungul pereților nici nu au timp să reacționeze Puterile mele se abat asupra tuturor într-un val pe care abia-abia dacă izbutesc să-l stăpânesc: Cuțite s-au împlântat în inimile voastre, cuțite cu tăișuri zimțate, care vă sfârtecă! Pot simți chiar eu durerea, de parcă aceasta și-ar fi întors capul spre mine și mi-ar fi căutat propria inimă Lucent icnește, în agonie, împleticindu-se înapoi, cu ochii căscați, în timp ce Raffaele se apucă de piept cu o mână, pălind Arbaletele se încordează — Repede! reușește să strige Raffaele Ceva greu mă lovește Asta n-a fost o săgeată! reușesc să-mi spun înainte să fiu aruncată la podea Dintr-odată, nu mai am aer Mă zbat să respir, iar, în aceeași clipă, îmi pierd controlul asupra puterilor mele Cineva a reușit să arunce o plasă! îmi dau seama, amețită Nu, plasa a căzut din tavan Probabil că Raffaele ghicise cum aveam să reacționez Sunt prinsă cu brutalitate de brațele care-mi sunt apoi răsucite la spate cu atâta duritate, încât mă dor Mă zbat să-mi adun din nou puterile și să lovesc, însă șoaptele din mintea mea au devenit atât de puternice și de aiuritoare, încât nu mă pot concentra Pleacă de aici și încheie-ți cucerirea! se răstesc vocile la mine Arată-i de ce va regreta ce ți-a făcut! Violetta se frământă, neliniștită, în pat, fără să știe că suntem acolo, pierdută în vreun coșmar propriu Te urăsc! îi spun în sinea mea, de parc-aș arunca gândul spre ea, dorindu-mi să-l poată auzi Mă gândesc cât de lașă a fost în copilărie, cât de incapabilă să mă protejeze, cum s-a întors împotriva mea, înainte să mă părăsească, încercând să-mi ia ceva ce îmi aparținea de drept Încerc să păstrez aceste imagini în minte când Raffaele le ordonă soldaților tamourani să mă ia de acolo Am devenit atât de pricepută la a-mi aminti aceste momente, în ultimul an, lăsându-le să mă oțelească, enumerând trădările Violettei pentru a-mi împinge puterea pe noi culmi! Dar acum imaginile care-mi potopesc capul sunt diferite Nu mai văd decât cum eu și Violetta alergam prin ierburile înalte din spatele vechii noastre case, ascunzându-ne, în după-amiezi de vară, la umbra marelui copac Sau cum ea mă îmbrățișează pe o podea luminată de razele lunilor, în timp ce eu plâng în hohote din cauza lui Enzo Sau cum se ghemuia lângă mine pe timp de furtună, tremurând Sau cum își trecea mâinile prin părul meu, împletindu-mi flori în cosițe Numai că eu nu vreau să văd aceste imagini! De ce nu le pot alunga? Dacă va muri, te vei pierde pe tine însăți… De data aceasta, nu mai sunt șoaptele cele care-mi vorbesc… ci propria voce Dacă nu vei pleca, vei pieri și tu, așa să știi Când soldații mă silesc să mă ridic, Raffaele se apropie — Nu am fost meniți să existăm, Adelina, îmi spune el Și nu vom mai exista vreodată Dar nu putem lua întreaga lume cu noi Mă privește în ochi, apoi șoptește: Indiferent cât de mult ne-a greșit Face un semn spre soldați Încerc să-i atac din nou, de data aceasta cu Raffaele în minte, însă ceva mă lovește în ceafă și toată lumea e cuprinsă de întuneric Raffaele Laurent Bessette Când Raffaele o vizitează din nou pe Violetta, în aceeași seară, ea este trează și febra i-a mai scăzut Chiar dacă a fost lipsită de cunoștință cât timp Adelina s-a aflat în cameră, se pare că prezența surorii sale i-a oferit sărmanei bolnave o oarecare alinare, chiar dacă nespus de mică În mod clar, a fost ceva care a ajutat-o să lupte cu degradarea trupului său Adelina pare să aibă însă un efect contrar asupra lui Enzo Raffaele l-a lăsat pe prinț plimbându-se, neliniștit, prin iatacul său Apropierea Lupului celui Alb a părut să amplifice energia întunecată a Pumnalului, făcând-o să fie mai agitată și gata de atac — Nu va accepta, îi spune Lucent lui Raffaele, în timp ce ei doi și Michel privesc o navă tamourană din port, pe care forfotesc marinarii care încarcă provizii Și chiar dac-ar accepta, cum am putea să călătorim împreună cu Lupul cel Alb? Eu, una, abia dacă suport să mă aflu în preajma sa! Tu reușești? — Mare păcat c-am învățat-o să se concentreze și să-și rafineze iluziile! spune Michel N-ați văzut ce s-a-ntâmplat în iatacul Violettei? I-a atacat pe soldați, dar a încercat să vă ucidă și pe voi Arhitectul face apoi un semn spre Raffaele și adaugă: — Chiar tu însuți ai spus că nu mai poate fi ajutată! Ce te face să crezi că o călătorie în compania ei ar da vreun rezultat? — Nu, nu cred asta, încuviințează Raffaele Dar avem nevoie de ea, totuși Niciunul dintre noi nu are o atracție spre furie, așadar, nu vom putea pătrunde în lumea nemuritoare fără toate atașamentele zeilor… Cel puțin, nu dacă miturile sunt adevărate — Ar putea fi totul doar o pierdere de vreme! comentează Lucent Tu, de fapt, te bazezi pe-o teorie despre ceva care, spune legenda, s-ar fi întâmplat acum mai bine de-o sută de ani — Viața ta depinde de asta, Lucent, îi răspunde Raffaele La fel ca și viața fiecăruia dintre noi Este tot ce putem face și avem foarte puțin timp la dispoziție Michel oftează, apoi murmură: — Atunci, depinde dacă Adelina crede sau nu că și viața ei depinde de asta Raffaele clatină din cap — Dacă Adelina va refuza, vom fi siliți să-i forțăm mâna Dar va fi un joc primejdios Lucent pare gata să răspundă, dar, în clipa aceea, un străjer tânăr se grăbește s-ajungă la ei Are în mână un pergament care tocmai a ajuns — Un mesaj, îi înștiințează el, făcând un semn din cap spre Raffaele înainte să îi dea hârtia Tocmai a sosit un porumbel călător Vine tocmai din Beldain, de la regină Regina Maeve! Raffaele schimbă o privire cu Lucent și Michel, apoi deschide mesajul Lucent păstrează tăcerea, iar ochii ei se cască, din ce în ce mai mult parcă, în timp ce se uită la pergament, odată cu celelalte două Pumnale Raffaele citește mesajul Apoi îl recitește Mâinile prind să-i tremure Când Lucent îi spune ceva, nu aude, ci totul îi răsună în urechi ca un zgomot înfundat, auzit sub apă, venit de undeva, din depărtări Tot ce deslușește sunt cuvintele scrise pe hârtie, la fel de clar de parcă Maeve s-ar afla în fața lor și le-ar rosti chiar ea Fratele meu, Tristan, a murit Raffaele privește spre palat Îl străbate un fior de teamă Nu! — Enzo, șoptește el Și, înainte ca prietenii lui să-l poată striga, se răsucește pe călcâie și-o rupe la fugă spre palat Și-a pierdut viața înjunghiat, căci s-a jertfit de dragul copilului său Fie ca el să se odihnească în brațele lui Moritas și să plutească în pacea eternă a lumii de dincolo! Epitaf pe mormântul lui Tau Sekibo Adelina Amouteru Sunt singură în celula mea din temniță Iluziile îmi sunt inutile, dacă nu le pot arunca asupra nimănui, așa că nu fac decât să zac încovrigată pe jos, în timp ce soldații se află de partea cealaltă a zidului, dincolo de ușa de fier Unde nu îi pot ajunge Spre deosebire de aceea din pușcăria din Estenzia, celula mea tamourană este suspendată deasupra orașului, într-un adevărat labirint de turnuri spiralate, care permit vântului să se strecoare printre ele și să se învârtejească O singură ferestruică se află sus de tot, deasupra mea Prin ea, frânturi din razele lunilor luminează părți ale podelei pe care m-am ghemuit Stau nemișcată Vântul de afară urlă neîncetat, în ton cu șoaptele din capul meu Încerc să mă legăn până adorm Au trecut mult prea multe zile de când mi-am luat ultima oară ierburile, așa că nu mai pot să-mi liniștesc șoaptele și simt că nebunia mă cotropește din nou, amenințând să îmi smulgă până și bruma de control pe care o mai dețin asupra propriei minți Îmi doresc cu disperare ca Magiano să fie aici, cu mine Ceva scârțâie Ușa celulei mele! Ridic capul, să mă uit la ea Probabil că străjile îmi aduc cina mai devreme Simt o durere ascuțită în piept Mă încrunt când ușa se deschide încetișor și îmi dau seama, cumva, în ultimul moment, că de cealaltă parte nu sunt străji tamourane Ci Teren și inchizitorii săi! Dar asta nu-i cu putință! Este prizonierul meu, captiv în temnițele Estenziei! Mi se pune un nod în gât Mă ridic cu greu, mă împleticesc în față și-ncerc să închid ușa Dar, oricât de tare aș împinge-o, Teren tot izbutește să se strecoare, puțin câte puțin, până când îi văd ochii nebuni și încheieturile însângerate Când privesc în altă parte și apoi înapoi în interiorul celulei, zăresc trupul surorii mele, zăcând într-un ungher, palidă, cu buzele golite de culoare și ochii privindu-mă pustii Mă trezesc Afară urlă vântul Tremur ca varga pe lespezile podelei, până când aud că ușa se deschide iar Din nou mă arunc spre ea, încercând să-i țin pe inchizitori afară Din nou rezistă Din nou o văd pe Violetta moartă, pe podea, cu ochii la mine Mă trezesc Coșmarul se repetă, iar și iar Până la urmă, mă trezesc de tot, cu un icnet cumplit Vântul încă urlă, însă acum simt podeaua rece de sub mine, și e atât de solidă, încât îmi spune că nu e cu putință să nu fiu trează Chiar și așa, nu sunt sigură Mă ridic, tremurând, și privesc în jur Sunt în Tamoura, îmi spun Violetta nu este aici, cu mine Teren este în Estenzia Aburii răsuflării mele sunt ca un fuior de ceață în aerul luminat de luni După o vreme, îmi ridic genunchii sub bărbie și mă străduiesc să nu mai tremur Cu coada ochiului întrezăresc fantasmele unor făpturi cu gheare și copite care se mișcă în ungherele cufundate în umbre Privesc fâșia mea de cer prin fereastra cu gratii și încerc să-mi imaginez corăbiile mele, care mă așteaptă în larg Acceptă rugămintea lui Raffaele! Acceptă să le fii de ajutor Pumnalelor! Simpla idee de a mă supune dorințelor lui Raffaele îmi face pieptul să se umfle de indignare Dar, dacă nu o voi face, voi rămâne neajutorată în celula asta, așteptând ca Sergio să pornească în fruntea armatei mele pentru a ataca palatul Dacă voi spune că îi voi ajuta, vor fi siliți să fie de acord cu armistițiul și să îmi dea drumul Îl vor elibera pe Magiano Răsucesc gândul în minte, tot mai repede Raffaele te-a trădat de atât de multe ori, în trecut! îmi amintesc De ce nu te folosești de șansa asta pentru a-l trăda, la rândul tău? Fii de acord! Pur și simplu Apoi, îi vei putea lovi când se vor aștepta mai puțin Pare prea ușor să fie adevărat, dar este singura cale de a scăpa din temniță Ridic privirea și încerc să estimez când va ajunge în fața ușii mele următorul schimb de soldați Firele trag din nou, tare Un junghi de durere mă străbate, îmi duc mâna la piept, încruntându-mă – asta am simțit în vis, când mă trântea curentul Dar coșmarul meu a luat deja sfârșit! Mă cuprinde, fulgerător, teama, așa că-mi închid singurul meu ochi Poate că sunt încă într-un coșmar! Simt din nou că sunt trasă De data asta, doare îndeajuns de mult, încât să mă facă să mă cutremur Arunc o privire spre ușă Enzo este cel care trage de legătura dintre noi! Acum recunosc focul energiei sale, spinii săi împlântați în inima mea, la fel de prezenți cum sunt și ai mei într-a lui Ceva nu este în regulă! îmi dau seama Când simt din nou că sunt trase firele, ușa se crapă… și se deschide Dar nu străjile sunt cei care așteaptă acolo, ci Enzo însuși, ascuns în umbre! Nu mai pot nici să respir Ochii lui sunt ca două lacuri de întuneric, complet lipsiți de orice scânteiere de viață Pe chip nu i se mai citește nicio expresie, iar trăsăturile îi par cioplite în piatră Îmi plimb privirea pe brațele lui, care sunt expuse și par doar o rană deschisă Simt că-mi îngheață inima-n piept Raffaele l-a trimis aici? Probabil că le-a spus străjilor să se dea la o parte și să-i permită să intre Mă uit la el, neștiind prea bine ce să fac mai departe — De ce-ai venit aici? șoptesc Prințul nu suflă însă nicio vorbă, așa că nici măcar nu-mi dau seama dacă m-a auzit sau nu În schimb, continuă să înainteze Mersul lui pare ciudat, deși nu înțeleg de ce Mi se pare… ireal, țeapăn și inegal Inuman! În fiecare mână ține strâns câte-un pumnal Cred că sunt într-un coșmar, totuși! Enzo își mijește ochii săi ca niște hăuri negre Încerc să trag de legătura noastră nevăzută, să îi pot citi gândurile, dar nu simt nimic în afară de atotputernica bezna care înghite totul Este ceva aflat dincolo de ură sau de furie… Nici nu mai este o emoție, ci însăși lipsa oricărei emoții Lipsa vieții Este Moartea însăși, purtată ca de un vas de trupul lui Enzo, care mă atrage spre ea prin firele de energie care ne unesc pe mine și pe el Atingerea ei mi se pare ca gheața Mă cutremur și mă lipesc de perete Dar ghearele reci ale energiei transformate a lui Enzo continuă să vrea să mă atingă, apropiindu-se din ce în ce mai mult – până când se împlântă în mine și trag cu putere Energia mea tresare Șoaptele din capul meu țâșnesc parcă afară și prind să-mi urle în urechi Dintr-odată mă pun pe urlat, căci senzația aceasta e de-a dreptul copleșitoare Puțin câte puțin îmi pierd până și bruma de control pe care-o mai am asupra propriei puteri, iar șoaptele capătă, treptat, vocea lui Enzo Apoi, dobândesc un ton nou, unul venit tocmai din lumea de dincolo — Ce vrei de la mine? întreb, înnebunită de spaimă Mă târăsc în spate, pe podea, trăgându-mi lanțurile după mine, până când nu mai am unde să merg Enzo se apropie de mine până când nu ne mai despart decât armura sa și veșmintele mele Ochii lui lipsiți de suflet mă privesc, în timp ce își pune pumnalele în teci Prinde lanțurile care-mi înconjoară încheieturile și – într-o clipă care-mi amintește de ziua în care m-a salvat de pe rug – le încălzește până când devin albe Și cad pe podea Buzele i se schimonosesc — Ai ceva ce îmi aparține! murmură Enzo, cu o voce care nu este a lui și care răsună înăuntrul meu O recunosc de îndată: este glasul lui Moritas, care-mi vorbește din lumea de dincolo A venit după Enzo! Legătura nevăzută dintre noi se întinde iar, făcându-mă să strig de durere E în stare să mă ucidă pentru a-l lua înapoi — De ce nu sari în gol, lupușor? îmi șoptește prințul Și, dintr-odată, mă cuprinde dorința de nestăvilit de a ieși din celulă, de a mă duce sus, pe creneluri, și de a mă arunca din turn Nu! Mintea mea e cuprinsă de panică, în timp ce energia mea se întoarce împotrivă-mi, iar Enzo câștigă controlul O iluzie se înfășoară în jurul meu – nu mă mai aflu în vârful turnului, ci strâng mâinile scheletice ale înseși zeiței Morții, agățându-mă cu disperare de ele în timp ce plutesc în apele lumii de dincolo, încercând să nu mă înec Mâini reci mă trag de glezne — Aici e locul tău, îmi șuieră Moritas, iar chipul ei lipsit de trăsături se apleacă deasupra mea Așa a fost mereu — Nu îmi da drumul! o implor Cuvintele mi se par înfundate Magiano! strig Cred că e un coșmar, dar nu izbutesc să mă trezesc Nu poate fi adevărat! Poate că șarlatanul meu e prin apropiere și mă va salva de iluzii, așa cum face mereu Magiano, ajută-mă! Dar Trandafirul nu e aici Clipesc și, pe neașteptate, sunt din nou în turnul temniței Am ieșit pe ușa întredeschisă a celulei și stau pe treptele bătute de vânt de afară Enzo mă urmează, iar eu înaintez Mâinile Morții îmi înşfăcă inima prin legătura dintre mine și prinț, iar gheața atingerii ei mă arde de-a dreptul, într-un mod de neînțeles Flăcări protejate de geamurile colorate ale felinarelor îmi luminează calea Mijesc ochii în beznă, apoi mă întorc spre scările care îmi înconjoară celula și duc tot mai sus Fac un pas în față, apoi altul Apare un spațiu îngust între celule, unde niște metereze par să supravegheze peisajul nocturn și oceanul Mă chinui să văd orice semn al navelor mele, însă este prea întuneric Vântul îmi îngheață degetele Mă apropii de creneluri și mă apuc de marginile lor cu amândouă mâinile Legătura dintre mine și prinț mă împinge în față, îndemnându-mă să pășesc în gol, peste zid Șoaptele strigă, acoperind vântul De ce nu sari, lupușor? — Enzo! O voce limpede străbate iluzia mea Lumea de dincolo se clatină și dispare într-un vârtej de fum Sunt iar în turn, ghemuită la marginea meterezelor Enzo se întoarce și îl vede pe Raffaele, care stă pe scările din spatele nostru, cu o arbaletă în mână Este palid, are fața trasă de frică și și-a făcut gura pungă, plin de hotărâre Vântul îi biciuiește părul, care i se revarsă pe umeri ca un râu tumultos, iar veșmintele sale în culori șterse flutură în urma lui în falduri de mătase și de catifea S-o fi trezit și el tot din cauza straniei energii pe care o emană Enzo? Privirea fostului consort țâșnește în direcția mea, înainte să revină asupra prințului Raffaele ridică mai sus arbaleta Pe care nu o ațintește spre mine — Enzo! repetă el Ochii lui sclipesc, umezi de lacrimi în beznă, când îi poruncește prințului: Las-o-n pace! În trecut, Enzo ar fi șovăit, iar privirea i s-ar fi limpezit Cele două hăuri de beznă mată ar fi dispărut, dând la iveală ochii lui negri, cu firicele de un roșu aprins, stacojiu, ochii lui blânzi, pe care-i cunosc atât de bine Dar, de data asta, prezența lui Raffaele nu șterge nicicum umbra morții din privirea prințului Iar eu, una, nu simt nimic din vechiul Enzo prin legătura noastră nevăzută Înainte să mă pot gândi la altceva, Enzo se răsucește, își scoate unul din pumnale din teacă și îl atacă pe Raffaele Mâinile Morții dau drumul inimii mele pentru o clipă, iar eu mă îndepărtez, îngrozită, de metereze Fostul consort se oprește pentru o clipită, apoi își încleștează maxilarul și trage Săgeata se înfige în pieptul lui Enzo, care se împleticește, dar nu cade Raffaele ridică brațele, să se apere, însă momentul de șovăială l-a costat scump, căci forța lui Enzo este mai presus de a oricărui om Așa că prințul îl prinde pe conducătorul Pumnalelor de gât și îl izbește de zid Raffaele scoate un strigăt înfundat Pumnalul lui Enzo brăzdează aerul Fără să mai stau pe gânduri, acționez Mă folosesc de legătura noastră nevăzută pentru a smulge cu putere firele energiei lui Enzo Apoi, le trag spre mine Prințul mârâie, mânios, un sunet care nici măcar nu sună omenește Și se întoarce din nou spre mine O mie de gânduri îmi trec prin minte Ițele energiei lui, pe care le țin strâns-strâns, sunt atât de reci, încât, într-un mod de neînțeles, par să îmi ardă conștiința, și sunt atât de întinse, încât cred că-s gata-gata să se rupă Mă gândesc din nou la clipa în care Maeve l-a chemat înapoi din lumea de dincolo, la modul în care l-a legat de mine Acum, încordarea firelor energiei lui îmi sfâșie mintea Acesta nu mai este el! îmi spun în sinea mea Raffaele pune altă săgeată în arbaleta pe care o ține strâns și trage de aproape Săgeata se înfige în spatele prințului Conducătorul Pumnalelor trage din nou Altă săgeată Enzo se încovoaie Atacul i-a fost, în sfârșit, încetinit, însă expresia de pe chipul lui e neschimbată Din nou își abate atenția asupra mea Și iar simt cum, prin legătura noastră nevăzută, mâinile lui Moritas se-ntind să mă-nșface Nu sunt încă a ta! o înfrunt pe Moarte, în mijlocul haosului, și, sfidătoare, îi dau brânci prin legătura nevăzută Întunecimea mi se adună în piept, luptându-se cu puterea lui Enzo care se cutremură când îl ating Treptele din apropierea noastră se înnegresc și, pe neașteptate, sunt mânjite cu fantasmele unor pete de sânge Până și văzduhul de deasupra capătă o nuanță stacojie Dar nu îl pot controla Ochii nemilostivi ai lui Enzo sunt pironiți într-ai mei, iar el se repede cu pumnalele asupra mea Însă, pe neașteptate, văd cum cade, sprijinit într-un genunchi Își pleacă fruntea În spatele lui, Raffaele își coboară arbaleta și văd o ultimă săgeată care s-a înfipt în spinarea lui Enzo, aceea care și-a atins, în cele din urmă, ținta Sângele prințului se prelinge pe lespezile de sub picioarele noastre, iar el icnește, chinuit, și se prăbușește în genunchi Pumnalele îi cad din mâini, zăngănind pe podea Legătura noastră nevăzută vibrează în mod violent și, pentru o clipă, simt durerea rănilor sale de parcă ar fi a mea Așa că mă prăbușesc și eu, în fața lui, incapabilă să întorc privirea O să moară! Nu mai contează Acel Enzo pe care-l cunoscusem a murit, oricum, de multă vreme! Prințul își ridică privirea spre mine Dintr-odată, întunecimea din ochii lui pare să se estompeze, iar locul ei este luat de negrul cald, familiar, al ochilor lui învârstați cu firicele stacojii De strălucirea vieții Întrezăresc o urmă a vechiului Enzo care pare să se lupte în bezna lumii de dincolo, străduindu-se să mă privească pentru ultima oară Este privirea pe care o ațintea asupra mea când dansam împreună Acesta este adevăratul Enzo! — Îngăduie-mi să plec! îmi șoptește prințul meu Este vocea lui Este vocea care, cândva, m-a încurajat și mi-a dat putere Și, când încerc să-i înțeleg cuvintele, ultimele ițe ale odgonului nevăzut care ne unea se desfac din jurul inimii mele și mă eliberează Enzo se prăbușește Când ultimele fărâme din viața și lumina mea îl părăsesc, pare să devină cenușiu, de parcă trupul său nu ar mai putea reține niciuna dintre culorile lumii celor vii Își întoarce, alene, capul în direcția oceanului Hăurile de beznă din ochii lui dispar, în sfârșit, și șoptește un nume Îl rostește atât de încet, încât aproape că nu-l disting Nu este numele meu, ci al altei fete, al aceleia pe care a cunoscut-o și a iubit-o cu multă vreme în urmă Apoi, el închide ochii și se prăbușește Rămâne nemișcat Știu, fără nicio îndoială, că a murit… Raffaele nu spune nimic Rămâne lângă zid, cu ochii pironiți asupra lui Enzo pe care, după un timp, îl trage spre sine, aplecându-se deasupra lui Tăcerea e netulburată Mă îndrept, ca printr-o pâclă, spre ei și îngenunchez lângă conducătorul Pumnalelor Acum, sunt îndeajuns de aproape, încât să pot auzi că Raffaele plânge molcom Nu îmi dă nicio atenție, de parcă nici nu m-aș afla acolo După câteva clipe, se îndepărtează de prinț și își ridică spre mine ochii lui cu străluciri de nestemate, aurii și verzi, care sunt acum scăldați în lacrimi Ne uităm lung unul la celălalt Văd buimăceala din privirea lui, așa cum și el o vede pe a mea Nu trebuia să mă salvezi Încremenesc de-a dreptul, incapabilă să mai simt ceva Nu știu ce să fac Dispariția legăturii mele cu Enzo devine un hău care se cască, din ce în ce mai mare, absența lui, o pustietate pe care am simțit-o prima oară când Teren i-a luat viața lui Enzo, în arena din Estenzia Oare de cât timp făcea prințul parte din lumea mea? Cum fusese viața mea, înainte ca el să pătrundă în ea? Nu mă pot gândi decât la faptul că l-am pierdut din nou – doar că, de fapt, îl pierdusem deja cu mult timp în urmă Nu vreau să mor! îmi spun Înțelegerea acestui fapt mă izbește din plin, cu putere Teroarea pe care am simțit-o în timp ce mă ghemuiam lângă creneluri mă face să tremur necontrolat și îmi amorțește simțurile Nu vreau să mor și nu există decât o singură cale să împiedic asta În timp ce soarele răsare, îl privesc pe Raffaele cum se apleacă din nou deasupra trupului lui Enzo și împreună îl jelim pe prințul pe care l-am iubit amândoi Dragă mamă, îmi este teamă, fiindcă el îmi ascunde ceva Nu cred că are vreo legătură cu datoria noastră și nici cu discuția lui cu regele Dar îl face să aibă niște accese de furie înfiorătoare în miez de noapte Scrisoare a Ilenei de la Meria către mama ei, baroana Ruby Adelina Amouteru Mai întâi, pun condițiile Voi pleca împreună cu Raffaele și cu restul Pumnalelor în călătoria lor, dacă îmi voi putea aduce propriul echipaj și propria navă Nici nu se pune problema să călătoresc de una singură pe aceeași corabie cu ei toți! Magiano va fi eliberat, viu și nevătămat Violetta va rămâne cu mine Acestea sunt condițiile mele Regii tamourani sunt de acord să ne fie alături, în schimbul armistițiului Nu mi-am încheiat campania de cucerire, dar acum, că Violetta mi-e din nou alături și că viețile noastre sunt în pericol – că viața mea e-n pericol –, atenția mea s-a abătut de la nevoia de a-mi arunca armatele împotriva tamouranilor Cred c-ar fi bine să am și eu un aliat, totuși, după atâta vreme Raffaele și Triada de Aur sunt de acord cu aceste condiții După o zi doar, soldații tamourani mă duc din celulă la băile palatului, unde două servitoare mă spală și îmi prind părul, împletind în el fâșii de mătase Sunt dusă într-un iatac, unde mă ghemuiesc în pat și nu mă mai mișc până în după-amiaza următoare Îmi țin mâinile încă ferecate-n lanțuri încleștate la piept, parcă pentru a umple proaspătul gol scobit în mine Enzo a fost legat de mine atâta vreme, iar puterea conexiunii noastre era atât de durabilă, încât absența ei mă amețește, pur și simplu, de parcă aș cădea în gol În starea aceea de nesiguranță, pe jumătate trează, întrezăresc o fantasmă: Enzo merge alături de noi… Doar o iluzie care dispare în clipa în care încerc să mă concentrez asupra sa Enzo nu mai e S-a întors în lumea de dincolo, unde îi este locul Când i se va alătura și Violetta? mă întreabă șoaptele Sau Magiano? Sau tu? Peste alte câteva zile, Raffaele vine la mine, în cele din urmă, însoțit de soldați Mă eliberează Încheieturile mele îmi par ciudat de ușoare, fără lanțurile cu care m-am obișnuit Mergem unul lângă altul, fără să scoatem un cuvințel Ceva pare să se fi schimbat în energia dintre noi, acum… Nu sunt sigură însă dacă asta se datorează faptului că s-a ridicat o barieră dintre noi sau că am scăpat de o apăsare Nu care cumva să credeți c-am avea încredere unul în celălalt Nici pe departe! Oricât am încerca, nu suntem în stare nici măcar să ne imaginăm una ca asta Poate că Raffaele îmi manipulează emoțiile chiar în clipa asta, doar a făcut-o de atâtea ori! Cu siguranță, îl cred în stare de așa ceva! Evident că asta și face! se răstesc vocile la mine Nu fi proastă! Va aștepta însă până când, încrezătoare, te vei întoarce cu spatele! Dar, pentru prima oară, nu am nicio problemă să nu le acord șoaptelor din mintea mea nicio atenție! Durerea împărtășită reușește, cumva, să simplifice lucrurile, să nimicească discordia Chiar dacă Raffaele mă manipulează, schimbarea s-ar putea să fie autentică Îmi amintesc ce mi-a spus, cândva: Adelina… și eu l-am iubit Să știi Și eu! Și eu l-am iubit pe Enzo! Păstrez o distanță bunicică față de Raffaele, în timp ce mergem El pare să facă la fel Și nici măcar nu ne privim, în timp ce coborâm scările lungi spre porțile principale ale palatului regal tamouran, unde ne așteaptă caii De acolo, călărim sub un cer încărcat de nori, care ne amenință cu și mai multă ploaie Câteva dintre navele mele kenettrane și-au aruncat ancorele în golful apusean din Alamour Există acolo câmpii întinse, presărate cu arbuști deșertici și ierburi joase, iar muchiile ascuțite ale stâncilor se conturează pe linia orizontului, acolo de unde începe orașul Soarele care răsare pictează întregul peisaj cu un văl de ceață roșiatică, iar acesta face ca spuma valurilor să capete nuanțe stacojii și portocalii La țărm, flamurile navelor mele flutură în vânt și, la vederea lor, simt cum mi se ia o piatră de pe inimă Vocile din mintea mea încep să forfotească, bucuroase Nu mai sunt prizoniera nimănui! Am redevenit regină! Alaiul încetinește, pe măsură ce ne apropiem de mal Îmi văd trupele aliniate pe țărm, așteptându-ne Mantiile albe ale inchizitorilor par și ele portocalii, în lumina zorilor, și în fața lor așteaptă Sergio, încă purtând armura roșu-închis a Trandafirilor Când mă văd, iau cu toții poziție de drepți La câțiva pași distanță de trupele mele se află soldați tamourani, conduși de unul dintre cei trei regi ai lor care este flancat de Michel și de Lucent Apoi, o zăresc pe Violetta Este departe, înconjurată de o patrulă de soldați Unul dintre ei, un bărbos enorm, o poartă în brațe Este trează și mai vioaie, astăzi Ochii ei sunt ațintiți asupra mea Nu îmi pot dezlipi privirea La ce se gândește, oare, când se uită la mine? Mă cuprinde o ușurare stranie, urmată repede de o răbufnire de furie Mi-am petrecut mare parte din ultimul an conducându-mi trupele în alte teritorii, imaginându-mi cum ar fi să o găsesc pe Violetta ascunzându-se printre străini Acum am găsit-o, iar ea mă privește cu precauție! Are abilitatea de a le smulge puterile Pumnalelor, dar a ales să n-o facă Pe gât poartă însemne întunecate, care-i dispar sub veșminte Îmi amintesc ce i se întâmplă și de ce ne aflăm cu toții aici Mă trec fiorii Violetta mă cercetează cu luare-aminte Pentru o clipă, cred că îmi va căuta puterile și mi le va smulge, așa cum a mai făcut-o Pe neașteptate, intru în panică, însă ea își întoarce privirea, fără un cuvânt Expir scurt Îi este teamă de tine! mă înștiințează șoaptele, însă îmi întorc și eu privirea Apoi, îl văd pe Magiano! E-nveșmântat ca-ntr-un lințoliu într-o mantie grea și așteaptă printre tamourani, însă, de cum mă zărește, descalecă dintr-o săritură Un zâmbet îmi luminează chipul, fără voia mea, și-mi întorc calul, din instinct, în direcția lui Lângă mine, Raffaele privește în tăcere, simțindu-mi, fără îndoială, toate emoțiile Dar nu îmi pasă! Magiano este aici Chiar și de la distanță, îi văd buzele arcuite într-un surâs și îi citesc bucuria de pe față Suitele noastre se întâlnesc Raffaele face un semn către trupele tamourane, care-i permit lui Magiano să înainteze un pas, chiar când cobor și eu din șa Îmi țin mâinile în față, cât se apropie Ne oprim chiar înainte să ne atingem Pare obosit, la fel ca noi toți, însă, altfel, e nevătămat Cosițele-i lungi sunt desfăcute astăzi și flutură-n bătaia brizei — Ei bine, Maiestatea Ta, se pare că te-au prins, mă tachinează — Și pe tine! îi răspund, fără să mă pot abține din zâmbit Raffaele face un pas în față, neprotejat de niciun soldat, și îl salută pe Sergio cu o înclinare a capului — Aduce-Ploaie! spune el Sergio îl privește cu răceală — Ce plăcere să ne revedem, Mesagerule! îi răspunde Trandafirul Raffaele se uită ba la comandantul oștirii mele, ba la mine și la Magiano, apoi continuă: — Trebuie să discutăm anumite lucruri * În seara aceea, în timp ce flota mea rămâne trasă la țărm, Raffaele ni se alătură mie, lui Sergio, lui Magiano și lui Lucent, la o întâlnire în cabina mea regală — Trebuie să facem împreună această călătorie, ne spune conducătorul Pumnalelor Pare posomorât, însă vocea îi este calmă când adaugă: — Dar nu vom izbuti s-o ducem la bun sfârșit, dacă nu ne vom putea bizui unii pe ceilalți Pe chip i se citește doar asprimea când continuă: Încrederea ne-o vom căpăta încetul cu încetul – noi vă oferim ceva, voi ne oferiți ceva în schimb — Și cine va porni în această călătorie? îl întreabă Magiano, aplecându-se în față, de parc-ar vrea să mă protejeze Ca răspuns la gestul șarlatanului meu, Lucent se-ntoarce, cu un gest protector, spre Raffaele — Fiecare Tânără Elită din lumea asta are o afinitate cu zeii, căci fiecare e atrasă de alte energii, răspunde el, ducându-și mâinile la spate Scânteierile portocalii ale lumânărilor i se reflectă în mătăsurile veșmintelor — Elitele care vor merge cu noi trebuie să îi reprezinte pe toți cei doisprezece zei Dacă ne va lipsi fie și numai un singur atașament, nu vom avea combinația de energie necesară pentru a trece dincolo de lumea pieritoare, iar atingerea tărâmului nemuritor ne va putea copleși Ne-ar putea fi chiar fatală Gemele! Felul în care Raffaele ne-a testat pe toți Amintirea îmi apare aievea în fața ochilor Parcă văd cum mi-a dat ocol încet, încet, privind cum energia mea a făcut să strălucească piatra-lunii și ambra, diamantul, rozeitul și veritiumul Ce-o fi descoperit în legătură cu sora mea? Cred că a examinat-o deja L-a mai supus încercării și pe Sergio, cu multă vreme în urmă, pe când acesta era încă unul dintre Pumnale Cine va merge cu noi? Raffaele mă privește Ochii lui sclipitori precum nestematele, unul de culoarea mierii și altul verde ca smaraldul, par să mă citească perfect — Îmi amintesc foarte bine de atașamentele tale, Adelina, îmi spune Teamă și furie Ambiție Pasiune Înțelepciune Cinci din douăsprezece! Face un semn din cap, apoi adaugă: Și sora ta e atrasă de teamă Teamă! Nu sunt deloc surprinsă Spaima e o emoție pe care eu și Violetta am împărtășit-o încă din copilărie — În afară de asta, ea este atașată de bucurie și de compasiune, de fericire și de sensibilitate Bucurie Sensibilitate Mă gândesc la piruetele copilărești ale Violettei, la râsul ei ca un clinchet de clopoței, la felul în care îmi împletea părul, cu atâta grijă… Negreșit, ea este o întrupare a tuturor acestor sentimente și nu mă îndoiesc nicio clipă de adevărul spuselor lui Raffaele Simt că mă doare inima când mă gândesc la ea Violetta se odihnește acum, în cabina sa de pe navă Încă nu mi-a spus niciun cuvânt — Dar atașamentele tale care sunt? îl întreabă Sergio pe Raffaele, fără să-și poată ascunde disprețul din voce Nu ne-ai spus niciodată Raffaele își înclină ușor capul — Eu, unul, sunt atras de înțelepciune și de frumusețe, ne mărturisește Firește, Sergio mormăie, căci nu dorește să dea crezare cuvintelor lui Raffaele, care continuă: — Dacă ținem socoteală și de atașamentul lui Lucent față de timp, putem spune că nouă din cei doisprezece zei sunt deja reprezentați Sergio, atașamentele tale se potrivesc întocmai cu acestea, la fel și ale lui Michel Așa că avem nevoie de alții, care să le aibă pe cele trei rămase, față de moarte, război și lăcomie Se oprește să-l privească pe Magiano, apoi continuă: Aș dori să te testez la fel ca pe Pumnale Magiano își încrucișează brațele la piept, dintr-odată indignat, însă cedează când îi arunc o privire Raffaele îi face un semn Șarlatanul meu se ridică fără niciun chef de la masă și se îndreaptă spre centrul încăperii — Bănuiesc că n-o să mă crezi dacă voi ghici eu în locul tău care va fi nestemata la care voi reacționa, mormăie Magiano La fel cum a făcut atunci, demult, când m-a supus pe mine acestei probe, Raffaele scoate un săculeț care conține nestematele neșlefuite, gemele Le așază în tăcere pe toate douăsprezece într-un cerc, în jurul lui Magiano, care rămâne nemișcat, înlemnit de-a dreptul Simt plutind spre mine dinspre Trandafir o oarecare teamă, dar și o undă de prudență față de ce intenționează să facă Raffaele, însă șarlatanul meu nici nu se clintește măcar După ce conducătorul Pumnalelor își termină pregătirile, îi dă târcoale o dată lui Magiano, observând care sunt pietrele care răspund la energia acestuia După o vreme, trei dintre ele încep să strălucească: diamantul, cu o lumină de un alb spălăcit; calcedonia, într-una de-un verde delicat și safirul, cu sclipiri albastre ca adâncul oceanului Raffaele începe să își conecteze energia cu aceea a gemelor care au reacționat la puterea Trandafirului, așa cum făcuse atunci când scosese la iveală amintiri din trecutul meu, în timpul primei probe la care mă supusese Oare ceea ce văd explică de ce Magiano e atât de fascinant de safire? De ce a încercat, cândva, să fure o întreagă vistierie plină cu aceste nestemate și de ce și-a dorit atât de mult să pună mâna pe bijuteria Regelui Nopții, pe acel ac bătut cu diamante? Șarlatanul meu se cutremură ușor când Raffaele îi dă la iveală prima amintire Mă întreb ce vede și, pentru o clipă, îmi doresc să zăresc și eu frânturi din trecutul Trandafirului Acesta reacționează la fiecare dintre acțiunile lui Raffaele, dar își păstrează calmul Ei doi ajung, într-un sfârșit, și la cea din urmă piatră, la calcedonie Dintr-odată, Magiano tresare și părăsește cercul Tremură ca varga de-acum, iar spaima pe care o emana deja a devenit un adevărat noian de scântei, care cad asupra mea, trezindu-mi la viață puterile Raffaele își retrage mâna — Pleacă de lângă mine! se răstește Magiano Nu l-am mai văzut niciodată atât de supărat Trece pe lângă masa din încăpere, apoi pe lângă mine, fără să-mi arunce nici măcar o privire, și se duce țintă la hubloul care privește spre oceanul care e cuprins de bezna din miez de noapte Mă încrunt Mi se rupe sufletul de mila lui Reacția sa îmi aduce aminte de clipa în care Raffaele a chemat teama și furia din mine, dezlănțuind o adevărată vâltoare de energii și de scene neplăcute din trecutul meu Oare ce a descoperit în Magiano? — Ai grijă, Mesagerule! îl avertizez, mijindu-mi ochii Alianța noastră nu este chiar atât de trainică, încât să nu fiu în stare să te ucid dacă-i faci vreun rău lui Magiano! În tăcerea care urmează, Raffaele oftează și își încrucișează din nou brațele la piept Ochii îi sunt pironiți asupra mea — Nu pot controla deloc felul în care răspunde el la atașamente, la amintirile pe care i le stârnesc! mă lămurește Magiano are legături cu bucuria și cu ambiția, dar și cu lăcomia Ar trebui să vină cu noi, dacă va dori Apoi nu mai spune nimic altceva nici despre încercare, nici despre felul în care a reacționat Magiano Oftez, căci mă simt ușurată la gândul că-l voi avea pe Magiano alături în această călătorie Vreau să întreb ce-o fi văzut Raffaele, dar mă opresc la timp Voi discuta despre asta cu Trandafirul meu, mai târziu Bucurie, ambiție, lăcomie Avem deja zece din douăsprezece — Mai avem nevoie de o Tânără Elită care să aibă un atașament față de Moritas și unul față de Tristius, spune Raffaele Față de moarte, față de mortalitatea omenirii și față de război, dar și față de sălbăticia veșnică a inimii Război și moarte! Știu imediat că nu vom găsi aceste afinități la Elitele noastre, dacă nu există deja la mine — Regina Maeve, murmură Lucent, încetișor, privindu-l pe Raffaele Ea are o atracție față de Moritas Urmează o tăcere stârnită de stânjeneala noastră, a tuturor Îmi dau seama, din expresiile care se citesc pe chipurile tuturor celor prezenți, că știm cu toții că Lucent are dreptate, chiar și fără proba cu gemele a lui Raffaele Maeve, a cărei putere în sine necesită stabilirea unei legături cu moartea, este, fără îndoială, copila lui Moritas Dar va accepta ea, oare, să vină cu noi? Cu mine? Cu aceea care i-a distrus flota nu cu mult timp în urmă? — Și cu războiul? o iscodește Raffaele Ce știi despre această atracție? Lucent clatină din cap — Despre aceasta nu mai știu nimic Dintr-odată, îmi dau seama de ceva Revelația parcă mă izbește atât de puternic, încât icnesc Raffaele îmi aruncă o privire și mă-ntreabă: — Ce este? Știu! Știu, cu o siguranță de nezdruncinat, ce Elită este atrasă de energia celui din urmă zeu Însă acest purtător al însemnelor febrei sângelui nu este aliatul nimănui, nici al meu, nici al altcuiva Și așteaptă în Kenettra, ferecat în lanțuri — Teren Santoro, răspund, întorcându-mă iar cu fața spre Raffaele Se va vădi că el este atras de energia războiului Magiano În prima amintire, băiatul nu avea decât șapte ani Când a întrebat-o pe preoteasă care era numele lui, aceasta i-a răspuns că nu avea nevoie de unul Era doar Băiatul din Mensah, unul dintre tinerii malfetto aleși să trăiască în templul Mensah din Domacca, și acela era singurul nume de care urma să aibă vreodată nevoie Copilul s-a ținut după preoteasă și a privit-o cu multă atenție când i-a arătat cum să lege fedeleș și cum să ucidă o capră pe altarul din fața templului Ea a fost bună și blândă cu el, și l-a lăudat fiindcă mânuise corect cuțitul Și-a amintit cu câtă poftă privise carnea, dorindu-și să poată mânca pentru a-și umple stomacul Dar toți malfetto din templele domaccane erau hrăniți cu foarte puțin Asta îi făcea să fie mereu atenți, cu simțurile treze, în căutarea hranei Când a întrebat de ce stăteau lucrurile astfel, preoteasa i-a spus, cu blândețe, că doar așa putea fi întărită legătura lui cu zeii, aceea care le îngăduia preoților să comunice prin intermediul său În a doua amintire, băiatul avea nouă ani, iar însemnul întunecat de pe-o parte a trupului i se curba de-acum de-acolo de unde îi începeau coastele, terminându-se la osul șoldului Copilul se împrietenise cu Fata din Mensah, celălalt malfetto din templu, și se jucau împreună când preoții nu erau de față Se strecurau prin livezile de smochine sau speriau caprele Ea își trecea mâinile prin cosițele lui lungi, împletindu-le în coafuri complicate Într-o zi, când le era foarte foame, au furat piersici din bolul cu fructe lăsat în fața unuia dintre altare Cât de bune au fost! Coapte, rotunde și pline de suc! Au chicotit și s-au ascuns, cât timp preoții își vedeau de îndatoririle lor În fond, existau trei altare, și puteau să ia, pe rând, fructe de pe fiecare dintre ele Așa că furatul poamelor a devenit un obicei pentru fată și pentru băiat Și amândoi au devenit nespus de iscusiți, până în ziua în care nu s-au mai mulțumit să ia doar un fruct pentru fiecare din ei, ci două În seara aceea, băiatul și-a văzut preoteasa cum le șoptea ceva despre el altor trei preoți ai templului Apoi ea l-a găsit, l-a târât afară din pat și le-a cerut celorlalți să îl țină Copilul a țipat cât timp ea a murmurat versete și i-a înfipt un tăiș în însemn În a treia amintire, băiatul era pe cale să împlinească doisprezece ani Fata îi povestise despre Magiano, un sătuc pescăresc de pe malul Fluviului Roșu din Domacca Îi vorbise și despre o navă care pleca de acolo o dată pe săptămână către Insulele Cenușii, încărcată cu mirodenii Vrei să ne întâlnim acolo? În seara asta? îl întrebase El a încuviințat, dorindu-și să meargă cu ea Fata l-a prins de mâini și a zâmbit, spunându-i: Indiferent ce ni se va întâmpla, vom privi cu încredere viitorul Pentru că bucuria e posibilă, dincolo de zidurile templului În seara aceea, el a făcut o desagă dintr-o pătură, a pus în ea niște piersici și vreo câteva smochine și s-a strecurat afară din templu Ajunsese aproape dincolo de porți când a auzit strigătele fetei venind dinspre altar S-a întors, disperat, să o salveze, însă era prea târziu! Băiatul și Fata din Mensah nu aveau nevoie de nume fiindcă urmau să fie sacrificați la vârsta de 12 ani, numărul sacru! Așa că băiatul a făcut singurul lucru posibil A fugit din templu, în timp ce preoții îl căutau, și s-a oprit doar când a ajuns în satul Magiano Acolo, s-a ascuns pe chei, printre lăzile cu mirodenii, până a sosit nava A plecat, în zori de zi Și-a promis două lucruri Primul: că va avea mereu un nume și că acela va fi Magiano Al doilea: că, indiferent ce i se va întâmpla în viață, se va strădui să poarte mereu în inima sa bucuria… Aproape ca și când ar fi purtat-o acolo pe ea Dacă nava sa poate înfrunta întinderea furtunoasă de pe ruta dintre Insulele Cenușii și Tărâmurile Văzduhului, în cele din urmă, călătorul se va trezi că plutește în cele mai liniștite ape, întR-Unele atât de line, încât va fi în primejdie să naufragieze Fragment din Jurnalul căpitanului Morrin Vora Adelina Amouteru Diminețile care urmează zilei în care Magiano a fost supus probei au, toate, zori cenușii, fiindcă ultimii nori ai furtunii create de Sergio încă mai plutesc pe cer Navigăm vreme de cinci zile înainte să ajungem la Cascada lui Laetes, care separă Tărâmurile Soarelui de ale Mării Apoi, călătorim de-a lungul acelei adevărate prăpăstii încă o zi, până când ajungem în punctul unde întâlnim din nou apele oceanului lumii noastre, iar aici putem să înconjurăm marginea cascadei uriașe Balirele se-ncumetă, uneori, să zboare prin gura căscată a hăului – la fel de maiestuoase precum mi le amintesc –, însă îmi par ostenite, istovite chiar Zborul lor parcă-i mai lent, iar trupurile lor translucide parcă nu mai strălucesc la fel de tare ca-nainte Privesc apa care se rostogolește în hău E la fel de ciudată ca atunci când am plecat: are o culoare stranie, aproape neagră, de parcă toate nuanțele vieții i-ar fi fost supte de bezna din adâncuri Chiar dacă eu și Violetta ne aflăm pe aceeași navă și chiar dacă Sergio o vizitează, credincios, zi de zi, ea nu întreabă niciodată nimic despre mine Și, de bună seamă, nu voi fi eu cea care s-o viziteze nechemată, pentru a-i oferi plăcerea de a mă respinge Dar, de fiecare dată când Sergio iese din cabina ei, sunt prin preajmă, așteptându-l, urmărindu-l De fiecare dată însă, el mă privește doar și clatină din cap, abătut În noaptea asta, nu pot închide ochii Tăcerea din largul oceanului îmi pare asurzitoare de-a dreptul și le oferă condiții prea bune vocilor din mintea mea să o ia razna Am înghițit deja două căni cu licoarea din ierburi, dar șoaptele tot trăncănesc în voie, silindu-mă să mă trezesc, iar și iar, până când renunț la somn și îmi părăsesc iatacul O vreme, nu fac altceva decât să mă plimb pe punte de una singură Chiar și marinarii care au grijă de velatură dorm acum, iar apa e atât de liniștită, încât abia dac-aud clipocitul pe care-l scot valurile despicate de proră când se izbesc de carenă Nu departe de noi plutește nava tamourană care-i duce pe Raffaele și pe celelalte Pumnale Acolo, torțele împrăștiate peste tot pe punte sclipesc în noapte Privirea mea se îndreaptă dinspre cealaltă corabie spre cer Este o noapte senină Stelele par presărate pe întunericul de deasupra noastră Zăresc constelațiile familiare ale zeilor și îngerilor din miturile și legendele străvechi Val de scânteieri peste val de scânteieri, atât de multe, atât de dese, încât cerul strălucește parcă odată cu ele Iar oceanul le reflectă sclipirile, așa că navigăm de-acum printr-o adevărată mare de stele Privirea mi se oprește asupra unei constelații care s-ar desena cu un semicerc și o linie lungă Prăbușirea lui Laetes! Dacă Raffaele a spus adevărul, atunci noi, Tinerele Elite, nu vom mai rezista mult pe lumea asta, în caz că ne vom păstra abilitățile Indiferent ce ni se va întâmpla, indiferent dacă vom izbuti sau dacă vom pieri pe drum, eu, una, voi pleca din această viață fără nicio putere Vocile din mintea mea reacționează violent la acest gând Mâinile mi se încleștează pe parapet și mi se descleștează, iar și iar Trebuie să găsesc o soluție să scap de-o asemenea soartă – trebuie să existe o cale care să-mi permită să trăiesc și să păstrez ceea ce-mi dă forță Încă mai poți să le întorci spatele tuturor, mă ispitesc vocile Încă… Mă întorc pe călcâie, fiindcă aud că vine cineva În lumina slabă a torțelor, o zăresc pe Violetta apropiindu-se, cu o mantie grea în jurul umerilor Bolnăvicioasă și slăbită, are ochii înfundați în orbite, însă merge pe propriile picioare Încremenește când mă vede — Adelina! exclamă ea Este primul cuvânt pe care-l aud de la sora mea, de când m-a părăsit, cu multe luni în urmă Chiar și vocea îi pare diferită acum: fragilă și răgușită, de parcă s-ar putea frânge în orice clipă Dușmănoasă Distantă Înlemnesc, șocată, dar apoi îi întorc spatele — Te-ai trezit, mormăi După atâta vreme, sunt singurele cuvinte pe care mă pot gândi să i le spun Nu îmi răspunde imediat, ci se înfășoară mai strâns în mantie, se apropie de parapet O vreme nu face altceva decât să admire cerul nopții — Sergio mi-a spus c-ai bătut tot drumul până în Tamoura numai și numai să mă găsești, murmură Păstrez un timp tăcerea — Am venit din mai multe motive, îi spun Unul dintre ele avea, într-adevăr, legătură cu tine și cu un zvon cum că te-ai fi aflat aici — De ce-ai vrut să mă găsești? mă iscodește în continuare Violetta, dezlipindu-și privirea de la cer și întorcându-se spre mine Când nu îi dau niciun răspuns, se încruntă În cele din urmă, adaugă: — Sau ți-ai adus aminte de mine doar după ce invazia ta a dat greș? Răceala din tonul ei mă surprinde Bănuiesc însă că n-ar trebui să mă mire — Am vrut doar să-ți spun să te întorci în Kenettra, îi răspund Că vei fi în siguranță acolo, acum, și că tot ce-am făcut… — Ai vrut să-mi spui să mă întorc? repetă Violetta și izbucnește-n hohote de râs, clătinând, neîncrezătoare, din cap Aș fi refuzat, dacă m-ai fi găsit în alte împrejurări… Vocile din mintea mea îmi spun să nu îmi fac nicio grijă, fiindcă vorbele ei nu înseamnă nimic Dar tot mă ustură! — Uită-te la tine! șoptesc Iar te gândești cât de nobilă ești! — Și tu? îmi strigă aproape Îți spui că vei îmbunătăți situația acestor țări în care mărșăluiești și chiar crezi că faci un lucru bun, însă… — N-am crezut niciodată una ca asta, o întrerup Fac tot ce fac fiindcă vreau și fiindcă pot Asta dorește, cu adevărat, oricine, când ajunge la putere, chiar dacă pretinde c-ar face-o din altruism, nu-i așa? Doar că mie nu-mi este teamă s-o recunosc deschis Oftez și privesc din nou în altă parte Aproape că m-aștept ca Violetta să facă un comentariu despre ieșirea mea, dar se înfrânează — De ce ai vrut să mă găsești? mă întreabă din nou, cu vocea scăzută Mă sprijin de parapet, căutând un răspuns cinstit — Dorm prost când nu ești lângă mine, mormăi, nervoasă Vocile… mă distrag, dacă sunt singură Violetta își face gura pungă — Nu mai contează Sunt aici… Și tu, la fel… Acum ești mulțumită? O vreme, mai lasă tăcerea să se aștearnă între noi Apoi continuă: — Raffaele mi-a spus că am delirat săptămâni în șir și că m-am trezit doar după ce ai venit tu… O spune cu amărăciune, de parcă nu ar dori s-o recunoască Dar vorbele ei mă fac să o privesc din nou Îi studiez expresia, în timp ce încerc să-mi dau seama la ce se gândește Ea nu mai rostește însă nimic altceva Mă întreb dacă nu cumva cuvintele ei au vrut să-mi transmită că mi-a jelit absența, că, poate, și ea a stat trează noapte de noapte, privind cealaltă parte a patului și întrebându-se de ce nu eram acolo, alături Mă întreb dacă somnul ei este chinuit de coșmaruri Aștept să plece înapoi în cabina sa Dar, nu știu de ce, hotărăște să rămână pe punte, cu mine Niciuna din noi nu dorește să își ceară scuze, fiecare încercând să descifreze mesajele ascunse în cuvintele celeilalte Și nici nu vrem să ne petrecem noaptea singure cuc Așa că așteptăm împreună, în timp ce plutim, în tăcere, printre stele parcă * Când ajungem în portul Estenziei, flota mea kenettrană ne înconjoară navele și inchizitorii mei ne călăuzesc Violetta este tăcută în dimineața asta Mă ignoră din nou și eu fac, bucuroasă, la fel Magiano stă lângă mine și privește, încruntat, portul de care ne apropiem Deși e calm, simt că sub această aparență se ascunde un adevărat torent de teamă Se apleacă ușor către mine și spune: — Dacă nu Teren este cel de care avem nevoie… — Este! îl întrerup, cu fermitate Îmi îndrept spatele și îmi ridic, trufașă, capul Ne aflăm în însăși inima imperiului meu Aici, sunt din nou regină și nu voi accepta să-mi pună cineva la îndoială vorbele sau faptele — Va trebui să privim o nouă probă de-a lui Raffaele! exclamă Magiano, strâmbându-se Mă întreb din nou ce și-o fi amintit în timpul verificării sale Nori grei atârnă deasupra orașului în timp ce ne îndreptăm spre palat Chiar și aerul pare înăbușitor azi, ca într-o după-amiază umedă, însă e mai întunecat, părând să poarte semnele unei furtuni de un cu totul alt fel Pumnalele călătoresc în urma noastră, conduse de o patrulă de soldați tamourani Nici ei nu se simt în largul lor Îi poți ucide pe toți! îmi spun șoaptele mele, cuprinse de nerăbdare Se află în țara ta, înconjurați de inchizitorii tăi De ce nu acționezi, lupușorule? Ar trebui s-o fac! O părticică din mine este de-a dreptul încântată de ideea de a vedea așternută pe chipul lui Raffaele înțelegerea faptului că a fost trădat Dar, în schimb, mă mulțumesc să îi conduc spre palat și, odată ajunși în acesta, în jos, pe treptele care duc către temnița de sub pământ Când ne apropiem de celula lui Teren, Raffaele pare să încetinească pasul, de parcă însăși respirarea aerului din jurul nostru l-ar istovi Probabil că percepe energia întunecată a lui Teren și, neputând să-i facă față, simte că îl copleșește Lângă el se află Violetta Timpul petrecut pe punte seara trecută pare s-o fi ostenit-o atât de tare, încât, pur și simplu, în dimineața asta nu e-n stare nici să stea-n picioare, așa că Sergio o duce în brațe Trandafirul face asta aproape fără niciun efort, în timp ce Violetta se agață de el, de parcă s-ar putea destrăma din clipă în clipă Cel puțin, e lucidă Mă silesc să-mi mut privirea de la ea Când ajungem la ușa celulei lui Teren, Sergio le face semn să plece temnicerilor postați de-o parte și de alta a acesteia — Nu! le spune când vor să ne urmeze, așa cum ar face de obicei Vom intra singuri Gardienii șovăie și se privesc unul pe celălalt, dar Sergio, posomorât, se mulțumește să le facă din nou semn să plece Amândoi își pleacă atunci frunțile, supuși, și nu îl mai întreabă nimic Intrăm Sergio a trimis deja vorbă ca inchizitorii postați de obicei în celulă să plece și ei, astăzi, așa că încăperea este goală, iar clipocitul apei din șanț pare amplificat de absența lor Singura ființă peste care dăm înăuntru stă ghemuită în centrul insulei de piatră, cu veșmintele de prizonier răsfirate în jurul său Ridică privirea când intrăm Cearcănele negre de sub ochii lui par și mai adânci decât ultima oară, făcându-l să arate ca un om torturat Zăresc pete de sânge proaspăt — Ești sigură că vrei să faci asta? mă-ntreabă Magiano, când ne adunăm la marginea șanțului Doar poți vorbi cu el și de aici, nu? — Sigur că pot, îi răspund, chiar dacă amândoi cunoaștem adevăratul răspuns Dar nu vom putea călători cu un om pe care trebuie să-l ținem separat de noi cu lanțuri și șanțuri cu apă, nu-i așa? Magiano nu mă contrazice În schimb, mă strânge ușor de mână Atingerea lui trimite un strop de căldură prin venele mele Raffaele se uită la Violetta, al cărei chip e alb-cenușiu aproape și care se sprijină, neputincioasă, de umerii lui Sergio Sora mea se foiește, apoi îi îngăduie Trandafirului să o ajute să se așeze Energia ei tresare când se apropie de mine și un adevărat nor de spaimă plutește de-acum deasupra sa Nu îmi dau seama dacă se teme de Teren, de mine sau de amândoi Totuși, nu dă înapoi Își concentrează toată atenția asupra lui Teren, își încleștează pumnul și trage Ochii lui Teren se cască de uimire, iar lui îi scapă un icnet Fostul inchizitor general al Kenettrei se apleacă în față și se agață cu mâinile de lespedea de sub el Fac un pas înapoi, fără să vreau, când văd ce i se-ntâmplă Cunosc senzația: aerul pare să-ți fie aspirat din plămâni, iar firele de energie din care-ți este alcătuit corpul sunt trase și întinse, până când sunt pe cale să plesnească Teren scoate un geamăt înfundat, apoi ne privește cu ură Violetta își lasă brațul jos și trage adânc aer în piept Tremură ușor, iar lumina felinarelor de aici îi scoate în evidență veșmintele Se vede că tremură ca varga Are destulă vlagă, încât să se folosească de puterea ei? — Este pregătit, ne șoptește Sergio leagă bine podul de frânghie care ne va duce peste șanț Teren ne privește cum ne apropiem Își ațintește ochii, mai întâi, asupra mea, apoi, asupra lui Raffaele Privirea lui rămâne pironită pe chipul acestuia Mă uit și eu la conducătorul Pumnalelor, cercetându-i expresia pentru a observa o reacție, însă, fidel pregătirii sale de consort, a adoptat o mască nespus de calmă, iar teama lui nu mai e, de-acum, decât un curent din adâncuri, bine ascuns de o placă de oțel Îl privește, la rândul său, pe Teren, iar în ochii lui nu se citește decât că e netulburat Dacă a observat rănile de la încheieturile inchizitorului, nu dă deloc de înțeles asta — Maiestatea Ta! mă întâmpină Teren, pe tonul său batjocoritor care îmi e familiar Deși mi se adresează doar mie, nu-și ia, totuși, ochii de la Raffaele Pe buze îi înflorește un zâmbet, care face să mă treacă fiori pe șira spinării — Ei bine, văd că, de data asta, l-ai adus cu tine pe unul dintre inamicii noștri comuni! Gusturile tale în materie de tortură par să fi devenit mai rafinate — O, dar e chiar mai prietenos decât mi-l aminteam! mormăie Magiano, care stă încă de cealaltă parte a șanțului cu apă Nu spun nimic, ci aștept până când ajungem la doar câțiva metri de inchizitor, la o distanță sigură, unde Teren nu ne poate ajunge Ochii lui mă cântăresc din nou — De ce-i consortul aici? mă întreabă, cu voce scăzută Mă întorc înapoi spre Sergio — Dezleagă-l! îi cer, întărindu-mi spusele cu un semn de aprobare Pe chipul lui Teren se citește surprinderea, care dispare iute, însă Când Sergio se apropie de el, încremenește Cu o mână pe plăselele sabiei, Sergio se apleacă deasupra încheieturilor fostului inchizitor general, apoi răsucește o cheie în încuietoarea cătușelor, care cad pe podea Mă pregătesc Teren m-a atacat ultima dată când l-am vizitat aici, în temniță, și ar putea face la fel și-acum, chiar și așa, lipsit de puteri cum e Numai că el se ridică doar în picioare și mă privește — Ce mai vrei acum, lupușor? mă-ntreabă Pe partea cealaltă a șanțului cu apă, Magiano începe să se foiască Îi simt neliniștea, iar puterea mea se-ndreaptă spre ea, s-o absoarbă O las să mă întărească L-am mai mințit pe Teren înainte, așadar o pot face din nou acum — N-ai detestat mereu existența Elitelor, Teren? îl întreb Nu ai sperat mereu să ne vezi distruși, trimiși în lumea de dincolo? Nu-mi răspunde Nici nu-i nevoie, firește, fiindcă toată lumea îi cunoaște răspunsurile la aceste întrebări — Cred că zeii îți vor îndeplini dorința, continui Zâmbetul lui Teren dispare — Să nu te joci niciodată cu zeii, Adelina! Cu nemuritorii nu-i de glumit! — Vrei să afli mai multe? Teren mârâie Apoi face un pas spre mine, îndeajuns de aproape încât, dacă ar vrea, ar putea să se-ntindă și să mă înșface de gât — Am de ales? oftează — Da, firește, noi putem pleca, dacă asta vrei Te putem încătușa din nou Poți rămâne ghemuit aici pe veci, fără să mai vezi vreodată lumina zilei, dar rămânând incapabil să mori Și asta face parte din puterea ta, nu? Ești prea puternic, ești invincibil și nu poți muri, să-ți curmi propria nefericire Ce ironie a sorții! Îmi înclin capul spre el și adaug: Așadar, vrei s-auzi mai multe? Da ori ba? Teren se uită mai departe la mine — Tu și jocurile tale! mormăie el, sâcâit, într-un târziu Îi arunc o privire lui Raffaele — Va trebui să ai încredere în noi pentru o clipă, îl rog pe fostul inchizitor general al Kenettrei Teren izbucnește în hohote de râs și clatină din cap, neîncrezător — Ce preț a pus vreodată pe-ncredere oricare dintre voi? mârâie el când m-aude Dar, când conducătorul Pumnalelor pășește în față și își așază gemele într-un cerc larg, în jurul lui Teren, acesta nu reacționează Se mulțumește să se uite fix la fiecare piatră Când Raffaele termină, face un pas în spate și își încrucișează brațele Privesc, dintr-odată curioasă Ce amintiri din trecutul lui Teren va vedea Pumnalul? Ce atașamente va avea, oare, acesta? Dacă nu are afinitățile cu zeii de care avem nevoie? În celulă se lasă tăcerea Raffaele se încruntă, concentrându-se, în timp ce studiază fiecare gemă Și, în timp ce privim cu toții, în întuneric, trei dintre nestemate încep să strălucească ușurel Una dintre ele are o sclipire albă, așa că o recunosc de-ndată: este diamantul ambiției Apoi, zăresc o lumină de un albastru strălucitor, îndrăzneț, și, în sfârșit, una de un stacojiu atât de intens, încât gema pare să sângereze, de-a dreptul Răsuflu, ușurată Am deslușit strălucirea albastră, căci este a uneia dintre afinitățile mele: cea pentru Sapientus, pentru înțelepciune și curiozitate Dar cea stacojie? N-o recunosc Când Raffaele se întinde spre el, Teren încremenește, apoi icnește Ochii lui își pierd capacitatea de a se concentra, de parcă ar retrăi o amintire: tresare, închide ochii strâns și se întoarce Privesc, fascinată, amintindu-mi de propria examinare cu ajutorul gemelor Nu l-am văzut niciodată pe Teren vulnerabil în felul acesta, cu mintea deschisă nu doar către o altă persoană, ci către cineva care-i este dușman Iar și iar, Raffaele se întinde spre fostul inchizitor general, iar acesta tresare și se retrage Ambiție Înțelepciune Și… Dintr-odată, Teren scoate un mârâit și se aruncă asupra lui Raffaele, care face, iute, un pas în spate, chiar când Sergio sare între ei, scoțându-și sabia atât de repede, încât nici nu apuc să clipesc măcar Trandafirul îl lovește pe Teren cu putere în piept, cu plăselele armei sale, apoi îl împinge în spate, iar acesta se împleticește și cade în genunchi Aștept, cu inima cât un purice, dar Teren rămâne locului, cu capul plecat, respirând anevoie Nu scoate niciun cuvințel Raffaele a devenit livid de-a dreptul Încuviințează, cu un semn din cap, confirmând ce ghicisem deja — A reacționat la rubin, spune el, iar vocea îi răsună în celulă Așadar, are o afinitate cu zeul Tristius, fiul Timpului și al Morții Privirea lui se îndreaptă spre mine, apoi adaugă: Îngerul războiului În sfârșit, pot să răsuflu și eu ușurată Teren are exact atașamentul care ne lipsește! — De ce sunteți aici? șuieră fostul inchizitor general Orice urmă din zeflemeaua care-i e caracteristică a dispărut de-acum, pentru a face loc furiei oarbe — Ce vreți? Ce vreți cu-adevărat? ne strigă Fac un pas spre el și mă aplec, să-l pot privi în ochi — Teren, îi spun, încetișor Se întâmplă ceva cu lumea noastră Cu tine, cu mine, cu noi toți… Tărâmul nemuritor se strecoară în cel pieritor și înveninează totul în cale Îi istorisesc apoi tot ce mi-a spus Raffaele despre otrava din apele întunecate, despre balirele care mor, despre rănile sale, care se vindecă acum mai lent decât înainte — Credem că suntem singurii care pot opri distrugerea asta Noi, Tinerele Elite… Iar tu ai o afinitate pentru unul dintre zeii din tărâmul nemuritor de care avem nevoie Teren își ține capul plecat și, cumva, o parte din mine îl înțelege Ce amintiri din trecutul său o fi silit Raffaele să iasă la suprafață? — Aș vrea să vii cu noi, murmur aproape Teren izbucnește într-un hohot de râs spart Ridică iute capul și mi se taie răsuflarea când se uită fix în ochii mei cu ai lui, care-s aproape lipsiți de culoare, adevărate ferestre ale nebuniei și ale tragediei — Noi doi avem un trecut nespus de neplăcut, lupușor, îmi spune Ce te face să crezi c-aș avea vreo dorință să te ajut? — Ultima oară când am lucrat împreună, ne-a stat altcineva în cale, îi răspund Teren se apleacă în față Este atât de aproape, încât îi simt răsuflarea pe piele — Singura care stă acum între noi ești chiar tu! se răstește la mine Nu putem fi decât dușmani! Îmi reprim ura față de el — Când ne-am întâlnit, mi-ai spus că meritam să mă întorc în apele lumii de dincolo Că toate Tinerele Elite nu-s decât niște pocitanii, niște monstruozități, care n-au fost menite să pășească pe fața pământului Mijesc ochii spre el, apoi adaug: Dar spune-mi, Teren! Dacă tu ești doar un demon și eu sunt doar un demon, niște grozăvii spurcate în ochii zeilor, atunci de ce m-au urcat îngerii pe tronul Kenettrei? De ce ocârmuiesc Tărâmurile Mării și de ce mi se supun toate armatele? De ce, Teren, continuă zeii să mă răsplătească? Fostul inchizitor general nu spune nimic, ci doar se uită chiorâș la mine — Tu, unul, te-ai născut ca fiu al inchizitorului general al Kenettrei, continui Toată viața ta ai fost învățat că ești mai prejos până și decât un câine Și ai crezut asta Chiar și femeia pe care ai iubit-o cândva ți-a spus că nu valorezi nimic și ți-a întors spatele, într-un fel care face ca toate răutățile mele să pară doar niște nimicuri, prin comparație Ridic capul și îl privesc drept în ochi înainte să continui: — Dacă greșești? Dacă zeii te-au trimis pe tine, dacă ne-au trimis, de fapt, pe noi toți, nu pentru că nu se cuvenea să existăm, ci pentru că, încă de la începutul veacurilor, dintotdeauna, fuseserăm meniți să viețuim? — Nu-i cu putință! mă întrerupe Teren, calm Dar nu îmi dă, cu adevărat, niciun răspuns — Este, oare, posibil ca zeii să ne fi creat pentru a salva lumea, nu pentru a o distruge? stărui Și, dintr-odată, îmi dau seama care sunt vorbele care îl vor înmuia de tot, așa că le rostesc: — Oare nu-i cu putința ca nemuritorii să ne fi creat pentru a drege ceva ce se stricase, pentru ca, într-o bună zi, să ne ceară să ne jertfim? Teren rămâne tăcut — Vasăzică, spune el, într-un târziu, vrei să vin cu voi în această călătorie pentru a repara breșa dintre cele două lumi? De ce aș face-o, însă? — Fiindcă avem nevoie de tine, îi răspund Iar tu ești cea mai puternică Tânără Elită pe care o cunosc Fără niciun avertisment, Teren țâșnește și mă apucă de încheietură Strânsoarea lui e de fier, dureroasă, nemilostivă Trag adânc aer în piept, când mă atinge Sergio își scoate pe jumătate sabia din teacă, iar Magiano țipă un strigăt de avertizare — Te-aș putea ucide pe loc, Adelina, îmi șoptește Teren Aș putea să-ți rup fiecare oscior din trup și-apoi să ți le prefac pe toate în pulbere, iar oamenii tăi n-ar putea face nimic să mă-mpiedice Fie ca asta să-ți fie dovada de care ai nevoie că zeii nu sunt de partea ta Ai rămas aceeași fetiță lipsită de apărare, pe care am legat-o pe rug în dimineața aceea, de demult… Ura mea față de Teren clocotește, neagră, ridicându-se deasupra fricii și durerii pe care strânsoarea lui mă face s-o simt în încheietură În spatele meu, simt cum energia lui Magiano prinde să freamăte Mă uit însă la Teren fără pic de spaimă — Și totuși, sunt aici, în fața ta Sunt regina ta! Văd bine că vorbele mele au făcut să răsară îndoiala în inima lui, fiindcă în ochi îi deslușesc o sclipire pe care n-am mai zărit-o până atunci Sunt convinsă că se întreabă dacă am dreptate Iar eu chiar am dreptate, nu-i așa? Zeii m-au binecuvântat, cu adevărat Au scăpat lumea aceasta de regele kenettran care ne disprețuia, apoi de regina lui, care ne-a folosit și ne-a manipulat Zeii sunt aceia care au urcat pe tron o fată născută unui tată care-i dorise moartea Ei sunt cei care mi-au oferit totul Iar tu ți-ai alungat propria soră! se oțărăsc vocile din mintea mea L-ai ucis pe cel pe care l-ai iubit cândva! Nu ești decât un vas gol și atât Iar zeii nu ți-au oferit decât niște puteri care-au ajuns să te omoare! — Teren, noi le vom înapoia nemuritorilor toate puterile noastre! îi spun Vom tămădui lumea, renunțând de bună voie la grozăvia noastră spurcată Este singura cale! Și, totodată, unica incantație în care tu, unul, ai crezut vreodată sau căreia te-ai supus! Spun vorbele acestea de parcă aș încerca să mă conving pe mine însămi să mă alătur călătoriei și să nu-mi mai fie teamă de pierderea puterii mele De parcă n-aș încerca încă să-mi evit soarta deja pecetluită — Eu, una, n-am niciun alt motiv să îl ajut pe Raffaele Nici pe tine Trag adânc aer în piept înainte de a încheia: Este ceea ce ți-ai dorit dintotdeauna Teren mă privește pentru o clipă Pe chip i se citește tulburarea, iar expresia i se schimbă, căci, sufletește, el trece dintr-o extremă într-alta În cele din urmă, ochii lui exprimă un simțământ pe care nu-l înțeleg Căci în ei strălucește o lumină, dincolo de nebunia lui, o licărire… Ceva care-l ispitește să meargă mai departe Asta e ceea ce ți-ai dorit mereu, nu-i așa, Teren? îmi spun în sinea mea Pe neașteptate, fostul inchizitor general dă drumul mâinii mele Sergio își slăbește din strânsoare plăselele sabiei, iar ceilalți își schimbă, și ei, posturile Mă calmez, trăgându-mi răsuflarea și încercând să-mi păstrez echilibrul Inima îmi bubuie în piept Teren îmi zâmbește strâmb și-mi spune: — Las’ că vom vedea noi cine are dreptate, mi Adelinetta! Teren Santoro In prima amintire, Teren nu avea decât șapte ani Era îmbrăcat cu uniforma unui ucenic din Axa Inchiziției, o tunică gri, simplă, și niște pantaloni Se pregătea pentru a li se putea alătura cândva mantiilor albe în fruntea cărora se afla tatăl său Părul îi era tuns scurt, frumos, iar ochii lui mai aveau încă nuanța apelor mării Copilul stătea aliniat, într-un rând, alături de alți doisprezece puști și privea o mulțime de tineri ucenici adunați într-o curte a palatului care era străjuită de statuile înalte ale celor doisprezece zei și îngeri Tatăl lui li se adresa tuturor, iar Teren stătea drept, cu capul sus Era singurul fiu al inchizitorului general al Kenettrei, iar asta îl făcea să fie mai bun decât toți ceilalți Sau, cel puțin, așa pretindea tatăl lui — Ordinul nostru a existat dintotdeauna pentru a proteja coroana Kenettrei, pentru a apăra superioritatea poporului nostru asupra tuturor celorlalte și pentru a păzi puritatea moștenirii noastre, spune signore Santoro Dedicându-vă viețile ordinului Inchiziției, făgăduiți să vă închinați familiei regale, pentru totdeauna, și să păziți tronul cu prețul vieții voastre Teren simțea că i se umfla pieptul de mândrie Axa Inchiziției era cea mai stimată oaste din întreaga lume, iar tatăl lui era cel care se afla în fruntea sa Spera că, într-o bună zi, avea să poată arăta și el la fel de măreț ca tatăl lui, în armura și mantia sa de inchizitor general — Purtăm un război nobil împotriva celor care sunt impuri, spurcați Amintiți-vă asta și încercați să trăiți cu aceste cuvinte în minte! Apărați-vă țara cu orice preț și cu orice sacrificiu! Teren a închis ochii și a tras adânc aer în piept, să rețină mai bine cuvintele Un război nobil împotriva celor impuri, spurcați! — Teren Santoro! l-a strigat tatăl său pe nume dintr-odată Fă un pas în față! Teren nu avea nevoie să fie chemat a doua oară A ieșit imediat din rând și a pășit înainte Când a ajuns la tatăl lui, bărbatul i-a făcut semn să îngenuncheze, i-a înmânat prima lui sabie adevărată și i-a spus să privească spre mulțime Teren i-a dat ascultare Ceilalți ucenici, cărora li se dăduseră săbii de lemn pentru antrenament, nu din oțel, ca a lui Teren, i-au urmat exemplul și au îngenuncheat cu toții Teren și-a plecat capul și a închis ochii, iar tatăl lui a citit jurământul Axei Inchiziției Era pur, neprihănit Superior Și urma să calce pe urmele tatălui său * Teren avea unsprezece ani în a doua amintire Febra sângelui se răspândise în Kenettra la începutul anului, așa că ochii lui nu mai erau de un albastru marin, pur, ci decolorați, spălăciți Atât de spălăciți, încât păreau de-a dreptul neomenești, aproape făr-de culoare Băiatul stătea cu capul plecat și inima grea în fața rugului funerar pe care zăcea trupul tatălui său Focul se răspândise acum de la tăciuni spre hainele inchizitorului general Teren păstra tăcerea, în timp ce flăcările trosneau Tatăl său se îmbolnăvise la puțin timp după el, însă, în timp ce Teren supraviețuise, febra sângelui îi ucisese părintele în doar două zile Teren știa că era vina lui Trebuia să fie! Zeii nu făceau greșeli, iar el știa că fusese, negreșit, însemnat de febră cu un motiv Mai târziu, în noaptea aceea, s-a strecurat afară din camera sa și a fugit în templul palatului Și, în străfundurile întunecoase ale acestuia, printre cele câteva bălți de lumină a lumânărilor, a îngenuncheat în fața zeilor, zguduit de suspine Axa Inchiziției avea o doctrină care predica faptul că supraviețuitorii febrei sângelui nu erau decât niște pocitanii spurcate, niște făpturi pedepsite de zei Acum devenise un demon Ce făcuse? Cu ce greșise? Și-a șoptit întrebările către podeaua templului În fața lui se ridica statuia Sfântului Sapientus, zeul înțelepciunii De ce a fost răpus tata? De ce nu m-ai luat și pe mine? A stat acolo, în genunchi, timp de trei zile, până când i s-a făcut îngrozitor de sete și de foame Cât de jos am decăzut! s-a gândit, iar și iar, până când gândul a părut să facă parte din ființa lui Cândva, eram superior, iar acum nu mai sunt nimic Tatăl meu a murit din cauza mea Sunt un gunoi! O spurcăciune! Dintr-odată, Teren a apucat plăselele sabiei și a scos-o din teacă Era aceeași pe care tatăl lui i-o dăruise în ziua în care se alăturase Inchiziției ca ucenic A luat arma, și-a lipit lama de încheietură și a tăiat cu toată puterea A strigat de durere, iar sângele i-a țâșnit imediat Dar… rana s-a închis! Teren a văzut-o cum se închidea, a privit cu gura căscată cum o parte a cărnii tăiate se lipea de cealaltă, pecetluind tăietura Durerea a dispărut Băiatul a clipit, căci nu-i venea să-și creadă ochilor Apoi, a încercat din nou să își taie venele Din nou, din rană a izbucnit un șuvoi de sânge, chiar înainte să se închidă Nu se poate! Teren a mai încercat de câteva ori, scrâșnind tare de durere și, apoi, de groază, când durerea i-a trecut aproape fulgerător S-a tăiat cu tot mai multă disperare, încercând să-și verse și mai mult sânge Dar nu a izbutit: de fiecare dată, rana s-a vindecat de parcă nici nu ar fi existat vreodată În sfârșit, Teren și-a aruncat cât colo sabia S-a prăbușit la picioarele lui Sapientus, plângând în hohote Nici măcar nu era-n stare să-și pună capăt zilelor! Fusese blestemat pe vecie de febra sângelui A mai rămas încă o zi în templu Apoi încă una Câțiva prieteni, tineri ucenici ca el, au venit să vadă cum se simțea I-a alungat, refuzând să le răspundă la vreo întrebare Nu voia să le mărturisească de ce nu dorea să le spună niciun cuvințel: fiindcă de-acum nu mai era egalul lor, ci doar o javră spurcată care îndrăznea să le vorbească unor oameni! Nu voia să le zică nimic, fiindcă era îngrozit de puterea monstruoasă și tainică pe care febra sângelui i-o lăsase Aceleași întrebări aveau să-l chinuie în fiecare dintre nopțile petrecute în templu: de ce îi permiseseră zeii să supraviețuiască febrei sângelui, însemnat și căzut în dizgrație, iar apoi îi luaseră și șansa de a-și pune capăt vieții? De ce-l mai voiau, aici, pe fața pământului? De ce îl sileau să rămână? În ultima noapte a sa în templu, a izbit cu pumnul în pământ, căci se simțea înșelat Spre uimirea lui, lovitura sa a făcut marmura podelei să se crape într-o sută de linii zimțate care străbăteau lespezile Teren a încremenit și s-a holbat la ele Și-a ridicat apoi mâna, s-o vadă mai bine în lumina lunilor, și și-a zărit monturile care i se și vindecaseră deja Nu avea nici urmă de rană Zeii îl transformaseră, ce-i drept, într-o pocitanie spurcată, dar îi dăruiseră și o forță incredibilă, făcându-l aproape invincibil Poate că m-au pedepsit cu un motiv, s-a gândit Teren A îngenuncheat apoi în tăcere în fața lui Sapientus, pentru tot restul nopții, gândindu-se, rugându-se În dimineața următoare, a părăsit templul * Teren avea șaisprezece ani, în cea de-a treia amintire Deși, ca urmaș al tatălui său, fusese apărat, nefiind pedepsit pentru că avea însemnele febrei sângelui, tânărul fusese, totuși, dat afară din Axa Inchiziției pentru că era o pocitanie spurcată Asta nu l-a oprit însă să rămână credincios coroanei și să încerce mereu să găsească o cale sau alta pentru a dovedi că dorea să își dedice slujirii tronului și zeilor bruma de valoare pe care-o mai avea Așa că pornise de unul singur în cercetare, ajutându-i în secret pe inchizitori să îi scoată din ascunzătorile lor pe alde malfetto, fără să se facă însă cunoscut Îi urmărea pe cei bănuiți prin oraș, îi privea vorbind și râzând cu familiile lor Când găsea un malfetto, se strecura la ușa lui, în miez de noapte, și o însemna cu blazonul circular al Inchiziției Mantiile albe nu aveau habar că el făcea asta, dar probabil că îi erau recunoscătoare pentru activitatea lui de spion Apoi, într-o după-amiază, a ajuns la o spițerie Era o prăvălioară fermecătoare, condusă de un bătrân cu părul alb și de fiica lui cea veselă, o tamourană tânără, nespus de frumoasă și mereu cu zâmbetul pe buze, care avea un râs molipsitor Teren se oprea acolo de câteva ori pe săptămână și îi privea cum luau comenzi de la clienți Ceva i se părea nespus de ciudat la fata aceea care se numea Daphne Uneori, o vedea livrând produse în oraș Alegea întotdeauna cele mai întortocheate cărări, așa că o pierdea mereu din ochi pe străzile aglomerate Când se întorcea la spițerie, după-amiaza, Teren se întreba unde fusese Asta până când a auzit un zvon despre un grup care își spunea Societatea Pumnalelor, o ceată de malfetto demonici, cu puteri înfricoșătoare, care nu făceau parte din această lume Se părea că Daphne se folosea de spițeria tatălui său ca de un loc unde prepara diverse creme care acopereau însemnele acelor pocitanii spurcate și că le ajuta pe acele așa-zise Pumnale și pe alții asemenea lor să le ascundă Iar Teren s-a gândit că tânăra era răspunzătoare de faptul că acei demoni nu fuseseră încă descoperiți Într-o seară, Teren a urmărit-o pe Daphne, când aceasta a plecat din spițeria tatălui său, croindu-și drum spre Universitatea din Estenzia Ce făcea o fată pe străzi, la ora aceea? Apoi ea a dispărut multă vreme în interiorul universității, însă Teren a regăsit-o pe o alee îngustă Vorbea cu o persoană îmbrăcată într-o mantie cu glugă, căreia i-a întins un săculeț Teren a denunțat-o imediat Câteva zile mai târziu, inchizitorii au venit după ea Au târât-o în Turnul Inchiziției, nu departe de docuri și, chiar dacă nu a văzut ce i s-a întâmplat, el știa prea bine ce făceau soldații în acele temnițe, când doreau să obțină informații de la cineva Daphne urma să fie arsă pe rug, însă nu a trăit îndeajuns de mult, încât să mai izbutească să iasă vreodată din temniță Mai târziu, Teren a fost chemat de regele din Kenettra și de tânăra regină, Giulietta A îngenuncheat în fața tronurilor acestora, iar monarhul l-a lăudat pentru loialitatea sa și pentru că identificase o trădătoare în mijlocul lor Apoi l-a reprimit în rândurile inchizitorilor, spunându-le tuturor că Teren nu avea, de fapt, niciun însemn al febrei sângelui Că nu era, nicidecum, un malfetto Și atunci Teren a aflat Abia în clipele acelea a izbutit să afle de ce zeii hotărâseră să îl țină în viață, de ce îi răpiseră dreptul de a alege să moară Pentru că el, unul, era o pocitanie spurcată care avea menirea să scape lumea de celelalte pocitanii spurcate, să îi oprească pe demonii aceia și să îi împiedice să corupă regatul Kenettrei El, unul, era sortit să-și ispășească păcatele protejând tot ce era bun și pur Acela era scopul existenței lui, rațiunea lui de a fi Acela era scopul existenței lui, iar acum zeii îi oferiseră șansa de a-l duce la îndeplinire Sunt vântul – calm și crud, și-n veci cuprins de-ntunecare, Al vieții suflet, al furtunii urlet și-a somnului suflare Messere Elias Mandara, Imodenna cea Mare Adelina Amouteru Când urcăm la bordul corabiei, Teren este încă bine cetluit în lanțuri Avem încredere doar că este, într-adevăr, de acord să ne însoțească, însă știm cu toții prea bine că asta nu îl va împiedica să ne atace când vom dormi! Așa că rămâne prizonierul nostru și este înconjurat mereu de străji În timp ce ieșim din portul Estenziei, fostul inchizitor general este singurul om care rămâne sub punte, înlănțuit de pat Eu, una, stau la prora și încerc să nu mă gândesc că se află acolo, aproape, sub picioarele noastre, de fapt La câțiva metri depărtare de noi este nava tamourană a lui Raffaele, care sparge valurile portului în același timp cu a noastră Magiano se urcă pe catargul principal, cu sprinteneala-i obișnuită Pe chei îl zăresc încă pe Sergio, însoțit de o trupă de inchizitori, privind cum ne îndepărtăm A sărutat-o pe Violetta chiar înainte să urcăm la bord A fost pentru prima dată când l-am văzut dând frâu liber sentimentelor delicate pe care le manifestase întotdeauna în apropierea surorii mele Așa că Violetta stă la pupa, cu ochii pironiți încă asupra celui rămas la docuri, care nu mai e decât o pată nedeslușită de-acum Sergio, cu ajutorul mercenarilor săi, va comanda armata în lipsa mea Dar nu mă pot abține să nu îmi fac griji Dacă va da greș? Dacă mă voi întoarce în imperiul meu cel dobândit cu atâta trudă doar ca să aflu că a avut loc o revoltă sau că el m-a trădat? Toată lumea îți întoarce spatele, cu toții te vor trăda, mârâie, cuprinse de voioșie, vocile din mintea mea Otrava lor îmi dezmiardă gândurile De aceea-i cel mai bine să îi trădezi tu pe ei prima! — Navigăm spre răsărit și miazănoapte, ne informează Raffaele, în prima seară, când ne strângem în jurul mesei pentru cină El a trecut pe corabia noastră pe o pasarelă întinsă între navele noastre, să ne putem întâlni cu toții Violetta stă lângă el, dar, în ceea ce mă privește, mă străduiesc să măresc cât pot distanța dintre noi — Fiindcă e perioada în care migrează chirele, o s-avem nevoie de vreo câteva săptămâni s-ajungem, dacă vom urma cea mai scurtă rută — De unde știi încotro trebuie să ne-ndreptăm? întreb Ai pomenit mai demult de locul de origine al Tinerelor Elite Unde se află, mai exact? Raffaele își trece un deget pe tăblia mesei, desenând o linie nevăzută, care reprezintă granița dintre Tărâmurile Văzduhului și ocean, apoi ne arată un punct îndepărtat de la miazănoapte, aflat pe țărm — Aceasta e Amadera de Miazănoapte Ne privește țintă pe fiecare în parte, apoi adaugă: Un tărâm aflat chiar lângă Bezna-Nopții — Așa cum spun miturile? întreabă Magiano, cu gura plină de carne uscată Și eu am auzit poveștile de demult despre acest tărâm, așa că ridic, întrebător, o sprânceană spre Raffaele Conducătorul Pumnalelor încuviințează cu o aplecare a capului, iar peste umăr îi scapă câteva șuvițe de păr mătăsos Apoi continuă: — Patru sunt locurile în care spiritele încă mai cutreieră…, ne spune, citând dintr-un tom străvechi În Bezna-Nopții, cea acoperită de zăpadă, în paradisul demult uitai din Sobri Elan, pe lângă Stâlpii de Sticlă din Dumon și-n mintea omenească, tărâmul de-a pururi misterios, unde fantomele vor bântui în veci — Se spune că Bezna-Nopții ne-a rămas de la zei, adaugă Lucent Este un tărâm sfânt Preoții merg în pelerinaj acolo — Dacă veți studia cronologia miturilor, continuă Raffaele, primele pomeniri ale Beznei-Nopții coincid cu prăbușirea lui Laetes din cer Da, e drept, este cunoscut drept un loc sfânt Spunând acestea, face un semn din cap către Lucent, apoi continuă: — Cred că a fost creat de breșa dintre tărâmul nemuritor și cel pieritor Este un loc al nopții veșnice, care nu-i menit muritorilor Preoții pe care i-ai pomenit, Lucent, vizitează doar meleagurile din jur Ei nu pătrund cu adevărat în Bezna-Nopții Nu există nicio poveste despre ce se află acolo Un tărâm al miturilor, destinația noastră fusese, așadar, stabilită doar pe baza presupunerilor lui Raffaele — Crezi că este locul în care doar Tinerele Elite pot pătrunde, îngăim, în cele din urmă — Este un tărâm al zeilor, încuviințează Raffaele — Și regina Maeve se va întâlni cu noi pe drum? întreabă Magiano Șarlatanul meu stă chiar lângă mine, iar mâna lui o atinge pe a mea — De îndată ce vom intra în Tărâmurile Văzduhului? Raffaele îl privește puțin, înainte să adauge: — Ne vom întâlni la trecerea dintre Beldain și Amadera — Chiar și după ultima noastră confruntare? întreabă Magiano, scoțând un pufăit care-i arată neîncrederea Ești sigur că va dori să ni se alăture? E greu de crezut că regina din Beldain ne va lăsa să trecem pe teritoriile sale, fără să ne facă niciun rău, după ce i-am distrus întreaga flotă, darămite să ne însoțească vreme de săptămâni întregi! — Este în interesul lui Maeve ca noi să reușim, îi răspunde cu răceală Raffaele În timp ce Magiano ridică din umeri, eu mă uit fix la hartă Kenettra este un stat micuț, asemenea altora din Tărâmurile Mării Însă Tărâmurile Soarelui, care includ Domacca și Tamoura, par să se întindă la nesfârșit Chiar mai vast decât ele este oceanul, o întindere imensă de ape care separă pământul muritorilor de lumea de dincolo Pe neașteptate, mi se pare că puterea mea este cu totul și cu totul lipsită de semnificație Călătoria noastră va da greș, iar noi vom plăti pentru asta cu viețile noastre * În zorii zilei următoare, navigăm în lumina slabă a unei dimineți mohorâte Oceanul a căpătat o culoare neliniștitoare De la hubloul cabinei mele, privesc cum norii se-ngrămădesc unii peste alții, până când mi se pare că nu a existat niciodată un cer senin De undeva, din depărtări, aud ecoul jos al tunetului Dacă Sergio s-ar fi aflat la bord, ne-ar fi putut preveni că urma să vină o asemenea furtună și, totodată, ar fi putut face ceva s-o alunge Numai că aceasta nu este o furtună pe care noi să ne-o fi dorit-o Ci una creată de zeii înșiși Simt că mi se face rău când nava se ridică pe crestele valurilor Teama îmi trimite fiori reci pe șira spinării, iar vocile din mintea mea prind să se agite Lumea de dincolo te cheamă, Adelina! îmi susură ele Când ajung pe scară și apoi pe puntea de deasupra, cerul a devenit chiar mai întunecat decât fusese Privesc în zare și văd, în depărtări, cum fulgerele brăzdează văzduhul Tunetele continuă să bubuie Magiano îi ajută pe doi marinari să lege niște butoaie și să fixeze tunurile Astăzi, veșmintele îi sunt dintr-o pânză aspră și poartă o pelerină strânsă în jurul unei tunici închise la culoare, pantaloni și cizme, iar părul îi e prins și ridicat într-un soi de coc — Furtuna încă nu ne-a ajuns, îmi spune Trandafirul meu, când mă apropii Dar se tot întinde Dacă vom avea noroc, vom putea naviga astfel încât s-o ocolim, înainte să ne lovească tot ce-i mai rău Scrutez orizontul, în căutarea oricărui semn că ne apropiem de pământ, însă nu zăresc nimic, cu excepția învolburării de nori întunecați Furtuna asta e diferită de aceea cu care ne-am confruntat în timp ce ne luptam cu tamouranii, căci atunci am putut plămădi imagini care au sădit groaza în sufletele soldaților inamici Dar la ce mi-ar putea folosi iluziile mele când dușman îmi este natura însăși? Dinspre valuri, aud un nou ecou al sunetelor tânguitoare pe care doar balirele le scot Un întreg banc înoată la o oarecare depărtare, îndreptându-se în direcția opusă furtunii — Unde este Violetta? îl întreb pe Magiano Ai văzut-o, cumva, în dimineața asta? — Nu a urcat de sub punte, îmi spune el și-mi face semn spre scară Și tu ar trebui să te întorci în cabina ta De aici încolo mă ocup eu Furtuna poate deveni violentă Poate c-a murit! îmi spun, chicotind, vocile din mintea mea Călătorie sprâncenată! Acum poți să te eliberezi, în sfârșit, de chinurile pe care ți le producea Picături rotunde de ploaie încep să cadă Îmi clatin capul, încercând să îndepărtez norul de iluzii pe care nu le mai pot stăpâni, și mă întorc spre scară, să cobor sub punte Aerul devine, parcă, mai greu de respirat, iar șoaptele, din ce în ce mai puternice, până când ajung să cred că-mi urlă de-a dreptul în urechi Teama întregului meu echipaj pare să atârne în bătaia vântului, hrănindu-mi energia până când simt că pieptul e gata-gata să-mi plesnească De cealaltă parte a punții, tata se sprijină de parapetul de lemn și mă privește cu ochi sălbatici Înghit în sec și-mi plec privirea Nu trebuie să mă las copleșită de iluziile mele! Nu aici! Nu acum! Picăturile de ploaie s-au transformat în șuvoaie Din cuibul-corbului, îl aud pe unul dintre mateloți strigând: — Legați-vă! Mă împleticesc spre scara care duce sub punte și văd cum nava lui Raffaele se luptă cu valurile, aproape acoperită cu totul de spuma acestora Abia dacă mă mai pot ține pe scară Sub punte, felinarele se clatină deasupra coridoarelor strâmte și mi se pare c-aud țipete dinspre etajul de sub mine Mă opresc Șoaptele din mintea mea sunt cuprinse de neliniște, însă țipătul a părut real Numai că nu pot fi sigură de nimic Continui să merg pe coridor, până când ajung la ușă Aici, totul sună înfundat și distant, în afară de urletele vântului de afară și de valurile care se izbesc de lemnul navei Ajung la ușa Violettei, bat o dată și intru Surioara mea se frământă pe pat, dar nu mă privește O cercetez cu luare-aminte și îmi dau seama imediat că are febră Pleoapele îi tremură; părul ei întunecat este jilav și lipit de cap Însemnele, albăstrui, purpurii și negre, îi ies în evidență de-a lungul gâtului și brațelor Mormăie ceva de neînțeles Chiar și așa, lipsită de cunoștință, este cuprinsă de neliniște când de afară se aude bubuitul unui tunet Starea i s-a înrăutățit, îmi dau seama, când ajung lângă ea Raffaele crezuse că, poate, apropierea mea avea să îi încetinească deteriorarea… însă, acum, pare încă și mai fragilă decât atunci când am revăzut-o în Tamoura! Privesc cum se întoarce de pe o parte pe alta în pat, cu fruntea plină de sudoare, și mă așez pe margine, mângâindu-i mâna Dacă nu va izbuti să reziste până când vom ajunge în punctul de origine al tuturor Elitelor, pentru a ne ajuta să ne ducem la bun sfârșit misiunea? Îți pierzi timpul pe-aici! mă avertizează șoaptele mele O izbitură puternică zguduie dușumeaua cabinei Tresar și mă uit la ușă Nu a părut să vină dinspre puntea de deasupra, ci dinspre coridor Mă aștept să aud cum trec prin fața cabinei mai mulți inchizitori, să le aud vocile și tropăitul cizmelor În schimb, tăcerea pare să cuprindă din nou întreaga navă Mă încrunt Pentru o clipă, mă trezesc dorindu-mi să nu dau nicio importanță zgomotului, însă apoi mă ridic și o părăsesc pe Violetta, strecurându-mă înapoi pe coridorul cu felinare care se clatină Însă aici nu mai este nimeni de-acum! Îmi iau capul în mâini și mă sprijin de perete, să-mi recapăt echilibrul, pentru că totul în jurul meu pare să se miște Însă, în ciuda tuturor încercărilor mele de a-mi încorda atenția, pereții par să se topească în podea, iar podeaua, în aer Luminile felinarelor devin pete luminoase care se transformă în fețe și forme Șoaptele s-au preschimbat în urlete atât de puternice, încât îmi duc mâna la ureche și apăs, de parcă astfel le-aș putea face să tacă Numai că situația se înrăutățește, căci am astupat vuietul oceanului care freamătă, ceea ce sporește intensitatea iluziilor care au luat-o razna Gândește-te la Magiano! îmi poruncesc Îmi amintesc cum și-a pus mâna pe încheietura mea, pe coridorul acela întunecat al palatului, cum se reflecta lumina pe pielea lui la băi Încerc să-mi silesc răsuflarea să se liniștească Unu, doi, trei! Ghearele încovoiate ale fantomelor din mintea mea rămân nemișcate, chiar dacă numai pentru o clipă, iar podeaua și pereții își recapătă contururile Vuietul valurilor și strigătele oamenilor se aud din nou dinspre puntea superioară Și atunci deslușesc o altă bufnitură În mod limpede, vine dinspre puntea inferioară aflată sub aceea unde mă aflu Dinspre locul unde îl ținem ferecat pe Teren! Mi se pune un ghem în stomac de groază S-a întâmplat ceva, simt asta! Șovăi doar o clipă, întrebându-mă dacă nu cumva iluziile mele îmi vor scăpa din nou de sub control Lumea pare însă îndeajuns de stabilă, iar șoaptele s-au domolit și nu mai sunt decât un zumzet Mă îndrept spre scara care duce la puntea de dedesubt, apoi cobor spre puntea inferioară Nava se zgâlțâie în mod violent, făcându-mă să mă împiedic de ultima treaptă De-afară se-aude un tunet înfundat Furtuna se-ntețește repede Capătul coridorului este negru ca smoala și un felinar stins se rostogolește pe podea, în ritm cu mișcările corabiei Geamul îi e spart Cu multă prudență, îmi întind energia în afară Se simte teama aici, teama aceea pe care doar durerea o stârnește Mă apropii și îmi dau seama că pe podea zac doi oameni Primul este nemișcat, iar al doilea geme încetișor Acestea sunt străjile care stătuseră de pază în fața ușii lui Teren! Ușa celulei acestuia este larg deschisă Mi se pune un nod în gât de frică A evadat! mă gândesc, chiar în clipa în care un tunet asurzitor zguduie întreaga corabie Mă răsucesc pe călcâie și-o iau la fugă înapoi spre scară Simt furnicături în ceafă, iar groaza mea crește și tot crește, căci mă întreb dacă nu cumva Teren se ascunde în umbră Numai că știu, cumva, că nu mai este aici Urc scara în grabă și o rup apoi la fugă pe coridor, către cabinele noastre — Violetta? strig, în timp ce alerg Magiano! Teren a dispărut! Nimeni nu-mi răspunde Nava se înclină și face toate felinarele atârnate să se clatine îngrozitor, iar eu mă grăbesc spre scara care duce spre punte și încep să o urc Unde-ar putea să se ducă Teren pe o asemenea furtună? Nu-l putem pierde! Avem nevoie de el în călătoria asta Avem… Aud cum șuieră un tăiș prin aer, înainte s-apuc să-l văd Ceva – ori soarta, ori instinctele mele – mă salvează, așa că mă feresc în ultima clipă Un pumnal se împlântă adânc în lemnul scării Mă uit în spate și văd cum unul dintre inchizitori se repede să mă atace Rânjește arătându-și dinții Unul dintre răzvrătiți! îmi dau seama Îmi înalț brațele și țes iluzia invizibilității, să mă acopere Dispar vederii lui și o zbughesc, să mă feresc din calea sa Inchizitorul împunge aerul cu arma, apoi clipește, buimăcit, și se-ntoarce Acum, îi este și lui teamă, iar groaza lui nu face decât să-mi alimenteze puterea — Arată-te, demonule! strigă Inima îmi bubuie în piept Vasăzică, la bord se mai aflase un răzvrătit, precum acela care mă atacase în timpul bătăliei din Tamoura! Scrâșnesc și arunc o iluzie de durere spre inchizitor Dar îmi pierd puterea de a mă concentra, așa că imaginea mea tremură și redevin vizibilă pentru o clipită Dar atât îi este de ajuns răzvrătitului să vadă unde mă aflu Iar el se repede din nou spre mine, cu pumnalul în mână, chiar dacă urlă din toți bojocii din cauza durerii pricinuite de iluzia mea Trec pe lângă el în grabă și încerc să mă cațăr din nou pe scara care duce spre punte Era, oare, unul dintre străjerii pe care îi pusesem de pază în fața ușii lui Teren? Îl eliberase, oare, pe fostul inchizitor general sperând că acesta avea să mă ucidă? Îi fusese loial lui Teren pe vremea când fusese inchizitorul general al Kenettrei? Bărbatul se repede din nou spre mine Reacționez orbește: apuc pumnalul care se înfipsese în lemnul scării, apoi mă întorc și țâșnesc spre atacatorul meu Lama pumnalului se afundă în trupul bărbatului Acesta bulbucă ochii și cască gura larg Apoi se uită la chipul meu cicatrizat pentru o clipă și se prăbușește la picioarele mele O altă tentativă de asasinat! Strâng pumnalul în mână și mă chinui să ajung pe puntea superioară O rafală de vânt rece ca gheața mă izbește-n față, odată cu rafalele de ploaie Încremenesc și privesc spre cer Norii atârnă de-acum atât de jos, încât mi se pare că vor atinge cuibul-corbului Sunt atât de negri și de amenințători, încât am impresia că privesc în gura căscată a Morții înseși — Adelina! mă strigă Magiano Șarlatanul meu, leoarcă, stă în apropiere de cârma corabiei, unde atârnă cu disperare de velatură Îmi arată în direcția în care ar trebui să se afle nava lui Raffaele Cuprinsă de agitație, privesc de jur-împrejur puntea Totul îmi apare ca prin ceață, nemaifiind decât o pată cenușie: mateloții care luptă împotriva furtunii, apa care este pretutindeni… Mă răsucesc, ca și cum cel care încercase să mă ucidă ar fi în spatele meu — Teren a dispărut! îi strig lui Magiano Este… Și, chiar în clipa în care cuvintele acestea îmi ies de pe buze, îl văd! Sub strălucirea unui fulger, îl zăresc pe Teren croindu-și drum spre Magiano! Încheieturile îi sunt încă ferecate-n lanțuri și zăngănesc când se mișcă Îmi scapă un icnet Nu! Strig iar și mă pregătesc să îl atac cu energia mea, însă un val imens lovește corabia, iar eu mă clatin din cauza forței izbiturii O frânghie se desprinde de undeva și îl lovește pe Magiano într-o parte, chiar în însemnul care nu i se vindecă niciodată Trandafirul se apleacă, fiindcă e cuprins de durere, și își pierde echilibrul Se apucă de vele Sar pe punte chiar când fostul nostru prizonier ajunge și el acolo Teren îl va ucide! Gândul mă străbate ca fulgerul, iar puterile mi se adună, urlând, la suprafață, când mă reped să îl înfrunt Numai că Teren apucă frânghia și o azvârle spre Magiano cu toată forța În ciuda durerii, Trandafirul reușește să o prindă Cu ajutorul ei, se aruncă din nou spre catarg și reușește, abia-abia, să nu cadă peste parapet Magiano se ghemuiește pe punte, ținându-se dintr-o parte Îmi îndepărtez apa din ochi Oare Teren tocmai i-a salvat viața lui Magiano? În același timp, alt val se sfărâmă pe punte, inundând-o și trimițându-mi unul dintre inchizitori direct în mare Mă clatin și cad în genunchi În fața mea, Teren își pierde echilibrul și se rostogolește Mă grăbesc se el De undeva, din furtună, mă strigă Magiano — Adelina… nu! Apa îl aruncă pe Teren peste bord Avem nevoie de el! – asta-i tot ce pot gândi Avem nevoie de Teren, dacă vrem să trăim! Așa că ajung la parapet și mă uit în jos, unde-l văd pe Teren agățat de corabie Lanțurile sale zornăie în vânt Ridică privirea și mă zărește, și el Lasă-l să se înece! îmi cer, oțărâte, șoaptele mele Lasă lumea de dincolo să-l ia! Lasă-l să se scufunde! Asta merită Șovăi, tremurând din cauza efortului de a asculta vocile Așa-i, chiar merită să moară! îmi spun Pentru o clipă, gândul îmi umple mintea, iar vocile croncănesc, de parc-ar fi câștigat Imaginea lui Teren se mișcă, transformată de o iluzie pe care nu o pot controla, schimbându-se din aceea a unui chip uman într-aceea a unui demon de nerecunoscut, monstrul care se află înăuntrul său Apoi, îmi amintesc de ce suntem aici cu toții Mă aplec, îl prind cu putere de încheietură și trag cât de tare pot Teren se cațără încet, croindu-și drum în sus puțin câte puțin Ochii lui reflectă fulgerele și ploaia torențială Când se va întoarce la bord, mă gândesc, trebuie să îi punem mai multe străji în fața cabinei! — Atenție! strigă cineva Ridic privirea și îl văd pe Magiano sărind în direcția mea Dar e prea târziu – peste o clipă, un val lovește corabia ca un berbec de asediu și nu mă mai pot ține de parapet Tot ce văd este o ceață în care se contopesc cerul negru și oceanul Magiano se află încă pe punte, cu brațul întins spre mine Apoi, dispare când ploaia și spuma valurilor stârnite de furtună potopesc totul, orice imagine Mă uit în jos și văd apele oceanului întunecat care îmi ies în întâmpinare Lumea de dincolo te cere înapoi! îmi strigă vocile din mintea mea Mă izbesc de apă și oceanul mă înghite cu totul Zis-a omul soarelui: „Cât îmi doresc să-mi luminezi fiecare zi a vieții!” Răspunsu-i-a soarele: „Dar numai după noapte și furtună vei izbuti să-mi recunoști lumina” Poveste din Domacca, tradusă de Chevalle Adelina Amouteru Lumea este, totodată, tăcută și asurzitoare Lumină și întuneric Cred că o zăresc pe Caldora în adâncuri, cu aripile ei ca de pește, alungite, monstruoase, străbătând apa Tunetul răsună înfundat aici, sub valurile negre Plutesc o vreme, neștiind prea bine unde mă aflu sau dacă mai sunt în viață Curenții apei mă aruncă de colo-colo, iar inima îmi bate atât de tare, încât parcă-mi răsună în urechi Mă chinui să respir Ies la suprafață cu un icnet Ploaia și apa mării îmi intră în gură Mă înec, tușesc și caut corabia Care se află în spatele meu Încerc să înot în direcția ei, dar alt val mă înghite și sunt aruncată iar și iar Reușesc să mă ridic, doar să văd că vasul este și mai departe — Magiano! strig eu Violetta! Dar vocea mea se pierde în mijlocul furtunii Alt val mă lovește și mă scufund din nou în adâncuri Nu voi muri aici! Nu așa! Scandez aproape gândul, ritmic precum bătăile unei tobe, și el mă umple de furie, iar aceasta-mi dă putere Îmi silesc mâinile și picioarele să se opună, îmi ridic capul deasupra apei încă o dată, dar furtuna continuă să mugească deasupra mea Fulgerele brăzdează norii și mă lovesc nu picături, ci adevărate perdele de ploaie Sunt înghițită de alt val și, de fiecare dată când ies la suprafață, corabia este tot mai departe Încep să nu-mi mai simt membrele Energia lumii de dincolo mi se strecoară sub piele și în jos, pe gât În mare par să înoate monștri, umbre masive, negre, încadrate de un albastru profund, care se întinde la infinit Oare îi va fi dor de mine? Îmi imaginez chipul lui Magiano, contorsionat de teamă, așa cum mă privise când am fost aruncată peste bord Oare el este în siguranță? Oare Violettei îi va fi dor de mine? Apoi, zăresc o mână! Degetele sunt aspre, unghiile mi se înfig în carne, iar strânsoarea este atât de puternică, încât cred că îmi va rupe oasele Deschid gura să strig, dar efortul este mut, căci sunetele se pierd în apă În beznă, deslușesc scânteierea unor ochi sălbatici, spălăciți, nebuni, și o fulgerare de păr blond Teren! Este chiar el, fostul inchizitor general, aici, în apă, luptându-se alături de mine și trăgându-mă de braț! Ieșim la suprafață în mijlocul furtunii Icnesc, înecându-mă cu apă, într-un peisaj încețoșat parcă de ploaie Văd corabia noastră înclinându-se într-o parte la doar câțiva metri distanță Cocoțat pe catarg, Magiano le schițează un semn celorlalți să ne caute Sunt aici! Încerc să fac un semn cu mâna, însă marea îmi înghite brațul — Vasăzică, totuși nu ești invincibilă, lupușor? îmi strigă Teren, batjocoritor Iluziile întunecă lumea din jurul meu Mă zbat să respir în Turnul Inchiziției, iar Teren îmi apasă sabia pe gât Mă va ucide! Mă va tăia cu sabia! Un val nebun de groază urcă-n mine și-mi pune un nod în gât Sunt cuprinsă de panică și-ncerc, în zadar, să scap de ea Teren mârâie și mă prinde și mai puternic de braț Sunt, oarecum, conștientă că suntem înconjurați de ocean Alt val se izbește de trupurile noastre, iar apa mării îmi inundă gura Scuip Vrea să te-nece! îmi strigă vocile din mintea mea Oricine altcineva și-ar fi pierdut puterea într-o mare atât de sălbatică, însă Teren, care încă mai deține controlul asupra abilităților sale, reușește să stea lângă mine, ținându-mă ca în cătușe — Dă-mi drumul! îi strig Simt că mă sufoc, așa că mă zbat, orbește, să-i scap din strânsoare Mirosul năprasnic de sânge îmi umple nările și îmi dau seama că vine dinspre încheieturile sale, care răspândesc un val de-un roșu-stacojiu în jurul nostru Undeva, în față, se zărește de-acum silueta navei noastre… Ne apropiem! — Aș vrea să pot, mai-mai că-mi scuipă el cuvintele, veninos Nu mi-aș dori nimic mai mult decât să te văd ajunsă-n lumea de dincolo, Adelina Vorbele lui îmi aprind furia Nu a avut niciodată intenția de a duce la bun sfârșit această misiune împreună cu tine! îmi spun Teren mă prinde din nou de braț, atât de tare, încât strig de durere Ne trage pe amândoi spre navă Pe chipul lui se citește o hotărâre neîndurătoare Apoi, îl aud strigând: — Dar n-o voi face! Dar n-o voi face! Furia nu-mi mai este de neclintit, iar locul ei este luat de uimire Ne apropiem de carenă, ne apropiem atât de mult, încât Magiano ne vede Îl aud strigând în vânt, cu brațul îndreptat în direcția noastră Teren își flutură mâna spre ei, iar mateloții se împleticesc pe punte Simt că sunt ridicată din apa care rămâne sub mine Un vârtej o îndepărtează și, pentru o clipă, în marea din jurul nostru se formează un adevărat crater Vântul ne împinge pe amândoi în sus Uluită, privesc în direcția navei lui Raffaele, care se clatină în urma corabiei noastre Lucent este sus, pe catarg, cu brațele îndreptate spre noi Vântul creat de ea se întețește, iar lumea se încețoșează când suntem ridicați deasupra velaturii de pe puntea navei noastre, iar o pâlnie de apă se revarsă în urma noastră Apoi cădem Mă izbesc de punte și tot aerul parcă mi-ar fi supt din plămâni Teren dă drumul brațului meu, iar eu mă simt imediat mai ușoară fără strânsoarea lui de fier Inchizitorii se bulucesc în jurul nostru Magiano, care încă se mai ține de partea rănită, strigă să se aducă pături În mijlocul lor, zăresc și chipul Violettei Brațe calde îmi înconjoară gâtul rece, și sunt trasă în față, într-o îmbrățișare care mă uimește Părul ei îmi acoperă umărul — Am crezut că te-am pierdut! îmi șoptește surioara mea, iar eu o înconjor cu brațele, înainte să îmi dau seama ce fac Lângă mine, inchizitorii l-au împresurat deja pe Teren, silindu-l să își ducă iar mâinile la spate Fostul inchizitor general mă privește, cu obrazul lipit cu sila de punte Buzele lui sunt încă schimonosite într-un rânjet strâmb Ochii lui strălucesc, nebuni Mă uit la el, încercând să pricep ce a făcut L-a salvat pe Magiano când era cât pe ce să cadă peste bord! M-a salvat pe mine! Își ia misiunea în serios, oricât de mult ar detesta-o — Poate că data viitoare, nu vei mai fi la fel de norocoasă! îmi strigă, rânjind Laetes n-avea niciun sfanț, însă asta nu conta câtuși de puțin Căci emana un asemenea farmec și aducea o asemenea bucurie oricărui trecător, încât toți îl invitau în casele lor, îl hrăneau cu pâinea și tocana lor și îl fereau de hoți și de vagabonzi, așa că el a trecut granița dintre Amadera și Beldain fără nicio zgârietură Étienne de Ariata, Prăbușirea și urcarea la ceruri a lui Laetes Adelina Amouteru Inchizitorul trădător s-a dovedit a fi fost unul dintre noii recruți din Dumorul de curând cucerit După ce Teren îi dăduse un indiciu și se scotocise iute corabia, Magiano îi adusese pe toți membrii echipajului în fața mea, pe puntea superioară S-au prăbușit cu toții la picioarele mele, tremurând ca varga Pe chipul lui Magiano nu se citea adesea o asemenea expresie, de mânie controlată, dar așa privea atunci, furibund, iar pupilele i se îngustaseră atât de mult, încât păreau niște ace Aș fi putut ucide întregul echipaj, dac-aș fi vrut Sângele lor ar fi acoperit puntea, înainte de căderea nopții Dar nu pot face una ca asta! Pentru că nu am mai avea suficienți oameni pentru a manevra corabia sau pentru a ne proteja, dacă îi omor pe toți Așa că m-am mulțumit să le arăt leșul asasinului Apoi, am poruncit să fie aruncat peste bord, fără ifose — Fie ca asta să le slujească drept învățătură tuturor acelora care vor dori să mă mai provoace, am spus, semeață, neînfricată Mai dorește și-altcineva să-i calce pe urme? Tăcerea a fost singurul lor răspuns, urmată de șușotelile vocilor din mintea mea, care păreau amuzate E doar o chestiune de timp, Adelina, până când te vor prinde la-nghesuială! mi-au susurat ele * În seara asta mi se pare ciudat să văd oceanul atât de calm, când, cu doar câteva ore în urmă, corăbiile noastre aproape că au fost înghițite de valuri Sunt ghemuită pe un scaun, înfășurată-n pături, fiindcă, până și după o baie pe cât de caldă s-a putut, tot tremur Beau o cană de ceai amărui Spre supărarea mea, nu mă pot împiedica să nu mă gândesc la Violetta După neașteptata ei răbufnire de emoție de pe punte, a revenit la atitudinea tăcută, încordată, pe care o manifestă de obicei în prezența mea, deși mi-a aruncat o privire, îngrijorată, înainte să se retragă în cabina sa Nu știu ce-ar trebui să-nțeleg din toate astea, dar sunt prea obosită să mai pot răsuci pe toate părțile aceste gânduri Doar Magiano se mai află în preajma mea acum, privind prin hublou, în timp ce Teren stă gârbovit pe-un scaun, mâncându-și, în tăcere, cina Fostul inchizitor general are încă mâinile legate-n lanțuri și doi inchizitori îl păzesc, însă cătușele nu-i împiedică mișcările și îi permit să mănânce Încheieturile sale sunt bandajate cu feșe curate și are o pătură în jurul umerilor Pare să fie nevătămat, în mare parte, în urma aventurii noastre în ocean Presupun că puterile nu l-au abandonat încă — De ce m-ai salvat? sparge vocea mea tăcerea — Probabil din același motiv pentru care Pumnalul acela ne-a salvat viețile Calcă-Vânt a fost, nu-i așa? Teren nu se obosește să-și ridice privirea din farfurie, când vorbește Este prima lui masă caldă, așa cum se cuvine, după multă vreme, și pare să o savureze — Și care-i acel motiv? îl iscodesc — Așa cum tu însăți ai spus, eu, unul, mă aflu aici, în mijlocul vostru, numai și numai pentru a duce la îndeplinire dorințele zeilor Și voi fi damnat pe vecie dacă faptele tale prostești vor duce la eșuarea acestei călătorii Dă-i voie să te ocrotească! Vocile din mintea mea sunt surprinzător de calme în seara asta, probabil, îmblânzite de ierburile pe care Magiano mi le-a amestecat în ceai Fac un semn spre Teren — Scoateți-i lanțurile! le poruncesc inchizitorilor de lângă el — Maiestatea Voastră? se miră unul dintre ei, clipind — Este nevoie să repet? mormăi Inchizitorul pălește și se grăbește să îmi ducă la îndeplinire vrerea Teren mă privește când lanțurile sale cad, cu un clinchet greu, pe podea Râde ușor Sunetul îmi e familiar și îmi zgârie auzul, zgândărindu-mi memoria — Este un joc nespus de periculos să ai încredere în mine, mi Adelinetta, murmură Teren — Voi face chiar mai mult decât atât, îi răspund Pentru restul călătoriei, tu vei fi garda mea personală Când aude aceste cuvinte, ochii lui Teren se aprind de surprindere și de furie — Nu sunt lacheul tău, Maiestatea Ta! mârâie — Iar eu nu sunt Giulietta, ripostez Ai fi putut să mă ucizi la bordul corabiei, când te-ai eliberat Ai fi putut să mă îneci în ocean Dar ai refuzat, iar asta te face mai demn de încredere decât oricare dintre membrii propriului echipaj Este limpede că nu mă pot baza pe niciunul dintre oamenii mei și, pentru prima dată, avem aceleași țeluri Pentru restul călătoriei, tu vei fi garda mea personală Este în interesul amândurora Când o pomenesc pe Giulietta, ca de fiecare dată, îl lovesc în plin Tresare și își vede mai departe de cină — Cum dorești, Maiestatea Ta! îmi răspunde Bănuiesc că vom vedea cum ne vom împăca Trag adânc aer în piept — Se va termina curând, îl încredințez Și îți vei fi dus la îndeplinire toate îndatoririle față de zei Teren lasă farfuria și ne privim lung Într-un târziu, se ridică și se uită la unul dintre inchizitori Bărbatul înghite-n sec când îi ia sabia de plăsele și i-o scoate din teaca de la cingătoare Fostul inchizitor general ne cercetează apoi pe Magiano și pe mine — Am nevoie de o armă, mormăie, ridicând sabia în aer înainte să iasă din cabină Nu mi-am dat seama cât de încordată am fost din cauză că se află în prezența mea neînlănțuit decât atunci când părăsește încăperea Simt că mă relaxez imediat în absența lui — Sunt cu ochii pe el, spune Magiano, apropriindu-se și oferindu-mi mâna ca sprijin când mă ridic Un act eroic nu face ca un om să devină de încredere Dacă se hotărăște să-și folosească tăișul împotriva ta? Îl urmez pe Magiano afară din cabina principală și o luăm pe coridor, spre dormitoarele noastre — Nu mă poți veghea tot timpul, îi spun, obosită Teren este o soluție mai bună decât să fiu la mila altor rebeli care s-ar putea afla la bord Magiano își face gura pungă, însă nu mă contrazice Ochii lui îmi cercetează fața, oprindu-se, pentru o clipă, la cicatricele mele Cosițele lui sunt prinse într-o claie, ciufulită din cauza istovirii, iar lumina felinarelor de pe coridor îi surprinde strălucirea aurie din priviri — Nu te simți bine în seara asta, spune, încet Înainte să pot răspunde, vocile mele prind să freamăte din nou, luptând cu plantele calmante din ceai, iar eu îmi masez tâmplele, încercând să-mi domolesc migrena Magiano mă ia de mână și mă conduce în cabina mea — Haide! mă îndeamnă Îl urmez spre pat, unde mă așez, bucuroasă, în timp ce el merge la masa de scris, aprinde o lumânare și îmi pregătește încă o cană cu ceai Prin hublou, un vaiet straniu răsună peste ocean Stau pe pat, nemișcată, și ascult Este un sunet profund, prelung, ca șoapta unei stafii în vânt, și ascult mai departe, simțind cum vine direct dinspre valuri Energia mea palpită, fiindcă șuierul îmi pare familiar, chiar ademenitor, în urechi Este un sunet din lumea de dincolo! Umbrele din cotloanele cabinei par să se arcuiască și să se miște, chiar dacă Magiano se află la niciun metru distanță Probabil că am halucinații din nou, că iluziile îmi scapă iar de sub control Umbrele se transformă în forme cu gheare și dinți, cu orbite mici și goale, și devin tot mai clare, până când chipurile lor au trăsăturile unor oameni dispăruți de mult Se zbat să iasă din umbre, îndreptându-se spre lumina lunilor, revărsată pe podea Mă afund în pat și încerc să ignor vaietul de afară Îmi trag pătura sub bărbie Trebuie să găsesc o cale de a-mi recăpăta controlul asupra firelor de energie Încerc respirând profund – inspir, expir Vaietul de afară se stinge, apoi redevine puternic, doar ca să se stingă iar După o vreme, abia dacă îl mai aud Umbrele de pe pereți își pierd contururile clare și se pierd în beznă — Adelina! îmi șoptește Magiano; nici măcar nu am observat când s-a apropiat și s-a așezat pe marginea patului Îmi întinde o cană O iau, ușurată — Ai auzit vaietul? îl întreb Se apleacă și privește atent prin hublou, cu mâna apăsată pe partea cu însemnul Dacă lunile ar fi noi în noaptea asta, oceanul ar fi o masă neagră, reflectând doar cerul înstelat Dar de acum norii de furtună s-au risipit și apa este luminată puternic, iar, când o privim, văd valurile împinse în sus de un banc de balire — Nu le-am mai auzit niciodată strigând așa, spun, când trec — Le-am mai auzit și acum câteva nopți, răspunde Magiano Raffaele mi-a spus că și el le-a deslușit, când a urcat la bordul navei noastre Este zgomotul scos de o baliră care e pe moarte, otrăvită de aceste ape Cuvintele lui îmi apasă inima Privesc iar prin hublou și văd o urmă din ultima baliră care trece înot, până când după ea nu mai rămân decât triunghiuri de apă distorsionată Lasă-le să moară! îmi spun șoaptele Când totul se va termina, le poți întoarce spatele tuturor Ai scăpa cu puterile intacte Nu poți renunța la ele Da, aș putea Voi aștepta până când ajungem la granița dintre Amadera și Beldain și începem drumul spre miazănoapte Atunci, Magiano și cu mine ne vom putea întoarce în Kenettra Clatin din cap, încruntându-mă, și mai iau o gură de fiertură de ierburi Se va întoarce Violetta alături de mine? Aș putea pleca fără ea? Îi voi abandona pe ceilalți? Rămân nemișcată, concentrându-mă asupra gândurilor mele de a continua acest plan Îmi imaginez că mă întorc în țara mea și pe tron Mă oblig să mă bucur de această idee Mi-i imaginez pe Raffaele și pe Lucent, care mi-a salvat viața, și pe Teren, care s-a întors împotriva fiecărei idei pe care o respectă pentru a face tot ce crede că-i drept Magiano mă privește Este lipit de mine Pielea lui e caldă și plină de viață — Mi-e teamă, șoptesc, într-un târziu În fiecare zi, mă trezesc întrebându-mă dacă va fi sau nu ultima în care pot trăi în realitate Îl privesc și adaug: Seara trecută, coșmarul a revenit A continuat mai mult ca niciodată Chiar și acum, când ești atât de aproape, am văzut umbrele din cotloane întinzându-și ghearele spre mine Chiar și acum! Iluziile mele devin tot mai puternice și îmi scapă de sub control Mă opresc, în timp ce vocile din mintea mea mă ceartă fiindcă le vorbesc de rău Băiatul acesta te va trăda, la fel ca toți ceilalți! se oțărăsc Este aici pentru punga de aur pe care i-o oferi Va dispărea în clipa în care veți debarca, plecând în căutarea unei companii mai bune — Este un lucru bun că vom găsi o cale de a îndrepta toate astea, răspunde Magiano, cu ochii ațintiți asupra mea Cuvintele lui sună ca o tachinare, însă vocea lui este gravă, iar chipul, serios — Nu va rămâne totul așa, pentru totdeauna, mă liniștește Nu îmi vine niciun răspuns pe buze După o vreme, îmi pun mâna pe a lui — Încă mai ai dureri, îi spun — Doar vechea mea rană, care mă necăjește, răspunde el, repede Dar eu decad mai lent decât tine, amore mio! Pot suporta — Lasă-mă să văd, murmur, cu blândețe Poate ai nevoie de bandaje Magiano se retrage, la început, însă, când îi arunc o privire enervată, oftează și cedează Se mișcă puțin, întorcându-se cu spatele, apoi își trage tunica peste cap, expunându-și torsul Privirea mea se oprește direct asupra însemnului imens dintr-o parte, care se întinde între șale și partea de sus a pieptului Îmi mușc buza În seara asta pare umflat, roșu și furios, din cauza loviturii de frânghie suferite — Poate că Raffaele va putea examina mâine asta, spun, încruntându-mă Gândurile mele se îndreaptă spre preoții din copilăria lui Magiano, cei care i-au făcut această rană, încercând să-i îndepărteze însemnul de pe piele Imaginea lor mă face să clocotesc de furie — Mă simt bine, nu-ți face griji! murmură el Privirile ni se întâlnesc Pare vulnerabil și blând, cu pupilele rotunde și întunecate — Magiano, eu…, încep, apoi mă opresc, nesigură Chiar și după ce am împărtășit acele săruturi, chiar și după întâlnirea noastră din băile palatului, tot nu mi-am mărturisit sentimentele pentru el Nu care cumva să faci una ca asta, nesăbuito! mă avertizează vocile mele Îți va folosi declarația împotriva ta! Dar eu hotărăsc să continui, totuși — S-ar putea să nu ne întoarcem din această călătorie Niciunul dintre noi S-ar putea să ne dăm cu toții viețile până o vom duce la capăt și nici măcar să nu știm dacă jertfa noastră va schimba ceva în bine sau nu — Va fi schimba totul în bine! îmi răspunde Magiano Nu putem să murim doar, fără să încercăm! Fără să luptăm! — Chiar crezi asta? îl întreb Totuși: de ce o facem? Să ne salvăm viețile… Dar ce a făcut vreodată lumea pentru noi, să merite acest sacrificiu? Magiano se încruntă pentru o clipă, apoi se apropie — Existăm fiindcă și lumea există! mă încurajează Este răspunderea noastră, fie că își va aminti cineva de noi sau nu Face un semn din cap, apoi adaugă: Și își vor aminti! Fiindcă ne vom întoarce și ne vom lua toate măsurile pentru a ne asigura că o vor face! Este destul de aproape, încât îi simt răsuflarea pe buze — Ești atât de plin de lumină! murmur, după o clipă Ești atașat de bucurie, iar eu, de teamă și de furie Dacă mi-ai citi gândurile, mi-ai întoarce spatele, cu siguranță Așa că de ce ai rămâne cu mine, chiar dacă vom reveni în Kenettra și ne vom relua viețile? — Prea mă crezi un sfânt! susură el Dar sunt atașat și de lăcomie, tocmai pentru a împiedica asta Chiar și acum mă poate face să zâmbesc — Vorbesc serios, Magiano! îl cert — Și eu, mă asigură Niciunul din noi nu-i cine știe ce sfânt Ți-am văzut întunecimea, da, și îți cunosc lupta Nu o voi nega Apoi îmi atinge bărbia cu mâna, iar gestul lui îmi face șoaptele să se domolească, împinse undeva, unde nu le mai pot auzi — Dar tu ești și pătimașă, ambițioasă și loială! îmi șoptește Ești o mie de lucruri, mi Adelinetta, nu doar unul! Să nu te te mai consideri doar asta! Las privirea în jos, nesigură de ce simt — Nimeni nu este sfânt, repetă Magiano Cu toții am putea fi mai buni Cu toții am putea fi mai buni! Mă sprijin de el Fiecare fibră a trupului meu tânjește să facă în așa fel, încât acest băiat să fie în siguranță, pentru totdeauna — Magiano… Nu vreau să părăsesc această lume fără să fi fost vreodată cu tine! îi mărturisesc Magiano clipește o dată Îmi cercetează chipul, parcă încercând să înțeleagă sensul cuvintelor mele — Dar sunt cu tine, acum, îmi șoptește — Nu, îi răspund încetișor, atingându-i buzele cu ale mele Încă nu… Îmi zâmbește Și nu mai spune nimic Se apleacă și șterge distanța dintre noi, apăsându-și buzele pe ale mele Lumina din energia lui mă inundă, alungând umbrele și înlocuindu-le cu căldură Abia dacă mai pot respira! Tresar când îmi atinge spatele și mă trage mai aproape de el Gestul lui mă face să-mi pierd echilibrul și mă prăbușesc pe pat, luându-l cu mine Magiano se rostogolește deasupra mea Sărutările lui continuă, urmându-mi scobitura gâtului Degetele lui trag de șireturile corsetului meu, desfăcându-le Apoi mi-l trage peste cap și-l aruncă la picioarele patului Pielea mea este descoperită, lipită de a lui, și îmi dau seama că tremur Magiano se oprește pentru o clipă să mă privească, citindu-mi emoțiile Îi analizez chipul, în întuneric — Rămâi cu mine! îl rog În seara asta… Te rog! Cuvintele, rostite cu voce tare, mă sperie dintr-odată și mă retrag, întrebându-mă dacă ar fi trebuit să mă destăinui lui astfel Dar gândul de a dormi singură, înconjurată de iluziile mele, este prea greu de suportat! Îmi atinge părul cu mâna, îmi dă șuvițele la o parte și îmi privește partea stângă a feței Îmi sărută cu blândețe cicatricea Buzele lui îmi ating fruntea, apoi gura Iar apoi, de parcă m-ar înțelege mai bine decât oricine pe lume, șoptește: — Asta va face ca noaptea să fie mai puțin întunecoasă În noaptea aceea, a visat un loc plin de coloane alb-argintii, care se înălțau spre cer Iar în dimineața următoare, soldații inamici au străpuns porțile interioare Extras din Recviemul zeilor, volumul al XVII-lea, tradus de Chevalle Adelina Amouteru După aceea, mintea mea este eliberată de șoapte Energia mea se liniștește Nu am coșmaruri Mă foiesc când lumina slabă a zorilor se strecoară în cabina mea prin hublou, așteptându-mă ca noaptea trecută să fi fost doar o iluzie… Dar nu, Magiano e încă aici, cu pielea lui fină, cafenie, lipită de a mea, cu respirația blândă și ritmică… Dormind Mă întind lângă el, zâmbind cu adevărat Aerul este răcoros și îmi doresc să pot rămâne cuibărită pentru totdeauna sub păturile groase Amintirile din noaptea trecută încă sunt prezente: respirația fierbinte a lui Magiano pe gâtul meu, numele meu rostit în șoaptă, respirația șuierătoare Când am făcut cunoștință cu el, în seara aceea din Merroutas, mi-a părut un personaj misterios, invincibil, un băiat sălbatic, cu părul în dezordine și un zâmbet mereu schimbător, precum argintul viu Acum, pare tăcut Vulnerabil Degetele sale rămân încleștate într-ale mele, chiar și în somn Îi privesc genele lungi Pentru o clipă, mă întreb ce a văzut în amintirile pe care Raffaele i le-a trezit în timpul testării * În fiecare zi ne apropiem tot mai mult de miazănoapte În fiecare zi, aerul devine mai rece Curând, trebuie să îmi pun o pelerină mai groasă și niște cizme mai zdravene, de fiecare dată când urc pe punte Magiano pare a nu se simți bine aici, din cauza vremii friguroase Sângele lui este mai subțire decât al meu, iar faptul că e obișnuit cu clima din Tărâmurile Soarelui i se citește pe chipul mai mereu posomorât În dimineața asta, când vedem primele frânturi de pământ în zare, mi se alătură pe punte, cu două mantii strânse în jurul gâtului Brațul lui îl atinge pe al meu — De ce nu poate fi locul de origine al tuturor Elitelor într-un paradis tropical? se plânge Chiar și acum, când privesc oceanul întunecat, sumbru, zâmbesc la auzul cuvintelor lui Am petrecut fiecare noapte împreună, în cabina mea, și, din această pricină, șoaptele mele s-au potolit în ultimele săptămâni Dar acum, când ne apropiem de Tărâmurile Văzduhului, vocile din mintea mea au revenit în forță — Astăzi vom ajunge în Beldain, măcar Voi fi bucuroasă să mă aflu din nou pe pământ Magiano mormăie Mă întreb de la ce biet soldat și-o fi furat cea de-a doua pelerină — Mici victorii, încuviințează În apropiere se află Teren, care privește pământul de care ne apropiem, fără un cuvânt Nu ne-a pricinuit nicio supărare în ultimele săptămâni, de când nu mai este în lanțuri, și, fidel misiunii sale, a stat lângă mine, cu mâna întotdeauna pe plăselele sabiei Noile bandaje albe din jurul încheieturilor sale s-au înroșit din nou, însă Rănile sale sunt nespus de încăpățânate! Voci venite din spatele meu îmi atrag atenția Violetta vorbește în șoaptă cu Raffaele Stau împreună pe niște grămezi de saci, arătând spre fâșia de pământ care devine tot mai mare, văzând cu ochii Îi privesc peste umăr Raffaele ni s-a alăturat la scurtă vreme după căderea mea peste bord și nu a mai plecat de atunci Violetta pare să se simtă tot mai bine în preajma mea, de atunci, însă este încă distantă și discută mai mult cu Raffaele decât cu mine Se sprijină de el și tremură, cu buzele uscate și crăpate Vocea ei este mai slabă ca niciodată, iar obrajii i s-au scofâlcit, fiindcă abia dacă mai mănâncă Vederea ei îmi face energia să se revolte, nu de furie, ci de durere Aș vrea să fiu eu cea căreia să îi ceară puțină alinare, puțină consolare — Ai spus că beldainii ne vor întâmpina aici, cu trupe proprii, îi spun lui Raffaele Nu văd niciun steag de-al lor pe vreo navă din zare! Mă opresc să fac un semn spre portul care se apropie, apoi îl întreb: Ai vreo veste de la regina Maeve? — Va fi aici, îmi răspunde Raffaele La fel ca Magiano, pare nefericit și își trage pelerina mai strâns pe lângă corp Nu cred că i-a plăcut să petreacă multe săptămâni în Beldain, ultima dată când s-a ascuns aici — Dar trebuie să ne mișcăm repede să ieșim din oraș, mă avertizează — Ce oraș este ăsta? — Laida, unul dintre cele mai populate orașe-port din Amadera Raffaele își strânge părul negru într-o funie groasă, peste umăr, apoi adaugă: Se zvonește că saccoriștii au o bază aici și că s-ar putea să te aștepte Zâmbesc cu amărăciune, apoi țes o iluzie a feței lui peste a mea Raffaele pare surprins, pentru o clipă, înainte să revină la calmul său obișnuit — S-ar putea să le fie dificil să mă găsească, îi răspund Raffaele îmi zâmbește delicat — Nu îți subestima dușmanii, Maiestatea Ta! mă sfătuiește Uimită, ridic o sprânceană Pentru că deja clocotesc de furie, vocile din mintea mea se trezesc la viață Ah, da! Știi asta mai bine decât oricine, nu-i așa? ar vrea să-l întrebe pe conducătorul Pumnalelor — Aceasta este o amenințare, Raffaele? îl iscodesc Cuvintele mele fac să ne cufundăm amândoi, cu încăpățânare, în tăcere Raffaele clatină din cap și mă privește grav — Cauți conflictul în locul nepotrivit, Maiestatea Ta! mă asigură Nu-i răspund Mă întorc din nou spre mare, în schimb, și încerc să îmi controlez emoțiile Lângă mine, Magiano mă atinge pe braț Fii calmă! parc-ar încerca să îmi transmită Dar nici măcar el nu poate ține vocile din mintea mea la distanță pentru totdeauna Poate că îmi e tot mai rău, întocmai precum Violettei Portul este plin de nave din fiecare oraș și stat, iar flamurile lor formează în golf un curcubeu de culori, reflectat în apă Propriile stindarde sunt ascunse în spatele unei iluzii care imită drapelul din Amadera, și, spre ușurarea mea, nimeni nu pare să ne acorde vreo atenție Când cele două corăbii ale noastre își aruncă ancorele, trag adânc aer în piept și privesc țărmul aglomerat Mirosurile de sânge și de pește atârnă greu în aer Pescărușii zboară în cercuri deasupra noastră, scufundându-se după resturile aruncate în apă Grupuri de bărbați cu bărbi dese merg de colo-colo, purtând ciocane grele atârnate în spate și colaci de funie răsuciți în jurul umerilor Femei în haine de blană și fuste groase se adună pe docuri, gătind tocană pe niște focuri domoale Au câte un bol într-o mână și o monedă de argint amaderană în cealaltă și strigă într-o limbă străină, pe care nu o înțeleg Oamenii de aici sunt înalți și solid construiți, cu o piele atât de albă, încât pistruii li se disting cu claritate Doar Lucent se potrivește perfect în peisaj, în timp ce Teren e, cât de cât, acceptabil, cu ochii lui spălăciți și părul blond Chiar dacă inchizitorii și însoțitorii mei nu sunt îmbrăcați în mătăsurile kenettrane, tot atragem câteva priviri lungi datorită siluetelor mai subțiri și tenurilor mai închise Ești într-o țară dușmană, îmi susură vocile din mintea mea Îți amintești poveștile despre războaiele civile din Amadera? Despre aristanii care i-au cucerit pe salani și le-au luat totul: nestematele, onoarea, până și copiii, uneori smulși direct din pântecele mamelor? Ce crezi că ți-ar face ție, dac-ar afla cine ești? Raffaele pretinde că Maeve se va întâlni cu noi aici, dar nu văd nici urmă de regina din Beldain și de oamenii ei Descărcăm o parte din provizii și încărcăm un cal care ne așteaptă pe chei, iar eu țes, treptat, trăsături diferite în înfățișarea mea: îmi deschid pielea, făcând-o mai luminoasă, îmi acopăr nasul cu pistrui, îmi ondulez părul și îmi ascund cicatricele Dacă m-am răstit la Raffaele, asta nu înseamnă că nu i-am luat în considerare cuvintele Dacă saccoriștii sunt aici, vor găsi o cale să ne găsească în oraș Când îmi termin de plămădit noua înfățișare, le schimb și pe acelea ale lui Magiano, Raffaele și pe a Violettei — Lasă-i pe ceilalți aici! îmi spune Magiano, încet, când ne pregătim să lăsăm docurile în urmă și îmi face un semn delicat, arătându-mi locul unde ne așteaptă inchizitorii și soldații tamourani De aici, vom porni noi singuri în căutarea reginei Maeve Firește că are dreptate! Dacă vom avea cu noi o trupă de soldați, vom atrage prea multă atenție, chiar și într-un oraș-port aglomerat Încuviințez — Mergem singuri, răspund Dar, când pornim la drum cu Pumnalele, mă trezesc temându-mă de spațiul gol din spatele meu Vocile îmi sporesc paranoia, făcând să apară tot soiul de fantome care se agită prin mulțime Ești vânată aici, lupușor! mârâie ele Cum te simți ca pradă? Simplul fapt că știu prea bine că Teren pășește alături de mine îmi amintește că el, cel puțin, este gata să mă apere Magiano îmi este și el aproape Scrâșnesc și îl urmez pe Raffaele Să vină numai saccoriștii! îmi spun Le-am mai tăiat eu și altora capetele înainte, așadar, o pot face din nou Violetta este prea slăbită să meargă multă vreme, așa că prima dată ne oprim să-i cumpărăm un cal Se lipește de spinarea lui, cu ochii închiși Cu ajutorul iluziilor mele, îi deschid părul, până când creez fantasma c-ar fi roșcat Este atât de bolnavă acum, încât pielea ei pare aproape la fel de palidă ca a unui localnic Nu se mișcă în timp ce ne croim drum prin oraș Magiano adulmecă aerul când trecem pe lângă clădiri înalte de calcar, cu ferestruici acoperite de perdele — Simți? mă întreabă el Da! Într-adevăr, miroase a ouă prăjite, dar și a ceva acru, o plantă pe care am mâncat-o cândva în porturile din Dalia, în Kenettra Stomacul îmi chiorăie Dintr-odată, simt că m-am săturat până peste cap de carnea uscată și de pâinea râncedă pe care le-am tot înghițit la bordul navei de săptămâni bune — Miroase ca un mic dejun delicios, îi răspund, întorcându-mă în direcția din care vin aromele Ne-ar prinde bine să-l luăm mai des! Magiano îmi zâmbește, iar expresia lui se schimbă Devine chipul tatei, întunecat, rânjind, cu liniile aspre ale ridurilor sale adânci și proeminente Icnesc, mă întorc și închid ochiul Nu acum! mă cert singură, iar energia îmi tremură de teamă Nu pot pierde controlul iluziilor mele în mijlocul unei străzi aglomerate! — Te simți bine? șoptește Magiano Când îmi fac curaj să îl privesc iar, este din nou el însuși Inima îmi bate parcă mai tare în piept, de frică Îmi îndrept spatele și încerc să uit imaginile — Nu-ți face griji! îl liniștesc Sunt doar nerăbdătoare să îi găsesc pe cei din Beldain În apropiere, Violetta se încruntă, îngrijorată, dar nu spune nimic Raffaele încetinește, să pot ajunge lângă el Face un semn în direcția în care se termină orașul — Iluziile tale…, începe conducătorul Pumnalelor Te istovește să ne ascunzi, nu-i așa? Energia din pieptul meu se încordează, în timp ce înaintăm mai departe prin oraș Mi-aș dori să nu fie atâția oameni aici, fiindcă mișcările permanente, culorile și formele care se tot schimbă fac dificilă menținerea fantasmelor asupra mea și asupra celorlalți — Mă simt bine, mormăi drept răspuns — Suntem destul de aproape de punctul de origine încât să îi simt atracția slabă Amintește-ți că tot ce există are legătură cu tot ce există! Clatină din cap și se încruntă, înainte să adauge: — Energia aceea o va tulbura pe a noastră Ai grijă! Doar acum văd că și chipul lui este încordat, de parcă ar fi scofâlcit și din altă cauză, nu doar de oboseala călătoriei Privesc în jur, întrebându-mă cine mai simte efectele Magiano pare să se simtă bine, asta dacă nu țin cont de proasta lui dispoziție, însă Violetta pare istovită, iar Lucent este neobișnuit de tăcută Mergem mai departe, iar eu văd fragmente de iluzii peste tot Cerul pare să se întunece și o greutate atârnă peste oraș Chipuri mascate apar și dispar de pe străduțele înguste pe lângă care trecem, iar sclipirea argintului îmi amintește de felul în care au arătat cândva Pumnalele Vocile din mintea mea freamătă de-acum și fac s-apară năluci la răscruci și în umbrele aruncate de draperii De ce nu renunți la călătorie, Adelina? mă iscodesc ele În toarce-te în Kenettra! Du-te să îți conduci imperiul! Întorc privirea și încerc să mă concentrez în fața mea Este o idee bună! îmi spun Însă îmi alung iute gândul din minte Suntem cu toții obosiți și, cu cât ne vom putea odihni mai repede peste noapte, cu atât mai puternici ne vom simți dimineața următoare Poate că Maeve va apărea, până atunci Dar dacă nu va veni? Dacă va trimite trupe să ne atace? Dacă nu are niciun interes să ni se alăture în această călătorie? Raffaele n-are încotro și trebuie să se încreadă în ea, să se convingă singur că ea va veni aici de dragul lui Lucent, însă asta e tot Mă uit într-o parte, unde Calcă-Vânt merge tăcută Dacă acesta este felul lui Maeve de a se răzbuna pentru ce i-am făcut flotei sale, retrăgându-se și făcându-ne călătoria inutilă? Asta aș face, în locul ei De ce să nu aleagă aceeași cale? Părăsim drumul principal și o luăm pe o stradă îngustă, cu trepte, care înconjoară o colină și dă spre o tavernă Trecem pe lângă o alee micuță, iar chipurile mascate apar și dispar din nou Magiano se încruntă, devine încordat și își lungește gâtul spre alee, să mai privească o dată — Ai văzut ceva? îl întreb El încuviințează, cu ochii încă pironiți asupra aleii de care am trecut — O sclipire argintie, îmi răspunde Ca o mască Apoi se uită la mine și simt un gol în stomac Așadar, nu a fost o iluzie! Dintr-odată, Raffaele se oprește În fața noastră se află câțiva oameni care blochează drumul Chiar dacă iluziile mele nu se destramă, bărbații aceia par să își dea seama că nu ne potrivim în decor Conducătorul lor face un pas în față Nu pare să fie de-al locului Pielea lui este de un cafeniu-deschis, iar ochii îi sunt profunzi și întunecați Ridică un pumnal într-o mână — Vasăzică, spune el, o trupă de străini trece pe teritoriile noastre! Șoaptele devin mai puternice în mintea mea — Nu vrem probleme, messere, îi spun, ținându-mi bărbia sus, cu semeție, și păstrându-mi calmul din voce, în timp ce lucrez să mențin iluziile țesute peste fețele noastre Bărbatul îmi face un semn și mă-ntreabă: — De unde sunteți? Ucide-l! A trecut atâta vreme de când ai făcut-o ultima oară! Va fi atât de ușor! Vocile din mintea mea sunt destul de convingătoare Aș putea să îl învălui în agonie acum, să îl fac să creadă că îi smulg inima din piept Dar nu-mi permit să fac asta aici, nu fără să știu dacă mai sunt și alții dincolo de aleea asta îngustă, și nu când Violetta este atât de bolnavă Magiano mă scutește de obligația de-a răspunde, zâmbindu-i bărbatului — Dintr-un loc mult mai prietenos decât orașul ăsta, să știi, îi spune el Întâmpinați toți străinii care trec pe aici cu pumnalele în mână? Probabil că vă ia o groază de timp! Bărbatul se încruntă mai tare, chiar dacă acum ne privește cu îndoială Raffaele i se alătură lui Magiano — Avem o prietenă care este foarte bolnavă, le mărturisește el, arătându-le-o pe Violetta Ne puteți spune unde se află cel mai apropiat han? Bărbatul tace Mai mulți dintre ai lui apar în spatele nostru, oameni pe care i-am luat drept pescari și trecători, care se adună pe trepte, blocând drumul pe care am venit În văzduh începe să se simtă frica, ascuțită și întunecată – mă cheamă, iar eu râvnesc să îi răspund, să apuc firele din jurul nostru și să țes Iluzia înfățișării mele tremură pentru o clipă, căci mi-am pierdut puterea de concentrare Bărbatul își mijește ochii — Au spus că vei fi deghizată, Lup Alb! îmi strigă Știm că ești regina Adelina a Kenettrei Clipesc, pretinzându-mă surprinsă — Cine? îi răspund Suntem din Dumor, și… Bărbatul mă întrerupe, cu un hohot de râs ca un lătrat — Auzi la ea: Dumor! mi-o taie el Adică unul dintre statele tale marionetă Magiano își scoate două dintre arme Mijește ochii, iar trupul i se încordează Lângă Raffaele, Teren își îndreaptă și el spatele, cu sabia pe jumătate scoasă din teacă, gata de atac Pentru prima dată, sunt recunoscătoare că este cu noi Nu are rost să lungim povestea! Să terminăm cu prostia asta! mă îndeamnă șoaptele — Lăsați-ne să trecem! le cer și fac un pas în față Furia începe să-mi crească, iar energia ei se transformă în scutul meu de apărare — Și-atunci, le vom cruța viețile alor tăi! îl ameninț Oamenii se foiesc, neliniștiți Conducătorul scoate un al doilea pumnal de la centură Sub bravada lui, simt valurile de teroare Îi este teamă c-o să moară azi — Pentru Tărâmurile Mării! murmură el Pentru Tărâmurile Soarelui! Apoi face un semn din cap, iar oamenii săi ne atacă din ambele părți Magiano se mișcă atât de repede, încât abia îl văd sărind în luptă Pumnalele sale scânteiază, argintii, în lumină În fața noastră, Teren se aruncă asupra primilor doi bărbați, cu un mârâit de furie, dezlănțuindu-și emoțiile ținute în frâu asupra lor Îi doboară cu ușurință — Mișcați-vă! se răstește Raffaele, zorindu-ne să înaintăm Țâșnim, când Teren deschide un spațiu pentru noi Însă aleea îngustă continuă să se umple de oameni, care ne obligă iar să ne oprim Câți sunt aici, oare? Cred că ne așteaptă sosirea de luni de zile Calul Violettei se cabrează, în mijlocul haosului, nechează speriat și o azvârle cât colo Lucent o prinde, în ultima clipă, pe o pătură de vânt Violetta cade pe niște scări și, din instinct, o împing în spatele meu și o lipesc de-un perete S-a trezit, iar trupul îi tremură ca o frunză Unul dintre bărbați o atacă, însă Lucent îl lovește cu sabia în stomac În fața noastră, Teren curăță locul de dușmani, în timp ce atacatorii tot continuă să vină, de peste tot Tăișurile lor îl ating pe fostul inchizitor general, îi sfâșie carnea, însă el pare nepăsător Trupul lui încearcă să se vindece încet, cu dificultate, după fiecare atac Acum este și mai limpede că se vindecă mult mai încet decât îmi amintesc! În spatele nostru, Magiano sare, se împinge dintr-unul dintre zidurile clădirii și se răsucește în aer, tăindu-i capul unuia dintre atacatori și lovindu-l pe altul în piept Mirosurile de sânge și de teamă îmi potopesc simțurile, iar eu simt că vocile din mintea mea prind să se hrănească de-acum cu întunecime, crescând tot mai mult cu fiecare clipă și dându-mi puteri noi, în timp ce mă mână tot mai departe de putința mea de a le mai controla Mă împleticesc în față, încercând să împiedic vârtejul de iluzii care amenință să mă copleșească Rânjetele atacatorilor noștri se transformă, chipurile lor devin scheletice, iar siluetele, monstruoase Mâinile lor se întind spre noi ca niște gheare, de parcă ar fi copaci uscați într-o pădure, și, dintr-odată, mă zbat în strânsoarea lor, încercând să respir Mergi mai departe! îmi spun Nimic din toate astea nu este real! îmi repet aceste vorbe iar și iar Teren continuă să ne împingă înainte prin vâltoarea luptei, iar în spatele nostru Magiano îi alungă pe dușmani Încerc să mă concentrez asupra lor Trebuie să ne croim drum afară de pe această alee, cumva! Apoi, în fața noastră, Raffaele se împleticește Se strâmbă, răpus de durere, și cade în genunchi Lucent se grăbește spre el Privesc cum îl apucă de braț și încearcă să îl ajute să se ridice, însă el tresare, se prinde de cap, și cade iar Îngenunchează, chircindu-se de durere, cu părul revărsându-i-se pe umeri într-o perdea întunecată Teama îl acoperă ca o pătură, iar energia mea o înşfăcă, hulpavă Privesc în jur Este prea mult haos să mai pot să ne fac să dispărem în spatele unui văl de invizibilitate și vreau să îmi cruț puterile… Dar văd deja cum doi dintre atacatori îl privesc pe Raffaele, care-i atât de vulnerabil Dacă nu îl ascund acum, nu va ieși cu viață din această luptă Îmi concentrez energia asupra lui Țes invizibilitate în jurul lui Dispare Mă grăbesc spre el și spre Lucent, în timp ce în jurul nostru sclipesc tăișurile armelor Când ajung la ei, îmi trec unul dintre brațele lui Raffaele în jurul umerilor și o ajut să îl ridice De-acolo de unde parează loviturile unui atacator, Magiano privește în direcția noastră La câțiva pași în față, Teren se dă dintr-odată înapoi, când un grup de atacatori se avântă înainte, fulgerător Unul dintre ei reușește să treacă de Teren Acum suntem invizibili, dar, chiar dacă omul nu ne poate vedea, își flutură sabia spre noi Am timp doar să îi zăresc masca argintie O săgeată străbate aerul, de pe acoperișuri Îl lovește pe atacator în gât El se oprește în plină mișcare, uimit, și scapă arma, ducându-și, în van, mâna la rană Îl văd căzând pe spate, pe scări Începe să plouă cu și mai multe săgeți de pe acoperișuri Fiecare dintre ele își găsește ținta Cercetez până când văd o sclipire de armură țâșnind În spatele nostru, Magiano izbucnește în hohote de râs Într-o clipită, a sărit pe una dintre firmele care pendulează în fața unei uși și se aruncă în față, azvârlind un pumnal în direcția atacatorilor Ridic privirea și văd altă siluetă țâșnind pe acoperișuri, o femeie înaltă, cu cosițe împletite deasupra capului, pe jumătate brunete, pe jumătate blonde, ghemuită, cu un cot sprijinit de genunchi Are un arc încordat, îndreptat în direcția unuia dintre atacatorii noștri Lasă săgeata să zboare În sfârșit, a sosit regina din Beldain! Tot mai mulți soldați de-ai săi apar pe acoperișuri Saccoriștii, recunoscându-le blazoanele, o rup la fugă, buimăciți Câțiva dintre oștenii lui Maeve apar la capătul străzii Când îi zăresc, saccoriștii par să se dea bătuți Cineva strigă un ordin de retragere, iar cei rămași se împrăștie imediat, lăsându-și armele și luând-o la sănătoasa Teren continuă să lupte, însă încăierarea s-a încheiat Atacatorii se topesc la fel de repede cum au apărut, până când singurii care rămân pe stradă sunt cei răpuși Ridic iluzia de deasupra noastră Simt că mă părăsesc puterile, și, dintr-odată, Raffaele îmi pare copleșitor de greu Magiano se grăbește să ne ajungă și ia trupul fără vlagă al lui Raffaele în brațe Atenția mea se îndreaptă spre Violetta Este încă ghemuită lângă zid, unde am lăsat-o, arătând de parcă s-ar concentra să rămână conștientă Merg spre ea și îi întind mâna Violetta își ridică fața spre mine Teama și răceala din ochii ei sau fărâme din aceste sentimente care ne-au definit ultimele săptămâni împreună au dispărut, înlocuite de o scânteie cunoscută Este o lumină de care îmi amintesc de când mergea alături de mine prin Merroutas, pe vremea când nu aveam nevoie de nimeni altcineva pe lume Fantasmele vocilor mele încă bântuie prin aerul din jur, însă refuz să le ascult și le alung Violetta mă ia de mână și o ajut să se ridice Se sprijină de mine, abia putând să stea — Teren! strig, iar el se apropie Tunica fostului inchizitor general este sfâșiată, iar armura, pătată de sânge, însă altfel pare nevătămat Îi aruncă Violettei o privire rece, apoi o ridică fără niciun efort în brațe — Ne-am întins tabăra lângă oraș! strigă Maeve, de pe acoperiș Are ochii fardați și și-a pictat o dungă de vopsea aurie, ca semn de război, pe obraji — Cu toții păreți dornici de odihnă, adaugă apoi regina din Beldain O văd pe Maeve cum mă caută de acolo, de unde se află, iar, când privirile ni se întâlnesc, rămânem așa o vreme Încremenesc, fiindcă pare să nu se simtă în largul său în prezența mea Îmi amintesc de ultima oară când ne-am privit una pe cealaltă, atunci când m-a văzut chemând puterea lui Enzo pentru a-i distruge un număr mare din vasele flotei sale Chiar și acum parcă mai zăresc încă, aievea, flăcările trosnind în jurul nostru Își îndreaptă spatele și arată în direcția periferiei orașului — Oamenii mei ne vor conduce acolo, ne lămurește Apoi dispare dincolo de streașina acoperișului Tragedia îi urmărește pe cei care nu își pot accepta destinul Fiennes de Marta, Crimă și pedeapsă în Amadera reunificată Adelina Amouteru Regina Maeve este mai firavă decât mi-o amintesc, iar chipul ei a devenit mai aspru în lunile în care nu ne-am văzut Tânăra Elită care are un atașament pentru moarte! Cu purtarea mea posomorâtă, obrajii scofâlciți și privirea neîndurătoare, îmi imaginez că gândește la fel când mă privește Ea și batalionul ei au traversat munții Karra, arcul de vulcani stinși de multă vreme care separă Beldainul de Amadera, și au ridicat o tabără de corturi din piei de oaie aici, la periferia Laidei, unde se termină omenirea și începe un orizont împrejmuit în întregime de munți cu calote glaciare Torțele luminează peticele de zăpadă dintre corturile taberei Aerul a devenit rece, crud, și străbate prin echipamentul de călărie Amurgul scaldă peisajul pustiu în nuanțe de albastru și mov, iar regina din Beldain își croiește drum prin bălți, de la cortul ei la al nostru, flancată de soldați Mă întreb prin ce a trecut de când ne-am confruntat pe mare, și care este starea flotei sale O parte din mine calculează dacă va merita să invadez Beldainul în viitor sau nu Fără îndoială că și ea dorește să facă același lucru în Kenettra, dar amândouă ne mușcăm limbile și păstrăm tăcerea, acum, că se apropie Mă salută cu o mișcare din cap — Plecăm în zori, mă anunță Dacă sora ta nu se trezește până atunci, o veți purta în brațe O salut și eu tot cu o mișcare din cap, deși vocile din mintea mea se opun, răzvrătite Sunt cele mai politicoase gesturi pe care le putem face — Vom fi gata, o încredințez Maeve trece pe lângă mine fără niciun cuvânt care s-arate că m-a auzit măcar Mă întorc și o văd dispărând în cortul nostru Arată-i ce poți face și te va respecta! mă îndeamnă șoaptele mele S-ar putea ca eu și regina din Beldain să fim silite să ne aliem acum, dar, mai târziu, va veni și vremea când ne vom întoarce cu toții în propriile tabere, redevenind dușmani În spatele soldaților ei pășește Magiano Când mă vede, își scoate pelerina și mi-o așază în jurul umerilor Mă relaxez, căci a blocat mușcătura vântului Iar căldura lui îmi alină parcă trupul — Nu pot să îl conving să intre într-un cort, spune, făcând semn peste umărul lui, iar din păr i se scutură cristale de gheață La o oarecare distanță de corturi, acolo unde pământul se topește în bezna munților, deslușesc o făptură singuratică, blondă, care stă în genunchi, cu capul plecat, rugându-se Teren! Pun mâna pe brațul lui Magiano — Lasă-l! îl rog pe Trandafirul meu Va vorbi cu zeii până când va găsi alinare Dar privirea mea mai rămâne o clipă pironită asupra fostului inchizitor general Oare și el, la fel ca Raffaele, simte acum chemarea punctului de origine al Tinerelor Elite, aflat undeva, în inima munților? Eu însămi percept o pulsație în minte, un nod de putere și de energie care se află undeva dincolo de ce pot zări Magiano oftează, exasperat — Le-am spus oamenilor lui Maeve să fie atenți cu el, mă informează Să m-asigur că n-am bătut tot drumul ăsta doar ca să-l pierdem din cauza degerăturilor! Și, zicând acestea, se răsucește pe călcâie și mă însoțește înapoi în cort Înăuntru este cald Lucent șade într-un ungher, strâmbându-se în timp ce își înfășoară brațul într-o fașă fierbinte Și-a rănit din nou încheietura, în luptă, dar, când mă vede, se uită repede în altă parte Aproape de ea, Raffaele se ridică de pe scaun și își pleacă fruntea spre Maeve, în semn de salut Regina Beldainului se află lângă intrarea în cort, cu trupul întors, inconștient, spre Lucent, și cu ochii ațintiți asupra patului Violettei Chiar și în lumina felinarelor, surioara mea are o paloare de moarte Pleoapele i se zbat din când în când, de parcă ar fi pierdută într-un coșmar, și un strat de sudoare îi acoperă fruntea Buclele ei întunecate se revarsă peste mantia împăturită care i-a fost pusă sub cap, în chip de pernă — Dinspre miazănoapte vine ninsoarea, spune Maeve, rupând tăcerea Cu cât vom sta mai mult aici, cu atât riscăm să se blocheze drumurile Deszăpezitorii se îndreaptă deja spre munți — Deszăpezitorii? repetă Magiano, mirat — Sunt oameni trimiși să spulbere troienele Le sparg în avalanșe mici, controlate, pentru a le preveni pe cele mari Probabil i-ați văzut prin oraș, cu dălțile lor pentru gheață legate pe spate Maeve face un semn spre Raffaele și continuă: Mesagerule! Când îi pomenește numele, chipul ei de piatră se mai îndulcește puțin Mă surprinde tresărirea de invidie pe care o simt, cauzată de faptul că Raffaele poate atrage atât de ușor oamenii de partea lui — Te simți mai bine acum? îl întreabă regina Beldainului pe conducătorul Pumnalelor — Mai bine, îi răspunde Raffaele — Ce s-a întâmplat? întreb În toiul luptei te-am văzut încremenind și ai căzut în genunchi Ochii ca niște nestemate ai lui Raffaele reflectă lumina, scânteind într-o mulțime de nuanțe diferite de verde și auriu — Energia din jurul meu a devenit, dintr-odată, copleșitoare, îmi explică el Lumea s-a încețoșat cu totul Nu mai puteam nici respira și nici gândi Senzația l-a copleșit! înțeleg Puterea lui Raffaele este să simtă fiecare firicel de energie din lume, toate lucrurile care sunt legate unele de altele Și probabil că acesta este felul în care se deteriorează puterile conducătorului Pumnalelor: el este copleșit de noianul de energie, într-un mod oarecum similar cu acela în care apar, fulgerător, iluziile mele scăpate de sub control sau se ivesc însemnele febrei sângelui care o urâțesc pe Violetta sau se rup oasele din ce în ce mai fragile ale lui Lucent Dacă misiunea noastră va da greș, puterea lui îl va doborî, îl va ucide de-a dreptul, ca pe noi toți, de altfel! Îmi dau seama după privirea lui Raffaele că se gândește la aceleași lucruri, însă preferă să îi zâmbească, obosit, lui Maeve — Nu-ți face griji, regina mea! o liniștește Mă simt destul de bine acum — Se pare c-ai dat peste noi la țanc, îi spune Magiano lui Maeve În tăcerea care urmează, Lucent se ridică în picioare, strâmbându-se, și se îndreaptă spre intrarea în cort — Ar trebui să ne odihnim cu toții, mormăie Calcă-Vânt Când trece pe lângă Maeve, șovăie puțin Pe chip i se citește fulgerător o expresie greu de deslușit Să fi fost însingurare? Dorință? Însă, înainte ca regina Beldainului să poată reacționa în vreun fel, Calcă-Vânt se apleacă, iese din cort și dispare Maeve o privește îndepărtându-se, apoi o urmează Soldații săi pleacă după ea Raffaele mă privește, așezându-se înapoi pe scaun — Sora ta este tot mai slăbită, spune el Apropierea de locul unde s-a prăbușit Laetes din ceruri ne-a intensificat tuturor legăturile cu zeii față de care avem afinități, distrugându-ne, în același timp, trupurile Ea nu va mai izbuti să reziste multă vreme Mă uit la chipul Violettei Surioara mea se încruntă, de parcă ar ști că sunt aproape de ea și mă gândesc la momentele în care am zăcut una lângă alta, în paturi identice, suferind de febra sângelui Cumva, această molimă nu ne-a părăsit niciodată Îl privesc pe Magiano, apoi pe Raffaele — Lăsați-mă o clipă singură cu ea! îi rog Îi sunt recunoscătoare lui Magiano pentru că tace Îmi strânge mâna, o dată, apoi se întoarce și iese din cort Raffaele mă privește bănuitor Nu are încredere să te lase singură cu ea! îmi susură, înveninate, vocile din mintea mea Asta inspiri, lupușor, un nor de suspiciune! Poate că asta o fi însemnând expresia lui sau poate că e vorba doar de vinovăția pe care o simte, o ultimă brumă de regret pentru tot ce s-a întâmplat între noi, pentru tot ce ar fi putut fi evitat Orice va fi însemnat, aceasta dispare odată cu următoarea lui respirație El își strânge cu putere mantia și își vâră mâinile în mâneci, apoi face o mișcare spre ieșire Înainte să iasă însă, se întoarce din nou spre mine — Odihnește-te! mă roagă Vei avea nevoie, mi Adelinetta! Mi Adelinetta! repet în sinea mea, căci nu-mi vine să cred c-am auzit bine Mi se taie răsuflarea, iar șoaptele mele tac și ele, pe neașteptate O amintire dă năvală peste mine, limpede precum cristalul: o după-amiază de acum multă vreme, când am stat cu el lângă un canal din Estenzia și l-am ascultat cântând Odată cu imaginea pe care-o văd aievea parcă, simt un adevărat șuvoi de bucurie, urmat însă de o tristețe de nesuportat Nu mi-am dat seama cât de mult îmi lipsise ziua aceea! Vreau să îi spun să aștepte, însă a plecat deja Vocea lui pare să plutească încă în aer, totuși, rostind cuvinte pe care nu le-am mai auzit de la el de ani de zile… Iar undeva, în adâncul inimii, simt prezența unei fete pe care am îngropat-o cu mult timp în urmă Pe pat, Violetta scoate un geamăt slab și se mișcă, întrerupându-mi șirul gândurilor agitate Mă aplec spre ea Se chinuie să tragă adânc aer în piept, dar se sufocă, apoi deschide ochii O iau de mână, unindu-mi degetele cu ale ei Pielea îi este fierbinte la atingere, înnegrită de însemnele febrei sângelui care se suprapun, și prin ea simt legătura de sânge dintre noi, întărită de puterile noastre de Tinere Elite Ochii ei cercetează încăperea, buimaci, apoi rămân pironiți asupra chipului meu — Adelina, șoptește ea — Sunt aici, încep să răspund, însă mă întrerupe și închide din nou ochii — Faci o greșeală, Adelina! îmi declară, cu capul întors într-o parte Clipesc, nedumerită, încercând să înțeleg la ce se referă, până când îmi dau seama că vorbește fără să știe ce spune, cuprinsă de febră, și poate că nici măcar nu știe unde se află — Vreau să mă întorc, șoptește ea Dar inchizitorii tăi mă caută peste tot Au săbiile scoase Cred că le-ai poruncit să mă ucidă, dacă mă vor găsi Vocea i se frânge, căci îi e răgușită și firavă din cauza setei — Faci o greșeală, Adelina! continuă ea, oftând Și eu am făcut o greșeală… Abia acum înțeleg! Îmi spune ce s-a întâmplat după ce a fugit din palatul regal din Estenzia, după ce iluziile mele m-au copleșit, iar ea s-a întors împotriva mea, și eu m-am întors împotriva ei Mi se pune un nod în gât, de emoție Mă prăbușesc pe scaunul unde a stat mai devreme Raffaele, apoi mă aplec din nou spre ea — Le-am spus soldaților mei să te aducă înapoi, murmur Nevătămată… Te-am căutat săptămâni în șir, dar mă părăsiseși deja Răsuflarea Violettei este superficială, gâfâită — Am luat o navă care mergea spre Tamoura, în zori, șoptește surioara mea, în timp ce mâna ei o strânge pe a mea — De ce ai plecat la Pumnale? o întreb cu amărăciune Acum, iluziile mele erup de-a dreptul, zugrăvind o scenă a zilelor care au urmat plecării Violettei: cum stăteam pe tron, cu capul în mâini, refuzând tăvile cu mâncare aduse de servitori Cum am invocat întunecimea pe cerurile Kenettrei, blocând lumina soarelui zile în șir Cum am ars pergamentele trimise de patrulele inchiziției mele unde mi se scria, iar și iar, că oștenii mei nu o putuseră găsi — Cum ai putut să-mi faci una ca asta? aș vrea s-o întreb — Am urmat doar energia altor Elite, dincolo de mare, murmură Violetta, ca într-o transă Sudoarea i se scurge pe față, iar ea se foiește din nou Într-un târziu, continuă: — L-am urmărit pe Raffaele și i-am dat de urmă El m-a găsit pe mine Ah, Adelina… Își pierde, pentru o clipă, șirul gândurilor — Am crezut că el te-ar putea ajuta, bâiguie când își recapătă glasul L-am implorat în genunchi, cu fața lipită de pământ! Genele ei sunt ude de-acum și abia își mai reține lacrimile Sub pleoape, ochii i se mișcă necontenit — L-am implorat în fiecare zi, chiar și când am auzit că ți-ai trimis noua flotă să invadeze Merroutas, îmi istorisește ea mai departe Mâna mea o strânge mai tare pe a ei Merroutas! așa poruncisem Domacca! Tamoura! Dumor! Treceți mările, scoateți-i pe cei fără însemnele febrei sângelui din propriile paturi și aduceți-i cu sila pe străzi, în fața mea, să dea socoteală! Furia mea clocotise, de nedomolit, zi după zi — Nu te-am putut găsi, mă răstesc la ea fără să vreau, enervată de apariția lacrimilor care simt că îmi umplu deja ochii De ce nu mi-ai trimis un porumbel călător? De ce nu mi-ai spus nimic din toate astea? o dojenesc Violetta tace pentru o vreme, pierdută în lumea ei, răpusă de febră În cele din urmă, ochii i se deschid iar, lipsiți de orice expresie și atât de cenușii, încât par să-și fi vărsat, cumva, culoarea Și-i ațintește asupra mea — Raffaele spune că în veci nu vei mai putea fi salvată, că te-am pierdut pentru totdeauna Că e cu neputință să te mai poată ajuta cineva de-acum Eu, una, cred că se înșală, dar el nu face decât să verse lacrimi pentru tine și să clatine din cap, neîncrezător Încerc din răsputeri să îl conving Șoaptele ei devin tot mai insistente: Cred că voi încerca din nou, mâine Îmi șterg lacrimile, cuprinsă de furie — Nu te înțeleg! șoptesc De ce trebuie să tot încerci în continuare să-l convingi? Buzele Violettei tremură din cauza efortului de a vorbi — Nu îți poți închide inima față de viitor doar din cauza trecutului, murmură ea, slăbită Nu poți folosi cruzimea folosită împotriva ta pentru a justifica faptul că folosești, la rândul tău, cruzimea împotriva altora Zicând acestea, ochii ei plumburii privesc într-o parte, până când și-i ațintește asupra felinarului de lângă intrarea în cort, singurul care mai luminează — Totul este atât de anevoios! bâiguie Știu că tu, una, te străduiești din răsputeri Toată viața mea n-am încercat decât să te protejez! aș vrea să-i pot spune Camera se încețoșează din cauza lacrimilor care mi-au împăienjenit ochii — Îmi pare rău, șoptesc Cuvintele mele plutesc parcă în aer, tăcute, apăsătoare În fața mea, Violetta suspină, iar ochii i se închid din nou Mai murmură ceva, dar prea încet să o mai pot auzi Îi strâng mâna, nefiind prea sigură de ce mai rămân, sperând că se va trezi și mă va recunoaște nu într-un vis cauzat de febră, nu într-un coșmar, ci aici, lângă ea, în realitate Rămân alături de ea multă vreme după ce felul domol în care răsuflă îmi dă de știre că a adormit În cele din urmă, când felinarul ajunge să ardă atât de scăzut, încât întunericul aproape că izbutește să cuprindă cortul, îmi pun capul pe pat, lângă ea, și ascult cum urlă vântul afară, până când somnului i se face milă de mine Maeve Jacqueline Kelly Corrigan Maeve o aude pe Lucent strigând-o, însă aceasta nu o ajunge din urmă decât la intrarea în cort Deși a ieșit din cort în urma lui Calcă-Vânt, regina nu pornise în căutarea acesteia, ci direct spre propriul cort Acum se întoarce spre fosta ei parteneră În fața intrării, gărzile personale ale ocârmuitoarei Beldainului își pun mâinile pe plăselele săbiilor, urmărind din priviri fiecare mișcare a lui Lucent Maeve are un moment de șovăială la vederea expresiei mohorâte a lui Lucent Și-au încheiat relația cu un an în urmă, chiar pe stâncile albe din Kenettra Ar trebui să lase lucrurile așa cum sunt În fond, Calcă-Vânt a fost aceea care îi spusese că nu era de acord cu dorințele lui Maeve Nu vreau să fiu metresa ta, așa îi spusese Lucent pe faleza din Kenettra Atunci, de ce pare atât de dornică să-i vorbească acum? — Da? întreabă Maeve, cu răceală Calcă-Vânt pare bolnavă, iar vederea pielii ei gălbejite și a mâinilor și picioarelor care e limpede c-o dor îi frânge cu totul inima reginei Lucent șovăie, căci dintr-odată nu mai e nici ea sigură ce dorește să spună Își trece o mână prin buclele blond-roșcate, apoi face o plecăciune grăbită în fața lui Maeve — Vă simțiți bine? întreabă Pumnalul, cu voce slabă — Dar tu? o iscodește Maeve, la rândul ei Arăți groaznic! Raffaele mi-a pomenit în ultima lui scrisoare că… suferi Lucent clatină din cap, de parcă propria sănătate nu ar fi importantă — Am auzit ce s-a întâmplat, răspunde Calcă-Vânt Cu Tristan… Fratele tău… Pumnalul își pleacă din nou fruntea și se lasă tăcerea Tristan! Vasăzică, de-aceea e aici Lucent! își dă seama regina Slăbiciunea din vocea fetei o îmblânzește pe Maeve, împotriva voinței sale Cât de dor i-a fost de prezența lui Lucent! Cât de repede au fost despărțite din nou după ultima bătălie împotriva Adelinei! Își întoarce capul și face un semn spre gărzile sale În zăngănitul armurilor, cele două străji se îndepărtează și le lasă singure — Nu îi fusese, oricum, sortit să rămână printre noi atâta vreme, spune Maeve, după un timp Își alungă, cu o clătinare a capului, din minte imaginea ochilor morți ai fratelui său… Ciudățenia atacului său lipsit de orice noimă Nu mai era el însuși, de bună seamă! Ajunsese deja în lumea de dincolo Lucent tresare și privește în altă parte — Te învinuiești încă pentru moartea lui, murmură Maeve, cu blândețe Chiar și acum! Calcă-Vânt nu scoate niciun cuvânt, însă regina Beldainului știe prea bine ce se petrece în mintea Pumnalului: răsucește pe toate părțile amintirea zilei în care a murit Tristan, când ei trei hotărâseră să meargă la vânătoare împreună, în pădurile cotropite deja de iarnă Tristan se ferise de lac! își spune în sinea sa regina Doar lui întotdeauna i-a fost teamă de apă Maeve închide ochii și, pentru o clipă, retrăiește, la rândul său, acea întâmplare: Lucent, râzând și glumind, târându-l pe Tristan prin tufișuri, să vadă căprioara pe care o hăituise pentru ei… Prințul, privind căprioara ajunsă la jumătatea lacului înghețat… Prințesa beldaină, îngenunchind în tăcere și ridicându-și arcul… Și renunțând să sloboadă vreo săgeată, fiindcă erau prea departe de creatură Unul dintre noi trebuie să se apropie mai mult! sugerase Maeve Iar Lucent îl încurajase pe Tristan: Tu ar trebui să mergi Se jucaseră adesea pe gheață și niciodată nu se întâmplase nimic rău Așa că, într-un târziu, prințul și-a luat arcul și săgeata și s-a târât pe lacul înghețat, pe coate și pe burtă Se mai jucaseră cu moartea de o mie de ori până atunci, dar ziua aceea lucrurile aveau să se încheie diferit Gheața era crăpată foarte fin într-un loc fatal, cu neputință de evitat de către tânăr Sau poate că, de fapt, copitele căprioarei fuseseră de vină, poate că greutatea creaturii făcuse ca gheața să devină instabilă, sau poate că iarna nu era îndeajuns de rece, iar lacul nu înghețase îndeajuns de mult Sau poate că, pur și simplu, vina o purtau cele o mie de ori în care păcăliseră moartea care acum, într-un sfârșit, se răzbuna pe ei Nu avea habar Știa doar că auzise gheața crăpându-se cu doar o clipă înainte ca Tristan să cadă prin ea Fusese destul timp doar pentru ca el să le arunce o privire, înainte să se cufunde în apele înghețate de sub picioarele sale — A fost vina mea, îi mărturisește Maeve Regina ar vrea să o prindă pe Lucent de bărbie, dar se abține Îi zâmbește, în schimb, cu tristețe — L-am adus înapoi, murmură ocârmuitoarea Beldainului Își pleacă privirea și adaugă: Nu mai pot lua contact cu lumea de dincolo! Atingerea acesteia, energia, i s-a scurs în lumea pieritoare, iar prezența sa neîndurătoare îmi face inima să înghețe Propria putere mă va ucide, dacă voi alege să o folosesc din nou Poate…, murmură ea, cu voce scăzută, poate că o parte din toate acestea reprezintă o pedeapsă pentru că am sfidat-o pe zeița morții! Lucent o privește îndelung Chiar a trecut atâta vreme de când au fost tinere? Maeve se întreabă dacă aceea va fi ultima călătorie pe care o vor face împreună, dacă nu cumva previziunile lui Raffaele se vor împlini, dacă vor păși pe cărările munților, doar pentru a nu se mai întoarce niciodată înapoi… În cele din urmă, Calcă-Vânt îi face o plecăciune reginei: — Dacă ne e sortit să fim cu toții dați pieirii, atunci sunt nespus de onorată să fiu alături de tine, Maiestatea Ta! spune Pumnalul, cu ochii plecați, apoi se întoarce pe călcâie, vrând să plece Maeve se întinde și o prinde de mână — Rămâi! o roagă Lucent încremenește Ochii ei se cască, pironiți asupra reginei Maeve simte că obrajii îi iau foc, că se îmbujorează, dar nu-și ferește privirea — Te rog! adaugă regina, aproape pe șoptite Numai de data asta… Pentru o clipă, pare că Lucent o va refuza Cele două rămân țintuite locului, căci niciuna din ele nu dorește să schițeze prima mișcare Apoi, Calcă-Vânt se încumetă să facă un pas spre regină — Numai de data asta, repetă Pumnalul Toată bogăția și puterea, toate tărâmurile mele, întreaga putere a armatei mele… nimic nu mai are, de-acum, vreo importanță Ea a plecat dintre cei vii, iar eu voi pleca, la rându-mi, împreună cu ea Ultima scrisoare a regelui Delamore către generalul său Adelina Amouteru Nori plumburii acoperă cerul cât vezi cu ochii, până-n zare, în dimineața care urmează nopții petrecute alături de surioara mea, ca niște semnale de avertisment nespus de limpezi că va veni ninsoarea În fruntea unei patrule formate din doi călăreți, Maeve a pornit-o înaintea noastră, să cerceteze drumul, iar eu stau cu Magiano, mestecând fâșii de carne uscată și coltuce de pâine întărită Lângă un foc din apropiere, Raffaele stă cu mantia strânsă în jurul trupului, vorbind cu Lucent pe un ton scăzut Teren stă de unul singur și ne ignoră pe toți Magiano este într-o dispoziție nespus de proastă, fără îndoială, din cauza frigului și vremii mohorâte Lipsită de bucuria lui, mă trezesc că mă chinui mai mult ca niciodată să alung vocile din mintea mea, să-mi păstrez luciditatea Vă veți rătăci în zăpadă și în pustietate, mă amenință șoaptele Nu vă veți mai întoarce-n vecii vecilor! Lângă mine, Violetta zace fără cunoștință, tremurând ca varga, fără să se poată opri, sub un întreg morman de pături și blănuri Oricât de greu mi-ar fi să o văd în halul ăsta, mă bucur totuși că tremură Asta-mi transmite că mai este încă în viață Mă întind și pun o mână pe blănuri — Dac-o vom ține tot așa, n-o să mai zărim cerul albastru până nu vom pleca de aici, mormăie Magiano, smulgându-mă din adevăratele hăuri ale minții mele unde m-au aruncat șoaptele Trandafirul meu își întoarce privirea spre cer și scoate un oftat teatral — Ce n-aș da pentru nițică bucurie și căldură în stil Merroutas! murmură el Maeve și călăreții ei se întorc, chiar în clipa când ne terminăm micul dejun — Cărările sunt acoperite de gheață, spune ea, în timp ce ne încărcăm proviziile pe cai Zicând acestea, ea se uită, pentru o clipă doar, drept în ochii lui Lucent și mi se pare că ele poartă o conversație fără de vorbe — Dar, altfel, totul pare în regulă, adaugă ocârmuitoarea Beldainului Deszăpezitorii și-au făcut treaba așa cum se cuvine Bag de seamă că regina atinge, iute, cizma lui Lucent, care a-ncălecat deja, înainte să se aburce pe propriul bidiviu Între ele pare să existe o apropiere de curând redescoperită Lângă mine, Magiano și Raffaele mă ajută să o prind pe Violetta pe o targă legată de spinările a doi dintre caii lui Maeve Surioara mea se zbate, cuprinsă de neliniștite, murmurând ceva de neînțeles Însemnele ei par și mai întunecate, aproape negre, de parcă Moritas i-ar lua în stăpânire, treptat, trupul, revendicându-l pentru lumea de dincolo Scrâșnesc Magiano mă privește cum stau lângă targa Violettei — Se va înzdrăveni, încearcă să mă încurajeze Trandafirul meu, punându-și mâna pe brațul meu, însă îi simt îndoiala din glas * În timp ce ne apropiem de cărările care duc spre primii munți, văile înguste dintre aceștia încep să absoarbă parcă vântul asemenea unor pâlnii, astfel încât ne mușcă obrajii și pătrunde prin fiecare deschizătură a veșmintelor Îmi trag mai bine gluga pe cap și încerc să îmi ridic mantia, să îmi acopăr măcar partea de jos a feței cu ea Chiar și așa, răsuflarea îmi îngheață de-a dreptul pe material, creând un petic de promoroacă Odată cu vântul, dau năvală asupra mea și vocile, care îmi urlă în urechi la fiecare suflare Cuvintele lor sunt atât de amestecate, încât nu pot înțelege ce zic, dar îmi fac inima să bată cu putere, până când umerii mi se lasă, din cauza istovirii Când și când, mi se pare că văd siluete întunecate în peșterile munților, care ne privesc cu ochi care nu văd, de fapt Le zăresc doar cu coada ochiului, iar, când întorc capul, dispar Magiano se încruntă mai departe la cer — Mi se pare mie sau văzduhul se-ntunecă tot mai mult? mă-ntreabă, făcând semn spre nori Nu, nu-mi par mai denși decât de obicei, însă am impresia că ziua trece mai repede decât ar trebui, adaugă el Ridic și eu privirea Are dreptate! Ar trebui să fim scăldați de lumina soarelui de la amiază, ascuns, poate, în spatele norilor, însă am impresia că astrul a apus deja Umbrele din vale se adâncesc pe măsură ce înaintăm, întinzându-se în jurul nostru în forme mute, în timp ce crestele munților care se înalță de-o parte și de alta devin tot mai abrupte Sub copitele cailor noștri, auzim scrâșnetul gheții și al zăpezii de pe cărare Pierd șirul orelor pe care le petrecem călare, în lumina aceasta ciudată, ca de amurg Cu toții păstrăm tăcerea Eu, una, călăresc în spatele cailor care poartă targa Violettei, pentru a nu o pierde nicio clipă din ochi Când și când, surioara mea își deschide ochii, însă nu pare să se concentreze niciodată asupra a ceva sau a cuiva Mi se pare că Maestra-Păpușar a pornit-o deja spre lumea de apoi Ba nu, este încă aici! încerc să mă conving Dar vocile din mintea mea sună acum precum vântul, și-mi potopesc gândurile, iar istovirea și îngrijorarea mea îmi fac inima să bată într-un ritm agitat Probabil că acesta e modul în care atracția punctului de origine a Tinerelor Elite mă afectează pe mine! În noaptea aceea, o noapte care pare să se lase prea devreme, ne oprim într-o cavernă care ne apără oarecum de intemperii Vântul este furios aici, în trecătoarea îngustă, și face imposibilă ridicarea unei tabere Caii noștri sunt și ei apatici, așa cum stau, strânși laolaltă, aproape de foc, să se încălzească — Amurgul se va lăsa mai devreme, în zilele ce vor urma, ne informează Raffaele, când ne strângem în jurul lui Desenează cu un băț o curbă în noroi, apoi marchează câteva locuri pe ea, inclusiv pe acela unde ne aflăm Abia după ce termină, adaugă: — Ne apropiem Arată apoi spre un punct din capătul de sus al rutei, aflat între doi munți: Aceasta-i Bezna-Nopții Raffaele vorbește calm și cu eleganță, după cum îi e obiceiul, însă până și vocea lui pare să ascundă o umbră de îndoială Mâna mea se sprijină pe blănurile care o acoperă pe Violetta, care se agită, neliniștită, în somnul ei chinuit de febră Ne îndreptăm către un ținut cunoscut doar din mituri și din basme Ce se va întâmpla când vom ajunge acolo? — Legile lumii noastre s-ar putea schimba, aici, ne avertizează Raffaele, după o clipă Lucrurile pot să nu fie ceea ce par Trebuie să avem grijă! Se uită la mine, apoi mă întreabă: Eu, unul, simt atracția acestui loc Tu? Încuviințez În jurul meu, ceilalți fac la fel Privirea mea se îndreaptă spre locul unde stă Teren, la mică distanță, cu pelerina desfăcută, părând imun la frig Fostul inchizitor general își ascute, metodic, sabia și pumnalele Vocile din mintea mea devin mai puternice, în timp ce un adevărat nor de întunecime pare să-l înconjoare pe Magiano Violetta e pe ducă, iar simțurile lui Raffaele sunt copleșite de firele de energie care vin din toate direcțiile Ce poate simți Teren aici, atât de aproape de locul unde am fost zămisliți cu toții? Îl va aduce, oare, această călătorie cu un pas mai aproape de nebunie? Înainte de a ne odihni peste noapte, îi cer lui Maeve să posteze mai multe străji în jurul lui Teren Chiar și așa, tot mă trezesc din când în când pentru a mă uita în direcția lui Teren, întrebându-mă dacă îl voi vedea pierzându-și mințile Zorii nu par să se mai ivească, în dimineața următoare În schimb, întreaga lume e luminată acum doar de crepusculul slab de care am avut parte cu o zi înainte, iar peisajul rămâne înspăimântător, din cauza întunecimii sale O ninsoare ușoară începe să cadă, răspândind un strat alb peste tot în jurul nostru Magiano doarme aproape de mine, înconjurându-mi umerii cu brațul Vocile mele sunt gureșe în dimineața asta, neliniștite, și turuie fără încetare Când privesc înapoi, nu văd decât poteca făcută de urmele noastre, care duce spre munții singuratici Cu coada ochiului întrezăresc fantasmele făpturilor întunecate care continuă să plutească departe – stafiile mele, care nu-mi îngăduie să am niciun moment de singurătate Îmi scutur zăpada proaspătă din păr, apoi mă ridic cu grijă, să nu îl trezesc pe Magiano Îmi întind membrele amorțite Doar câteva dintre străjile postate de Maeve mai sunt treze, stând la distanță, cu atenția ațintită asupra terenului pustiu din jurul nostru Privesc scena și îmi dau seama că, dacă aș vrea, i-aș putea ucide pe toți, în clipa asta de slăbiciune Fă-o! Șoaptele sunt atât de puternice în dimineața asta, încât aproape că le dau ascultare Mă încrunt, clatin din cap și îmi masez tâmplele De ce sunt atât de stăruitoare, dintr-odată? Probabil că ne apropiem de Bezna-Nopții! Încercând să le ignor, îmi frec mâinile și mă hotărăsc să dau o tură prin tabără Teren nu se află în zona în care doarme de obicei, iar asta face să mă cuprindă panica Apoi îl observ, stând la câțiva pași de străjeri, cu fața ridicată spre cer, în rugăciune Îl privesc câteva clipe, apoi mă îndrept spre locul unde doarme Violetta Când ajung la culcușul său, îngenunchez lângă surioara mea Părul ei întunecat a înghețat în ghemotoace, iar pielea-i palidă pare aproape degerată Este mult prea frig pentru ea; va trebui să găsim mai multe blănuri! Poate să le primească pe ale mele înainte să fim nevoiți să ne oprim din nou, dar chiar și așa nu sunt sigură că vor fi, totuși, de ajuns — Violetta, șoptesc, atingându-i ușor umărul Nu se mișcă Șovăi, apoi îmi scot o mănușă și îi ating obrazul cu dosul palmei Pielea îi este rece ca gheața Nicio respirație caldă nu vine dinspre ea Vocile mă înconjoară, pe neașteptate, însă le silesc să se îndepărteze Fără-ndoială că respiră! Asta trebuie să fie doar o iluzie! De bună seamă, creez din nou un coșmar numai și numai pentru mine! Și-o să mă tot trezesc din coșmar în coșmar, iar și iar, până când Magiano mă va deștepta din acest vis! O zgâlțâi iar, de data asta mai tare — Violetta! rostesc Vocea mea îi atrage atenția lui Raffaele, care se află în apropiere Conducătorul Pumnalelor se ridică și privește în direcția mea Apoi, ochii lui se îndreaptă spre Violetta Expresia de pe chipul lui îmi confirmă cele mai groaznice temeri Nu! Este imposibil! Adormisem, cu o seară înainte, privindu-i pieptul care se ridica și cobora ritmic O auzisem cum murmurase ceva de neînțeles Zărisem broboanele de sudoare care îi erau presărate pe tâmple, iar pielea îi fusese fierbinte la atingere Nu este real! O scutur din nou, cu mâinile înfipte în umerii ei — Violetta! o strig din nou De data asta, ceilalți se trezesc, la rândul lor, iar străjile mă privesc, însă nu îmi pasă Continui să o tot zgâlțâi, până când simt mâinile cuiva silindu-mă să mă opresc Este Raffaele, care îngenunchează lângă mine, cu ochii pironiți asupra trupului nemișcat al Violettei Tristețea care se citește pe chipul lui îmi frânge inima din nou — Poți s-o ajuți să-și revină? îl întreb — Voi încerca, murmură Raffaele, dar felul în care o spune îmi transmite exact ceea ce nu vreau, nici în ruptul capului, să recunosc Totul va fi bine! îmi zic Mă voi trezi, ori de câte ori va fi necesar, ți mă voi întoarce la realitate Iluzia va dispărea, la fel ca întotdeauna, iar eu voi mai petrece o dimineață alături de Violetta Maeve se ridică și ea, la fel și Lucent și Magiano, și se îndreaptă cu toții spre mine — Maiestatea Ta! o strig pe regina Beldainului Este pentru prima dată când mă adresez ei așa cum se cuvine — Ai o afinitate cu Moritas O poți aduce înapoi pe surioara mea, dacă va fi nevoie! Îl privesc pe Raffaele și-i spun, supărată: Trezește-o! Tonul meu a făcut ca rugămintea să sune ca o poruncă — Adelina! șoptește Magiano Mâna lui Raffaele strânge mai tare umărul rece al Violettei Apoi îi cuprinde obrajii în palme Mă întreb dacă își lasă magia să lucreze asupra ei, felul blând în care energia sa trage de firele inimii sale, poate trezind-o cu atingerea lui liniștitoare Mă ghemuiesc, în timp ce el se apleacă deasupra Maestrei-Păpușar Ochii mei sunt pironiți asupra Violettei, căci mă aștept ca ai ei, cei plumburii, să se deschidă — Adelina! spune din nou Magiano Mâna lui o atinge pe a mea și o strânge puternic Maeve clatină din cap — A plecat dintre noi, confirmă regina încet, plecându-și capul, tristă — Atunci, adu-o înapoi! mă răstesc Întunecimea dinăuntrul meu se ridică din străfunduri când strig: Am văzut doar că poți s-o faci! Maeve mă privește și-n ochii ei nu citesc decât răceala — Nu mai pot! îmi răspunde — Minciuni! adaug Avem nevoie de Maestra-Păpușar! Nu putem pătrunde în Bezna-Nopții fără ea! Mă uit într-o parte, spre locul unde Teren stă cu fața ridicată spre cer Este singurul care nu ni s-a alăturat aici, în cerc Vocile mele, tot mai haotice, explodează acum într-un vârtej, de parc-ar fi de jur-împrejurul meu El! El! El! mârâie ele, iar glasurile li se topesc până când devin însuși glasul meu Teren a ucis-o! Este singura explicație! Știai doar că nu-i de încredere! — Tu! spun, iar cuvântul îmi tremură pe buze, cu toată furia și întunecimea din inima mea Teren își pleacă fruntea și se întoarce să mă privească — Este vina ta și numai a ta! strig În clipa aceea, nu văd în el un fost prizonier de-ai mei Nu îl privesc ca pe bărbatul care m-a salvat de la înec în apele agitate Tot ce zăresc este inchizitorul general al Kenettrei care, cândva, a râs de mine, cu ochii lui spălăciți, înveninați, cel care mi-a furat-o pe Violetta și s-a folosit de ea împotriva mea Șoaptele mele repetă vechile amenințări ale lui Teren, cuvinte pe care mi le-a scuipat cândva, în timp ce își ținea apăsat tăișul spadei pe gâtul meu: Îți mai dau doar trei zile! Vocea lui batjocoritoare răsună peste timp: Dacă nu-ți vei respecta cuvântul dat, voi trage o săgeată prin gâtul surorii tale, de-o să-i iasă prin ceafă Și va trebui să se considere tare norocoasă dacă acesta va fi primul lucru pe care i-l voi face A ucis-o, în timp ce noi dormeam! Doar Raffaele ne-a avertizat că era posibil să ne comportăm diferit aici, că puterile noastre ar putea să devină nestatornice, de necontrolat Iar Teren a dorit dintotdeauna ca Violetta să moară, numai și numai să se răzbune pe mine Întreaga lume, de jur-împrejurul meu devine stacojie, din cauza furiei mele El e de vină! Teren mă privește, iar pe chipul lui nu pot desluși nicio expresie — Adelina! Vocea lui Magiano răsună din nou, însă mi se pare că vine de undeva, de departe Energia întunecată din mine explodează Arunc o iluzie a durerii asupra lui Teren: Pielea ta este sfâșiată, inima ți-a fost scoasă din piept, ochii îți sângerează în orbite… Te voi distruge! Ceilalți par să dispară din ochii mei, căci tot ce mai văd în fața mea este silueta lui Teren, care cade în genunchi, doborât de atacul meu Mă reped spre el Cărarea de munte pe care ne aflăm se întunecă și devine de-un roșu aprins, iar nălucile demonice apar din zăpadă, dezvelindu-și colții Întăresc iluzia aruncată deja asupra lui Teren și îmi scot pumnalul din teaca de la centură, apoi îl atac Teren rânjește, arătându-și dinții Sabia îi ajunge-n mână înainte ca eu să pot clipi măcar și descrie cu ea un arc strălucitor, în timp ce mă atacă Mă răsucesc într-o parte și îmi încleștez pumnul El scoate un strigăt de durere, când iluzia mea îl prinde în plasă Îl lovesc cu pumnalul, însă mă apucă de încheietură Forța lui fizică, chiar și așa, slăbită din cauza agoniei sale, e atât de mare, încât aproape că-mi rupe oasele Tresar și mă zbat în strânsoarea lui, iar pumnalul îmi cade, zăngănind pe gheață Abia-abia dacă mai pot zări câte ceva, căci mă aflu deja în mijlocul fantasmelor Sunt înconjurată doar de năluci și de noapte, de mantii albe și de vâlvătăi Apoi, un băiat cu ochi aurii și cosițe întunecate îmi apare în față Se așază între mine și Teren Pupilele lui sunt niște fante negre, iar maxilarul îi este încleștat cu hotărâre Și se îndreaptă, fără pic de teamă, spre mine — Adelina, oprește-te! îmi cere el — Să piei… din… calea… mea! îi poruncesc Îl atac cu iluziile mele, însă el își mijește ochii, își ridică brațul și mi le dă la o parte Se risipesc toate într-un nor de fum în jurul lui, iar el se apropie de mine — Adelina, oprește-te! repetă Este Magiano! îmi spun în sinea mea Magiano! Oprește-te! Numele este ca o luminiță, dar e prezent și mă agăț de el în vârtejul care mă înconjoară Mă clatin când se întinde după mine și mă îmbrățișează strâns — Nu a ucis-o el! îmi șoptește Magiano Oprește-te! Și, zicând acestea, mâna lui mă prinde, cu blândețe, de ceafă Puterile mă părăsesc pe neașteptate Lumea din jurul nostru se luminează, iar siluetele demonice dispar Teren se ghemuiește în fața mea, cu un genunchi în pământ, sprijinit în sabie, răsuflând cu greu Ochii lui spălăciți sunt ațintiți asupra mea Mă uit în altă parte și mă concentrez asupra brațelor lui Magiano, care mă țin strâns Nu Teren a ucis-o! Dar surioara mea nu mai e! Este prea târziu! Încep să plâng Dar lacrimile îmi îngheață pe față În epuizarea mea, mă îndepărtez de Magiano și mă împleticesc înapoi spre locul unde zace trupul Violettei pe pământul rece Ceilalți privesc în tăcere cum mă prăbușesc în genunchi Îmi iau surioara în brațe, dându-i părul la o parte de pe față, și îi repet numele iar și iar, până când acesta se transformă într-o adevărată incantație în mintea mea Printre suspine își fac loc neliniștea și chinul Văd parcă aievea noaptea în care am fugit prima oară de acasă, când ne-am atins frunțile Și repet gestul acesta acum, sprijinindu-mi fruntea de a ei Apoi o legăn ca pe un copilaș, implorând-o iar și iar, zadarnic însă, să nu mă părăsească Este cel mai sacru dintre locuri, cel în care stelele sclipesc, reflectate de stânci, iar amurgul nu se sfârșește niciodată Dar să aveți mare grijă, fiindcă pelerinii pot să se adape din puterea locului până când se pierd în întregime Autori diverși, Cărările cartografiate ale munților Karra Adelina Amouteru Dacă Violetta ar fi murit în Kenettra, i-am fi îngropat cenușa în labirintul catacombelor de sub oraș Dar aici, în pustietate, pe cărările înghețate ale munților Karra, unde nu avem destul lemn pentru un rug funerar, iar pământul este prea tare să-l săpăm, putem doar s-o acoperim cu un morman de pietre, după ce am întors-o cu fața în direcția ținutului nostru natal Înainte să o îngropăm însă, o învelesc cu mantia și mă aplec să-i ating părul Cât de frumos și de întunecat a fost cândva și cât de mult am invidiat-o din cauza lui când eram mici! Acum pare decolorat, de parcă strălucirea i-ar fi pierit din lumea noastră, odată cu sora mea Ar fi trebuit să ne mișcăm mai repede! Ar fi trebuit să mă cert mai puțin cu Raffaele, când am negociat în Tamoura! Ar fi trebuit să fiu mai bună! Vocile mele mă bântuie cu aceste mustrări, iar de data asta nu fac nimic să le opresc Ceilalți stau lângă mine, cu mâinile vârâte în mâneci Chiar și Teren este de față, cu chipul lui pustiu, lipsit de orice expresie Fără îndoială că nu o jelește pe surioara mea, însă, spre surprinderea mea, nu o spune cu voce tare Pare pierdut în propria lume, rugându-se în tăcere zeilor Raffaele stă cu capul plecat, iar ochii îi sunt plini de lacrimi — Ce ne facem acum, Mesagerule? murmură Maeve, cu mâna pe plăselele sabiei Aceasta este întrebarea care ne torturează pe toți — Am pierdut-o! continuă ocârmuitoarea Beldainului De-acum totu-i în zadar? Raffaele nu îi răspunde imediat Poate că, pentru prima dată, nu știe nici el răspunsul În schimb, se uită mai departe la mormanul de pietre, în timp ce vântul îi suflă șuvițele, lovindu-i fața cu ele Aceasta-i întrebarea care mi-a făcut și mie mintea să încremenească Le îngădui vocilor să-mi dea târcoale ca niște năluci… Sunt o prezență atât de familiară! Este vina ta! mă dojenesc Întotdeauna a fost numai și numai vina ta! — Vom merge mai departe, răspunde conducătorul Pumnalelor într-un târziu și nimeni nu îl contrazice Este prea târziu să ne mai întoarcem acum, chiar dacă-i posibil să nu izbutim să pătrundem acolo unde ne-am propus, în ciuda faptului că am bătut o cale atât de lungă! Ar fi trebuit s-o ascult pe Violetta, cu multe luni în urmă Când încercase să îmi ia puterile, ar fi trebuit să-i îngădui s-o facă! Poate c-ar fi încă în viață, dac-aș fi făcut asta Poate că am fi putut acționa mai repede, cumva Poate c-am fi avut mai mult timp la dispoziție pentru noi Vina mă apasă ca o povară în piept Ar fi trebuit să ascult, dar de-acum nu mai are nicio importanță Nimic din toate astea nu pare să mai conteze Soldații încep să îngrămădească mai multe pietre la picioarele ei, iar eu îmi scot pumnalul de la centură și tai o șuviță a Violettei Căldura mâinii mele topește promoroaca de pe părul surioarei mele Îmi împletesc bucla ei neagră cu una argintie de-ale mele, remarcând, pentru o clipă, contrastul dintre ele și gândindu-mă la după-amiezile toropitoare când, cuprinse de trândăvie amândouă, obișnuia să îmi împletească părul Te iubesc, Adelina! îmi spunea Lacrimile care mi s-au uscat pe obraji crapă când mă mișc Rămânem cât se poate de mult, până când, într-un târziu, Maeve ne poruncește să plecăm Privesc în urmă și încerc să rețin unde se află mormântul Violettei, până când acesta dispare după o cotitură O dimineață face loc alteia, dar totul îmi pare încețoșat Crepusculul care ține loc de lumina soarelui devine tot mai întunecat, de la o zi la alta, iar ninsoarea cade mereu de-acum Nimeni nu ne taie calea Parc-am călători la marginea lumii Se lasă tăceri lungi, fiindcă nimeni nu mai are chef să vorbească Până și Magiano călărește în liniște lângă mine, mohorât Energia acestor locuri ne atrage înainte, tot mai departe, chemându-ne, parcă Zăresc fantasme noapte de noapte și în zilele crepusculare, și văd că pot fi gonite doar de lumina focurilor Uneori, stafia Violettei merge alături de calul meu Părul ei negru nu se clintește-n bătaia vântului, iar cizmele sale nu lasă urme în zăpadă Nu mă privește niciodată Cărarea noastră se tot îngustează și, la câteva ore, se tot bifurcă, iar fiecare nouă potecă duce tot mai adânc în inima munților Dacă nu ne-ar călăuzi Raffaele, n-am nicio îndoială că ne-am fi rătăcit de mult aici, în frig Apoi, într-o zi, ne oprim în fața unei peșteri larg căscate Este o intrare de rău prevestitoare, cu o intrare mărginită de colți de stâncă și care duce într-o beznă totală Totuși, nu am fi găsit niciodată locul acesta dacă energia sa nu ne-ar fi atras! Aici, simt prezența reală, evidentă, a puterii care palpită și care parcă ne cheamă, puterea dintr-o mie de fire de energie care trage de fiecare dintre mușchii trupului meu — Trebuie să continuăm singuri, ne informează Maeve, care-și duce calul la trap pe lângă noi Oamenii mei nu ne vor putea urma aici Zicând acestea, face un semn cu capul spre caii noștri: unora le curg firișoare subțiri de sânge din nări — Suferința lor se înrăutățește pe măsură ce se apropie de intrare Armăsarul meu refuză să înainteze Privesc înapoi, la soldații lui Maeve Și ei bat în retragere Nu m-am gândit niciodată cum i-ar putea afecta pe oamenii obișnuiți o energie îndeajuns de puternică, încât să o tulbure pe fiecare Tânără Elită în parte, dar acum văd pe fețele lor cât de mult îi chinuie: unii sunt acoperiți de un strat de sudoare rece, alții par palizi și slăbiți Au mers cât de departe le-a fost cu putință Dacă vor pătrunde în peșteră cu noi, vor pieri cu toții Maeve coboară de pe cal și îi face semn unui soldat — Du-i pe toți înapoi cu tine! îi poruncește ea Soldatul șovăie În spatele lui, ceilalți prind să se foiască — Veți rămâne într-o pustietate înghețată, Maiestatea Voastră! spune el, privindu-ne pe toți Sunteți… regina din Beldain Cum vă veți întoarce? Maeve îl pironește cu o privire aspră — Ne vom noi găsi calea, îl liniștește ea Dacă voi vă veți alătura nouă, nu veți supraviețui niciunul Aceasta nu a fost o rugăminte, ci o poruncă Chiar și așa, soldații mai așteaptă un moment Mă trezesc că simt din nou invidie, amărăciune și durere Oare mie mi-ar fi la fel de credincioși toți soldații din Kenettra? M-ar urma ei numai de drag, dacă nu aș folosi teama împotriva lor? Într-un târziu, bărbatul încuviințează și își pleacă fruntea — Prea bine, Maiestatea Voastră! spune el, ducându-și o mână la piept și îngenunchind în zăpadă, în fața ei Vă vom aștepta la intrarea în trecătoare Nu vom pleca până ce nu vă veți întoarce Să nu ne cereți să vă părăsim de tot, Maiestatea Voastră! Maeve încuviințează Expresia ei lipsită de îndurare dispare: este singurul moment în care am văzut-o vreodată cedând în fața cuiva Dintr-odată, pare nespus de tânără! — În regulă, îi răspunde regina Beldainului soldatului său Omul se ridică și le strigă un ordin oștenilor săi O salută pe regină, înainte să își silească, toți, caii să se întoarcă, croindu-și drum pe cărarea pe care am venit Îi privesc în tăcere Oare soldații mei m-ar saluta măcar în semn de prețuire? Când zgomotele copitelor se sting, devenind doar un huruit surd, Maeve se întoarce pe călcâie și ni se alătură la intrarea în peșteră Indiferent cât de mult încerc să privesc în interiorul cavernei, nu văd nimic în afară de întuneric – de parcă de cealaltă parte nu s-ar afla ceva, iar noi am urma să ne prăbușim în beznă, dacă vom îndrăzni să intrăm Raffaele se duce la buza peșterii și își închide ochii Trage adânc aer în piept, apoi se cutremură Nu trebuie să îmi vorbească, fiindcă știu ce vrea să spună Simt și eu atracția Cu toții o simțim Bezna-Nopții se află chiar la capătul acestei peșteri! Teren își scoate sabia și un pumnal lung Lucent și Magiano fac același lucru Eu stau aproape de șarlatanul meu drag când intrăm Absența Violettei este ca un hău care se cască lângă mine Dacă ea ar fi aici, i-aș spune să nu se îndepărteze Ar încuviința, fără cuvinte Dar nu e aici! Așa că înfrunt singură întunericul, fără ea, și intru Mi-e prea teamă să mă întreb dacă voi fi capabilă să mai și ies La început, nu văd nimic, iar asta mă face să șovăi la fiecare mișcare Pașii noștri răsună în beznă, laolaltă cu zgomotul metalului care zgârie, din când în când, piatra Ceilalți își folosesc, probabil, săbiile să-i călăuzească de-a lungul pereților peșterii Aerul este îngrozitor de rece aici și miroase a ceva străvechi, a sare, a piatră și a vânt Înghit în sec iar și iar, încercând să nu mă gândesc că pereții se strâng în jurul nostru Dacă aș vedea… Dacă aș putea vedea! Vechea mea teamă de orbire se retrezește la viață, luând o formă proprie în acest întuneric, iar eu cred că zăresc ochii unor monștri care sunt pironiți asupra mea Nu vei ieși niciodată de aici! scandează vocile din mintea mea, nespus de încântate de groaza mea care tot crește Vei trăi în beznă pentru totdeauna, așa cum și meriți, de altfel! Tresar când o mână caldă și bătătorită o atinge pe a mea — Ești în siguranță! Vocea lui Magiano străpunge întunericul ca o rază de speranță, iar eu mă întorc spre el Ești în siguranță! Ești în siguranță! Silesc șoaptele din mintea mea să repete invocația aceasta, și, încet, încet, ea îmi dă forța necesară pentru a face un pas și apoi altul După o perioadă care mi se pare a dura o veșnicie, ochii încep să mi se obișnuiască și mie cu întunericul Zăresc adânciturile fine din piatra boltei peșterii, aflate la câțiva metri deasupra noastră, și cum din ele țâșnește o strălucire albăstruie, ca de gheață Încet, încet, pe măsură ce o parte mai mare din peșteră devine vizibilă, deslușesc strălucirea emanată de fiecare șănțuleț din tavan aproape Încetinesc pasul, căci încerc să mă uit mai bine Lumina vine de la milioane de mărgeluțe de gheață care atârnă din boltă Care sclipesc și scânteiază, palpitând după un adevărat model, și care par să devină tot mai strălucitoare pe măsură ce înaintăm Pentru o clipă, îmi uit teama și rămân țintuită locului, incapabilă să-mi dezlipesc privirea de la frumusețea lor — Zâne-de-gheață, ne lămurește Raffaele, iar vocea lui răzbate până la noi de undeva, din față Creaturi mititele de la miazănoapte Probabil că s-au trezit din cauza undelor stârnite în aer de mișcările noastre Am citit descrierile care li s-au făcut în feluritele relatări ale preoților despre pelerinajele făcute aici Acesta este locul pe care pelerinii îl venerează ca și cum ar fi Bezna-Nopții, însă nimeni nu s-a încumetat să meargă mai departe Scânteierile ne conduc de-a lungul unei cărări pictate cu praf de stele, parcă Și astfel trec minute bune, apoi ore întregi La un moment dat, simt mușcătura blândă a unei brize reci pe față Probabil că ne apropiem de ieșire Mă încordez toată, întrebându-mă ce se află de partea cealaltă Lângă mine, fantoma Violettei tot intră și iese din umbre, ștearsă și cenușie Vântul bate de-acum încontinuu, până când cotim în peșteră și ne trezim în fața ieșirii Trag iute aer în piept, privind lumea de zăpadă scânteietoare de dincolo Am auzit poveștile despre locul acesta, despre Bezna-Nopții Dar acum mă aflu aici, privind o lume neatinsă, magică Este trecerea care leagă lumea noastră de aceea a zeilor Și nu putem intra fără afinitatea Violettei, fără atașamentul ei față de compasiune Raffaele stă în peșteră și întinde o mână afară, încercând să vadă ce-i acolo Pe neașteptate, se cutremură – și eu la fel –, fiindcă energia aflată dincolo este de-a dreptul copleșitoare Un milion de fire sunt conectate la unul singur din lumea muritoare, iar senzația este atât de intensă, încât mă tem că mă va strivi dacă voi îndrăzni să pășesc dincolo Când preoții caută acest loc, oare se opresc aici? Oare stau sub lumina zânelor-de-gheață și admiră mărgeluțele care atârnă din bolta peșterii? Poate că muritorii de rând nici nu știu că aici este trecerea! Poate că energia de aici e atât de puternică, încât nu poate fi apreciată de ei Raffaele rămâne pe loc pentru o clipă care-mi pare nespus de lungă, de parc-ar pluti între un tărâm și celălalt Apoi, ne privește pe toți Are de gând să treacă dincolo! — Oricum, deja suntem cu toții doar niște fantome, ne șoptește conducătorul Pumnalelor Deschid gura, căci vreau să-l opresc, însă nu o fac Are dreptate, ca întotdeauna! Dacă astfel ne este scris să sfârșim, atunci așa să fie! Raffaele trage adânc aer în piept, iar eu îi privesc silueta în această lumină spălăcită, albăstruie, a acestui tărâm magic, care-l încadrează ca-ntr-un nimb, pentru ultima oară, parcă Aflat lângă mine, Magiano mă ia de mână Maeve și Lucent sunt una lângă alta Teren privește înainte fără teamă Spațiul de lângă mine i-ar fi aparținut Violettei Fără ea, îmi este mai puțin teamă de moarte Fără ea, lumea este mult mai întunecoasă Raffaele pășește dincolo, iar noi îl urmăm Se spune că în Bezna-Nopții pot pătrunde doar cei care au cunoscut o pierdere adevărată… Că numai supraviețuind unei asemenea agonii poate un muritor să înțeleagă cum este să pășească într-un tărâm al zeilor Ye Tsun Le (antologator), Poveștile călătorilor spre Bezna-Nopții Adelina Amouteru Cizmele mele se cufundă în zăpada proaspătă, neatinsă pe kilometri întregi de jur-împrejurul nostru O pădure de trunchiuri înghețate se ridică deasupra noastră, cu crengile golașe acoperite de alb Ce ne face însă pe toți să încremenim locului este priveliștea oferită de cele trei luni pe cerul noptatic Sunt enorme, aurii și reci, acoperind jumătate din cer, atât de mari, încât simt că le-aș putea atinge, trecându-mi degetele peste suprafețele lor ca de marmură Perdele de stele acoperă cerul, iar constelațiile sunt imposibil de strălucitoare Suntem aproape de ceruri, aici Privesc cum un văl de-un verde slab dansează peste stele, ondulându-se, apărând și dispărând, într-o tăcere profundă Nu am mai văzut niciodată o noapte asemănătoare! Este ca și cum tărâmul zeilor ar coborî să ne întâmpine, iar lumea noastră muritoare și-ar dori să urce spre el, drept răspuns — Pe toți zeii! bolborosește, uluit, Magiano, de lângă mine Am pătruns! Cum este posibil? Nu ar fi trebuit s-o putem face Ar fi trebuit să ne ucidă Lângă mine, Raffaele privește, uimit Mă uit peste umăr și îl zăresc pe Teren La fel ca noi toți, încremenește locului la vederea priveliștii Ochii lui spălăciți sunt foarte mari, înlăcrimați, și are gura larg căscată Pe față are urme înghețate Îl aud cum spune, pe șoptite, o rugăciune, atât de impresionat este de frumusețea acestei intrări a zeilor Ne croim drum pe tărâmul neatins Pulsația punctului de origine este ca o bătaie ritmică de-acum, călăuzindu-ne pe fiecare în parte Zăpada ne scrâșnește sub tălpi Șoaptele din mintea mea erup, în chip de voci haotice, cu fiecare pas pe care-l fac, devenind tot mai puternice pe măsură ce ne apropiem Încerc din nou să le țin la distanță, însă, treptat, încep să potopească tăcerea din jurul meu, până când nu mai sunt în stare să aud nici pașii, nici răsuflarea celorlalți Vocile din mintea mea bâiguie fără noimă de-acum, într-o limbă prea veche pentru ca eu să o pot înțelege Copacii din această pădure par să se încețoșeze și să se schimbe de fiecare dată când clipesc, așa că mă tot frec la ochi, încercând să mă concentrez Când și când, ceva îmi trece fulgerător prin fața ochilor O formă, o persoană… Nici eu nu-s sigură ce anume Alteori, deslușesc case abandonate, acoperite de zăpadă și de cioburi de sticlă De fiecare dată, clatin din cap și mi le scot din minte, poruncindu-mi să îmi păstrez atenția și puterea de concentrare treze Îmi pot controla iluziile! Căci aceasta este puterea mea, chiar dacă ne aflăm pe tărâmul zeilor! O altă formă țâșnește dintre copaci și dispare Mă opresc să mă uit după ea Nu are însă niciun rost, fiindcă s-a făcut deja nevăzută, repede Mă uit la Magiano — Este ceva în pădure, îi șoptesc El se încruntă și privește spațiile dintre arbori Atunci, mă opresc Privirea îmi rămâne pironită asupra copacilor Alături, Magiano se întoarce și se uită fix la mine, neliniștit — Ce este? mă întreabă Dar nu îi pot răspunde Tot ce pot să fac e să mă uit țintă la trupurile spânzurate de copaci Atârnă de crengile din jurul nostru, cu gâtul înfășurat în frânghii Trupurile sunt cenușii, cu fețe palide, și încep să îl recunosc pe fiecare dintre ei Cel mai aproape de mine este tata Pieptul lui este scheletic, ca întotdeauna, scobit, și stropi de sânge pătează zăpada de sub el Alături atârnă Enzo, cu părul de un stacojiu aproape negru, bogat, cu gâtul rupt, cu aceleași picături de sânge sub leșul care i se hâțână În spatele lui se află Gemma, cu fața ei bine cunoscută mie încă acoperită pe jumătate de însemnul ei violet Regele Nopții din Merroutas, pe care l-am ucis înjunghiindu-l cu propria lui sabie… Dante, cu chipul schimonosit de durere… Inchizitorii pe care i-am ucis, soldații meleagurilor străine pe care le-am cucerit, rebelii pe care i-am executat fiindcă îndrăzniseră să îmi sfideze legile… Și surioara mea, cea din urmă victimă… Sunt cu toții aici, cu ochii pironiți asupra mea, cu buzele crăpate, cu fețe solemne Vocile din mintea mea devin adevărate răcnete și îmi dau seama că ele au fost mereu ale lor, glasurile celor pe care i-am ucis și care au crescut tot mai mult în intensitate, în decursul anilor, fiindcă numărul victimelor mele a sporit, la rândul său Ce fel de lup? E doar un mielușel Șoapta îi aparține lui Dante O, cât de ușor te frângi! Enzo Morții nu pot exista în această lume pe cont propriu Gemma Nu pleci nicăieri până nu-ți dau eu voie! Regele Nopții din Merroutas Haide! Termină-ți treaba! Tata În acest timp, vocile au fost șoaptele morților, al căror număr a tot crescut! M-au tachinat, m-au bântuit, aducându-mă în pragul nebuniei, iar sângele lor îmi păta mâinile Mă trag înapoi, împleticindu-mă, cu un icnet gâtuit Magiano se grăbește să mă prindă, înainte să mă prăbușesc în zăpadă — Adelina! exclamă el Ceilalți se opresc să mă privească — Ce se petrece? Ce vezi? mă-ntreabă Trandafirul meu — Pe toți, suspin Pe Enzo Pe Gemma Pe tata Pe sora mea Sunt cu toții aici, Magiano! Pe zei, nu pot face asta! Nu pot continua! Mi se înmoaie genunchii și mă prăbușesc, neputând să-mi desprind privirea de la hoituri Nu este real! Nimic nu este real! încearcă să mă liniștească partea mea rațională Totul e doar o iluzie! Doar o iluzie! Doar un coșmar! Nimic nu-i real! Numai că este real! Toți acești oameni chiar sunt morți Și au murit din cauza mea — Nu mă siliți să intru acolo, șoptesc, agățându-mă de brațele lui Magiano, când se apleacă deasupra mea Raffaele se apropie și îngenunchează în zăpadă lângă mine, iar, mai departe, Maeve, Lucent și Teren ne privesc Conducătorul Pumnalelor mă ia de mână Mă zbat să îmi recapăt controlul asupra puterii mele, iar el începe să o folosească pe a sa Simt cum firele energiei sale îmi pătrund în inimă, căutând panica și teama din mine și liniștindu-le cu blândețe Privirea mea disperată trece de la leșurile spânzurate la Raffaele, la fața lui frumoasă, ia pielea lui măslinie și la părul lui negru, încadrate de zăpadă, la gheața de pe genele sale lungi și la ochii lui, unul auriu, celălalt – verde — Respiră, mi Adelinetta! îmi cere el Respiră! Încerc să fac ce îmi spune Raffaele nu este Violetta și nu mă poate salva de puterile mele Dar, încet, încet, alinarea sa începe să îmi calmeze valurile furioase de energie din piept, care amenință să mă înnebunească Simt cum energia mea se liniștește și, odată cu ea, trupurile încep să pălească Acum arată ca niște stafii, translucide, plutitoare Apoi, devin aproape transparente, încât nu le mai pot vedea Răsuflarea mea încețoșează aerul Picioarele și brațele-mi sunt slăbite, de parc-aș fi înotat ore în șir Mă sprijin de Magiano Într-un târziu, Raffaele se oprește Pare și el istovit, de parcă ar fi mai dificil să-și pună magia în funcțiune aici Trag adânc aer în piept, apoi încuviințez și mă retrag de lângă Magiano — Mă simt mai bine, spun, încercând să mă conving și pe mine Energia de aici mă copleșește! Raffaele încuviințează — Și pe mine mă cheamă, îmi mărturisește, cu blândețe Într-un milion de direcții diferite Nu este un loc în care să ne fie ușor să existăm, acest tărâm dintre noi și zei Lucent se apropie și îmi oferă mâna ei Mă uit la ea, surprinsă Când o iau, mă ajută să mă ridic Lângă ea, Maeve face un semn din cap Chipul ei se luminează, ca și cum ar fi înțeles, fulgerător, ceva — Sora ta! murmură regina Beldainului Ai spus c-ai văzut-o acolo, ca iluzie O fantomă printre cei morți — Da, șoptesc — Acesta-i motivul, șoptește Maeve Firește! Se uită la Raffaele și adaugă: Ai spus că toate afinitățile față de zei trebuie să se afle pe tărâmul nemuritor pentru ca noi să putem fi aici Regina mă privește din nou și continuă: Am putut intra fără afinitățile Violettei! — Fiindcă sufletul ei se află deja în lumea nemuritoare, încheie Raffaele, înțelegând Ochii lui mă privesc cu blândețe și apoi mă lămurește: În lumea de dincolo Surioara mea este deja aici! îmi dau seama Și, cumva, gândul acesta mă face să sper, dintr-odată, pe neașteptate Ea este deja aici! Așadar, poate că o voi revedea — Nu putem fi prea departe, ne încurajează Maeve, întorcându-mi spatele și apucând-o din nou pe cărarea înzăpezită, prin pădure Pulsația energiei devine tot mai puternică Simt și ceilalți asta Nu sunt singură Nu suntem departe Aproape am ajuns Îmi tot repet aceste cuvinte, ca pe o încurajare, lăsându-le să mă calmeze și să-mi domolească energia Nu suntem departe de Violetta, de locul în care ne așteaptă, în tărâmul lui Moritas Ceilalți se întorc și ei, așa că pornesc pe urmele lor Magiano rămâne lângă mine, ținându-mă de mână Încerc să mă concentrez asupra căldurii pe care o emană Îmi este prea frică să mă uit din nou spre copaci, fiindcă aș putea vedea din nou leșurile Mi-e teamă că, de data asta, voi zări cadavrele celor care trăiesc, ale celor care pot încă să moară Ne continuăm drumul, iar lunile par să se deplaseze pe cer, apropiindu-se, crescând tot mai mult, până când am impresia că stau să cadă peste noi Se vor alinia, îmi dau seama Fiecare se va suprapune peste următoarea, când vom ajunge la intrarea în locul nostru de obârșie Cu coada ochiului, întrevăd forme întunecate care încă se mai strecoară printre copaci, dispărând când încerc să mă uit drept la ele Apuc firele din pieptul meu și încerc să le țin strâns, cât pot, să-mi opresc țeserea inconștientă Siluetele se clatină și dispar, pentru o vreme Dar nu de tot În sfârșit, în fața noastră, Maeve și Teren încetinesc Prin pădure și prin bezna nopții se întrevede o rază de lumină, într-o poiană Eu o zăresc prima Strălucește puternic, contrastând cu scoarța copacilor, iar când cotim, se intensifică, scăldând peisajul într-un albastru eteric Mijesc ochii Copacii se răresc, apoi dispar Intrăm într-o poiană enormă, acoperită cu zăpadă imaculată De aici, vedem o vale cuibărită adânc între șirurile abrupte de munți, cu păduri care cresc, sălbatice, din toate părțile În mijlocul acestei văi se află sursa luminii alb-albăstrui, o rază subțire, care pare să curgă de pe alt tărâm În același timp, pulsația energiei pe care am simțit-o în ultimele zile se intensifică fulgerător, trimițându-mi un junghi de durere ascuțită în piept, care-mi amintește de felul în care trăgea, cândva, legătura mea nevăzută cu Enzo Icnesc Ceilalți fac la fel – probabil că sunt afectați în același mod Magiano geme și se prinde cu mâinile de cap, în timp ce Raffaele se apleacă în față, tresărind În fruntea șirului, Maeve cade în genunchi, iar Teren își înfige sabia în zăpadă și se sprijină de ea Iluziile mele freamătă, trimițând scânteierile unor siluete întunecate care dansează prin zăpadă în fața noastră Aici este punctul de origine, obârșia noastră, locul unde Laetes s-a prăbușit cândva din ceruri, pentru a deveni muritor, acela unde energia lumii nemuritoare a fost sfâșiată, la începuturi, și s-a scurs în lumea noastră pieritoare, în timp ce în jurul său a apărut Bezna-Nopții Aici a început povestea Tinerelor Elite Chiar și fără Raffaele, simt energia care emană din acest loc, creată din firele fiecărui zeu – Război și înțelepciune, Frică și Furie, Ambiție și Pasiune Mă apropii de Magiano, atingându-i brațul, și ne îndreptăm spre conducătorul Pumnalelor Ceva sclipește în pădurile din vale La început, cred că sunt din nou iluziile mele Forme negre, făpturi care arată ca niște monștri Doar că Teren se întoarce și el să le privească Ridică sabia în același timp cu Maeve — Ce-i acolo? întreabă fostul inchizitor general Și, chiar în clipa în care aceste cuvinte îi ies de pe buze, una dintre fantasme iese din pădure și pătrunde în poiană Scoate un zgomot ascuțit, un soi de clănțănit din dinți Mă trag înapoi, îngrozită Creatura nu are ochi, ci doar două orbite moi și goale, acolo unde or fi fost vreodată aceștia, și o gură largă, numai colți Se apropie de noi în patru labe, lăsând urme pe zăpada neatinsă În urma ei plutește, ca o adevărată pătură, vizibilă parcă, furia, o energie atât de întunecată și de rea, încât mi se face rău În spatele primei arătări, se ivește alta Apoi a treia Ies și tot ies din toate ungherele pădurii, lingându-se pe boturi — Sunt atrase de energia noastră! șoptește Raffaele, cu ochii căscați de groază Monștri, îmi spun șoaptele morților Monștri din lumea de dincolo Privesc înapoi spre drumul pe care am venit Mai multe umbre freamătă în pădurile din spatele nostru Dintr-odată, sunt peste tot, atrase de puterile noastre Clănțănitul dinților răsună printre copaci Fugi! O luăm cu toții la fugă spre raza de lumină Mișcarea noastră fulgerătoare le face pe unele dintre creaturi să se răsucească în direcția noastră Adulmecă aerul, deschid gurile și dezvelesc colți ascuțiți Țâșnesc la atac! Răsuflu gâfâit, când aerul înghețat îmi arde parcă plămânii În fața mea, Lucent se împiedică în zăpadă și mă întind să o prind, înainte să cadă Maeve se retrage, lăsând o oarecare distanță între ea și Teren, apoi își răsucește sabia Mijește ochii, până arată ca niște fante Își arată dinții, își ridică arma și, când una dintre creaturi se apropie, o atacă Monstrul mârâie și se aruncă spre regina Beldainului Sabia lui Maeve îi sfâșie fălcile deschise, pătrunzându-i adânc în gură Creatura urlă, iar sunetul pe care îl scoate este asurzitor de-a dreptul Un tremur de furie și frică mă străbate Mi se pare că Maeve m-a sfâșiat și pe mine, odată cu creatura Regina tresare și ea Amândouă suntem atașate de lumea de dincolo! îmi dau seama Creaturile acestea sunt monștri de pe tărâmul nemuritor, dar mai sunt și niște făpturi care fac parte din noi, care sunt legate de noi Maeve lovește din nou pocitania De data aceasta, o nimerește într-o parte și o trimite rostogolindu-se prin zăpadă Acolo, tresare, în timp ce Maeve își continuă fuga — Grăbiți-vă! ne strigă În spatele reginei, făpturile încep să se ridice iar Teren se îndreaptă spre cealaltă latură În timp ce ne bulucim printre copaci, alergând spre raza albastră, el lovește două făpturi care se repeziseră să ne atace din dreapta Izbitura este atât de puternică, încât retează direct gâtul primei creaturi, decapitând-o, înainte să o înjunghie adânc în piept pe cea de-a doua Prima cade în zăpadă, zvârcolindu-se și împroșcând sânge negru peste tot, în timp ce a doua strigă și se zbate Icnesc din cauza durerii pe care mi-o provoacă moartea ei, mă împleticesc și mă prind de gât Lucent face la fel Maeve se poticnește spre noi, ne ridică în picioare și ne face semn să continuăm Așa că o luăm din nou la fugă, mai repede Magiano țâșnește de lângă mine Se răsucește să înfrunte un monstru care mârâie în spatele nostru, scoate o pereche de pumnale și le împlântă adânc în botul creaturii Își trage apoi afară tăișurile și ne continuăm fuga, în timp ce făptura se prăbușește, urlând Ajung prima în vale Aici, copacii sunt atât de deși, încât par să formeze un labirint care duce drept în centrul locului de obârșie Alerg mai departe și privesc printre trunchiuri, zărindu-mi imaginea plutind distorsionată și reflectată ca într-o oglindă de bucățelele de gheață din zăpadă Sunt palidă, iar părul meu e un râu de argint Arăt cu totul și cu totul cuprinsă de panică — Atenție! îi strig lui Raffaele, când o creatură se rostogolește prin labirintul de copaci, spre noi Conducătorul Pumnalelor sare în spate, ferindu-se, iar creatura se lovește de un trunchi despicat, mârâie și își agită ghearele prin spațiul îngust, scrâșnind Raffaele se dă înapoi și cade în zăpadă O sabie apare ca de nicăieri, izbutind să taie creatura în două Este arma lui Teren, care îi ține plăselele cu ambele mâini și se oprește deasupra lui Raffaele, ca un străjer nespus de ciudat Mai multe făpturi se reped spre el, iar fostul inchizitor general se rotește, cu sabia în mână, și le respinge Tăișul lui mai omoară o creatură — Mișcă-te! se răstește Teren peste umăr, la Raffaele Nu mă sili să te mai salvez o dată! Conducătorul Pumnalelor nu mai are nevoie de un al doilea avertisment Țâșnește în picioare și o rupe la fugă către raza de lumină În spatele nostru, Teren scoate un pumnal lung și mai înjunghie o creatură Apoi, alt monstru ne sare în față, aterizând în zăpada fină, în care se cufundă adânc Își îndreaptă orbitele lipsite de ochi spre noi și rânjește cu toți colții Lângă mine, Lucent se ridică din poziția în care se ghemuise de durere și scrâșnește tare, apoi își flutură propria sabie și lovește Vocile mele se trezesc la viață în mintea mea Aproape că înțeleg ce vrea să spună creatura Se concentrează asupra mea Ucide-i! îmi cere Mă cutremur Monstrul face un pas în față Nu, mă opun Ești una dintre noi! continuă făptura Nu ai nevoie de ei în lumea de dincolo Aici e locul tău! Aici e casa ta! Otrava șoaptelor mi se scurge în minte Mă întorc să îl privesc pe Raffaele, iar gândurile sunt potopite de ură Conducătorul Pumnalelor vede, și el, probabil, schimbarea din expresia mea, fiindcă se retrage fulgerător din calea mea Lucent se holbează de-acum la mine, îngrozită — Nu, Adelina! strigă ea Îmi încleștez pumnii Nu, mă opun din nou, agățându-mă de strigătul ei Nu! Creatura mârâie și mă atacă, dar sfârșește trasă în țeapă în tăișul sabiei lui Lucent Ea s-a mișcat în fața mea atât de repede, că nici n-am văzut-o Monstrul strigă și un spasm de durere mă străbate, în timp ce își dă sfârșitul Lucent își smulge arma din pieptul arătării, scrâșnind, și împreună cu Raffaele o luăm din nou la fugă, sărind peste trupul creaturii Suntem atât de aproape de locul de origine de-acum! Dar deja și mai multe creaturi se înghesuie în jurul nostru, din toate părțile, iar trupurile lor greoaie se adună lângă raza de lumină și în spatele nostru Fugim În fața noastră, o ceată de arătări înconjoară lumina, întorcându-și fețele hidoase în direcția noastră Maeve apare, rânjește, arătându-și dinții, și se aruncă spre ele Eu țes un nor de iluzii în jurul ei și al celorlalți, încercând să îi fac pe toți cât de puțin vizibili îmi stă în putință Suntem prea mulți însă și ne mișcăm, pe deasupra, așa că nu pot să mențin iluzia, dar e destul de puternică, încât să ne adăpostească oarecum Apoi, de nicăieri, apare Teren Gâfâie, ochii îi sunt sălbăticiți de furie și rânjește larg Tăișurile armelor îi sunt acoperite de sânge negru, iar hainele îi sunt pătate cu roșu Se uită la mine și se întoarce spre monștri Îi atacă, răcnind Creaturile îl înconjoară, dar, chiar și așa, nu par capabile să îl înfrângă Fostul inchizitor general se luptă ca o fiară, în timp ce noi ne adunăm în jurul punctului de origine Lumina este îndeajuns de strălucitoare aici, încât să fiu nevoită să îmi apăr ochii Mă uit la Teren Una dintre creaturi și-a înfipt adânc colții în umărul lui, iar el scoate un urlet de agonie În același timp, se răsucește și înjunghie monstrul în gât Tresar Creatura își desprinde colții din umărul lui, urlând Îmi arunc energia în direcția fostului inchizitor, încercând să îl ajut să nu mai simtă durerea Magiano țâșnește pe lângă mine, alături de Maeve — Acoperă-ne! îmi cere Se uită la ceilalți și le strigă: Continuați! Înainte să îi pot spune să se oprească, dispare, alergând spre locul unde Teren încearcă să alunge monștrii Își scoate pumnalele și aruncă unul spre creatura care îl atacă pe fostul inchizitor cu ghearele, din spate În același timp, Maeve scoate o săgeată din tolbă, țintind o a doua creatură care tocmai se pregătește să se repeadă asupra Teren, și o sloboade din arc Ambele atacuri își ating ținta Creaturile urlă și se retrag, însă în locul lor vin altele! Teren se luptă el însuși ca un demon Îmi ia o clipă să-mi dau seama că râde Închide ochii — Zeii vorbesc! strigă el, când creaturile îl sfâșie O clipă mai târziu, unul dintre monștri își înfige ghearele ca niște pumnale în spatele lui Teren, iar vârfurile lor negre îi ies prin piept Mă cutremur, uluită Maeve icnește, iar Magiano încremenește Apoi, se mișcă iar, grăbindu-se spre fostul inchizitor general, însă, pe neașteptate, Teren își cască larg ochii și gura Sângele i se scurge din colțurile gurii Trupul lui încearcă să se vindece în jurul ghearelor creaturii, dar acestea rămân înfipte în inima lui Teren tremură O amintire a morții lui Enzo îmi revine în minte, urmată de aceea a ultimelor clipe ale Giuliettei Magiano se aruncă spre creatura ale cărei gheare sunt încă înfipte în Teren Este îndeajuns de puternic, încât să o izbească în spate, fiindcă se folosește de puterea lui Teren însuși, îmi dau seama La rândul meu, trag mai tare de firele de energie din jur, încercând să arunc o iluzie a durerii asupra creaturilor Ele urlă, însă iluzia mea nu le doboară Maeve lovește cu sabia creatura pe care Magiano tocmai a atacat-o și care e încă în viață, iar tăișul armei taie laba demonului Făptura se zvârcolește, iar Teren se prăbușește Știu, înainte ca trupul lui să atingă zăpada, că nu va supraviețui Un zbârnâit strident izbucnește și înghite orice alte zgomote în urechile mele Nu îmi vine să cred, dar Teren zâmbește în continuare Își ține ochii îndreptați spre mine Urmează un moment de tăcere Rămânem încremeniți cu toții, uluiți Maeve și Magiano îl rostogolesc cu grijă pe Teren pe spate, iar eu mă grăbesc să mă apropii de el Trupul îi e lipsit de vlagă, iar el respiră încet, superficial Ochii îi sunt mijiți Rana din piept i se vindecă, însă nu îndeajuns de repede — Teren, îi spun, aplecându-mă deasupra lui Își deschide ochii pentru o clipă Îmi dau seama că se concentrează doar cu mare dificultate asupra noastră, iar privirea îi e pironită asupra cerului noptatic — Acum, sunt iertat, îmi mărturisește atât de încet, încât mi se pare că am înțeles greșit Aștept ca pieptul să i se mai ridice o dată, însă nu o face Mă uit la zăpadă, dorindu-mi să-mi amintesc primele întâlniri cu el – cum m-a legat pe rug și și-a dorit să pier acolo, mistuită de flăcări, cum a amenințat-o pe sora mea și cum l-a ucis pe Enzo, cum, chiar și după aceea, a continuat să îi chinuie pe malfetto și pe Tinerele Elite, cum l-am înnebunit îndeajuns de mult, încât să-și ucidă iubita Știu, fără nicio umbră de îndoială, că și-a meritat moartea Atunci, de ce sunt tristă? Îmi pipăi lacrimile care îmi scaldă fața De ce îmi pasă ce i se întâmplă? L-am ținut prizonier, l-am urât și l-am torturat Ar trebui să fiu încântată în acest moment, pentru că-i văd sângele curgând pe zăpadă și albul pustiu, fără viață, al ochilor Teren este mort, iar eu nu am habar de ce îl bocesc! Și eu am ucis și am distrus! Și eu am făcut rău! Poate că am fost la fel dintotdeauna, așa cum el însuși îmi spunea cândva Iar acum, că nu mai e, simt un șuvoi de istovire, o durere eliberatoare Moartea lui marchează finalul unui capitol lung din viața mea Va fi în lumea de dincolo, așteptându-ne Monștrii din păduri se apropie, în continuare Maeve și Magiano aleargă spre lumină Îi urmez, buimacă, iar lumea este încă tăcută în jurul meu, iar zăpada – doar o pâclă Cu creaturile pe urmele noastre, cât pe ce să ne ajungă din urmă, și cu lumina orbitoare în fața noastră, îmi desprind privirea de el, trag adânc aer în piept… Și pășesc odată cu ceilalți Medina: Am ajuns? Acesta să fie oare, cu adevărat, oceanul lumii de dincolo? Formidite: Vorbește, copilă, fiindcă te afli la porțile morții! Medina: O, zeiță! O, înger al morții! Nu pot îndura să te privesc Tristan Chirsley, Opt prinți Adelina Amouteru Energia mă potopește Toate ungherele minții mele, ale trupului meu sunt cotropite de firele de putere care vin de la fiecare zeu: Frică, Furie, Prosperitate și Moarte, Compasiune și Frumusețe, Iubire și înțelepciune, Timp, Bucurie, Război și Lăcomie Simt totul dintr-odată Energia mă arde pe dinăuntru cu intensitatea sa pură și, pentru o clipă, cred că nu voi putea să îndur Vreau să strig: Unde sunt ceilalți? Nu mai aud vocea lui Magiano sau strigătele lui Raffaele Nu mai simt altceva decât lumina și energia Încerc să îmi deschid singurul ochi și mi se pare că văd o scânteiere a cerurilor de dincolo de cer, a apelor de sub oceanul pieritor Treptat, lumina începe să scadă Aerul se răcește din nou, însă este diferit de vânturile din Bezna-Nopții Este o răceală care se îngroapă adânc în oasele mele, o amorțeală care se cuibărește aproape de inima mea și o învelește într-un cocon de gheață Încerc, din nou, să îmi deschid singurul ochi Lumea din jurul meu este încețoșată și cenușie Recunosc acest plumburiu: este al lumii de dincolo Sub picioare simt apa rece De o parte îl am pe Magiano De cealaltă sunt Raffaele, apoi Maeve și Lucent Am trecut în tărâmul zeilor! Deși oceanul lumii de dincolo se află la picioarele noastre, nu ne scufundăm în apă În schimb, stăm deasupra ei, de parc-am fi lipsiți de greutate Când mă uit în jos, la ocean, văd că nici măcar o undă nu îi tulbură suprafața E doar oglinda cerului veșnic plumburiu, tărâmul dintre tării și pământ, spațiul în care nu ești nici aici, nici acolo Apa este întunecată, însă complet transparentă În adâncuri alunecă siluetele unor creaturi enorme, aceleași pe care le-am văzut de nenumărate ori în coșmarurile mele despre lumea de dincolo Doar că acum suntem chiar aici! Adelina! Șoapta se răspândește în jurul nostru, răsunând în adâncul inimii mele Este o voce pe care o cunosc prea bine! Ridic privirea odată cu toți ceilalți Acolo, în depărtare, o făptură pală, cu părul lung și negru, merge pe suprafața oceanului, spre noi Când se apropie, nu pot să mă mișc Ceilalți sunt și ei încremeniți locului În piept mi se cuibărește un fior de gheață Adelina! Apoi șoptește și numele celorlalți Nu ai ce căuta aici Tu faci parte din lumea celor vii Formidite! Îngerul fricii! A venit după noi Părul ei se răspândește deasupra oceanului, întinzându-se dincolo de orizont, astfel încât apele din urma sa nu mai sunt decât un câmp de șuvițe întunecate Are trup de copil, însă descărnat Fața ei nu are trăsături, de parcă pielea ar fi întinsă puternic deasupra oaselor, și este mai albă decât marmura Dintr-odată, îmi aduc aminte când am văzut-o prima dată în coșmaruri, în seara de după prima probă la care m-a supus Raffaele, înainte să intru în Societatea Pumnalelor Mă înclin când se apropie de noi și ceilalți fac la fel Raffaele este primul care i se adresează, cu ochii plecați — Sfântă Formidite! spune el Păstrătoare a cheilor către lumea de dincolo! Ne murmurăm și noi saluturile adresate ei Sub straturile-i de piele, ea pare să-i zâmbească dulce conducătorului Pumnalelor Întoarceți-vă în lumea muritorilor! — Suntem aici să îi salvăm pe cei asemenea nouă, îi răspunde Raffaele Probabil că se teme de ea, la fel ca noi toți, însă vocea lui rămâne fermă și blândă Nu cedează — Suntem aici să salvăm lumea pieritoare Zâmbetul lui Formidite dispare Se apleacă spre noi Teama care crește în mine este tot mai adâncă, iar puterea mea sporește odată cu ea, amenințând să mă ucidă Ea îl privește, mai întâi, pe Raffaele, apoi se întoarce spre Maeve Ceva îi atrage atenția la ea, așa că se apropie de regina din Beldain, înclinându-și capul mânată de ceva ce nu poate fi descris decât drept curiozitate Apoi zâmbetul lui Formidite se șterge Se apleacă spre noi Ai o putere, micuța mea! Ai smuls suflete de pe tărâmul mamei mele și le-ai readus printre cei vii! Maeve își pleacă fruntea și mai jos Văd cum mâna îi tremură vizibil pe plăselele sabiei — Iartă-mă, Sfântă Formidite! bâiguie Mi-a fost dată o putere care știu că vine de la zei Eu am fost cea care te-a lăsat să intri, răspunde Formidite Ai învățat, de atunci, o știu, că există consecințe dacă te înfrupți din puterea zeilor — Te rugăm să ne lași să intrăm! o imploră Maeve Trebuie să ne reparăm greșelile Dar Formidite așteaptă Se uită la Lucent și la Raffaele Copii ai zeilor, spune ea Apoi, mă privește pe mine Teama din piept mă înțeapă Formidite mai face un pas, până când trupul ei se înalță în fața mea, aruncând o umbră deasupra oceanului Întinde o mână osoasă și îmi atinge cu blândețe obrazul Nu îmi pot controla puterile O iluzie a întunericului țâșnește de peste tot, siluete de brațe fantomatice și ochi roșii, viziuni ale unor nopți ploioase și ale ochilor unor cai îngroziți, fantasme ale unei corăbii în flăcări și ale unor coridoare lungi de palat Mă împleticesc în spate, desprinzându-mă de ea Copila mea! mă alintă Formidite Zâmbetul ei ciudat, fără trăsături, revine Tu ești copila mea Sunt hipnotizată de chipul ei Frica plutește în interiorul meu și mă aduce aproape de delir Formidite tace pentru o clipă Strigătele fantomatice ale creaturilor din adâncuri ajung până la noi, de parcă și ele ar fi fost trezite la viață de prezența noastră În sfârșit, ne face un semn aprobator din cap Când mă uit din nou în jos, făpturile din apă sunt mai aproape de suprafață și se înghesuie Dintr-odată, inima îmi bate mai repede Știu ce înseamnă totul Știu cine ne așteaptă dedesubt Îngerul geamăn al lui Formidite! Apa de sub noi se dă la o parte Mă prăbușesc în adâncuri, iar capul mi se cufundă și el Lumea se umple de sunete subacvatice Pentru o clipă, orbecăi în beznă, și mă întind, din instinct, după Magiano După Raffaele După Maeve și Lucent Nu găsesc însă nimic Siluetele creaturilor imense alunecă în jurul meu, într-un cerc Continui să mă cufund și văd chipul uneia dintre ele Fără ochi, cu aripioare, monstruos, cu colți Deschid gura să strig, dar ies doar balonașe Nu pot să respir! Energia din lumea de dincolo mă trage în jos, trage tare de firele din pieptul meu, și nu am de ales decât să o urmez Una dintre creaturi alunecă aproape de fața mea Este Caldora însăși, îngerul furiei Își deschide fălcile și un ecou jos, covârșitor, reverberează prin apă Chiar dacă nu îi pot vedea pe ceilalți, le simt prezența Nu sunt singură aici Urmează-mă! îmi poruncește, în gând Caldora, pătrunzându-mi în minte Se întoarce, iar coada ei lungă, cu solzi, face o buclă prin apă Înot tot mai adânc în genune, alături de ea Urmează-mă! Urmează-mă! Sâsâitul Caldorei devine un ritm acvatic Vocea ei se amestecă printre șoaptele mele, dând naștere unei bizare armonii Apa devine din ce în ce mai neagră, până când presiunea crește și nu mai pot să deslușesc nimic în jur, nici măcar pe Caldora, care înoată în fața mea, nici măcar siluetele celorlalte creaturi care bântuie apele Totul este de-acum doar un spațiu adânc, negru, fără sfârșit, care se-ntinde în toate direcțiile, pentru eternitate Mă cufund în lumea Morții Cât de nobilă trebuie să fie durerea lui Moritas, care stă de pază sufletelor tăcute, pentru totdeauna, judecând viața și hotărând când să o curme Cărturarul Garun, Viața, moartea și renașterea Adelina Amouteru Nu îmi amintesc ce s-a întâmplat, nici cum am ajuns Tot ce știu este că mă aflu aici, că stau pe țărmul unui ținut întins ca-n palmă, cenușiu, a cărui margine e sărutată de suprafața tăcută, nemișcată, a oceanului din lumea de dincolo Care-i la fel de liniștit ca un iaz Ridic privirea Acolo unde ar trebui să fie cerul, nu mai e decât oceanul, de parcă aș sta cu capul în jos în văzduh și m-aș uita la el Mă întorc spre uscat Totul are aceleași nuanțe de un cenușiu spălăcit Moartea parcă palpită în jurul meu, iar tăcerea pare să-mi răsune, ritmic, în urechi Mă trezesc privind un peisaj monoton, un șes neted, presărat cu mii, cu milioane, cu nenumărate coloane de sticlă Care sunt albe, iridescente Fiecare are forma unui cristal de cuarț și culoarea pietrei-lunii, aflându-se la o distanță egală de următoarea Împreună formează șiruri perfecte, care se întind spre orizont și apoi se înalță în uitare Fiecare pilastru pare să strălucească într-o lumină slabă, argintie, care îl deosebește puternic de cenușiul monoton din jur Când mă apropii de prima coloană, zăresc ceva suspendat în interiorul ei Este dificil să identific forma, deși pare alungită și neclară Mai fac un pas spre coloană și pun mâna pe ea Înăuntru se află un bărbat! Iau mâna iute, de parcă tocmai aș fi atins un bulgăre de gheață, și sar în spate Ochii bărbatului sunt închiși și pe chip i se citește liniștea Ceva din felul în care arată chipul lui pare atemporal, încremenit pentru totdeauna în floarea vârstei Îl mai privesc o vreme Este sufletul lui, îmi dau seama Îi întorc spatele și privesc toate coloanele, care se întind cât vezi cu ochii Fiecare este locul de veci al unui suflet din lumea pieritoare, rămășițele acelei persoane care dăinuie multă vreme după ce carnea și oasele s-au întors în pământ Aceasta este biblioteca lui Moritas: toți cei care au existat vreodată! Mâinile încep să îmi tremure Dacă aici se află toate sufletele morților, atunci o voi găsi și pe surioara mea! Privesc în jur, căutându-i pe ceilalți Îmi ia ceva timp până observ raza care-mi luminează trupul, de parcă m-ar însemna ca fiind o clipită de viață în lumea asta a celor decedați Patru alte raze sunt răspândite în mijlocul acestui labirint de coloane lustruite, iar strălucirea lor se vede limpede pe fundalul de argintiu și cenușiu Par însă foarte departe, fiecare dintre noi fiind separat de ceilalți prin ceea ce pare un spațiu infinit Oricine pătrunde în lumea Morții este singur Peste acest peisaj straniu se aude o șoaptă Care pătrunde prin fiecare spațiu liber din jurul meu, răsunând până la oceanul din cer Întunecimea însăși se târăște înainte, ceva mai măreț decât orice am văzut vreodată, un nor negru care se întinde de la ceruri până la mare Adelina! Este Moritas, zeița morții! Știu, fără nicio îndoială, că este vocea ei Ai venit să te târguiești cu mine, Adelina? — Da, îi răspund în șoaptă Am venit… Cu toții am venit să vindecăm rana, breșa, dintre lumea ta și a noastră Da, ceilalți! Norul se oprește deasupra mea Energia ta nemuritoare a lipsit de pe tărâmul nostru multă vreme Puterile mele, vreau să spun, însă cuvintele îmi tremură pe limbă Chiar și acum… chiar și după ce am parcurs tot acest drum! Șoaptele din mintea mea se revoltă, furioase fiindcă iau în considerare să renunț la ele Înaintează, Adelina! îmi poruncește Moritas Șovăi Norul din fața mea este un amalgam teribil de vânătăi și curbe negre, forme monstruoase lipite laolaltă Teroarea mă face să încremenesc pe loc Am străbătut păduri pe timp de noapte Am călătorit prin întunericul peșterilor Dar să pătrunzi în Moartea însăși… Teama este sabia ta! Sabia mea, puterea mea! Fac pas după pas Norul se apropie, se tot apropie Mai fac un pas și sunt înăuntrul lui, înghițită de el Pătrund într-un tărâm de ceață neagră și coloane alb-argintii În interiorul fiecărei structuri perlate, o persoană plutește cufundată în somnul de veci, iar deasupra lor zăresc o reflexie slabă a mea, privind și întrebându-se cum or fi fost viețile lor Inima îmi bate ritmic în piept Sunt recunoscătoare că o simt și că știu că nu sunt și eu moartă O șoaptă plutește prin ceață, când și când – vocea lui Moritas, care mă strigă pe nume! O urmez, chiar dacă nu știu încotro mă conduce Trec de un șir de coloane, apoi de altul Strălucirea lor luminoasă se reflectă pe pielea mea Merg până când pierd șirul coloanelor pe lângă care am trecut, iar, când privesc peste umăr, în direcția din care am venit, nu văd decât alte coloane Oare și ceilalți rătăcesc prin propriile coșmaruri cu coloane, căutându-mă? Când și când, văd făpturi fantomatice care pășesc pe căile dintre pietrele-lunii, chipuri la care nu mă pot uita direct Poate că sunt suflete pierdute, stafii Poate că Moritas le vorbește și celorlalți, pe rând Adelina! Moritas pare mai aproape Mă întorc la cărarea din fața mea, apoi mă opresc Chipul dinăuntrul coloanei celei mai apropiate, cu ochii închiși și expresia calmă, îi aparține fostei regine a Kenettrei, Giulietta Părul ei negru pare să plutească în interiorul pilastrului făcut din piatra-lunii, iar brațele ei goale îi sunt încrucișate la piept Fac un pas, șovăind, spre ea Nu are nici urmă de rană pe trup, nicio dovadă că sabia lui Teren i-ar fi străpuns pieptul Este neatinsă, păstrată pe vecie în lumea de dincolo Îi privesc chipul liniștit așa cum nu l-am privit niciodată cât era în viață Era frumoasă Enzo semăna atât de bine cu ea! Merg mai departe Apoi îmi dau seama că în coloanele de lângă mine se află toți oamenii pe care i-am cunoscut cândva Iată-i pe soldații Inchiziției Pe Regele Nopții din Merroutas, fără încruntarea lui furioasă, însă Dante plutește în apropiere Iat-o și pe Gemma, cu însemnul violet întins pe chipul liniștit Șoptesc o rugăciune când trec pe lângă ea, cerându-i iertare, și continui, recunoscând chip după chip Mă opresc pentru un moment lângă Teren, care se află acum în propria coloană, cu brațele încrucișate la piept, pierdut într-o noapte eternă Este cea mai senină, cea mai împăcată, imagine a lui și sper că a găsit un soi de pace Și Enzo! Mă opresc în fața coloanei sale Arată de parcă ar dormi, cu chipul calm, perfect Brațele îi sunt încă acoperite de arsuri, ca întotdeauna, cu pielea distrusă și cicatrizată Stau acolo mai mult, de parcă s-ar putea trezi, dacă mă voi uita îndeajuns la el Numai că el nu se trezește Merg mai departe Fețele par să se încețoșeze în jurul meu Mă opresc iar când ajung la mama, care se odihnește lângă tata A trecut multă vreme de când nu am mai văzut-o și era să nu o recunosc, doar că Violetta arăta exact cum arătase ea în tinerețe Buzele mi se desfac ușor, iar pieptul mă doare Pun mâna pe suprafața rece a coloanei Dacă mă concentrez, parcă îi aud vocea, cântecele dulci și blânde, melodiile pe care le țin minte de când eram foarte mică Îmi amintesc mâinile ei pe pântecul umflat și cum mă întrebam cine va ieși din el Mă uit la ea multă vreme, poate o veșnicie, înainte să pot continua Nu mă obosesc să mă uit și la tata Caut pe cineva mult mai important O găsesc Violetta! Este adorabilă! Uimitoare! Ochii îi sunt închiși, însă, dacă s-ar deschide, știu că m-aș uitat în cei căprui, cunoscuți, și nu în cei cenușii, lipsiți de viață, pe care îi avea către sfârșit Mă întind spre ea, dar piatra-lunii îmi taie calea și trebuie să mă mulțumesc să apăs suprafața rece, privind doar imaginea surorii mele Chipul îmi e umezit de lacrimi Este aici, în lumea de dincolo O pot revedea Adelina! Îmi desprind privirea Și atunci văd și știu că pentru asta am venit aici În centrul acestui peisaj de coloane iridescente se află o fâșie întunecată, o coloană neagră în mijlocul întinderii de pilaștri din piatra-lunii Străpunge văzduhul și se înalță spre cer, cât văd cu ochii, iar în jurul său se află vălătuci de ceață întunecată Este o rană care se întinde dinspre lumea de dincolo spre lumea pieritoare, și apoi mai sus, către ceruri Cuvintele lui Raffaele îmi revin în memorie Aceasta este rana, breșa, străvechea sfâșiere, care a deschis lumea nemuritoare spre cea pieritoare, atunci când Bucuria a coborât pe pământ în chip de om și apoi a trecut din nou în lumea de dincolo Coloana asta neagră a fost a Bucuriei însăși, după decesul său de muritor, înainte de a reveni în ceruri Aici a luat naștere febra sângelui Chiar pot să simt puterea întunecată și cât de nelalocul ei, cât de greșită este Îmi amintesc masa de lemn de sub trupul meu, gustul de coniac de pe buze, după ce doctorul mi-l prescrisese, zgomotul pătrunderii sale în odaia mea, pe când aveam doar patru ani, apropiindu-mi un cuțit înroșit de ochi, în timp ce eu urlam, plângeam și îl imploram să nu facă una ca asta Aici este obârșia bolii care ne-a infectat pe toți! Cu cât pășesc mai aproape, cu atât devine mai întunecat spațiul din spatele coloanei, până când mi se pare că intru direct într-o lume noptatică, înghițită de această pâclă Ajung la pilastru Întunericul se schimbă, devenind o siluetă înaltă, mohorâtă, dar elegantă, cu trupul înveșmântat în pâclă și negură, cu o pereche de coarne răsucite deasupra capului Se uită la mine cu ochi negri Deschid gura să spun ceva, dar nu reușesc Este Moritas, zeița morții Copila mea! îmi spune Privirea ei întunecată se concentrează asupra mea Vocea îi este adâncă și puternică, un sunet care răsună în peisajul din jur, dar și în pieptul meu, o vibrație atât de străveche, că îmi dă dureri în oase Copilă a zeilor! De fiecare parte a ei apar alte siluete înalte și tăcute O recunosc pe Formidite, cu părul ei lung și negru și fața fără trăsături, și pe Caldora, cu aripile ei ca de pește, imense și monstruoase Apare apoi un bărbat îmbrăcat într-o pelerină bătută cu aur și nestemate: Denarius, zeul lăcomiei Apoi Fortuna, zeița prosperității, cu o strălucire de diamante Amare, zeul iubirii, răpitor de frumos Tristius, îngerul războiului, cu sabia și scutul Sapientus, zeul înțelepciunii Aevietes, zeul timpului, și Pulchritas, îngerul frumuseții Compasia, îngerul compătimirii, și Laetes, îngerul bucuriei Zeii și zeițele sunt cu toții aici! Au venit să-și revendice copiii — Moritas, îngăim, iar cuvântul e doar o șoaptă slabă pe buzele mele Puterea mea dă în clocot în prezența ei, amenințând să îmi distrugă trupul muritor Nu ai fost menită să dispui de puterile noastre, îmi spune fără de cuvinte Te-am privit din tărâmul nemuritor Prezența ta a schimbat lumea pieritoare Moritas își pleacă fruntea și închide ochii Lângă mine apar ceilalți, din pâcla neagră: Raffaele, Lucent, Maeve, Magiano… Vreau să fac un pas în spate, îmi doresc să merg la ei, la el… Dar tot ce pot să fac este să privesc Și ei par să fie în transă — Ce dorești, pentru a repara asta? șoptesc Cunosc răspunsul, însă, cumva, nu mă pot convinge să îl rostesc Moritas își deschide din nou ochii Glasul ei răsună la unison cu vocile fraților și ale surorilor ei: Puterile tale! Leapădă-te de ele și te vei putea întoarce în tărâmul muritorilor Dă-ni-le nouă, și lumea va fi tămăduită! Pentru a vindeca lumea, trebuie să ne cedăm puterile Vom fi ultimii dintre Tinerele Elite! Vocile celor uciși îmi revin în minte și își înfig ghearele adânc în mine Nu! urlu de durere în sinea mea Cum îndrăznești? îmi strigă ele După tot ce-am făcut pentru tine! Cum îndrăznești să te gândești măcar să trăiești fără noi? Nu poți supraviețui fără ajutorul nostru! Ai uitat cum te-ai simțit când ți-am fost luate? Chiar nu mai știi? Ba da! Amintirea Violettei smulgându-mi puterile mă izbește atât de tare, încât fac un pas înapoi, clătinându-mă O simt de o sută de ori mai puternic decât îmi aminteam, ca și cum cineva mi-ar fi sfâșiat pieptul, apoi și-ar fi strâns pumnul în jurul inimii mele încă vii, care ar mai fi bătut încă, și ar fi încercat să o scoată afară Tremur de durere Este de nesuportat! Și pentru ce? Ca să protejezi restul lumii? Nu le datorezi nimic, fiindcă tu îi conduci Întoarce-te la palat și continuă-ți domnia! Este o propunere atât de tentantă! — Nu pot face asta! îi spun lui Moritas, iar vocea îmi tremură Nu îți pot ceda puterile mele Atunci, vei muri aici Și, zicând acestea, Moritas își înalță brațele, continuând: Dacă îți vei oferi puterile de bunăvoie, vei putea părăsi tărâmul nostru și vei putea reveni într-al tău, în viață Puterile tale nu se pot întoarce însă cu tine Fiecare dintre voi trebuie să facă același lucru Fiecare dintre noi! Dacă vom renunța cu toții la puterile noastre, ni se va permite să ne întoarcem în lumea muritorilor Totul în jurul nostru este înghițit de întuneric Trag adânc aer în piept, umplându-mi plămânii cu bezna, și mă cutremur din cauza senzației pe care mi-o provoacă Puterea dinăuntrul meu, toată întunecimea pe care am simțit-o vreodată și toată întunecimea pe care am putut-o chema pălesc în comparație cu puterea beznei care emană dinspre zeița morții Moritas țese un milion, un miliard de fire infinite, deodată, toate aflate sub teribila influență a puterii sale și pot să văd aproape toată suferința care a existat de la începutul timpurilor Viziunile mă înghit cu totul Zăresc focurile care au creat lumea, oceanul imens care a existat înainte ca zeii să facă pământul să apară Deslușesc cum s-a pogorât Bucuria în lumea pieritoare, precum și primul val de febră a sângelui Care mătură sate și orașe, regate chiar, infectându-i pe cei vii cu atingerea nemuririi, ucigându-i pe mulți, marcându-i cu însemne pe alții, oferindu-le puteri fără de moarte doar câtorva Aud strigătele și gemetele celor din Kenettra Văd mulți malfetto fiind arși pe ruguri, dar și pe Tinerele Elite care se opun inchizitorilor Și-apoi mă zăresc și pe mine Văd întunecimea pe care lumea ne-a adus-o, dar și aceea pe care noi i-am adus-o ei Sărmană copilă! spune Moritas Lângă ea, Caldora și Formidite mă privesc în tăcere Ai prefera să mori, ținând întunericul strâns încleștat în pumni? Nu! Îmi încrucișez brațele la piept și privesc în urmă, cuprinsă de disperare, de parc-ar mai putea veni cineva să mă salveze Violetta! Cândva, a fost alături de mine Ne-am iubit una pe cealaltă, demult Moritas își înclină capul spre mine, curioasă Ești legată de sora ta! Și apoi înțeleg: trebuia să pătrundem pe tărâmul morților cu toate atașamentele noastre, împreună, chiar și aceia care au pierit pe drum: Teren… Violetta… Dacă le vom înapoia puterile noastre zeilor, atunci ni se vor dărui, în schimb, viețile, vom putea părăsi acest tărâm nemuritor și ne vom putea întoarce printre cei vii Oare asta înseamnă că, dacă vom renunța la abilitățile noastre, dacă eu voi renunța la ale mele, noi toți, cei care suntem aici, pentru a ne oferi puterile, ne vom putea întoarce în lumea muritorilor? Că Teren va trăi din nou? Că Violetta s-ar putea întoarce? Oare asta chiar îmi va aduce sora înapoi? Scena se schimbă iarăși Sunt copilă și mă țin de mână cu Violetta Zac în pat, căci pierd lupta cu febra sângelui Îmi privesc părul a cărui culoare se schimbă din neagră într-una luminoasă, devenind argintie Îmi văd chipul cicatrizat, mă privesc distrugând toate oglinzile Apoi, îmi întrezăresc viitorul: sunt regina Kenettrei, ocârmuitoare a Tărâmurilor Mării, Soarelui și Văzduhului Stau singură pe tron, privindu-mi imperiul Ce văd îmi satisface ambiția, iar vocile din mintea mea gânguresc: Da, asta e ceea ce-ți dorești! Asta e tot ce ți-ai dorit vreodată! Dar apoi mă zăresc ghemuită pe podeaua de marmură a sălii tronului, suspinând, înconjurată de iluzii pe care nu le pot face să dispară Privesc, îngrozită, cum îmi alung propria soră din încăpere, cum îi lipesc pumnalul la gât și o ameninț Mă văd atacându-l pe Magiano, poruncind să fie executat, după ce mă împiedicase să îmi fac singură rău Mă privesc cum îmi doresc să iau înapoi ce am făcut Cum mă încui în iatac, urlând ca iluziile care mă zgârie cu ghearele lor lungi și negre să mă lase în pace Și cum rămân încuiată pentru totdeauna, nebună, înspăimântată, până când, într-o noapte, am din nou același coșmar Mă trezesc din cauza grozăviei lui, iar și iar, doar ca să mă pierd într-un alt coșmar Alerg spre ușă, încercând, în van, să țin întunericul la distanță Mă deștept și fac din nou același lucru Strig după ajutor Mă trezesc din nou Împing în zadar ușa care se cască Mă trezesc Și totul se repetă, iar și iar, doar că, de data asta, nu mai pot ieși din acest ciclu Nu mă pot trezi în realitate, ci continui până când nu mai pot ține ușa închisă, iar aceasta se deschide larg De partea cealaltă se află un întuneric fără sfârșit, gura căscată a lumii de dincolo, Moartea care a venit după mine Încerc iar să închid ușa, dar întunericul pătrunde Își arată colții Apoi sare și, chiar dacă încerc să mă apăr, mă rupe în bucăți și îmi devorează sufletul Așa ar fi viața mea Mă gândesc la mormanul de pietre pe care a trebuit să îl lăsăm în urmă, în munți Îmi amintesc senzația de a ține trupul surorii mele în brațe și cum am suspinat în părul ei înghețat, spunându-i de nenumărate ori că îmi pare rău, implorând-o să nu mă părăsească Dacă îmi voi ceda puterile zeiței morții, dacă vom facem asta cu toții, atunci poate – poate – că îmi va înapoia sora Violetta ar putea trăi din nou Probabil c-am pleca de aici toți Posibilitatea este redusă, însă există și mă umple de o speranță sălbatică Ar putea trăi! Aș putea măcar să repar greșeala asta! Aș putea reface tot ce-am distrus între noi Și mă voi putea salva și pe mine însămi Încet, încet, mă ridic în picioare Mi-e încă teamă, dar îmi înalț capul sus, cu îndrăzneală Vocile din mintea mea încep să urle Mă strigă, implorându-mă să nu le părăsesc, strigându-mi că sunt o trădătoare: Ce faci? se oțărăsc ele Ai uitat? Tatăl tău, care te bătea, dușmanii tăi, care râdeau de tine? Rugul aprins? Așa este viața celor lipsiți de putere Rămân de neclintit în fața atacului lor violent Nu, nu așa ar fi viața mea dac-aș fi lipsită de putere! Viața mea fără putere ar însemna să pot merge prin mulțime fără ca întunecimea să îmi îmboldească inima Ar însemna să o revăd pe Violetta în lumea celor vii, zâmbind din nou Ar însemna să călăresc cu Magiano, urcând munte după munte în căutarea aventurii Ar fi o viață fără voci și fără fantoma tatălui meu Ar fi viață O privesc pe Moritas Apoi, caut adânc în mine, apuc firele care mi-au înconjurat inima încă de când eram doar o copilă și le trag afară Apoi, le dau drumul Vocile din mintea mea urlă nebunește În același timp, îi văd, cumva, pe ceilalți, cum fac la fel Îl zăresc pe Magiano oferindu-și puterea de a imita lumii nemuritoare, pe Raffaele sacrificându-și legăturile cu energia, pe Lucent dând înapoi talentul de a controla vântul și pe Maeve cedându-și drepturile asupra lumii de dincolo Totul din jurul meu erupe de-a dreptul Forța exploziei mă aruncă la pământ Trag aer în piept și urlu de durere, când îmi este smulsă abilitatea Întunecimea se învârtejește, iar vocile devin de-a dreptul asurzitoare Îmi urlă în urechi, iar durerea lor devine a mea Mă ghemuiesc, încercând să mă apăr Apoi, dintr-odată, dispar! Șoaptele care m-au bântuit atâta vreme, fiecare cuvânt, fiecare sâsâit, fiecare gheară, fiecare firicel de întuneric care mi-a cuprins vreodată pieptul Nu mai există nimic! O senzație pătrunzătoare, în care sunt combinate furia, durerea și bucuria, îmi potopește inima, umplând golul Trag și trag din nou, însă la celălalt capăt nu este nimic Nu mai există nimic de care să apuc Nu mai sunt o Tânără Elită Pleacă! îmi poruncește Moritas, iar vocile celorlalți zei o îngână Întoarce-te în lumea pieritoare, cu ceilalți! Locul vostru nu este încă aici! Îmi duc mâna la piept, căci mă simt copleșită de cât de goală îmi este inima Ne vom întoarce acasă! Apoi văd, dincolo de rămășițele zdrobite ale coloanei înnegrite, silueta surorii mele Violetta! Este tot închisă în mormântul său opalescent, iar pe chip îi este așternută liniștea morții Are brațele încrucișate la piept Și plutește în fața mea Mă întind spre ea și aștept să revină la viață Dar Violetta nu se trezește! Nerăbdarea mea începe să se șubrezească În tăcerea copleșitoare, aștept cu disperare ca ea să deschidă ochii Moritas mă privește din nou Abia dac-o mai văd prin pâcla neagră Timpul tău în lumea de dincolo nu a sosit încă, Adelina! îmi spune ea Fiindcă ai renunțat la puterile tale, îți ofer viața înapoi Se întoarce spre Violetta și adaugă: Dar timpul ei în lumea pieritoare s-a scurs Bucuria mea pălește Surioara mea a murit deja și Moritas nu vrea să renunțe la sufletul ei! Așadar, ea nu se va întoarce la suprafață cu noi — Te rog! șoptesc, întorcându-mă din nou spre zeiță Trebuie să existe ceva ce-aș putea face! Moritas mă privește cu ochii ei negri, tăcuți Un suflet trebuie înlocuit cu un alt suflet Pentru ca Violetta să revină la viață, trebuie să renunț la ceva, fără a aștepta nimic în schimb! Pentru ca surioara mea să trăiască din nou, trebuie să îi ofer lui Moritas viața mea Nu! Nu! Nu! Mă trag înapoi, împleticindu-mă Toate acele scene pe care le-am întrezărit în viitor, acelea pe care le-aș fi putut avea… Mă gândesc la Magiano, la cum aș putea râde alături de el, la cum mi-ar zâmbi și m-ar trage mai aproape Nu voi mai izbuti să fac nimic din toate astea niciodată, dacă voi renunța la sufletul meu! Nu voi mai merge la braț cu el și nu voi mai asculta nicicând muzica lăutei sale! Inima mi se zbate, cuprinsă de agonie Nu voi mai vedea un alt răsărit sau un alt apus Nu voi revedea stelele și nici nu voi mai simți vântul bătându-mi în față Clatin din cap Nu! Nu pot să-i iau locul surioarei mele! Și totuși… Mă uit la silueta lipsită de suflare a Violettei, închisă pe veci Știu, cu o convingere absolută, că tânăra care ne-a însoțit în această călătorie nu ar șovăi să își ofere viața în schimbul existenței mele Am ucis și am rănit Am cucerit și am distrus Am făcut toate astea în numele propriilor dorințe, am făcut totul în viață din cauza propriului egoism Am luat mereu ce mi-am dorit, dar asta nu mi-a adus niciodată fericirea Dacă mă voi întoarce la suprafață, singură, îmi voi aminti mereu această clipă, în care am ales viața mea în locul aceleia a surioarei mele Iar ea mă va tortura până la moarte, chiar dacă-l voi avea pe Magiano alături Tot ce am văzut că ar fi posibil pentru mine, în viitor, reprezintă lucruri pe care nu le voi putea avea, din cauza trecutului pe care mi l-am creat deja Totul reprezintă doar o iluzie și nimic mai mult Poate că, după ce am luat toate acele vieți, ispășirea mea este să redau măcar una Mă întind, instinctiv, spre sora mea Mă ridic apoi, mă îndrept spre ea prin pâclă și îmi lipesc mâna de coloana alb-argintie Deschide ochii — Adelina? îmi șoptește, clipind Și tot ce pot vedea în fața ochilor este surioara care îmi împletea părul, care-mi cânta și care suspina sub scări, care îmi bandaja degetul rupt și care venea la mine când afară bubuiau tunetele Este sora mea, pentru totdeauna, chiar și în moarte, chiar și dincolo de aceasta Inima îmi tresare din nou când mă gândesc la ce fac și îmi înăbuș un suspin Oh, Magiano! Îmi vor lipsi toate zilele pe care nu le vom avea, toate clipele pe care nu le vom împărtăși Iartă-mă! Iartă-mă! Iartă-mă! Deschid gura Vreau să îi mărturisesc surorii mele că îmi pare rău, fiindcă nu am putut să o salvez în munți, fiindcă nu am ascultat-o, fiindcă nu i-am spus mai des că o iubesc Sunt gata să îi zic o mie de cuvinte Dar nu scot nicio vorbă, doar: — Săvârșitu-s-a! O strălucire slabă o înconjoară pe Violetta Coloana dispare Ea trage adânc aer în piept, apoi cade în genunchi Trăiește! Pot să îi simt bătăile inimii, viața pe care i-o dăruiesc acestea și care o străbate ca un val, aducându-i culoare în obraji și lumină în ochi Clatină din cap, apoi se întinde să mă prindă de mână, când îngenunchez lângă ea — Ce s-a întâmplat? murmură Privește în jur În spatele ei plutește Moritas, care mă așteaptă, răbdătoare Săvârșitu-s-a! Violetta mă trage — Să mergem! mă îndeamnă, ținându-mă strâns de mână Dar eu simt deja cum slăbiciunea îmi cotropește trupul Umerii mi se lasă Mă zbat să mai respir o dată În jurul meu, firele de întuneric care fuseseră cândva legate de trupul meu se ancorează acum adânc în pământul cenușiu, și, când încerc să le împing, simt că fiecare îmi străpunge carnea, ca un milion de cârlige înfipte într-un milion de locuri Moartea a sosit deja — Nu pot, șoptesc — Ce vrei să spui? Violetta se încruntă spre mine, fără să înțeleagă, apoi adaugă: Hai, te-ajut eu! mă încurajează, aplecându-se, trecându-și un braț pe după umerii mei și încercând să mă ridice Dar încercarea ei nu izbutește decât să facă în așa fel încât firele de energie să se încordeze și mai mult, iar eu strig, căci mă străbate durerea — Sunt prinsă aici, Violetta! murmur Acesta-i târgul pe care l-am făcut cu Moritas Surioara mea cască ochii, uluită Privește întunericul care s-a lăsat în jurul nostru și conturul șters al lui Moritas, care ne privește în tăcere Apoi, Violetta se întoarce spre mine Acum înțelege și ea totul — Ți-ai dat viața pentru mine! spune Tu ai venit aici pentru mine! Clatin din cap, căci nu sunt de acord Nu! Am venit aici pentru mine și numai pentru mine Acesta a fost scopul meu de la bun început: să mă salvez pe mine însămi, pretinzând doar că aș salva lumea Mi-am petrecut viața luptându-mă pentru binele meu și pentru a obține puterea, distrugând tot în cale pentru a reuși Am vrut să trăiesc Încă mai doresc să trăiesc Dar nu vreau să mai trăiesc ca până acum Violetta mă apucă de umeri Mă scutură o dată, tare — Eu trebuia să fiu aceea care murea! strigă Eu eram cea slabă și muribundă! Tu ești regina Tărâmurilor Mării și aveai tot viitorul înainte! De ce ai făcut una ca asta? Ochii îi sunt plini de lacrimi Sunt la fel ca ai mamei: triști și blânzi Îi zâmbesc ușor Întunericul pare să palpite, în așteptarea mea, iar firele de energie care mă țin legată de pământ continuă să mă apese — Totul este în regulă, șoptesc, luându-i mâna Violettei de pe umărul meu și strângând-o într-ale mele Totul este în regulă, surioara mea! Violetta își întoarce fața către Moritas, disperată — Dă-mi-o înapoi! îi strigă Morții Suspină atât de tare, încât nu se mai înțelege deslușit ce spune când continuă: Te rog! Nu așa ar fi trebuit să fie! Eu sunt aceea care nu se mai cuvine să trăiască! Dă-i ei drumul! Nu vreau să revin în lumea pieritoare fără sora mea! Dar Moritas rămâne tăcută și se mulțumește să ne privească doar Căci târgul s-a făcut Violetta plânge în hohote Se uită la mine, apoi se ghemuiește lângă mine și mă trage la pieptul ei Mă întind și o cuprind cu brațele și ne agățăm una de cealaltă în pâclă Simt că îmi pierd puterile Până și pentru a o îmbrățișa doar pe Violetta care mă ține în brațe trebuie să fac eforturi uriașe, însă refuz să îi dau drumul Lacrimile mi se rostogolesc pe față Îmi dau seama că sunt pe moarte, așa că o strâng și mai tare Nu voi mai revedea nicicând suprafața! Nu-l voi mai revedea în veci pe Magiano! Simt că mi se rupe inima și dintr-odată îmi este frică Teama este sabia ta! — Rămâi cu mine! murmur Doar pentru o vreme Violetta încuviințează, lipită de umărul meu Începe să fredoneze un cântec, unul bine cunoscut mie, pe care nu l-am mai auzit de multă vreme Este același cântec de leagăn pe care i-l cântam când eram mici, cel pe care Raffaele mi l-a intonat cândva lângă un canal din Estenzia: povestea fecioarei râului — Primele Luni de Primăvară, îmi șoptește Îți aduci aminte? Da Era o seară însorită încă și am tras-o pe Violetta după mine, pe câmpurile cu iarbă înaltă, aurie, care se întindeau în spatele casei noastre A râs, întrebându-mă de nenumărate ori unde o duceam, însă eu am chicotit doar și mi-am dus degetul la buze Ne-am croit drum pe câmp, până când am ajuns la locul unde o stâncă abruptă ieșea din pământ, fiind îndreptată spre centrul orașului În timp ce soarele picta cerul în mov, roz și portocaliu, ne-am târât pe burtă până la marginea rocii Scântei de culoare și de lumină dansau pe străzile orașului de dedesubt Era prima noapte a serbărilor dedicate Lunilor de Primăvară, iar petrecăreții începuseră să își facă apariția Am privit, încântate, focurile de artificii care au aprins cerul, cam devreme, explodând în toate culorile lumii, în timp ce zgomotul mai-mai că ne asurzea Îmi amintesc cum am râs, cum ne-am ținut de mână, precum și sentimentul pe care-l trăiam amândouă, deși niciuna nu i-a dat glas, acela că eram, pentru o clipă, libere de atingerea tatei Surori pe veci, declarase Violetta, cu vocea ei de copil Până la moarte, chiar și în moarte, chiar și dincolo de ea! adăugasem — Te iubesc, îmi declară Violetta acum, agățându-se de mine, în timp ce mă părăsesc puterile Și eu te iubesc! Mă sprijin de ea, istovită — Violetta! murmur Mă simt ciudat, de parc-aș delira, de parcă febra m-ar fi înfășurat într-un vis Cuvintele țâșnesc, slabe, diafane, de parc-ar fi rostite de cineva care seamănă, cumva, cu mine însămi, însă eu, una, nu sunt sigură că mă mai aflu aici Sunt bună? încerc să o întreb Lacrimile curg din ochii Violettei, care nu spune nimic Poate că nu mă mai aude Sunt mică, în clipa asta, și mă micșorez încă Abia dacă-mi mai pot mișca buzele După o viață de întunecime, vreau să las în urmă ceva croit din lumină Îmi cuprinde fața în mâinile ei Mă privește cu hotărâre, apoi mă strânge la piept — Ești o lumină, îmi răspunde, cu blândețe Și, când strălucești, strălucești cu putere! Cuvintele îi devin tot mai încete, iar ea dispare, puțin câte puțin Sau poate că eu sunt cea care se destramă! Vocile din mintea mea au dispărut, iar înăuntrul meu este doar tăcere Nu le duc dorul însă În locul lor, am căldura brațelor Violettei, bătăile inimii sale, pe care le aud limpede, așa cum stau, cu capul pe pieptul ei, și faptul că știu că va părăsi locul acesta și se va întoarce printre cei vii Te rog, șoptesc, dar vocea mea este fantomatică Spune-i lui Magiano că îl iubesc! Și că îmi pare rău! Și că îi sunt nespus de recunoscătoare — Adelina! mă strigă surioara mea, speriată Continuă să se estompeze Abia dacă o mai simt — Așteaptă Nu pot… Du-te! o îndemn cu blândețe, zâmbindu-i cu tristețe Eu și Violetta ne uităm una la cealaltă până când abia dacă o mai văd Apoi, dispare în întuneric, iar lumea din jurul meu se încețoșează Simt pământul rece sub obraz Simt cum inima încetează să-mi mai bată Deasupra mea, Moritas se apleacă să mă cuprindă în brațe, acoperindu-mă cu o pătură de beznă Răsuflu încetișor Cândva, când nu voi mai fi decât praf și vânt, ce poveste se va spune despre mine? O altă răsuflare Încă una Și ultima Violetta Amouteru Există o legendă veche despre Compasia și Eratostene și, în timp ce Violetta se apleacă, plângând, chircită, peste sufletul pe moarte al surorii sale, se gândește la ea Adelina i-a spus prima dată povestea când erau foarte mici, într-o după-amiază luminoasă, în grădina vechii lor case Violetta își amintește că o ascultase cuminte, în timp ce îi împletise părul surorii sale, dorindu-și ca și al ei să fie la fel de frumos, dar simțindu-se, în același timp, recunoscătoare și vinovată fiindcă nu trebuia să suporte și consecințele purtării unui asemenea însemn al febrei sângelui Cu multă, multă vreme în urmă, îi povestise Adelina, pe când lumea era încă tânără, zeul Amare a creat un regat pentru oameni, dar aceștia, nerecunoscători, i-au întors spatele Rănit și furios, Amare a chemat fulgerele și tunetele și a ridicat mările pentru a îneca regatul sub valuri Însă nu știa că fiica lui, Compasia, îngerul compasiunii, se îndrăgostise de Eratostene, un băiat din regat Iar Compasia a îndrăznit să îl sfideze pe Sfântul Amare În timp ce tatăl ei îneca omenirea cu potopul său, ea a ajuns la iubitul său muritor și l-a transformat în lebădă Apoi acesta a zburat deasupra apelor revărsate, deasupra lunilor și chiar mai sus, până când penele i s-au transformat în praf de stele Iar de atunci, în fiecare noapte, când lumea e tăcută și doar stelele stau de veghe, Compasia se pogoară din cer pe pământ, iar constelația Lebăda Compasiei se transforma din nou în Eratostene Împreună, cei doi îndrăgostiți cutreieră pământul, până când zorile îi despart iar Violetta nu știe de ce se gândește acum la această poveste Dar, așa cum Adelina a făcut un târg cu Moritas pentru viața ei, la fel îngenunchează și ea la picioarele Compasiei, zeița sa protectoare, implorând-o să se îndure de sora care a alungat-o cândva, care a lovit-o, dar care, în același timp, s-a luptat și a suferit pentru ea Și se trezește visând noaptea în care au navigat împreună pe mare, sub un cer plin de stele Violetta are o afinitate cu Compasia, îngerul compasiunii, așa că amândouă încheie un târg al lor și numai al lor Eu sunt moartea Iar prin moarte înțeleg viața Scrisoare a generalului Eliseo Barsanti către soția lui Adelina Amouteru Există o lumină mică, micuță, undeva, departe, tare departe Ea strălucește, alb-albăstruie, cu o culoare care-mi amintește de aceea pe care am văzut-o când am pătruns în tărâmul nemuritor, prin obârșia Tinerelor Elite Este lumina nemuririi, lumina zeilor, o stea printre miliardele de pe cer Mă trezesc tânjind după ea, zbătându-mă în noapte să izbutesc s-apuc acea scânteie de căldură Pentru o clipă, văd lumea de dincolo de noi, cerurile, stelele care ard alături de mine De undeva, din întuneric, ajunge până la mine sunetul unor voci Nu sunt ca acelea pe care le cunosc, ci clare precum cleștarul, puternice și grave, atât de greu de suportat în frumusețea lor, încât îmi e de-a dreptul teamă că voi înnebuni Cred că mă strigă pe nume Mă apropii de rază și ea se descompune în mai multe culori: roșu și auriu, ambră și negru, albastru-închis și verde pal, primăvăratic Toate se adună în jurul meu în raze, până când mi se pare că mă aflu pe pământ, iar culorile mă încercuiesc Zeii! Adelina, îmi spune cineva Și știu că este Compasia, îngerul compasiunii A fost încheiat un alt târg Nu înțeleg! îi răspund Ei sunt atât de înalți, iar eu, atât de mică! Apoi simt cum sunt ridicată pe sus de lumină, de vânt și de stele Forma mea se dezintegrează și-apoi simt cerul Vei înțelege! Raffaele Laurent Bessette Se produce o fulgerare de lumină puternică și un sunet reverberează spre exterior, dinspre obârșia Elitelor Raffaele cade în genunchi Lumea se învârte în jurul său – zăpada, monștrii, pădurea se amestecă laolaltă – și, pentru o clipă, nu se poate mișca Chipul îi e brăzdat de lacrimi Cu privirea încețoșată, vede cum creaturile își încetinesc atacurile, încovoindu-și trupurile, închizându-și fălcile și întorcându-și dinspre el orbitele lipsite de ochi Par buimăcite, de parcă le-ar fi luat cineva sau ceva energia și le-ar fi lăsat ca pe niște carcase goale Unul dintre monștri se împleticește în față și scoate un geamăt surd Apoi se prăbușește Când cade, trupul i se dezintegrează în țăndări de negru, de-ntuneric, care se-mprăștie prin zăpadă precum sticla spartă Altă creatură pățește la fel, apoi alta, și alta Toți cei din jurul lor, monștrii care păruseră de neoprit până atunci, se prefac în cioburi Raffaele privește spre punctul de origine al Tinerelor Elite Raza de lumină care reprezintă însăși întrepătrunderea lumii pieritoare cu aceea nemuritoare a dispărut! Conducătorul Pumnalelor trage adânc în piept aerul rece și încearcă să-și limpezească mintea Totul i se pare un vis, un șir de evenimente pictate pe o pânză Ce s-a întâmplat, de fapt? Își amintește că s-a prăbușit în adâncurile unui ocean mort, în lumea de dincolo, ajungând pe țărmurile liniștite ale unei alte lumi Acolo se afla un număr infinit de coloane alb-argintii, care se înălțau la nesfârșit spre cerul plumburiu, și o pâclă neagră, care înconjura totul, iar fuioarele acestei neguri îi cuprindeau, încet, încet, picioarele, de parcă i-ar fi anticipat moartea Își amintește că și-a văzut părinții răposați, închiși în câte un pilastru făcut din piatra-lunii Și-a zărit vechii tovarăși și prieteni de la Curtea Fortunata Pe Enzo Știe că a îngenuncheat la picioarele fiecăruia, plângând în hohote Și că a zărit lumini îndepărtate, ceilalți tovarăși ai săi, la care nu putea ajunge însă Zeii și zeițele se adunaseră în fața lui, cu lumina lor puternică și vocile copleșitoare Mai presus de toate, își aduce aminte cum și-a răscolit inimă și a tăiat legătura lui cu lumea nemuritoare, redându-și puterea zeilor Oare chiar se întâmplase totul? Raffaele se hotărăște să se așeze în zăpadă Ridică o mână Nu prinde altceva decât aer, iar degetele sale nu apucă nimic În piept nu mai descoperă decât pustiul și ușurarea, iar, când caută firele de energie, descoperă că au dispărut cu totul E ca și cum ar fi murit o parte din el, pentru a le permite celorlalte să trăiască Bezna-Nopții este ciudat de tăcută N-au mai rămas decât zăpada și pădurea, căci până și rămășițele creaturilor dispar încet, cufundându-se în alb Timpul trece Începe să vadă mai bine În sfârșit, Raffaele își regăsește forța de a se ridica în picioare În jurul său sunt ceilalți O vede întâi pe Lucent, scuturându-și zăpada din bucle, iar lângă ea pe Maeve, care se chinuie să se ridice în picioare, sprijinindu-se de sabia înfiptă în pământ Magiano stă și el ghemuit în apropiere, cu capul în mâini Probabil că simt cu toții același gol pe care-l simte și Raffaele și că încearcă să-și regăsească puterile care, cândva, le clocoteau în buricele degetelor Din instinct, conducătorul Pumnalelor încearcă să-și întindă energia, să le simtă emoțiile… Dar tot ce percepe este mușcătura frigului Această nouă realitate este stranie — A dispărut, șoptește Maeve prima Regina Beldainului își închide ochii, trage adânc aer în piept și își ridică fruntea spre cer Pe chip i se citește o expresie nespus de ciudată, pe care Raffaele o înțelege imediat Este expresia durerii, dar și a liniștii — Unde este Adelina? Cel care a întrebat a fost Magiano, care se uită în jur cu disperare, încercând să o găsească Raffaele se încruntă O văzuse pe Adelina, era sigur de asta Părul ei argintiu, sclipind în pâcla neagră… Genele ei albe, chipul cicatrizat, bărbia ei mereu ridicată, semeață… Fusese în lumea de dincolo cu ei Conducătorul Pumnalelor cercetează împrejurimile I s-a pus deja un ghem în stomac Magiano o strigă iar Uite-o! În apropiere stă o fată, al cărei păr acoperit de zăpadă scânteiază alb-argintiu, căzându-i peste față Când o vede, Raffaele se simte imediat cuprins de ușurare… Până când ridică privirea Nu este Adelina! Este Violetta, cu părul întunecat ascuns de zăpadă! Însemnele febrei sângelui care îi pătaseră pielea au dispărut, iar culoarea i-a revenit în obraji Ea clatină din cap, clipind, și privește în jur Ochii îi sunt înroșiți de plâns, dar e aici, întreagă… vie! Raffaele nu poate decât să privească în tăcere Asta nu-i cu putință! Cum a ajuns aici? Magiano s-a ridicat deja în picioare și își croiește drum prin zăpadă, spre ea — Violetta! o strigă Trandafirul Ochii lui sunt bulbucați, iar pupilele îi sunt dilatate Arată de parcă nu i-ar veni să creadă Apoi, o îmbrățișează, ridicând-o din zăpadă Violetta scoate un icnet care-i arată surpriza Ce s-a întâmplat? Cum de…? Asta nu-i cu putință! își repetă Raffaele Cum s-a întors Violetta din lumea de dincolo? Nu arată ca Enzo, atunci când Maeve l-a readus la viață, cu lacuri de beznă în ochi și o energie care mirosea a moarte Nu, Violetta pare sănătoasă, radiază chiar, așa cum arătase când o cunoscuse Raffaele Iar el chiar vrea să se bucure pentru că s-a întors… Dar expresia ei îi spune să n-o facă Magiano o lasă jos și o ține ușor depărtată de el, s-o vadă mai bine Apoi se încruntă — Cum de ești aici? o întreabă Unde este Adelina? Violetta îl privește, la rându-i, și-n ochii ei se citește ceva de nesuportat Zâmbetul îi piere lui Magiano de pe buze O scutură o dată — Unde este Adelina? o-ntreabă — A făcut un târg cu Moritas, șoptește Violetta, într-un târziu, cu vocea frântă Magiano se încruntă, neînțelegând — Un târg cu Moritas! repetă el Am fost în lumea de dincolo, am fost acolo cu toții, alături de zei și de zeițe Privește spre locul unde se află Maeve și Lucent, încă buimăcite, și se oprește să ridice mâna, pe care o răsucește — Am simțit că-mi dau jos un strat al inimii, continuă Trandafirul Violetta privește cerul Nu pare să se poată uita în ochii lui — Nu, spune ea Adelina și-a oferit viața Chiar când Magiano își dă seama despre ce e vorba, tot nu îndrăznește să o recunoască și cu voce tare Toți rămân încremeniți în zăpadă, încercând să priceapă gravitatea cuvintelor Violettei, sperând că greșește și că Adelina va apărea, cumva, din pădure, și li se va alătura Dar nu o face Magiano încuviințează cu un gest ușor din cap și îi dă drumul Violettei Alunecă lent și se așază în zăpadă Prima dată când Raffaele a văzut-o pe Adelina, era o noapte furtunoasă, care nu i-a schimbat doar ei viața, ci a preschimbat, mai apoi, întreaga lume Își amintește că s-a uitat în jos, pe o fereastră a unei locuințe din Dalia, și a văzut o fată cu păr argintiu, strălucitor, care tocmai chema o iluzie a întunecimii cum nu mai văzuse Își amintește ziua în care a venit prima dată în iatacul lui din Estenzia, pe vremea când Enzo încă mai trăia și ea era încă inocentă… Felul în care s-a uitat la el, cu privirea sa șovăitoare, tulburată Își amintește cum a supus-o la prima ei probă și ce i-a spus mai apoi, în acea noapte lui Enzo Ce mult a trecut de atunci! Cât de greșit o judecase! Raffaele privește poiana, căutând o ultimă persoană Privește în sus și în jos, sperând să zărească urme în zăpadă sau la liziera pădurii Își dorește să poată simți încă energia celor vii, pentru a-și putea da seama unde se află ea Dar, chiar și așa, chiar dac-ar mai avea puterea sa, știe prea bine că ar ajunge la aceeași concluzie ca toți ceilalți Adelina a pierit După ce ea a pierit, mi-am vârât sabia-i în teaca de la centura mea, mi-am pus pe umeri mantia sa, i-am purtat inima în brațele mele și, cumva, am izbutit să merg mai departe Lia Navarra, Călătoria de o mie de zile Violetta Amouteru Mă numesc Violetta Sunt sora Lupului celui Alb și sunt cea care a venit înapoi Călătoria de întoarcere prin trecătorile din Karra este una nespus de tăcută Raffaele a spus cândva că timpul trece diferit pe tărâmul nemuritor Ceea ce nouă ni s-au părut a fi doar câteva momente au fost, de fapt, luni întregi pentru soldații lui Maeve… Dar, în ciuda duratei, ei au rămas acolo, așteptând-o cu credință Privesc cum zâmbește și își salută trupele, cum ei o întâmpină cu urale Raffaele stă alături de noi, iar pe chip i se citește o expresie solemnă, sobră Întoarcerea noastră nu a fost ușoară Între mine și Magiano există un spațiu gol, care ne îndurerează pe amândoi, o tăcere prelungă pe care niciunul nu o poate rupe Mergem fără să scoatem o vorbă Privim fără să vedem Mâncăm fără să simțim gustul hranei Aș vrea să-i spun ceva, să ajung la inima lui, în serile petrecute în jurul focului, însă nu știu ce Ce-ar schimba, oare? Ea a murit! Tot ce pot să fac e să-mi întorc privirea spre cer, spre stele, căutându-mi sora Poate că timpul e diferit aici, însă zeița mea mi-a făcut o promisiune Căci am încheiat un târg al nostru și numai al nostru Așa că eu, una, tot cercetez firmamentul, până când mă fură somnul și trece timpul, până când voi putea căuta din nou, noaptea următoare și în noaptea de după aceea Magiano mă privește în tăcere Nu mă întreabă însă ce caut, iar mie îmi vine greu să îi spun Îmi e prea teamă să nu-i dau speranțe false Într-un miez de noapte, sub cerul plin de stele, când ne începem călătoria înapoi spre Kenettra, îl descopăr pe Magiano singur pe punte, cu capul plecat Se frământă, apoi privește în altă parte când mă alătur lui — Nava este prea calmă, mormăie el, de parcă l-aș fi întrebat de ce e treaz Am nevoie de valuri să pot dormi Clatin din cap — Știu, îi răspund Și tu o cauți pe Adelina Rămânem nemișcați pentru o clipă, privind stelele care se oglindesc în apele calme ale oceanului Știu de ce Magiano nu mă privește Îi amintesc prea mult de sora mea — Îmi pare rău, șoptesc, după o pauză lungă — Să nu-ți pară! Un zâmbet trist îi înflorește pe buze înainte să adauge: A fost alegerea ei Mă întorc să privesc din nou constelațiile Sunt deosebit de strălucitoare acum, vizibile chiar dacă toate cele trei luni atârnă într-un triunghi imens, auriu Găsesc Lebăda Compasiei, curba delicată a stelelor care iese în evidență pe fundalul negru, precum lumina torțelor Îngenuncheasem la picioarele zeiței mele, implorând-o cu vocea înecată în lacrimi, iar ea mi-a făcut o promisiune Sau nu? Dacă n-a fost nimic adevărat? Dac-am visat totul? Apoi, Magiano își îndreaptă spatele, lângă mine Ochii lui se ațintesc asupra a ceva aflat în depărtare Privesc și eu Și, în sfârșit, zăresc ceea ce am tot căutat Pe cer tocmai s-a ivit… o nouă constelație Este compusă din șapte stele strălucitoare, ale căror culori alternează între albastru și roșu-portocaliu, formând o pereche de bucle subțiri care se aliniază cu Lebăda Compasiei Îmi duc mâinile la gură Ochii îmi sunt plini de lacrimi Când Compasiei i s-a făcut milă de iubitul ei uman, l-a salvat dintr-o lume acoperită de apele potopului și l-a așezat pe firmament, unde el s-a preschimbat în praf de stele Când Compasia s-a milostivit de mine, a coborât în lumea de dincolo, i-a atins umărul lui Moritas și i-a cerut iertare Apoi, Compasia a luat-o în brațe pe sora mea și a așezat-o pe bolta cerească, unde s-a preschimbat, la rându-i, în praf de stele Magiano mă privește cu ochi mari Pare deja să înțeleagă ceva, cumva — Zeița mea mi-a făcut o promisiune, șoptesc Doar acum îmi dau seama că nu l-am mai văzut niciodată plângând În povești, Compasia și iubitul ei uman coborau noapte de noapte dintre stele, cutreierând lumea pieritoare, înainte să dispară la venirea zorilor Împreună, privim cerul și așteptăm * În câteva luni, ochii lui Magiano își pierd culoarea aurie și devin căprui Pupilele îi rămân rotunde și nu se mai schimbă Șuvițele de un azuriu strălucitor precum safirul ale lui Raffaele se înnegresc ca pana corbului, pierzându-se printre celelalte Ochii lui ca niște nestemate se transformă și ei: cel de culoarea mierii în bătaia soarelui devenind perechea identică a celui de un verde de smarald Părul lui Maeve, pe jumătate brunet, pe jumătate blond, se deschide treptat, devenind de-un blond spălăcit Unghiile lui Michel, cândva dungate cu negru și albastru, prind iar culoarea rozalie Ochii lui Sergio nu mai sunt cenușii, ci de un verde ca al frunzelor Iar liniile întortocheate de pe brațul lui Lucent dispar treptat, până într-o zi, când nu se mai văd deloc Tinerele Elite au fost precum un fulger pe un cer răvășit de furtună, precum întunericul trecător dinaintea zorilor Nu au mai existat nicicând înainte și nici nu vor mai exista vreodată În Estenzia, Kenettra și în restul lumii, ultimele atingeri ale febrei sângelui și lumii nemuritoare pălesc, nelăsând în urmă aproape nicio diferență între cei însemnați de febra sângelui și cei fără însemne Numai că nimeni nu poate uita niciodată pe deplin ceva Aud asta în vocile noastre, sunete dintr-o altă eră, amintiri ale unor vremuri mai întunecate, când puterea nemuritoare străbătea pământul La șase luni după ce revenim în Kenettra, la căderea amurgului, mă opresc în grădinile palatului, unde îl văd pe Magiano atârnând doi saci de șaua unui cal Se oprește când mă vede După ce șovăie puțin, își pleacă fruntea, în semn de salut — Maiestatea Voastră, îmi spune Îmi încrucișez brațele la piept și mă apropii de el Știam că va veni și ziua aceasta, deși nu m-am gândit niciodată că va pleca atât de repede — Poți rămâne, să știi…, încep, știind prea bine că-mi răcesc gura degeaba Va exista mereu un loc pentru tine la palat, iar oamenii te îndrăgesc Dacă dorești ceva, trebuie doar să-mi spui și va fi al tău Magiano izbucnește-n râs, clătinând din cap Inelele de aur din cosițele lui zornăie, ca o melodie — Lucent s-a întors deja în Beldain, împreună cu regina ei Cred că mi-a venit și mie rândul să plec Lucent! Dincolo de ocean, regina Maeve a declarat că succesoarea sa va fi nepoata ei, fiica nou-născută a fratelui său, Augustine Astfel, a devenit, în sfârșit, liberă să se căsătorească imediat cu Lucent, aducând-o pe Calcă-Vânt înapoi în sânul poporului care o surghiunise atât de mult — Am fost mereu un rătăcitor, adaugă Magiano Mă cuprinde neliniștea aici, în palat, chiar și într-o asemenea companie nobilă Se oprește, iar zâmbetul îi devine mai dulce când adaugă: M-așteaptă noi aventuri Îmi va lipsi sunetul lăutei sale, ușurința cu care izbucnea în râs Dar nu încerc să îl conving să rămână Știu prea bine de cine îi este dor, de cine ne este dor amândurora L-am văzut plimbându-se de unul singur prin grădini, la apus, stând pe acoperișuri în miez de noapte sau la docuri, în zori — Ceilalți, Raffaele, Sergio, vor dori să te vadă înainte să pleci, îi spun Magiano încuviințează — Nu-ți face griji! mă liniștește Mi-am luat deja rămas-bun așa cum se cuvine Își pune mâna pe umărul meu și adaugă: Ești plină de bunătate, Maiestatea Ta! Îmi imaginez că Adelina ar fi putut conduce așa cum o faci tu, într-o altă viață Mă privește, așa cum face adesea, căutând o fărâmă din sora mea în mine și continuă: Adelina ar fi vrut să te vadă Vei fi o regină minunată Îmi plec capul — Mi-e frică, recunosc Sunt atât de multe lucruri distruse și atâtea de reparat! Nu știu dacă voi putea să fac asta — Îl ai pe Sergio lângă tine Îl ai pe Raffaele ca sfetnic E o echipă formidabilă — Unde te vei duce? îl întreb La auzul acestor cuvinte, Magiano își lasă mâna jos și își întoarce ochii spre cer Mi-am făcut un obicei din a-mi îndrepta și eu, instinctiv, privirea spre cer, când încep să apară primele stele — Am s-o urmez, firește, șoptește Magiano După mișcarea stelelor Când o să apară de cealaltă parte a lumii, voi fi acolo, iar când se va întoarce aici, voi reveni și eu Îmi zâmbește și continuă: Nu ne luăm adio Ne vom revedea, Violetta! Îi zâmbesc și eu, fac un pas în față și îi înconjor gâtul cu brațele Ne îmbrățișăm strâns — Atunci, la revedere! șoptesc — La revedere! Apoi, ne despărțim Îl las pe Magiano singur, să se pregătească de drum Cizmele lui sunt deja întoarse în direcția în care constelația Adelinei va apărea pe cer Sper doar că, atunci când se va întoarce, o să se întoarcă și sora mea cu el și c-o să ne revedem cu toții Povestea aceasta este spusă de regi și de vagabonzi, de nobili și de negustori, de vânători și de țărani, de tineri și de bătrâni Ea poate fi ascultată în toate ungherele lumii, însă, indiferent unde ar fi istorisită, este mereu aceeași Un băiat călare rătăcește în noapte, prin păduri sau pe câmpii, ori, poate, pe țărmuri Sunetele unei lăute se răspândesc în aerul înserării Deasupra capului său, stelele sunt puzderie pe cerul fără nori și par să țeasă o perdea de lumină atât de strălucitoare, încât el se întinde și încearcă să le atingă Apoi se oprește și descalecă Și așteaptă Și tot așteaptă până la miezul nopții, când apare cea mai nouă constelație de pe cer Dacă ești foarte liniștit și nu-ți întorci privirea, poți zări cel mai strălucitor astru din această constelație, Steaua de la Miezul Nopții, cum prinde să lumineze tot mai puternic Strălucește până când lumina sa o copleșește pe aceea a oricărei alte stele de pe bolta cerească, până când pare să atingă pământul, iar apoi dispare și în locul său apare o fată Părul și genele ei sunt argintii și o cicatrice îi brăzdează o jumătate de față Poartă mătăsuri din Tărâmurile Mării și un colier de safire Unii oameni povestesc că, odată, ea a avut un prinț, un tată, un grup de prieteni Alții zic c-a fost cândva o regină malefică, o plăsmuitoare de iluzii, o fată care aducea întunecimea pe pământ Iar alții istorisesc că a avut o soră și că a iubit-o mult Poate că toate aceste zvonuri sunt adevărate Ea se îndreaptă spre băiat, își ridică bărbia spre el și zâmbește Iar el se apleacă să o sărute Apoi, o ajută să se aburce în șa și pleacă amândoi spre un loc îndepărtat Se pierd în zare Acestea sunt doar zvonuri, firește Nimic altceva decât o poveste de spus în jurul focului Dar este spusă, totuși Și, astfel, trăiește mai departe Steaua nopții, poveste populară Mulțumiri Sunt întrebată adesea dacă Adelina mi-a fost inspirată de cineva, iar eu sunt mereu ușor stânjenită să recunosc că, în ciuda faptului că eu și Adelina avem niște condiții de viață foarte diferite, a fost modelată după mine, de la-nceput până la sfârșit Poveștile mele sunt mereu o parte din cine am fost sau din cine sunt Ele reprezintă ceea ce regret că sunt, ceea ce mă simt mândră să fiu și ceea ce aș vrea să devin Așa că Adelina sunt eu însămi Este amintirea tuturor momentelor în care am fost supărată sau tristă, înciudată sau dezamăgită, și a tuturor momentelor în care cei mai buni oameni din viața mea m-au scos din acele stări, cu răbdare și bunătate Nu voi minți: seria aceasta a fost, de departe, cel mai dificil de scris Aș vrea să le mulțumesc multor oameni din viața mea, care m-au ajutat de-a lungul acestui parcurs, atât profesional, cât și personal Agentei și apărătoarei mele, Kristin Nelson, îi mulțumesc pentru că a călătorit mereu alături de mine, încă de la prima conferință a scriitorilor de acum mulți ani! Adelina nu ar exista, în forma ei finală, fără sugestiile tale! Voi fi mereu recunoscătoare pentru că te cunosc! Editoarei și prietenei mele, Jen Besser, îi mulțumesc fiindcă a călăuzit-o mereu pe Adelina mea, chiar și în cele mai întunecate clipe Ești o inspirație într-un milion de feluri! Kate, editoare extraordinară, nu exagerez când spun cât îți sunt de recunoscătoare pentru atenția și implicarea ta! Anne, corectorul meu, tu ești opusul lui Jon Snow: știi totul, mai ales cum să mă faci să zâmbesc Pentru Marisa: nu am habar cum reușești de fiecare dată să faci toate lucrurile pe care le faci, dar reușești și nu îți pot mulțumi destul pentru asta Pentru inimitabilele și neobositele echipe de la Putnam, Penguin și Speak, pentru editurile mele internaționale, pentru agenta mea de film minunată, Kassie Evashevski, pentru producătorul meu incredibil, Isaac Klausner, și pentru echipa Temple Hill, pentru comunitatea librăriilor și bibliotecarilor și profesorilor și pentru toți cei care aduc poveștile în cât mai multe mâini posibil, care se luptă în fiecare zi să înlăture bariere: vă mulțumesc tuturor! Vă datorez mai mult decât pot spune! Mulțumesc, dragă Amie, pentru că ai citit primele schițe ale acestei cărți, cea mai recentă a mea, și pentru că ai fost întotdeauna, fără drept de apel, o prietenă devotată Onsenmosis! Pentru JJ, prima mea prietenă „de scris”: îți sunt veșnic recunoscătoare pentru încurajări, inteligență și pentru cât de remarcabilă ești! Pentru Tahereh și Ransom: vă mulțumesc pentru râsete, pentru căldură, pentru întâlnirile tematice și pentru bunătatea infinită Pentru Leigh: unii oameni luminează o încăpere și tu te potrivești descrierii; îți mulțumesc fiindcă știi întotdeauna precis cum să mă înveselești și să mă faci să râd Pentru Cassie, Holly, Sarah și Ally: îmi amintesc că mă zbăteam prin apele mlăștinoase ale acestei schițe, alături de voi, și vă sunt veșnic recunoscătoare pentru ajutor, înțelepciune, opinii și inteligență ilară (și pentru K-drame!) Pentru Sandy: cred că ai văzut prima schiță a Tinerelor Elite, așa că îți mulțumesc pentru primele cuvinte (și pentru că ești minunată) Pentru Kami, Margie și Mel: voi stabiliți care-i etalonul în funcție de care trebuie măsurată bunătatea pe lumea asta! Sunt atât de onorată să vă cunosc pe toate și mă inspirați în fiecare zi! Pentru soțul meu, Primo: te iubesc în fiecare clipă Mulțumiri mamei mele, lui Andre și întregului familion, pentru susținerea voastră neștirbită și pentru iubirea voastră! Mulțumiri prietenilor mei, fără care nu știu cum m-aș descurca! Mi se amintește în fiecare clipă cât de norocoasă sunt În sfârșit, cititorilor mei: vă mulțumesc atât de mult pentru că m-ați urmat în această călătorie, și pentru că am primit darul de a vă spune povești! 1